BRUNO FERRERO 


POVESTIRI 
— pentru cateheză, omilii şi ora de religie — 


INTRODUCERE 


De ce povestim ? 


Domnul Cristos îi învăţa pe ucenicii săi prin parabole şi asemănări pe care ai săi le 
ascultau cu plăcere, deşi uneori se arătau dezamăgiţi căci ar fi aşteptat de la Învățătorul 
lor ceva mai profund. Dar Învățătorul era de neclintit. La obiecțiile lor le răspundea: 
„Încă nu aţi înţeles, dragii mei, că drumul cel mai scurt între om şi adevăr este 
povestirea?” Într-o altă zi le spune: „Nu dispreţuiţi povestirile. Oare nu se caută o 
monedă de aur cu o lumânare de doi bani? Tot aşa şi adevărul cel mai profund nu poate 
fi descoperit decât prin povestiri simple”. 

Această anecdotă, povestită de Anthony de Mello este desigur o „povestire simplă” 
care exprima un „adevăr profund”. Asta o ştiu foarte bine cei care au misiunea de „a 
vorbi” copiilor şi tinerilor. Ascultătorii lor sunt distraţi şi neastâmpăraţi când e vorba de 
cuvinte şi raționamente, dar cad într-o atenţie tăcută, atunci când educatorul „începe o 
povestire”. Totuşi a povesti nu e un truc uşor pentru a atrage atenţia copiilor ca apoi să 
poată fi surprinşi de o avalanşă de cuvinte „importante”. Copiii şi tinerii sunt cuceriți 
de povestiri, pentru că acesta este un mijloc minunat de comunicare. 


Omul - o fiinţă care povesteşte. 


Aceasta este experienţa de fiecare zi: bărbaţi şi femei se întrec în povestiri. Se 
povesteşte pe stradă, în localuri, în tren, etc. Peste tot se aud povestiri: adevărate sau 
false, nu importă. Ziarele şi cărțile povestesc oferind „lărgiri” ale existenţei. Se 
povesteşte mult în familie: întâmplările de la şcoală şi de la serviciu, întâlniri, ceea ce 
s-a văzut pe stradă. Programele transmise de televiziune sunt în special povestiri: 
seriale, comedii, desene animate. Chiar şi emisiunile de actualități şi documentare sunt 
alcătuite din povestiri, tocmai pentru a atrage atenţia. 

Povestirea permite trăirea vieţii „împreună”, revenirea din emoţii, ajută în gândire, în 
judecăţi, în decizii. Povestirea cimentează grupul. „Îţi aminteşti de ziua când ai păţit 
asta... când ne povesteai ceea ce ai văzut?; a povesti şi a asculta, înseamnă a comunica. 


„Copilul, în timpul zilei, oboseşte pe adulţi prin tot felul de întrebări ce nu se mai 
termină. Întrebările vizează formarea conceptelor: „Ce este?” De la întrebări de tipul 
„Ce este?” se trece la întrebări de tipul „Dacă este...?”, care dezvoltă judecata. Seara, 
înainte de a adormi, copilul cere să i se spună vreo poveste. Poveşti cu spiriduşi ori 
tigri ce sfâşie lumea, lupi îmbrăcaţi ca bunicile şi uriaşi ce trăiesc în vârful vrejilor de 
fasole; poveşti care toate se desfăşoară odată, într-un loc îndepărtat, peste ţări şi mări, 
aici şi acum, în patul cald şi plăcut. 

Povestiri despre timpuri înfricoşătoare şi evenimente groaznice înconjoară patul cu o 
barieră pe care spiritele nu o pot trece. Toate acestea permit copilului să afirme, chiar 
dacă în mod inconştient, ca acest „acum şi aici” este sigur, că nu este vulnerabil din 
partea forţelor necunoscute şi ostile. Într-un cuvânt, povestirile pe care le spunem 
copiilor noştri înainte de a adormi exorcizează necunoscutului, ca să se poată afirma 
despre cunoscut că este bun şi sigur. 

În acelaşi timp ele cheamă la o explorare ulterioară întrucât sugerează ca realitatea, 
lumea de „aici şi acum” a copilului, nu reprezintă toate posibilitățile a ceea ce ar putea 
să se întâmple. 

Povestirile omeneşti exprimă modul de fi în lume şi felul de a trăi în realitate cu ea, 
proprii autorilor lor” (Cf. Navone I. -Cooper T. Narratori della parola, Piemme, 1986, 
p.50). 

Tocmai pentru aceasta psihologii inconştientului recurg tot mai mult la povestiri 
despre viaţă pentru a-i înţelege şi a-i vindeca pe pacienţii lor. 

Îngrijirile psihoterapeutice încep în general cu prezentarea istoriei vieţii pacientului. 
Psihanaliza freudiană cere în mare parte ca pacientul să-şi povestească viaţa. 
Capacitatea de organizare a propriilor amintiri şi de a se experimenta pe sine ca subiect 
unic al unei povestiri continue, pe scurt capacitatea de a-ţi povesti viaţa, e o condiţie 
absolută de sănătate mintală. 

Freud a definit basmul: „o scară ce coboară în măruntaiele pământului”. 

„Puterea de modificare pe care basmul o are este tot timpul surprinzătoare: văd 
persoane care după ce pleacă de la pătuc, scutură capul cu neîncredere la tot ceea ce au 
putut să născocească, la uşurătatea fanteziei şi a jocului ei. Şi la felul în care, e 
incredibil, acel basm stupid povestit a reuşit să rezolve acea întrebare, să restabilească 
acel echilibru dând informaţii esenţiale” Aceasta este mărturia unui psiholog M. 
Cristina Koch Candela într-o carte publicată la Milano în 1988. 


Diferitele funcţii ale unei povestiri 


În forma sintetică, după diferiţi cercetători, principalele funcțiuni ale povestiri sunt: 


1) Povestirile trezesc curiozitatea. E într-adevăr o „istorie” antică. Cezar din 
Heisterbach povesteşte că în sec. XII, un abate cisterciens, Gerard, predica celor 
convertiți cărora le era somn. Abatele se opri, apoi reîncepu: „Era odată un rege care se 
chema Arthur...” Toţi s-au trezit. lar Gerard spuse: „Când vă vorbeam de Dumnezeu 
dormeaţi, dar la basme v-aţi trezit”. 

Una dintre cele mai mari piedici în calea comunicării umane, în timpul nostru, care 
se laudă a fi „era comunicaţiei”, este tocmai aceea de a fi fără însemnătate şi 
plictisitoare pentru atâtea pretenții de tehnicism şi specializare. Deseori suntem 
înconjurați de atâtea „abracadabra” de neînțeles susține E. Schillebeeckx. Oricine 
trebuie să comunice cu copiii, azi, îşi dă seama uşor că cuvintele (mai ales cele 
abstracte) devin o barieră de neîntrecut. Copiii suferă din această cauză şi le înţeleg rar. 
Cuvintele, deseori atât de numeroase, ale educatorilor sunt ca nişte aeroplane de hârtie 
care zboară deasupra capetelor copiilor şi ajung în cele din urmă la coşul de gunoi. 


2) Povestirile leagă cu istoria, acel pământ comun în care se înfig rădăcinile tuturor 
experienţelor noastre. „Isus din Nazaret era un mare povestitor. Vorbea în imagini, dar 
povestirile pe care le spunea îşi aveau rădăcinile în viaţa oamenilor care îl ascultau. 
Vorbea despre viaţă într-un mod care îi făcea pe ascultători să o vadă într-o lumină 
nouă. Îi ajuta să descopere cum lucrurile din viaţă sunt pline de cuvinte, de imagini pe 
care trebuie să le ascultăm, să le privim. În acelaşi timp deschidea ochii şi urechile” (N. 
Janssens). A nu avea istorie înseamnă a fi incapabil de a intra în relaţie cu alţii şi cu 
sine, cu lumea şi cu Dumnezeu. Oamenii fără istorie trăiesc într-o situație de 
nesiguranţă patologică radicală. Tinerilor de azi li se reproşează tocmai că sunt fără 
istorie, oameni fără trecut şi deci fără viitor, plutind într-un prezentism exasperant. 


3) Povestirile au o mare forță de antrenare existenţială şi duc la luarea de decizii 
vitale. Stany Simon a concentrat valoarea pedagogică a povestirii în unele formule 
sugestive: 

1. IMAGINARUL creează UN SPAŢIU NOU; 

2. În acest spaţiu nou CEEA CE ESTE IMPOSIBIL DEVINE POSIBIL; 

3. Imposibilul devenit posibil permite SCHIMBAREA; 

4. Această schimbare are UN EFECT SALUTAR pentru grup şi pentru individ. Nici 
mijlocitorul şi nici mijlocitul nu sunt neutri” 


Exemplul cel mai bun al acestei forţe a povestirii vine din cuvintele biblice. Profetul 
Natan Povesteşte lui David o întâmplare care-l constrânge să deschidă ochii asupra 
propriei situaţii. Parabolele lui Isus sunt povestiri frumoase pentru mulți. Pentru ucenici 
sunt chemare la o schimbare. 


4) Povestirile ajută amintirea. O ştim din experienţă: e mai uşor să-ţi aminteşti o 
poveste decât o serie de raționamente abstracte. Cu două mii de ani în urmă, poetul 
grec Simonide din Ceo învăţa că pentru a ne aminti lucrurile cele mai complicate e 
suficient ca ele să fie incluse într-o povestire de călătorie în care am fost protagonişti. 


5) Povestirile stimulează creierul drept, imaginaţia, inima, totul. În același timp redau 
vigoarea cuvintelor. Asistăm astfel la o înaintare lentă a unui nou mod de a fi şi de a 
gândi; un alt fel de a fi în societate. Muzica este începutul şi semnul ei. Tinerii care 
merg pe stradă, se învârt prin curți sau stau tolăniți pe băncile autocarului într-o 
excursie, cu căştile casetofonului portabil la ureche, sunt „aici”, dar sunt „în altă parte”. 

Copiii care „privesc” la televizor două-trei ore pe zi în medie, când trebuie să asculte 
cuvinte abstracte dar legate între ele, se simt într-adevăr nesiguri. 

Azi există două feluri de a înţelege şi de a comunica. În mod schematic le-am putea 
numi Lumea Cuvântului şi Lumea Audiovizivă. Lumea Cuvântului este izvorul cel mai 
important al puterii limbajului nostru, a ceea ce definim „a judeca”, a reflecţiei logice. 
Lumea Audiovizivă nu este în mare parte nici lingvistică şi nici logică: este domeniul 
emoţiei, al muzicii, al sugestiei. 

Fără îndoială cele două lumi nu se pot desface cu cuțitul, ele fiind amestecate în 
viaţa de fiecare zi. Totuşi cunoaşterea distincţiei între cele două lumi sau moduri de a 
înţelege este o exigenţă vitală pentru cine vrea să înţeleagă timpul nostru, în special 
noile generaţii şi cultura lor. În domeniul comunicării religioase cele două moduri de 
înţelegere coexistă din totdeauna. P. Babin le numeşte „calea catehetică” şi „calea 
simbolică”. Prin calea catehetică, ascultătorii sunt puşi în faţa unui mesaj prezentat în 
special sub forma adevărurilor dogmatice şi explicaţiilor teologice. Prin calea 
simbolică mesajul este anunţat în primul rând sub forma unor povestiri, enigme, 
imagini şi situaţii emoţionante. O bună comunicare religioasă armonizează aceste două 
căi: avem nevoie de simboluri şi rituri, ca şi de logică şi reflecţie. „A povesti” este unul 
din modurile cele mai eficace pentru construirea de „punţi” între cele două lumi 
comunicative. 

O povestire degajă totdeauna bogății neprevăzute şi creatoare de imaginaţie. Harvey 
Cox scrie: „Imaginaţia este izvorul cel mai bogat al creativităţii umane. Vorbind din 
punct de vedere teologic, ea reproduce în om imaginaţia lui Dumnezeu Creatorul”. 


În perioada actuală, copiii sunt flămânzi după imagini, dar le consumă în mod pasiv. 
A-i învăţa imaginaţia, adică acea putere de a crea imagini, este prima sarcină educativă, 
chiar şi a catehezei. 

Povestirile şi chiar basmele conduc pe adulţi şi pe copii spre interiorizare şi reflecţie. 
Mai întâi pentru că sunt bazate pe cuvânt. Cuvântul „povestit” produce în minte o 
reacţie în lanţ, implicând sunete şi imagini, asemănări şi amintiri, etc., într-o mişcare ce 
influenţează experienţa şi memoria, fantezia şi inconştientul. 

Naraţia face ca o povestire să fie vie, capabilă să provoace cuvintele copiilor despre 
experienţele lor, despre emoţiile şi ideile lor în formare. O povestire, o fabulă, o istorie 
sunt ascultate totdeauna cu participare, pentru că sunt fragmente de viaţă. Viaţa este 
întotdeauna o istorie, istoria „mea”. 


6) Povestirile creează raporturi noi, ajută la depăşirea diviziunilor şi rup capacitatea 
izolării. În cadrul unei povestiri, copiii descoperă acel spaţiu nou, liber, verde, unde au 
drept de cetăţenie, fantezia şi miracolul, unde cu adevărat imposibilul devine posibil. 
Povestirile sunt modul cel mai folositor pentru a pune bazele speranţei şi moralității. 
„Povestea ia în serios grijile şi dilemele existenţiale şi se inspiră direct din ele: nevoia 
de a fi iubiţi şi frica de a nu fi consideraţi, iubirea vieţii şi frica de moarte. În plus, 
povestea oferă soluţii pe care copilul le poate primi la propriul nivel intelectiv. De 
exemplu poveştile pun problema dorinţei veşnice prin încheierea lor: „Dacă nu au 
murit, mai trăiesc şi acum” sau „ȘI au trăit fericiți pentru totdeauna”. Aceste formule 
nu duc la convingerea că viaţa veşnică este posibilă. Dar ele indică totuşi care este 
singurul lucru care ne poate ajuta să suportăm limitele înguste ale timpului nostru pe 
acest pământ: formarea unei legături adevărate cu o altă persoană” (B. Bettelheim) 

Povestirile, chiar şi cele mai fantastice, nu sunt niciodată doar o fugă în imaginar, ci 
o cercetare profundă a realităţii, pentru a regăsi zonele importante din noi înşine. 
Povestirea nu trebuie să fie niciodată o simplă istorioară alegorică cu intenţii 
moralizatoare. Într-o povestire este importantă explorarea acelei țări ciudate care poate 
fi interiorul omului. În împărăţia fantastică a poveştilor îi putem ajuta pe copiii de azi 
să descopere trăsăturile esenţiale ale vieţii religioase: misterul, speranţa, frica, 
misiunea, tăcerea, cuvântul, singurătatea, comuniunea, sacrificiul, mărinimia... 

Fiecare povestire provoacă identificarea copilului cu personajele al căror 
comportament îl aprobă sau nu. Implicarea provoacă primele reflecții critice, o primă 
„punere în discuţie a propriei persoane”. Ajutorul atent al educatorului şi mai ales al 
catehetului conduce pe copii într-un mod ascuns prin povestire spre acel „spaţiu verde” 
unde dialogul devine uşor, deoarece copiii găsesc simboluri accesibile, imagini şi 
cuvinte „pline de imagini”. Oare nu acesta era stilul lui Isus când povestea parabolele? 

Şi copiii de azi au „urechi să înţeleagă”. 


7) Povestirile sunt calea principală a educaţiei religioase. În toate religiile lumii 
povestirile au avut un rol de neînlocuit sau chiar „întemeietor”. „A povesti este mai 
mult decât o metodă, cum am arătat, povestirea nu este un instrument pentru 
psihanaliză şi o rezolvare descriptivă pentru teologie: ea este fundamentală pentru 
formarea identităţii personale şi religioase. În acelaşi mod în care indivizii creează şi 
sunt creați de povestiri, religiile creează şi sunt create de povestiri. Povestirea 
reprezintă inima religiei, evenimentele sale religioase originare. Povestirea repropune o 
tradiţie religioasă - elementele valide şi esențiale ale trecutului. Baal Shem Tov spune: 
„Uitarea poartă în exil. Amintirea este secretul mântuirii” Tot prin povestire ne amintim 
de secretele tradiţiilor noastre” (S. Kepnes) 

În Biblie structura narativă este fundamentală. Asta nu înseamnă desigur că Biblia ar 
fi o culegere de povestiri. În ea găsim multe genuri literare: norme juridice, rugăciuni, 
texte poetice, morale, sapienţiale, cântece, etc.... 

Comunitatea creştină se formează în jurul unei memorii comune: povestirea 
minunilor pe care Dumnezeu le-a făcut între oameni. Şi tocmai amintind patima şi 
învierea lui Isus, creştinii sunt constituiți în adunarea credincioşilor. Şi numai în acest 
caz se înţelege pe deplin forţa cea mare a „povestirii unei istorii”. „Istoria mântuirii” nu 
este un eveniment îndepărtat, frumos când îl ascultăm, plăcut şi mişcător, ci o istorie 
care vrea să continue, „să retrăiască”. „memorialul” creştin nu este o problemă de 
nostalgie mai mult sau mai puţin acută după evenimentele trecute, ci rădăcina vieţii de 
credință, speranţă şi iubire a prezentului celui care ascultă. „Este un fapt foarte 
important, pentru ca recuperarea povestirii în cateheză să nu scadă la nivelul unui 
infantilism pedagogic. Ne confirmă acest fapt Mircea Eliade, care aminteşte cum, în 
lagăre de concentrare, „cei care în barăcile lor au avut norocul să asculte povestirile 
cuiva, au reuşit să supraviețuiască în mai mare număr decât ceilalți. Ascultarea 
povestirilor i-au ajutat să străbată iadul lagărului”. A povesti nu este deci simpla 
repetare a unor povestiri, ci a participa la o dimensiune vitală. În domeniul catehezei, 
acest lucru este foarte important întrucât nu e vorba de a preda evanghelia, ci de a 
comunica o amintire vie despre Isus, care interpretează existenţa. Şi atunci a povesti 
devine a actualiza. Şi acest aspect poate fi regăsit în orice situaţie de povestire” 
(S.Lanza, La narazione in catechesi, Roma, 1985). 


Poveşti la catehism? 


În pedagogia religioasă povestirile de bază sunt desigur cele biblice şi cele care 
privesc în mod direct istoria comunităţii. Totuşi este loc şi pentru poveşti şi alte 


povestiri fantastice. Experienţa dă mărturie despre utilitatea lor. Poate nu sunt exact 
„vestibulul care conduce spre lumea Revelaţiei” cum sugera Kampmann, dar cu 
siguranță sunt o cale de acces spre lumea interioară, spre imaginaţie şi aproape 
totdeauna duc la o reflecţie „religioasă”. 

O mamă tânără afirma: „Nu am povestit copiilor noştri Istoria Sacră, până ce nu au 
împlinit nouă ani. Le-am povestit doar Evanghelia despre Naşterea Domnului. Desigur, 
am pregătit terenul: am cântat mult cu copiii mei când erau mici, cântece de la biserică, 
uneori şi psalmi... D ce nu şi povestiri din Istoria Sacră? Ei bine, nu am voit să le 
povestim, înainte ca ei să fie în stare să povestească ceva din experienţa lor, sau din 
istorie. Când erau mici le-am povestit destule basme, fabule şi legende pentru a le mări 
capacitatea de a gândi prin imagini, şi pentru a-i ajuta să înţeleagă ce este bine şi ce 
este rău, ce înseamnă a fi sărac şi a fi bogat, a trăi şi a muri, a semăna şi a încolți... am 
căutat să realizăm acest lucru prin povestiri, fără accente de tip intelectual. 

Povestirile din toate timpurile şi din toate ţările spun oamenilor, mai bine decât atâtea 
discursuri, ceea ce este adevărata bogăţie a vieţii. În cea mai mare parte ele sunt pline 
de „învățături despre omenie”. Pe acest teren al omeniei se pot întâlni ca într-o oază 
educatorul şi elevul, catehetul şi copiii. Povestirile devin în curând o legătură trainică 
între adultul care se povesteşte şi copiii care ascultă. Şi atunci climatul „lecţiei” de 
catehism este altul. 


Arta de a povesti 


Arta şi tehnica de a povesti nu se pot învăţa dintr-o carte. Se dobândesc prin 
experienţa şi imitând pe maeştri. Acestea sunt peste tot, pentru că peste tot este lume 
care povesteşte. „Ce s-a întâmplat? Ce noutăţi îmi aduci? Pentru a răspunde e nevoie de 
povestire, o povestire care să-i facă pe ceilalţi să „retrăiască” evenimentele. Cuvântul 
de ordine în orice povestire este participarea. Povestirea permite retrăirea împreună, 
întâlnirea în emotie, în reflecţie, în judecată. În decizie. 

Numai exercițiul permite dobândirea experienţe adevărate. Deseori e vorba de a 
învinge sfiala. A începe să povesteşti înseamnă întotdeauna a cobori de pe piedestal, a 
abandona masca rolului, a cobori la nivelul copiilor şi la mica lor experienţă. 

Nu pot lipsi totuşi unele modeste „instrucțiuni”. 

Prima o avem de la Bruno Bettelheim: „Pentru a-şi putea comunica din plin mesajul 
consolator, mesajul simbolic, şi mai ales semnificaţia interpersonală, povestea trebuie 
să fie povestită şi nu citită. În acest caz cel care citeşte ar trebui să fie implicat în mod 
emotiv atât de acţiunea povestită cât şi de copil, să încerce un sentiment de cointeresare 
în ceea ce povestirea poate însemna pentru el. Povestirea este de preferat lecturii pentru 
că este mai flexibilă.” 


Povestirile trebuie să fie „povestite”, nu citite. Ochii povestitorului trebuie să se 
întâlnească cu cei ai ascultătorilor. Cine povesteşte trebuie să folosească mişcarea, 
nimica şi intonaţia vocii. 

Un bun povestitor cunoaşte bine istoria, o îmbogăţeşte şi o face vie prin persoana sa. 
Pentru el textul devine o mărturie. Dacă trăieşte interior ceea ce povesteşte(în special 
când e vorba de un text biblic)el însuşi trebuie să fie transformat. Bettelheim spune: 
„Când se povesteşte ceva unui copil, pentru a avea eficacitate, trebuie să fie un fapt 
impersonal, plăsmuit de cei care participă la ea”. 

Un bun povestitor are apoi clar în minte esenţialul pe care vrea să-l comunice, este 
sigur de desfăşurare, acţiune, personaje, dialoguri, pentru a nu avea ezitări în timpul 
povestirii 

Un povestitor eficace nu pune pe primul loc intenţia didactică, adică nu scoate în 
evidență morala povestirii cu orice preţ. În această privință există o semnificativă 
poveste orientală: 

Un discipol se lamenta odată de maestru: „Ne povesteşti istorisiri, dar nu ne dezlegi 
semnificația”. Maestrul răspunse: „Ce-ai zice dacă cineva ţi-ar oferi un fruct şi l-ar 
mesteca înainte de a ţi-l da?”. 

Nimeni nu-l poate înlocui pe ascultător în găsirea semnificației. Bettelheim spune: 
„A asculta o poveste şi a înţelege imaginile pe care le reprezintă se poate asemăna cu 
semănatul seminţelor, dintre care numai o parte va încolţi în mintea copilului”. 

Povestirea nu este niciodată „explicarea textului”. 

Să nu se facă apoi o legătură explicită între o imagine de poveste şi vre-o imagine 
biblică. S-ar putea ca cineva auzind de mărul Albei-ca-zăpada să-şi aducă de mărul lui 
Adam şi Eva. Isus nu este un făt-frumos. Povestirile nu pot transmite un mesaj religios 
fără ca elevii să-şi dea seama de asta. 

Nici nu trebuie să ne limităm la povestirea propriu-zisă. Un bun povestitor face ca ea 
să devină un moment de o intensă trăire. Creează o atmosferă potrivită. Îi lasă pe copii 
şi tineri să răspundă cu fantezia lor. Îi stimulează pornind de la semnificaţia 
experimentală a povestirii pentru a crea mesaje personale, manifestări, mimică, 
montaje, cântece, istorisiri contrare, etc. Indicaţiile catehetice care urmează după 
povestirile adunate în acest volum au tocmai acest scop. 

Legătura cu Biblia nu este ca o „consacrare” a toate, ci numai pentru a da mărturie că 
Cuvântul lui Dumnezeu trezeşte veşnica uimire a omului adaptându-se experienţelor 
profunde şi sentimentelor sufletului său. 

Fireşte, nu trebuie să mai insistăm că povestirea (ca şi tehnica audiovizivă de 
altfel)nu este cateheză. Nu o epuizează. Nu este nici o trambulină de lansare sau punct 
de plecare. Din natura sa, povestirea altoieşte cateheza într-o structură de dialog 
autentic. Punctul de plecare nu este o lecţie sau o predicuţă, ci o istorie care face să se 


nască în copii ”cuvinte” autentice. Catehetul trebuie „să asculte” şi "să răspundă” 
ducându-i pe copii la aprofundarea cuvintelor lor. Astfel îi pregăteşte pentru 
proclamarea ,„ cuvintelor” lui Dumnezeu (care la rândul lor sunt o povestire, mai mult, 
sunt istoria prin excelenţă ). 

Pericolul cel mai mare pentru un catehet e acela de a se limita la povestire, scoțând 
apoi din ea o „, morală”, pe care copiii o refuză neascultând-o. Povestirea este făcută 
pentru a da copiilor ocazia de a se afla împreună cu catehetul lor un spaţiu de întâlnire, 
în care şi ei să poată spună ceva. Întâlnirea cu catehetul se deosebeşte de cea cu 
profesorul, catehetul prezentându-se ca un adevărat prieten mai mare. Tocmai pentru 
aceasta povestirile trebuie alese cu grijă, dozate cu atenţie (există şi pericolul de 
supradozaj)şi pregătire. (Copiii care se plictisesc nu învaţă nimic, nici iubirea de 
Dumnezeu. 

Epoca noastră, deseori atât de grea, tehnologică şi aridă, are nevoie de poezia lui 
Dumnezeu. Chiar bogăţia credinţei o cere. 

Povestirile trebuie într-adevăr să comunice această mare „poezie” a vieţii, care este 
şi „poezia lui Dumnezeu”. 


SĂRBĂTOAREA ÎNCEPUTULUI 


Anul catehetic poate începe în surdină sau, mai rău, cu proclamări de stil milităresc. 
Este un început de drum, de descoperiri pline de bucurie, o aventură care duce spre 
Dumnezeu; este o întâlnire cu Biserica ce deschide braţele pentru a-şi primi fii mai 
mici 

Anul catehetic este un an de experiență de viață bisericească. Dacă această 
experienţă nu este plăcută şi semnificativă, copii nu vor învăţa să iubească biserica. O 
atmosferă frumoasă, un climat de destindere este necesar pentru cateheză. Copiii şi 
tineri vor trebui să participe de bună voie, să se simtă „primiți”. 

De aceea începerea anului catehetic trebuie să pară pe cât posibil o sărbătoare, o 
sărbătoare care transformă într-o „celebrare”, îmbogăţindu-se cu conţinuturi, gesturi 
simbolice, şi cu rugăciune. Povestiri, ca cele ce urmează pot sluji, cu un pic de fantezie 
pentru a începe o „sărbătoare de început”. 


1. Semaforul albastru 

Odată, un semafor din Milano în piaţa Domului, funcţiona într-un fel foarte ciudat: 
toate luminile sale, la un moment dat, se făcuseră albastre, şi lumea nu mai ştia ce să 
facă. 

- Traversăm sau nu traversăm? Stăm sau nu stăm? 

Din toate ochiurile sale, în toate direcţiile, semaforul arăta neobişnuitul semnal 
albastru, de un albastru cum cerul din Milano nu fusese niciodată. 

Aşteptând să priceapă ceva, automobiliştii neliniştiți claxonau, motociclişti ambalau 
motoarele iar pietonii mai graşi strigau: 

- Dumneavoastră nu ştiţi cine sunt eu! 

Unii voind să facă poante ziceau: 

- Verdele l-o fi mâncat comandantul ca să-şi facă o vilişoară la ţară. 
- Roşul l-au folosit ca să picteze peştii din grădini. 
- Cu galbenul ştiţi ce-au făcut? Au diluat untdelemnul de măslin. 

În sfârşit a venit un poliţist, s-a oprit în intersecţie şi a descongestionat traficul. Un 
alt poliţist a căutat să repare instalaţia oprind curentul. Înainte de a se stinge, semaforul 
albastru avu timp să reflecteze: „Bieţii de ei! Dădusem semnalul de trecere „liberă pe 
cer”. Dacă m-ar fi înţeles acum toţi ar putea zbura. Dar poate le-a fost frică”. 


2. Cei trei pietrari 


În evul mediu, un pelerin făcuse vot să meargă la un sanctuar foarte îndepărtat, cum 
era obiceiul în acel timp. 

După câteva zile de drum, trecu pe o cărare ce urca pe o coastă pustie a unei coline 
aride şi arse de soare, pe lângă cărare îşi deschideau gurile cenuşii nenumărate cariere 
de piatră. Ici-colo bărbaţi aşezaţi pe pământ, ciopleau bucăţi mari de piatră făcându-le 
lespezi pentru construcţii. 

Pelerinul se apropie de primul. Îl privi cu compătimire. Praful şi sudoarea îl făceau 
de nerecunoscut, iar în ochii răniți de praf de piatră se vedea o oboseală de nedescris. 
Braţul său părea că formează un singur lucru cu ciocanul greu pe care continua să-l 
ridice şi să-l izbească apoi ritmic. 

„Ce faci?”, întreabă apoi pelerinul. 

„Nu vezi?”, răspunde omul gârbovit, fără să-şi ridice măcar privirea. „Mor de 
oboseală” 

Pelerinul nu mai zise nimic şi îşi continuă drumul. 

Ajunse repede la un alt pietrar. Era la fel de obosit, rănit, prăfuit. 

„Ce faci?”, îl întreabă şi pe acesta pelerinul. 

„Nu vezi?. Muncesc de dimineață până seara ca să-mi întrețin femeia şi copii”, 
răspunse omul. 

Tăcut, pelerinul porni la drum. 

Ajunse aproape în vârful dealului. Acolo era un alt pietrar. Era mort de oboseală, ca 
şi ceilalți. Avea şi el o pojghiță de praf şi sudoare pe chip, dar ochii lui răniți de 
cioburile de piatră aveau o seninătate stranie. 

„Ce faci”, îl întreabă pelerinul. 

„Nu vezi?”, răspunse omul, zâmbind cu mândrie, „construiesc o catedrală” 

Şi cu braţul arată spre vale unde se înălța o mare construcţie, plină de coloane, arcuri 
şi capiteluri de piatră cenuşie, ce se înălţau spre cer. 


Indicaţii catehetice 
Experienţa arătată în povestiri 


* Semaforul albastru este introducerea a ceva cu totul „diferit” în obişnuinţa rutină a 
zilei. Este o descoperire a unei dimensiuni noi neaşteptate. Oamenii s-au obişnuit, ca 
automobiliştii să trăiască cu capul aplecat pe volan, atenţi numai la şosea, fiecare închis 
în coşciugul său de fier, preocupat de muncă, de bani, de mărunţişurile zilnice. 
Semaforul care devine albastru e ceva care zice: 

- „Băieți, opriţi-vă! De ce aruncaţi o comoară? Nu există numai pământul. Priviţi în 
sus! Mai este şi cer...” Dar e un glas slab, şi se stinge curând. 

Cateheza este „semaforul albastru” al Bisericii. Cateheţii învaţă calea spre cer, învaţă 
cum „se zboară”, cum se poate afla de dincolo de „pământ” mai există cerul, 
dimensiunea religioasă a vieţii. 

*Cei trei pietrari este o povestire care atrage atenţia asupra sensului acțiunilor. Este 
o experienţă grea pentru copii dacă e vorba de teorie, dar uşoară prin povestire. Este 
important ca ei să înţeleagă „de ce” vin la catehism şi deoarece acest „de ce” 
influenţează participarea lor. 

Cei trei pietrari fac aceeaşi muncă. Dar acel „de ce” schimbă totul. Există o mare 
diferenţă între „a se omori cu munca” şi „a construi o catedrală”. 

Şi copiii pot ajunge la catehism din diferite „de ce-uri”: (trimişi de părinţi, pentru că 
vin toţi pentru că vor să fie miruiţi...). Trebuie să înţeleagă că şi ei, în realitate, 
„construiesc o catedrală”, realizează ceva măreț. 


Pentru dialog 


*Copiii trebuie să fie zgândăriţi cu vreo întrebare pentru a actualiza experienţe 
continuă în povestiri. 


De exemplu pentru prima povestire: 
- Care sunt semafoarele vieţii voastre? 

- Care sunt semnalele de „liberă trecere” pe care le vedeţi mai des? 

- S-ar putea spune că părinţii şi învățătorii voştri sunt ca nişte semafoare pentru voi? 

- Ce vă arată ei? 

- Parohul şi catehetul vostru pot fi consideraţi „semnalul albastru?” De ce?. 

- Ce înseamnă că vă indică drumul spre cer? 

lată comentariul unui copil de clasa a V-a ce a ascultat povestirea: 

„Cred că „semaforul albastru” este Isus. A venit pe pământ să spună oamenilor să 
privească cerul, dar oamenii nu au înţeles şi de aceea L-au stins repede” 


Pentru a doua povestire 

- Cei trei pietrari fac aceeaşi muncă, ce-i deosebeşte? 

- Există atâția copii în oraşul (satul) nostru, toți fac cam aceleaşi lucru. Ce îi 
deosebeşte? 

- Dacă în faţa şcolii ar veni un pelerin şi i-ar întreba pe copiii care între „Ce faci?” ce 
răspunsuri ar primi? 

- Dacă ar veni un pelerin în faţa sălii de catehism ce i-aţi răspunde la întrebarea „Ce 
faci aici? De ce vii la catehism?” 

Unii, cu toată sinceritatea ar trebui să spună: „Pentru că m-au trimis părinţii”, „pentru 
că vreau să fiu miruit” ori „pentru că vin prietenii mei” 

-Şi totuşi aici „construim o catedrală”. Mi-aţi putea spune în ce sens? 

Comentariu scris de o fată din clasa a VII-a după întâlnirea catehetică bazată pe 
întâlnirea cu cei trei pietrari: 

„Am înţeles că acea catedrala pe care noi o construim este în primul rând viaţa 
noastră, care n-ar fi o construcţie măreaţă fără prezenţa lui Isus. Dar venind la catehism 
construim şi Biserica. Fiecare dintre noi este o piatră vie care serveşte la marea 
construcţie, pe care Isus a fondat-o pe apostoli”. 


Pentru activitate 


*Pentru a fi într-adevăr eficace, cele două povestiri trebuie să fie vizualizate. 

Un semafor de culoare albastră şi o catedrală în construcţie sunt elemente simbolice 
uşor de realizat, devenind jocuri clare şi distinctive. 

* „Semaforul albastru” poate deveni un fel de afiş plat sau tridimensional, pentru a 
anunţa începutul catehezei. Pe lumini se pot scrie sloganuri sau cuvinte inventate de 
copii pentru anunţarea sau încheierea sărbătorii. 

* Catedrala” devine uşor un joc sau un gest simbolic. Se transformă un desen mare 
în bucăţi (Puzzle) sau în mozaic. Fiecare copil primeşte o bucată de catedrală pe care 
îşi scrie numele. Numai baza catedralei trebuie să rămână întreagă, la locul ei ca un 
punct de referință pentru restul construcţiei. 

Pe această baza se scriu numele celor 12 apostoli şi a lui Isus. Bucăţile cele mai 
apropiate de bază vor fi cele ale parohului şi catehetului. În timpul celebrării sau a 
reuniunii fiecare copil va încerca să-şi plaseze bucata lui pe catedrală la locul potrivit. 

La sfârşit catehetul va face un scurt comentariu, accentuând că dacă cineva nu-şi 
aduce piatra, catedrala rămâne neterminată. Totuşi toţi sunt necesari. Fiecare are un dar 
de pus în comun. 


Și Biblia povesteşte... 


Experienţa cuprinsă în povestiri stă la baza multor fragmente biblice; se pot aminti şi 
comentate cu copiii: 

- Matei 6,19-21: comparaţie între bogăţiile acestei lumi şi cele din ceruri. 

- Matei 20,20-28: cine vrea să fie mai mare în faţa lui Dumnezeu trebuie să devină 
slujitorul oamenilor. Ceea ce este a lui Dumnezeu aparține unei alte dimensiuni. 

- Matei 21,33-46: Isus este „piatra din capul unghiului”, temelia marii construcții pe 
care creştinii trebuie s-o termine. 


UNDE SE ASCUND CUVINTELE? 


„Bine, să auzim cine are ceva de spus...”, sau: „Hai copii, spuneţi-mi ce părere 
aveţi”. De obicei aceste fraze însoţite de un zâmbet de încurajare, sunt acceptate de 
ochii care „intră în pământ” şi de buzele sigilate. îi se stinge orice tip de zâmbet într-o 
tresărire de frustrare evidentă. Nu au mai mult succes invitaţiile repetate la dialog 

Cei superficiali şi „apocaliptici” se acuză:” Televiziunea nu ne lasă să dialogăm” .Şi 
nu se gândesc la o întrebare simplă, dar legitimă: „Televiziunea este de vină că nu ne 
face să vorbim sau suntem noi cei care nu mai avem ce spune nimic?” .Înconjuraţi de o 
lume care comunică prin diferite imagini şi sunete electronice, copiii de astăzi sunt mai 
jenaţi de lumea cuvintelor. Acestea par ascunse într-un lac adânc unde copiii nu le mai 
pot scoate. 

Remediul este unul singur: mici şi mari trebuie să regăsească aceste cuvinte pierdute, 
pentru că ele conţin valori, emoţii, subiect de reflecţie pe care imaginile nu le au, şi 
pentru că omul complet trebuie să fie capabil să comunice cu ambele coduri de 
expresie. 

Si cateheţii trebuie să-şi aducă contribuţia şi să transforme vreodată „lecţia” de 
catehism într-o „oază verde” unde copiii pot regăsi cuvintele proprii. 

O discuţie despre cuvinte ar putea începe după povestea ce urmează, extrasă dintr-o 
poveste minunată a lui Chantal de Marolles. 


3. Uriaşul fără cuvinte 

Era odată un om atât de mare şi înalt, cu picioarele atât de lungi şi braţele atât de 
largi, încât toţi credeau că este un uriaş. 

Dar el era un simplu om, un om atât de ciudat că lumea se speria de el. Avea 
sprâncenele dese ca tufişul ce creşte între pietre iar părul ca o pădure deasă. De voia să 
le taie îi trebuiau foarfece de grădinar pentru că nici un frizer nu îndrăznea să le atingă. 

Mai mult şi mai mult, avea o faşă tristă de atâta plâns; şi nu scotea nici măcar un 
cuvinţel. De aceea i se spunea „Fără cuvinte”. Îşi ridicase în pădure o casă pe măsura 
lui, cu uşi şi ferestre atât de înalte, încât fiica lui, Floare-Frumoasă le putea deschide 
numai cățărându-se pe o scară. 

Deseori, seara, fără să se ştie de ce, fata plângea şi suspina: „De ce tata este aşa de 
mare? Şi de ce nu-mi spune nici o vorbă?” 

Aducea din pădure braţe de flori iar la şcoală avea numai notele cele mai mari, Fără- 
Cuvinte nu-i spunea nimic. Atunci Floare-Frumoasă aduse din pădure numai urzici, iar 
de la şcoală numai note oribile. Dar Fără-Cuvinte tot nu-i zise nimic. 

Când doamna Alice, care venea în fiecare dimineaţă să facă ordine prin casă şi să 
gătească, îl întrebă pe uriaş: „Ce să gătesc azi? Borş sau supă?” el nu făcea altceva 
decât să o privească furios, şi dând din umeri, ieşea din casă. 


Coşul de cuvinte 


Într-o zi Floare-Frumoasă întrebă: „Doamnă Alice, de ce tata nu vorbeşte deloc? Nu 
a învăţat să vorbească sau a uitat toate cuvintele?” 

Doamnă Alice suspină: „Ah, Floare-Frumoasă! Tatăl tău vorbea odată mult şi chiar 
râdea, dansa în fiecare duminică. Dar din ziua în care te-ai născut şi mama ta a murit, a 
devenit mut. Se spune că a pus toate cuvintele şi râsul său într-un coş de răchită pe care 
l-a aruncat în lac”. 

În aceeaşi după-amiază, imediat ce doamna Alice plecă, Floare-Frumoasă porni spre 
pădure, hotărâtă să afle coşul de cuvinte. Dar cum nu cunoştea bine pădurea, întrebă un 
miel negru legat de un par: „Miel negru, ştii tu unde este lacul?”. 

Mielul negru îşi zise: „Lacul este periculos pentru copii. Dar ea este fata uriaşului rău 
care mă ţine toată ziua legat de par. Cu atât mai rău pentru ea, am să-i spun”. “i mielul îi 
răspunse: „„ Pe acolo, uite, pe cărarea asta tot înainte”. 

Floare-Frumoasă mulțumi şi porni la drum pe cărarea cu flori şi mure coapte. Când 
ajunse în sfârşit la lac, văzu o gâscă verde: „Spune-mi gâscă verde ai văzut un coş de 
nuiele în acest lac?”. 

Gâsca îşi zise: „Fetiţa asta n-ar trebui să se ducă în lac, se va îneca. Dar e fata acelui 
uriaş rău care vrea să mă omoare în fiecare an când începe sezonul de vânătoare. Cu 

atât mai rău pentru ea, am să-i spun”. îi îi zise: „Da, da, l-am văzut e chiar pe fundul 
lacului”. 

Floare-Frumoasă mulțumi şi intră în lac. Începu să înoate cu plăcere în apa rece, dar 
lacul era atât de larg încât atunci când ajunse în mijloc nu mai putu de oboseală. 
Gâfâind, întrebă un crap bătrân cu solzii cenuşii: „Ai văzut un coş plin de râsete şi 
cuvinte?” 

Crapul îi zise: „Dacă va încerca să dea de coş, fetiţa se va îneca. Dar e fata acelui 
uriaş rău care pescuieşte peştii ca să-i mănânce. Cu atât mai rău pentru ea am să-i 
spun”. îi îi zise: „Coşul e acolo, chiar pe fundul lacului”. 


„Fetița s-a înecat!” 


Dar abia căpşorul ei dispăru în apa neagră, crapului îi păru rău de ceea ce făcuse şi, 
bătând din aripi ca să înoate mai repede, se îndreptă spre mal strigând: „Gâscă, fata 
uriaşului se îneacă, zboară şi spune-i!” 

Şi gâsca se căi de ceea ce făcuse. O luă la zbor bătând din aripi ca să zboare mai 
repede şi ateriză lângă miel: „Mielule, fugi şi spune-i uriaşului că fata lui se îneacă!” 

Mielul roase imediat funia, se dezlegă şi, plin de remuşcări, alergă behăindu-i lui 
Fără-Cuvinte: „Fetiţa ta s-a înecat hai repede!”. 

Floare-Frumoasă găsi coşul şi plină de bucurie începu să urce. Dar cu coşul strâns la 
piept, era greu. Nu putea folosi decât o mână pentru a da la o parte rădăcinile de trestie 
şi papura care i se încolăceau de picioare. Curând Floare-Frumoasă fu atât de obosită 
încât în loc să se ridice se scufunda şi mai mult. Biata fată cădea din rădăcină în 
rădăcină şi se gândea: „Oh, nu aş vrea să mă înec”: 

Dar în timp ce ea se zbătea pe fundul lacului, uriaşul Fără-Cuvinte îşi văzu fetiţa. 
Aruncă plasa de prins peşti până pe fundul lacului. Când o trase sus, în ea era Floare- 
Frumoasă. Fără-Cuvinte trăgea din barcă, în timp ce mielul ajuta cu dinţii, gâsca cu 
ghiarele, iar crapul din lac împingea plasa cu spatele şi cu capul. 

Când Floare-Frumoasă, întinsă în barcă îşi deschise ochii, văzu chipul tatălui aplecat 
spre ea. Ochii uriaşului erau plin de lacrimi, dar încă nu spunea nimic. 

Atunci, repede, Floare-Frumoasă deschise coşul. Îndată cuvintele se repeziră în uriaş 
şi-l făcură să vorbească: „Oh, ce noroc că mi-am pescuit fata! Încă puţin şi aş fi rămas 
singur. Şi atunci cu cine aş fi putut vorbi? Am atâtea să-i spun, pe cuvânt! 


Indicaţii catehetice 


Experienţa ascunsă în povestire 

* „Coşul de cuvinte şi râsete” este aceea putere de a dialoga şi de a vorbi cu alții de a 
cărei dispariție plâng atâția. Trăim unul lângă celălalt, vorbim despre atâtea, dar nu 
spunem cuvinte care să valoreze, care să comunice ceva din noi înşine. De multe ori 
părinţii vorbesc copiilor şi nu cu copiii; fac atâtea lucruri pentru ei, dar nu-i cunosc. 
Aşa, încet-încet, chiar şi în familie persoanele devin mute, „uriaşi fără - cuvinte”. 

* Găsirea cuvintelor costă, trebuie de plătit un preţ. 

Floare-Frumoasă îşi riscă viaţa, ca tatăl ei să vorbească şi să râdă din noi cu ca. 
Pentru a comunica, toţi trebuie să renunţe la ceva (la sfială, poate) şi „să se arunce”. S- 
ar putea ca la început rezultatul să nu fie excelent, ar se învaţă dialogând. O 
comunicare bună este totdeauna rodul unui efort îndelungat. 


Pentru dialog 


*E bine să se înceapă cu o analizare a situaţiei comunicative a grupului: 

— E vreun „uriaş mut” între noi? 

— Reuşim să vorbim despre ceea ce într-adevăr ne interesează? 

— Dacă cineva dintre noi vrea să vorbească într-un grup, ce greutăţi îi apar? 

E bine ca însuşi catehetul să-şi povestească problemele. 

„Când încep să vorbesc, de multe ori sunt descurajat pentru că mulţi dintre voi se 
mişcă sau fac altceva...” etc. 

* A doua fază este căutarea „coşului de cuvinte”: 

— Am putea îmbogăţii comunicarea dintre noi? 

— Să facem o scară a calităților celor mai importante pe care trebuie să le avem: 
respectarea altora când vorbesc, ascultarea, curaj de a interveni, răbdare... 

*Se poate trece apoi la analizarea unor probleme de comunicare pe care copiii le au 
acasă ori la şcoală: 

— Comunicaţi sincer cu mama? Cu tata? 

— Aţi dori să transmiteţi părinţilor voştri ceva ceea ce nu reuşiţi? 

— Să încercăm să facem „un coş de cuvinte pierdute”, ale familiei. 


Pentru activitate 


* Conversaţia despre cuvinte se poate face cu două cartoane. Primul, intitulat "coşul 
de cuvinte pierdute”, are două părți: prima pentru cuvintele pe care aş vrea să le spun 
părinţilor (colegilor, parohului, catehetului, profesorilor...). A doua, pentru răspunsurile 
persoanelor. Copiii completează partea lor împărţiţi pe grupe. 

*AL doilea carton, intitulat „Jos cu uriaşul mut!”, conţine reguli pe care grupul se 
decide să le respecte pentru o comunicare mai bună. De exemplu; 

— Într-o cameră dezordonată vine pofta de a face o gălăgie. 


AN, 


— Să ascultăm pe cel care vorbeşte fără a-l întrerupe, altfel nu va mai putea vorbi. 

— Cine se enervează trece de partea prostului. 

— Urlatul poluează buna înţelegere. 

— Cine vorbeşte sincer dă parte din sine însuşi. 

— Cine conturbă înveninează grupul. Zi-i să înceteze. 

*Chiar şi plasarea băncilor sau scaunelor are importanță. Se poate studia şi 
îmbunătăţi. 


Și Biblia povesteşte... 


În Evanghelia după Marcu, cap. 7, versetele 31-37, Isus vindecă un surdo-mut. 
Episodul se poate comenta cu cei mai mari. 


LUMEA INTERIOARĂ 


Viaţa de fiecare zi a copiilor şi tinerilor este caracterizată deseori de nelinişte sau 
frenezie. Ca aceea a multor adulți. Mulţi tineri trebuie să trăiască zile pline de activităţi, 
cu o agendă mai bogată decât a unui Preşedinte. De aceea nu e de mirare dacă sunt atât 
de agitaţi şi nervoşi. De multe ori sunt ieşiţi din fire, înecaţi în lucruri. 

Povestirea care urmează arată calea spre „reflecţie”. A reflecta înseamnă a primi un 
mesaj şi al transmite în interior. E un mesaj care nu se cumpără şi nu se vinde, dar care 
ne ajută să trăim. 


4. Proviziile lui Bernard 


Era odată, în parcul unui vechi castel, în ruine, un stejar mare şi bătrân. Într-o 
scorbură din trunchi îşi făcuseră culcuşul cinci veveriţe vărgate. 

Casa lor avea şapte cămări spaţioase, deschizăturile lor semănau cu ciocurile 
înfometate ale păsărelelor. Toată vara, veveriţele alergau, zi şi noapte, să le umple cu 
provizii. Ştiau că iarna e mai lungă e mai lungă şi mai grea şi trebuiau să se 
pregătească cu hambarele pline, dacă voiau să apuce primăvara. 

Veveriţele nu se odihneau deloc: cu frenezie adunau şi îngrămădeau în cămările lor 
grâu şi alune, ghindă şi jir. 

Lucrau toate. Toate în afară de Bernard, şeful. Bernard avea botul inteligent, urechile 
de filosof, blana lucioasă, şi o coadă stufoasă. Dar în timp ce tovarăşii lui alergau 
încoace-încolo gâfâind cu lăbuţele pline de provizii, el stătea tăcut cu botul în sus şi 
ochii închişi. 

„Bernard, de ce nu lucrezi?” îl întrebau veveriţele. 

„Cum adică nu lucrez”, răspundea jignit Bernard, „adun razele soarelui pentru zilele 
reci de iarnă”. 

Mai târziu când îl văzură pe Bernard stând pe o piatră, cu ochii ţintă la grădină, îl 
întrebară: „Dar acum ce faci?”. 

„Adun culorile”, răspunde Bernard cu simplitate. „Iarna este aşa de cenuşie”. 

Cele patru veveriţe alergau şi alergau, mereu mai obosit. Cămările se umpleau cu 
nuci, alune şi alte bunătăţuri. Bernard, însă, stătea la umbra unui copac. 

„Visezi Bernard?” îl întrebară pe un ton mustrător. 

Bernard răspunse: „A, nu! Adun cuvinte. Zilele de iarnă sunt aşa de lungi. Vom sta 
fără să schimbăm o vorbă”. 

A venit şi iarna Şi, când a căzut prima zăpadă, veveriţele se adăpostiră în culcuşul din 
stejar. Primele Acum, simţiţi razele calde, aurii ale soarelui care vă mângâie pielea. 
Sunt strălucitoare, joacă pe frunze, sunt poleite în aur...”. Şi-n timp ce Bernard vorbea, 
cele patru veveriţe au început să simtă căldura. Ca magie să fi fost oare? 

„Şi culorile, Bernard?”, întrebară cu nelinişte. 

„Închideţi din nou ochii” zise Bernard. Şi când vorbea de violetul viorelelor, de marcii 
roşii în lanul de grâu, de frunzuliţele verzi ale iederii, atunci văzură culorile ca şi cum 
ar fi avut fiecare în cap un câmp nesfârşit. 

„Şi cuvintele, Bernard?”. Bernard tuşi, dregându-şi glasul, şi apoi ca pe o scenă 
declamă: 

„Închisă în coaja unui copac, chiar în inima pădurii fermecate, trăieşte o veveriţă cu 
blana roşie, privirea luminoasă şi coada stufoasă. Această veveriţă extraordinară poartă 
pe cap o coroană de nuci. E un geniu:: are puteri extraordinare şi cunoaşte tainele. 

Când un iepuraş este rănit de un vânător, veverița geniu spune care sunt plantele de 
leac pentru îngrijirea rănilor. 

Când o păsărică îşi rupe o aripă, veverița ştie cum s-o înfăşoare cu ace de pin ca ea să 
poată zbura iar. 

Dar ceea ce-i reuşeşte cel mai bine vindecarea inimilor de tristeţe şi frică. „Ne 
trebuie atâtea alintări casă trăim”, spune veverița geniu, ,„ şi atâta gingăşie. Căci toate 
făpturile pădurii sunt ca florile care se ofilesc dacă nu sunt săturate de razele soarelui. 
Când o fiinţă este tristă, eu o fac pe raza de soare. Şi atunci îşi redeschide petalele 
inimii”. 

zile au fost pline de voie-bună. Se jucau într-o gălăgie de nedescris şi nu auzeau 
vântul care şuiera afară. Fluierau din capacele de ghindă şi cojile de alune, cântau şi 
dansau. Înainte de a se culca, mâncau pe săturate şi povesteau tot felul de poveşti 
despre huhurezi nătângi şi vulpi ramolite. Dar încet-încet, mâncară proviziile. Cămările 
se goliră una după alta, terminară mai întâi nucile, apoi alunele, ghinda, strugurii 

uscați, ba chiar şi frunzele uscate. Le rămăseseră doar rădăcinile tari şi amare. Se 
făcuse frig şi nimeni nu mai avea chef de vorbă. 

Îşi amintiră atunci de proviziile ciudate ale lui Bernard: de razele de soare, de culori, 
de cuvinte. 

„Unde sunt proviziile tale, Bernard?”, îl întrebară. 

Bernard începu să vorbească: „Închideţi ochii. 

Când Bernard tăcu, cele patru veveriţe aplaudară şi strigară: „Bernard, eşti un geniu, 
un poet”. 

Bernard roşi, se închină respectuos şi zise cu modestie: „Ştiu, aşa e”. 


Indicaţii catehetice 
Experienţa ascunsă în povestire 


Sunt două feluri de „provizii; cele care slujesc vieţii materiale şi cele care servesc 
vieţii spirituale 

Omul are nevoie de ambele. Este o învăţătură de veacuri: nu numai cu pâine trăieşte 
omul. 

Este descoperirea unei lumi necunoscute din noi, o lume interioară, a imaginaţiei 
creatoare, a fanteziei care poate schimba situaţiile. 

Povestirea despre proviziile lui Bernard poate fi folositoare la începutul activității 
catehetice anuale. Este un răspuns la întrebarea „De ce venim la catehism?”. 
Catehismul reprezintă o „provizie” diferită de aceea care se face zilnic pe băncile 
şcolii, pe stradă, în faţa televizorului; la catehism se adună culori, cuvinte, raze de 
soare care vor fi folositoare când va sosi anotimpul special. 


Pentru dialog 


— Să se descopere cu copiii firului şi personajele povestirii. 

— Să se înţeleagă şi să se judece comportamentul personajelor. 

— Să se specifice sentimentele şi motivațiile personajelor, descoperind asemănări cu 
sentimente şi motivații din viaţa noastră. 

De exemplu: Există persoane care se comportă ca cele patru veveriţe pline de griji? 

Când semănăm şi noi cu ele? 

Cine se comportă ca Bernard? 

— Fiecare copil să fie lăsat să-şi exprime propriile consideraţii asupra povestiri. lată 
câteva: 

= Bernard vrea să se eschiveze de la muncă, veveriţele celelalte sunt bune. 

= Înseamnă că nu trebuie să ne gândim numai la mâncare. 

= Când vine iarna, Bernard povesteşte lucruri frumoase şi vremea urâtă pare mai 
puţin tristă. 

= Bernard ne ajută să descoperim lucrurile frumoase, pe care lumea nu le vede ci se 
gândeşte numai la câştig... 


Pentru activitate 


— Povestirea are un sens pentru grupul de catehism: catehetul se propune ca un 
Bernard al situaţiei, ca revelatorul unei dimensiuni „diferite”. 

— Să se deseneze cartoane cu Bernard care pronunță un mesaj special pentru grup. 
Cartoanele vor fi atârnate pe perete. 


Și Biblia povesteşte... 


Evanghelistul Luca în cap. 10, de la versetul 38 la 41 povesteşte despre Marta şi 
Maria care îl primesc pe Isus în casa lor. Marta era preocupată cu multe griji, Maria 
asculta cuvintele lui Isus. Şi aici două comportamente diferite, dar necesare amândouă. 
Cu cei mai mari se poate analiza analogia cu povestirea. 

La sfârşit catehetul reia rezultatul conversaţiei şi ajută la elaborarea unui răspuns la 
întrebarea provocatoare a povestirii: „La ce este bun catehismul?”. 


RĂBDAREA DE A CREŞTE 


a 
1 


Climatul „consumistic” în care trăiesc copiii azi tinde să rupă legăturile omului cu 
istoria într-o victorie a spaţiului asupra timpului. O victorie a lumii lucrurilor (spaţiul) 
asupra lumii fiinţei (timpul). Depanarea timpului în istorie este locul în care omul se 
recunoaşte pe sine şi simte răsunetul profund al spiritului. 

Azi, copiii vor totul „deodată”. Prezentul e unica dimensiune constitutivă a 
experienţei lor existențiale. Viaţa li se prezintă ca o sumă monotonă a tuturor 
prezenţelor. Numai există capacitatea de a „simţi cum creşte iarba”, de a percepe 
sunetul facerii şi desfacerii propriei existenţe. 


5. Firul fermecat 


Maxim era un băiat cu adevărat ciudat: îi plăcea aşa de mult să viseze cu ochii 
deschişi. Mai ales la şcoală unde lecţiile nu prea-l interesau. 
Invăţătorul, care-l ştia isteţ dar lipsit de voinţă, îl întrebă într-o zi, un pic plictisit: 

— La ce te gândeşti, Maxim? De ce nu eşti atent? 

— Mă gândesc ce-am să fac când voi fi mare, răspunse băiatul. 

— Oh, nu e frumos, replică învățătorul. Încearcă să te bucuri de această vârstă 
minunată şi nădăjduieşte că anii tinereţii trec încet. 

Maxim nu înţelese cuvintele învățătorului. Nu voia să aştepte. De fapt, când se dădea 
cu patinele pe gheaţă, iarna, abia aştepta să vină vara ca să poată merge la baie; când 
apoi venea atât de mult dorinţa vara dorea să vină toamna ca să se poată juca cu zmeul 
în parc. 

Maxim avea o prietenă, Maria, o fetiță ceva mai mică decât el, care locuia în blocul 
din față. Când o vedea alergând cu părul ei blond şi ochii albaştri mereu surâzători, 
Maxim se gândea: 

— Când voi fi mare o voi lua de soţie... De ce nu sunt deja mare? 

În sfârşit, dacă cineva îl întreba ce doreşte cel mai mult, primea un răspuns clar: „aş 
vrea ca timpul să treacă mai repede...” 


Bătrâna cea blândă 


Într-o zi de toamnă, Maxim se opri să se odihnească după o alergătură prin parc. 
Deodată se auzi strigat: se uită şi văzu o bătrână care-l privea cu blândeţe. Bătrâna îi 
arăta copilului o cutie argintie cu o gaură din care ieşea un fir de aur şi-i zise: „Priveşte, 
Maxim! Acest fir subțire este firul vieţii tale. Dacă tu vrei într-adevăr ca firul vieții tale 
să se scurgă mai repede, nu trebuie decât să tragi un pic de fir. Orice bucăţică de fir este 
o oră din viaţa ta. Numai să nu spui nimănui că ai această cutie, altfel vei muri chiar în 
aceeaşi zi! Păstreaz-o şi să ai noroc! 

Bătrâna dărui băiatului cutia şi dispăru! 

Maxim se întoarse acasă, alergând, cu cutia în buzunar. Ziua următoare, la şcoală, 
învățătorul observă că Maxim era şi mai distrat şi-i făcu o săpuneală straşnică. 

-Totdeauna eşti cu capul în nori! Ai să rămâi repetent, te asigur... 

Maxim se săturase de astfel de teorii şi se gândi să folosească firul casă scurteze 
zilele de şcoală. De fapt în fiecare dimineaţă trăgea puţin de fir şi aşa, abia ajungând în 
clasă, auzea glasul învățătorului: „S-s terminat ora. Puteţi pleca acasă”. Băiatul era 
foarte fericit: viaţa îi era un vârtej de vacanțe şi joacă. 

După câtva timp totuşi Maxim începu totuşi să se plictisească şi se gândi: „O, cât ar 
fi de frumos să fi terminat şcoala şi să încep să muncesc!” 

Într-o noapte în care nu reuşea să doarmă, Maxim se hotărî să tragă mai mult din fir 
şi aşa, dimineaţa următoare, se trezi că avea mustăţi, era inginer şi îşi făcuse o fabrică 
modernă. Era foarte bucuros de meseria lui şi un timp trase de fir cu mai multă atenţie, 
numai cât trebuia să ajungă. 

Mama cu părul alb 


Într-o zi îşi aduse aminte de Maria. Telefonă unor prieteni şi cunoştinţe până ce o 
găsi. Se făcuse cu adevărat o fată frumoasă. Maxim îşi luă inima în dinţi şi ceru:” 
Maria vrei să te căsătoreşti cu mine? Sunt un om cu capul pe umeri şi am şi ceva 
avere”. 

Zâmbind, Maria îi spuse că da, dar când se duse la părinţii ei îi spuse cu tărie: 
„Sunteţi încă tineri şi vă cunoaşteţi prea puţin, aşteptaţi cel puţin un an”. 

Fata se întrista, dar băiatul o încurajă zâmbind: „Nu te necăji, Maria! Ai să vezi ca 
anul trece în zbor”. 

Fata se întristă, dar băiatul o încurajă zâmbind: „Nu te necăji, Maria! Ai să vezi că 
anul trece în zbor!” 

De fapt, anul trecu într-o clipă, datorită firului magic. În fiecare seară înainte de a 
adormi Maxim îi trăgea o bucată. Mai avea o lună până la nuntă., când Maxim primi o 
carte poştală. Trebuia să plece în armată. Cu lacrimi în ochi îşi luă rămas bun de la toţi, 
în special de la Maria lui dragă, care plângea chiar mai mult decât el. 

După câteva zile de viaţă militară, lui Maxim i se făcu un dor nebun, trase mai mult 
din fir şi se trezea acasă în nunţii. A fost o nuntă de pomină. Ceva totuşi îl mâhni pe 
Maxim: observă că mama era bătrână, avea părul sur. Îi păru rău că a tras aşa de des 
din fir şi-şi promise că acum fiind mare nu trebuia să tragă de el. 

Îşi tinu promisiunea câţiva ani, dar într-o bună zi Maria îi spuse zâmbi că aşteaptă un 
copil. „Să aştepte”? Lui Maxim acest verb nu-i plăcuse niciodată. Nu pută rezista 
ispitei să-şi vadă cât mai repede copilul în braţe şi începu să tragă de fir, aproape în 
fiecare zi. Într-o seară trase prea mult şi in ziua următoare se văzu ceva mai bătrân cu 
doi fii: unu mergea la liceu, celălalt la universitate. 

Totul se petrecea ca la început. Ori de câte ori se ivea o problemă, Maxim trăgea de 
fir ca să rezolve repede: când afacerile mergeau rău, când cineva era bolnav, când era 
curios să ştie cine va lua campionatul la fotbal, când voia să ştie când se termină un 
serial la televizor... 


„Mult noroc, Maxim!” 


Intr-o dimineaţă, Maxim se privi în oglindă şi îşi dădu seama că are părul alb. Se 
simţea obosit şi nemulţumit. Casa îi era acum pustie şi Maria nu reuşea să înţeleagă 
cum ea şi soţul nu-şi aminteau atâtea lucruri din viaţa lor trecută. 

„Nu ţi se pare şi ţie că a trecut totul prea repede?” îl întreba ea. „Cum e posibil ca 
băieţii să fi crescut aşa de repede?” 

Maxim nu putea răspunde şi era foarte trist. Practic era doi bătrâni, plini de riduri, şi 
zilele treceau aşa de încet. Dar acum îi era frică să mai tragă de firul magic. 

Într-o zi, pe când moțăia în pare pe banca lui obișnuită, bătrânul Maxim se auzi 
chemat. Deschise ochii şi zări bătrâna care, cu mulţi ani în urmă, îi dăduse cutiuţa cu 
firul magic. 

„Ei Maxim, cum merge? Firul magic ţi-a făcut viaţa fericită, aşa cum dorea?” 

„Chiar nu prea nu ştiu ce să răspund... Cu acel fir îţi zic nu a mai trebuit să aştept sau 
să sufăr prea mult în viaţa mea, dar acum îmi dau seama că totul a trecut aşa de repede 
şi iată, am ajuns bătrân şi slab...” 

„A, da?, zise bătrâna. Dar ce-ai mai vrea?” 

Aş vrea să fiu din nou copil, zise Maxim puţin cam ruşinat. Aş vrea să-mi trăiesc 
viaţa fătă firul magic. Să trăiesc ca toate celelalte persoane şi să accept tot ce-mi oferă 
viaţa, fără a fi nerăbdător”. 

„Chiar ai vrea?” 

„Sigur”, răspunse Maxim fără ezitare. „Ceea ce am trăit în aceşti ani mi-a fost o 
lecţie şi sunt sigur că nu aş mai face acele greşeli”. 

„Dacă e aşa, sunt fericită că te-am putut ajuta să înţelegi cea mai mare virtute: 
răbdarea. Vei vedea că îţi vei pregăti viaţa altfel şi vei fi în stare să suporţi şi 
momentele de muncă şi oboseală pe care le vei întâlni în drumul tău. Acum trebuie 
doar să-mi dai înapoi cutiuţa şi... mult noroc, Maxim!” 

Abia puse cutiuţa în mâna bătrânei că şi adormi buştean. 

„Ei, somnorosule! Scoală!”. 

Maxim deschide ochii şi îşi văzu mama tânără şi frumoasă care îl privea cu bunătate. 
Aleargă la oglindă şi îşi văzu chipul de copil obişnuit. Sărută şi îmbrățişă mama de 
parcă n-ar fi văzut-o de o sută de ani. Se spală şi se îmbracă într-o clipă, înghiți ceaiul 
într-o secundă şi porni spre şcoală” Pe stradă o întâlni pe Maria, care era şi ea obişnuita 
blondă. O lua de mână şi grăbindu-se amândoi spre şcoală îi zise: „Am atâtea să-ţi 
spun! Dar tu ştiai că vârsta noastră este cea mai frumoasă?”. 


Indicaţii catehetice 


Experienţa ascunsă în povestire 

*Mulţi îşi pierd vremea cu o activitate frenetică, în căutarea unor rezultate imediate. 
Vor imediat roadele activităţii lor, nu reuşesc să privească mai departe. Valoarea căutată 
de ei este utilul, avantajul economic, obţinerea de rezultate în minim de timp cu minim 
de efort. 

*O altă caracteristică a vieţii noastre actuale este tendinţa de a nu suporta greutăţile. 
Fuga de durere duc la căutarea plăcerii, care devine miraj, valoare dominantă. Orice 
control al instinctelor este considerat nefiresc, auto-stăpânirea este aproape ignorată. 
Educatorilor însăşi le vine greu să „înveţe” chiar şi cea mai mică (dar absolut de 
necesară) capacitatea de autodisciplină. 

* Maxim este băiatul care „scapă” de datoriile zilnice. Vede în ele nu numai aspectul 
de efort, de obligaţie. Trebuie să înveţe cât de frumos poate fi o „bună creştină” şi să se 
maturizeze cu chiar dacă aceasta impune şi sacrificiu. 


Pentru dialog 


— Foarte eficace s-a observat a fi întreruperea povestirii puţin înainte de final, 
trezind interesul copiilor. Se poate lăsa libertatea copiilor să termine ei, şi apoi să se 
discute care ar fi cel mai bun final. Nu contează dacă nu e cel pe care l-am propus (de 
altfel acest final a fost inventat de un grup de copii din clasa a IV-a). 

— Pentru înţelegerea povestirii se pot pune întrebări ca: 
* Ce reprezintă firul de aur? 

* De ce Maxim îl trage aşa de des? 

* Cine se comportă ca Maxim? 

* V-ar plăcea să aveţi cutiuţa cu firul magic? De ce? 

* Dacă v-aţi întâlni azi cu bătrâna ce i-aţi cere? 


Și Biblia povesteşte... 


Despre răbdarea şi creşterea în timp, Isus a dat două parabole: 
— Parabola neghinei (Mt 13, 24) 

— Parabola talanţilor (Mt 25, 14)... 

Pot fi citate şi comentate cu cei mai mari. 


O rugăciune 


Calendarul şcolar 
* Luni 

dictare şi caligrafie 
Cu răbdare 

scriu 

fără greşeli 

şi ştersături. 

* Marţi 

istoria şi geografia. 
Plin de curiozitate, 
survolez secole 

şi continente. 

* Miercuri 

ştiinţe naturale. 
Încântat, mă învârt 
între plante şi animale. 


* Joi 

aritmetică şi geometria. 
Sunt atent să aliniez 
numere şi operaţii. 
* Vineri 

desen şi muzică. 

Cu emoția în suflet 
amestec colori 

şi sunete. 

* Sâmbătă 

educaţia fizică. 
Dezlănţuit, alerg, 
sar, mă-nvârt. 


Învăţ. 

Capul meu 

şi trupul meu 

sunt ca un rezervor 
care se umple. 


Mi-ai dat inteligenţă, Doamne, 
Pentru a învăţa, 
dar şi pentru a iubi. 


La şcoală învăţ 
să trăiesc cu 

alți băieți şi fete. 

Ajută-ne, Doamne, 

să descoperim 

ceea ce ştie să facă fiecare. 
Astfel, când vom fi mari 
vom putea schimba lumea 
într-o mare grădină 

a iubirii 


DECIZIA CEA MAI IMPORTANTĂ 


Prietenia pe care Isus o oferă este pentru toți oamenii şi cere o alegere personală 
convinsă. E o propunere liberă ce poate fi refuzată. Dar invitaţia rămâne, se reînnoieşte, 
uneori chiar într-un mod neprevăzut şi neaşteptat. 

O viaţă fără ideal e ca un drum fără ieşire. Cu cât scopul e mai mare şi mai luminos, 
cu atât viața devine mai adevărată. Martirii libertăţii, ai dreptăţii sociale, ai 
democraţiei, dar mai ales martirii credinţei au găsit ceea ce dă sens vieţii, sacrificiului 
şi chiar morții. Trebuie să ne împlinim datoria cu generozitate şi sinceritate, fără a 
amina pe un mâine nesigur. 

Cine îşi ia în mâini viaţa şi-l alege pe Cristos, se bazează pe cuvântul său, pe 
adevărul evangheliei şi pe iubirea lui Dumnezeu. 

Totdeauna este greu să se ia hotărâri ferme, definitive şi se pare că e mai uşor a nu se 
angaja prea mult. Ar fi mai uşor să se încerce doar, gata totuşi să se schimbe ruta, 
urmărind avantajele de moment, fără să se rişte în mod definitiv. 

Isus spune clar că față de Dumnezeu nu se poate ezita. 

O cateheză bună trebuie să ducă întotdeauna la decizie, la răspunsul liber, dar 
angajat. 

A fi cu adevărat creştin nu este rezultatul unei obişnuinţe ori tradiții familiale, ci o 
decizie personală. O decizie repetată în fiecare zi. Copilul trebuie să înveţe să fie 
responsabil. Etimologic, „responsabilitatea” este capacitatea de „a da un răspuns” celui 
care aşteaptă. Şi Dumnezeu aşteaptă un răspuns. 

Se poate vorbi copiilor despre această temă importantă, pornind de la o povestire ca 
aceasta care urmează: 


6. Uşa fericirii 

Incredibilul a început când Iacob avea şase ani. Mama îi murise când avea doi ani şi 
a fost dat în îngrijirea unei dădace cam distrate. Tatăl lui era un avocat foarte serios şi 
important, era mereu ocupat cu mii de griji, aşa că nu prea avea timp pentru băiat. Aşa 
ajunsese Iacob să hoinărească toată ziua prin împrejurimi. 

Într-o zi de octombrie umbla, căscând gura, pe o stradă necunoscută. În dreapta era 
un zid lung şi alb. Frunze de castan, verzi şi galbene, acopereau trotuarul. 

Iacob avea în mână o castană pe care o freca de zid alergând. Ajunse la o uşă verde 
cu o clanţă aurie. 

I se părea că uşa îl cheamă: "Deschide, intră!” 

Iacob ezită o clipă. Continuă să frece zidul cu castana, fluierând, până ce ajunse la 
capăt. Acolo văzu că strada continuă cu case obişnuite şi magazine. Plini de curiozitate 
se opri apoi se întoarse la uşa verde, o deschise şi intră. 


„Du-mă înapoi la grădina mea!” 


Se văzu dintr-o dată într-o încântătoare grădină cum nici nu visase. Chiar şi aerul era 
schimbat. Nu mai era acea tristeţe şi plictiseală ca-n oraş. Un parfum îmbătător plutea 
în aer, dând o senzaţie de bucurie de nedescris. ȘI în culori era ceva care le făcea mai 
vii, mai luminoase. Iacob nu mai putea de fericire. 

Văzu două pantere enorme cu pielea ca de mătase. Nu se sperie. Cele două animale 
se jucau cu o minge pe o alee plină cu florii. O panteră veni chiar lângă el şi se lăsă 
mângâiată frecându-şi capul de el ca o pisică. 

Băiatul era uimit de minunăţiile pe care le vedea. Era o altă lume. O faţă înaltă şi 
blondă, cu un zâmbet încântător, apăru pe alee şi veni spre el. Îl îmbrăţişă şi-l sărută cu 
bunătate. Iacob nu se mai simţise niciodată aşa de bine. Fata o luă de mână şi-i arătă 
grădina. Vizitară palatul minunat, înconjurat de fântâni arteziene. Văzu atâtea lucruri 
nemaipomenite, şi îşi găsi şi tovarăşi de joc, care ţineau mult la el. 

Apoi sosi o doamnă îmbrăcată în negru care-i arătă o carte mare. Iacob începu să o 
răsfoiască. Cu sufletul la gură văzu că în carte era scrisă viaţa lui: tot ce i se întâmplase 
de la naştere: moartea mamei, tatăl, camera lui... se revăzu ezitând la uşa verde. Voi să 
întoarcă foaia, dar doamna nu-l lăsa. Se auzi strigat de tovarăşii de joacă: „Hai 
înapoi!” Rămase nehotărât nu ştia ce să facă, şi se trezi înapoi pe strada lungă şi tristă, 
pe o vreme rece, la ora când începeau să se aprindă becurile. Pe zidul rece şi crăpat nu 
se mai vedea nici o uşă. 

Copilul se întoarse acasă. Povesti tatălui şi mătuşi ce i se întâmplase, dar fu 
pedepsit... pentru că spunea minciuni, ziceau ei. 

Noaptea, Iacob povesti în şoaptă pernei păţania. Şi în fiecare seară după rugăciunile 
obişnuite, adăuga o scurtă rugăciune personală: "Te rog Doamne fă-mă să visez acea 
grădină! Du-mă înapoi la grădina mea!” 

Dar oricât a umblat în zilele următoare nu a mai găsit uşa verde. 


„Data viitoare voi intra”. 


Zece ani mai târziu, Iacob era un student exemplar. Într-o dimineaţă, în timp ce se 
grăbea spre şcoală, se văzu deodată în faţa zidului alb şi zări uşa verde care conducea 
spre grădina minunată. 

Alergase atâta să regăsească uşa aceasta... Dar nu se gândi deloc să intre. Nu ar fi 
voit să întârzie. 

„Mă voi întoarce după masă”, îşi zise. Dar şi după amiază avu destule activităţi la 
şcoală, aşa că amână vizita în grădina mult visată. 

Se întoarse a doua zi dar nu văzu măcar zidul alb,. Ceru informaţii de la trecători, 
dar nimeni nu auzise de zid şi nici de uşa verde. 

Nu mai revăzu uşa verde până la douăzeci şi doi de ani. Chiar în ziua în care trebuia 
să dea examenul cel mai important la universitate. Îşi conducea maşina nervos, 
privindu-şi deseori ceasul. După o intersecţie, văzu zidul alb şi uşa verde cu acea 
senzaţie de neuitat, încă realizabil. 

Încetini maşina, luptând între două decizii: să intre în grădină sau să-şi dea 
examenul. Ezită o clipă apoi întoarse spatele şi porni spre universitate. 

Laureat, începu o carieră strălucitoare de avocat. „Prietenii aceia minunaţi, atmosfera 
luminoasă 

Povestea Iacob prietenilor „totul îmi părea atât de frumos dar departe. Interesul meu 
se concentra asupra lumii. Vedeam o altă uşă deschisă... Uşa carierei mele”. 

Iacob revăzu încă de trei ori zidul alb şi uşa verde şi uşa verde. 

Odată alerga să se întâlnească cu logodnica. Bine înţeles, în seara aceea, nu putea să 
se gândească la două pantere... 

După câţiva ani, revăzu poarta în lumina farurilor. Simţi un gol în stomac. Parcă 
lumea pierduse orice atracţie. Dorea mai mult decât oricând să revadă grădina fericirii. 
Dar tocmai în seara aceea avea o întâlnire foarte importantă cu un cunoscut om politic 
care-i aranjase un post bun în partid. Şi nu se opri. 

Era de-acum un renumit deputat. Se plimba cu un ministru dintr-o altă ţară, când cu 
coada ochiului revăzu uşa. „Am trecut de poartă pălăvrăgind. Eu am atins-o” îşi 
amintea Iacob. „Nu puteam în nici un caz să dispar în orice moment. M-ar fi crezut 
nebun. Şi-apoi închipuiţi-vă ce-ar fi scris ziarele!” 

Au trecut anii. Nostalgia grădinii fermecate era tot mai mare. lacob regreta că de 
atâtea ori fiind în faţa uşii nu s-a hotărât să intre. 

„Data viitoare sigur voi intra... data viitoare, mă voi opri, orice s-ar întâmpla...”, 
repeta într-una. Voia cu orice preţ să mai respire aerul curat, să revadă gingăşia 
grădinii şi bunătatea locuitorilor ei. 

Umbla mereu prin oraş. Ori de câte ori vedea un zid alb, simţea cum inima începe să- 
i bată. Acum trăia ca să regăsească acea uşă verde. 

Dar n-o găsi. 


Indicaţii catehetice 
Experienţa ascunsă în povestire. 


* Există idealuri, visuri, propuneri măreţe şi sentimente ce transformă persoana care 
decide să se realizeze. Copilăria şi mai ales adolescenţa sunt pline cu acestea. În mod 
inevitabil ele se pierd în tumultul vieţii zilnice. 

Necesitatea unui câştig, cariera, relaţiile afective şi profesionale pot rupe sau devia 
multe idealuri. Praful zilnic, cu preocupările şi neliniştile sale, face să treacă pe locul 
doi lucruri de primă importanţă. 

* Iacob, personajul povestirii, descoperise uşa fericirii. A avut diferite ocazii pentru a 
o regăsi. Dar n-a mai deschis-o. I se deschideau alte uşi: a dragostei, a carierei şi a 
succesului. 

De fiecare data aceste uşi i se păreau mai importante decât uşa verde, care l-ar fi 
condus în grădina fericirii totale. Numai la sfârşit îşi dădu seama că cele mai multe 
erau iluzorii, că adevărata fericire era aceea a uşii verzi. Dar era prea târziu. 

Ratase toate posibilitățile. Ar fi trebuit să se decidă mai înainte. 

* Ceva asemănător se întâmplă în alegerea creştină. 

Prea des decizia de a fi creştini e îngropată sub preocupările şi ambițiile zilnice. Este 
amânată şi uitată, ca ţi cum ar fi o alegere nefolositoare. 

Şi totuşi este decizia cea mai importantă: singura care poate da sens şi împlinire 
persoanei umane. Dar e o decizie care trebuie luată, astfel preocupările zilnice o vor 
face să treacă pe locul doi. 


Pentru dialog 


* După povestire, catehetul poate invita copiii să formuleze un alt final al povestirii. 
* Poate stimula înţelegerea povestirii cu astfel de întrebări: 

— De ce Iacob se comportă astfel? 

— Ce ar fi trebuit să facă, după părerea voastră? 

— Ce reprezintă uşa verde? I-am putea da un nume? 

— De ce nu a mai deschis Iacob uşa? 

— Care sunt motivele pentru care a preferat să-şi continue drumul fără a se opri? 

— Comportamentul lui este justificabil? 

— Ni se întâmplă şi nouă să ne comportăm ca Iacob? În ce privinţă? 

— Dacă am numi uşa verde „Uşa urmării lui Isus” sau „Uşa trăirii creştine”, care ar fi 
semnificația povestirii? 


Pentru activitate 


Să se construiască un panou cu multe uşiţe. In dreptul fiecărei uşi catehetul va cere 
copiilor să scrie diferite alegeri. Sub una dintre uşi, ar putea fi verde, copiii vor scrie 
ceea ce, după părerea lor, este valoros sau idealul cel mai mare pe care îl au. 


Și Biblia povesteşte... 


Prietenia pe care o oferă Isus cere un răspuns personal liber şi convins. Această 
propunere se poate şi refuza. Isus povestea odată o parabolă pe această temă. E 
parabola invitaţilor politicoşi. O găsim în Evanghelia lui Luca, cap. 14, versetele 16-24. 


CREŞTEREA ÎN CREDINȚĂ 


Azi, una din datoriile cele mai importante ale catehezei este să ajute pe creştini să se 
orienteze în jungla pluralismului, în diversitatea sistemelor etice, sociale şi politice în 
care se află. 

Pentru a ajunge la acest scop este necesar să fie stimulaţi să devină conştienţi de 
demnitatea lor de botezați, de credincioşi şi membri ai Bisericii. 

Rolul catehezei nu mai este acela de a consolida lumea creştină ci de a educa şi 
consolida identitatea creştină. E important a se forma şi copiii, în special la candidaţii 
la mir, acest sens al identităţii şi efortului necesar pentru a face să crească sămânţa 
credinţei, mai ales pentru cei care sunt o „minoritate”. 

Povestiri de felul celei care urmează ar putea deveni o pistă pentru această experienţă 
importantă. 


7. Grăuntele cel mai mic 


Nu se ştie cum s-a întâmplat chir acolo, în pumnul de boabe mari şi lucioase de grâu, 
să se nimerească un grăunte mititel negru-negru, aşa de mic încât aproape că nu se 
vedea. Țăranul a aruncat pumnul de seminţe în pământul arat. Cu cea mai mare 

demnitate şi conştiente de misiunea lor, seminţele de grâu au luat loc în leagănul de 
pământ în care fuseseră aşezate. Când ajunse şi grăuntele mititel, negru, toate celelalte 
izbucniseră în râs. 

„Şterge-o, pocitanie!” mormăi înfuriat un grăunte gras pe burta căruia căzuse piticul. 

„Vă rog să mă ierta-ţi, domnule” bâlbâi grăuntele negru. „Îmi pare rău”. 

„E grăuntele cel mai ridicol pe care l-am putut vedea” şuieră căpăţâna unei cepe 
sălbatice. Firele de iarbă de alături, bătrâne şi clevetitoare, începură să vorbească toate 
prostiile la adresa seminţelor moderne care umblă de ici-colo fără să facă ceva. Chiar şi 
semințele de mac sălbatic râdeau, iar ovăzul deja înalt, îi susură vântului impresia lui: 
„Să îngălbenesc dacă va ieşi din el măcar o frunzuliță”. 

Grăuntele pitic îngălbeni la auzul atâtor cuvinte de dispreţ, pe care vântul, mare 
palavragiu, le împrăştia peste tot. Se strânse în colțişorul lui de pământ şi deveni mai 
mic, dar nu se descuraja. Nu voia în nici un chip să-şi rateze misiunea căci îşi zicea că 
de ceva o fi şi el în stare! Visa să crească atât de mare încât să întreacă şi stuful din 
baltă... 

„Cine ştie dacă într-adevăr ovăzul nu se îngălbeni”, îşi zise el. 

Voia cu orice preţ să reuşească. Lăsă seminţele de grâu să se simtă bine în lenea lor, 
luând în râs micimea lui. Îşi înfipse îndată rădăcinile în pământul umed și hrănitor. 

Veni o iarnă foarte grea pentru el. Celelalte seminţe pierdeau vremea jucând cărți sau 
spunând ghicitori. Grăuntele mic, în schimb, se sforța din toate puterile. Pufăia, 
transpira, dar nu precupeţea nici un efort pentru a le sfida. Afară era frig dar nu-i păsa. 
Îşi croi drum spre cer, fără frică. 

Veni vara. Trecătorii se opreau pe drumul care străbătea câmpul şi arătau cu uimire 
spre planta înaltă şi puternică ce domina lanul. 

Într-o dimineaţă aurie trecu pe acel drum însuşi Domnul. Vorbea cu ucenicii lui 
despre păsările cerului şi crinii câmpului. Ajuns în faţa plantei se opri şi o privi 
insistent. Păsările se opriră din ciripit, se opri şi vântul, care se distra clătinând lanul de 
grâu şi zburlind tufele de iarbă din şanţ. Isus cunoştea tot chinul grăuntelui pitic, din 
timpul iernii şi voia să răsplătească încrederea pe care grăuntele o avuse în forțele 
proprii şi spuse: „Priviţi grăuntele de muştar. Este cel mai mic dintre toate seminţele, 
dar când a crescut, e mai mare decât toate celelalte plante din câmp; se face ca un 
copac, încât vin păsările şi îşi fac cuibul în ramurile lui”. 

Grâul care se aştepta la vreun elogiu despre importanţa lui, aproape se uscă din 
invidie. Grăuntele pitic, negru, de acolo din pământ, murea de fericire. 


> 


8. O viorea la polul nord 


Intr-o dimineaţă, la Polul Nord, ursul alb adulmecă în aer un miros deosebit şi-i 
aduse la cunoştinţă ursoaicei mai mari (cea mică era fiica): 

„O fi venit vreo nouă expediţie!” 

Ursuleţii găsiră o viorea. Era mică şi firavă şi tremura de frig, dar continua fără frică 
să răspândească parfumul ei. Asta îi era misiunea. 

„Mamă, tată”, strigară ursuleţii. 

„N-am spus eu că era ceva ciudat?” se adresă ursul alb familiei. „E clar că nu-i un 
peşte”. 

„Bine-nţeles că nu-i!” completă ursoaica mai mare, „dar nu e nici o pasăre”. 

„Ai şi tu dreptate”, recunoscu ursul, după ce se gândi un timp. 

Înainte de apusul soarelui se răspândi zvonul în tot ţinutul: o fiinţă ciudată, mică şi 
parfumată, apăruse în deşertul de gheaţă, şi că stătea într-un picior fără să se mişte. 

Focile şi morsele au venit să vadă vioreaua. Din Siberia au venit renii, din America 
bizonii, şi mai de departe vulpile albe, lupii şi gaiţele de mare. 

Toţi admirau floarea necunoscută, tulpina ei tremurândă. 

Toţi inspirau parfumul ei, totuşi mai rămânea destul pentru cei care veneau mai la 
urmă să miroase, rămânea destul pentru toți. 

„Ca să poată da atâta parfum”, zise o focă, „trebuie să aibă ceva dedesubt”. 

„N-am spus eu” exclamă ursul alb, „că era ceva dedesubt?”. 

Nu spusese chiar aşa, dar cine-şi mai amintea? 

Un pescăruş, trimis spre Sud ca să culeagă informaţii, se întoarse cu vestea că mica 
fiinţă parfumată se numea viorea şi că în unele ţări, acolo la ei, erau milioane. 

„Am aflat şi eu îndată”, observă o focă. „Dar cum a putut să ajungă această viorea 
tocmai aici? Am să vă spun ce cred eu: sunt perplexă”. 

„Cum a zis că se simte?”, îşi întreabă ursul alb soţia. 

„Perplexă, adică nu ştie ce peşti să fure”. 

„Uite”, exclamă ursul alb, „chiar la asta mă gândeam şi eu!” 

În noaptea aceea, la Polul Nord, se auzi un zgomot infernal. Gheţarii veşnici 
tremurau ca sticla şi se sparseră în mai multe locuri. Vioreaua lansă un parfum mai 
intens, ca şi cum ar fi voit să topească toată gheaţa pentru a o transforma într-o mare 
albastră şi caldă, sau într-o grădină verde. Efortul o obosi. În zori fu văzută ofilită, 
aplecată, fără culoare şi viaţă. Traduse în cuvintele noastre, şi în limba noastră, ultimul 
ei gând era cam acesta: „lată, eu mor... Dar trebuia totuşi să înceapă cineva... Într-o zi 
viorelele vor ajunge milioane aici. Gheţarii se vor topi, şi aici vor fi insule, case şi 
copii”. 


Indicații catehetice 

Experienţa ascunsă în povestiri 


* „Cea mai mică sămânță” este „sămânţa” credinţei. Copiii o primesc în terenul vieţii 
lor odată cu alte seminţe, mai mari şi poate mai vizibile. Credinţa ar părea prea puţin 
importantă pentru viaţa practică, totuşi poartă cu ea comori ce pot contribui la o mai 
mare fericire a persoanei. Dar pentru a face să răsară şi să crească planta aceasta a 
credinţei e nevoie de sacrificiu şi efort. 

* „Vioreaua de la Polul Nord” este un simbol a ceea ce fost Isus, dar şi un simbol al 
creştinului în această lume. Isus şi-a dat viaţa ca să se topească odată gheaţa ce 
acoperea lumea. „Trebuia totuşi să înceapă cineva...” Creştinii continuă misiunea lui 
Isus. Trebuie să răspândească în lume parfumul plăcut al unei vieţi deosebite pentru a 
topi gheaţa păcatului, violenţei, indiferenţei, egoismului, şi să construiască o civilizație 
a iubirii. Nu e o misiune uşoară: e necesar angajamentul, oboseala şi sacrificiul. 


Pentru dialog 


Cele două povestiri au o structură foarte simplă şi uşor de înţeles. Este mai grea 
amintirea înţelegerii experienţei profunde care este un prag pentru cateheză. Se pot 
folosi scurte întrebări: 


Pentru prima povestire 


— Cum este primit grăuntele de muştar? De ce râd celelalte seminţe de el? 
— Ce face grăuntele în timpul iernii? 

— Ce zice Isus? 

— Tu ai primit multe seminţe în timpul vieţii tale. Arată câteva! 

— Ai primit şi sămânţa credinţei. Cum? 

— Ai fost vreodată luat în râs pentru că vii la biserică sau la catehism? 

— Ce trebuie să faci pentru a creşte în credinţă? Cine te ajută? 


Pentru a doua povestire 


— Ce voia să facă vioreaua? 

— Există aici în lume gheaţă? În ce constă? 

— Sunt multe persoane care se comportă ca vioreaua şi vor să topească gheaţa (=răul) 
care există în lume? Cunoşti pe cineva? 

— În jurul tău există gheaţă? Între prietenii tăi, în clasa ta? 

— Ce poţi face tu pentru a o topi? 

— În ce am putea spune că creştinul e ca „vioara de la Polul Nord”? 

Pentru activitate 


* Povestirea despre grăuntele de muştar se adaptează unei adunări pentru rugăciuni 
cu gesturi. În acest scop sunt utile paginile care ilustrează gesturile necesare pentru 
exprimarea „încolţirii”. Ca rugăciune de încheiere se pot folosi şi cântece adaptate. 

* Povestirea „O viorea la Polul Nord” poate fi vizualizată cu un afiş ce ilustrează 
atmosfera de gheaţă. Pe petalele viorelei se scriu „parfumurile” unui bun creştin care 
vor face ca gheaţa să se topească. Orice copil ar trebui să pregătească vioreaua sa 
personală pe care să scrie propunerile sale pentru Postul Mare. Grupul întreg poate 
decide să facă ceva concret pentru topirea „gheţii” prezentate în grupul însuşi. 

* Despre necesitatea angajamentului pentru a face să crească darurile lui Dumnezeu, 
Isus vorbeşte în parabola monedelor de aur. Se află în Matei 25, 14—30. Se poate citi şi 
comenta acest text cu copiii. 

* Cât priveşte povestirea „O viorea la Polul Nord” se poate aminti textele în care Isus 
vorbeşte despre „Lumina care luminează în întuneric” sau chiar plângerea lui Isus 
asupra Ierusalimului din Matei 25,37-39: „lerusalime, lerusalime! tu care ucizi prorocii 
şi baţi cu pietre pe cei pe care dumnezeu ţi-i trimite. De câte ori n-am voit să-i adun pe 
fiii tăi aşa cum îşi adună găina puii sub aripi! Dar n-ai voit...” 


LA CE SERVEŞTE BIBLIA? 


Biblia este marea protagonistă a catehezei. Se vorbeşte despre ea, e studiată, 
explicată, folosită pentru rugăciune şi cercetări. De aceea e mai mult decât normal să se 
pună întrebarea copiilor: „De ce atâta Biblie? La ce foloseşte?” Povestirea care 
urmează poate servi ca introducere pentru o întâlnire despre Biblie ca izvor al vieții 
spirituale: un aspect care deseori este uitat. 


9. Glasul cochiliei 


Regele bogat şi puternic al Tăriei Umbrelor avea trei fii. Îi crescuse în orgoliu şi-i 
educase la forță şi generozitate. Dar cei trei fraţi erau foarte diferiţi unul de altul. 

Primul se numea Valentin. Avea o forță fizică extraordinară şi un caracter hotărât, dar 
uneori se arăta mândru şi arogant. 

Al doilea se numea Folco. Era inteligent şi şiret, dar deseori era lacom şi fără 
scrupule. 

Cel mai mic era doar un copil, se numea Ionică şi avea părul blond, lăsat lung. Avea 
o faţă frumoasă cu ochii castanii. Era chipeş şi şmecher, dar trebuia totdeauna să se 
ferească de a-i provoca pe fraţii lui care nu prea ţineau la el. 

Regele din Țara Umbrelor era de-acum bătrân şi sosise timpul să-şi numească un 
urmaş. Dar regele cel bun nu putea alege nici unul dintre cei trei fii. Îi iubea pe toţi trei, 

şi nu făcut niciodată preferinţe pentru vreunul. Asta se făcu că într-o zi îi chemă în sala 
tronului. 

„Copiii mei!” le zise cu ochii îmbrăţişându-i. „Unul dintre voi va fi urmaşul meu. 
Dar vă iubesc pe toţi la fel de mult şi nu pot alege. 

Voi face aşa. Va urca pe tronul Țării Umbrelor acela dintre voi care va reuşi să-mi 
aducă Smaraldul Verde, păzit în Peştera de Fier, în Țara Nordului”. 

Cei trei fraţi rămăseseră fără glas. Smaraldul Verde este visul tuturor cavalerilor şi 
tuturor războinicilor din Țara Umbrelor. Dar toţi cei care plecaseră în căutarea lui nu s- 
au mai întors. Prea multe încercări erau de înfruntat. 

„Știu că este greu de împlinit”, continuă bătrânul rege. „Dar ştiu că voi veţi reuşi. Vă 
voi da trei daruri care vă vor ajuta” 

După ce rosti aceste cuvinte, regele se ridică şi dădu la o parte o pânză de mătase 
brodată care acoperea trei obiecte puse pe masă. Era o spadă cu lama foarte ascuțită, un 
săculeţ cu galbeni şi o cochilie mare cât pumnul unui bărbat. 

„lată puterea mea, bogăția mea, cuvintele mele!” explică regele. „Tăişul acestei 
spade nu se poate rupe, cine va avea aceste monede de aur va fi cel mai bogat pe acest 
pământ şi în această cochilie sunt toate cuvintele mele, pe care vi le-am spus de când v- 
aţi născut şi până astăzi. Alegeţi!” 

Valentin şi Folco se repeziră într-o clipită şi aleseseră după pofta lor, fără să se 
gândească la Ionică. Cu un gest rapid Valentin apucă spada lucitoare iar Folco se repezi 
la săculeţul cu galbeni. Ionică luă cochilia şi şi-o legă la gât. Toţi trei porniră la drum: 
Valentin pe calul lui de luptă; Folco în caleaşca lui aurită; iar Ionică pe jos, dar 
fluierând. 


Primul obstacol era Pădurea Întunecoasă, unde domnea fiorosul Malak, banditul. 
Valentin fu primul care ajunsese la pădure. Când santinelele lui Malak l-au văzut, l-au 
şi înconjurat, dar tânărul prins trase spada şi începu un înfiorător duel. 

Puțin după aceea ajunsese şi Folco în caleaşca lui şi fu condu la Malak. 

„Dacă mă laşi să trec îţi dau 100 de galbeni” îi zise el banditului. 

„Vreau 150", răspunse Malak. 

„130", reveni Folco. 

„200!” 

„150!...”. 

Şi târguiala se lungi. 

Ajunse şi Ionică spre seară. Valentin mai lupta, iar Folco discuta aprins despre preţ. 
Tânărul dusese cochilia la ureche. Auzi chiar glasul tatălui său: „Aminteşte-ți, fiul meu, 
că se prind mai multe muşte cu o picătură de miere decât cu un butoi de oţet”. 

Ionică înţelesese. Adună afine şi zmeură şi pregăti un suc răcoritor şi parfumat. Cu 
un gest simplu şi cordial îi oferi lui Malak. Banditul furios nu primise niciodată un dar 

(de aceea era aşa de rău). Gustă băutura, îşi şterse cu mâneca mustăţile şi îi zise 
surprins lui Ionică: 

„De ce ai făcut aceasta?” 

„Pentru că mi s-a spus că eşti cel mai curajos cavaler din împrejurimi”. 

„Eşti un băiat de treabă. Cere-mi tot ce vrei şi-ţi voi da”. 

„Lasă-mă să trec prin pădure şi permite şi fraţilor mei să treacă, cavalerule puternic 
şi generos!” 

Nimeni nu-i mai spusese „generos” lui Malak, care aproape dădu în lacrimi. Aşa 
trecură cei trei fraţi prin Pădurea Întunecoasă. Valentin şi Folco, obosiţi de luptă şi 
încordare se întinseră pe jos şi adormiră buştean. Ionică duse din nou cochilia la 
ureche. 

„Adu-ţi aminte că ceasurile de dimineaţă au aur în gură”, îi spunea glasul tatălui. 

Era încă noapte când Ionică plecă la drum. Al doilea obstacol era Lacul Furtunilor şi 
când lonică ajunsese era îngheţat. Tânărul putu îndată să treacă dincolo de gheaţă. Cei 
doi fraţi ai săi ajunseseră când soarele era de-acum sus, iar gheaţa era topită şi valurile 
urlau înfiorător. Valentin şi Folco, au trebuit să înconjoare lacul înfruntând multe 
pericole. 

Astfel Ionică ajunsese primul la ultimul obstacol: îngrozitoarea Mlaştină a Tristeţii. 

Mlaştina Tristeţii era o întindere nesfârşită de noroi şi apă. Numai cine avea curaj, 
tenacitate şi o forţă a voinţei fără pereche, o putea traversa. Ionică începu hotărât. Dar 
nisipurile mişcătoare şi rădăcinile putrede păreau nişte tentacule care voiau să-l înghită. 
Orice pas îi cerea atâta efort. 

Mai târziu ajunseseră şi Valentin cu Folco. Pentru ei fu şi mai rău. Calul lui Valentin 
se afundă în mâl şi tânărul trebui să o ia pe Jos, dar spada şi armura îl încurcau. La 
orice pas aluneca în mocirlă până la nas. 

Caleaşca lui Folco se răsturnă şi săculeţul cu monede fu înghițit de nisipul mişcător 
înainte ca el să fi putut salva măcar un galben. 

După un timp Valentin şi Folco se aşezară pe un triunghi de copac şi plângeau de 
necaz. Erau mai trişti decât Mlaştina Tristeţii. 

Şi Ionică? 

A avut şi el clipe de groază. De o zi înainta prin mlaştină şi te părea că nu-i mai dă de 
capăt. Dar când înşelătoarele muşuroaie de noroi îi împiedicau picioarele, ducea 
cochilia la ureche. 

„Am mare încredere în tine, fiul meu. Tu eşti tot ce am pe lume. Sunt mândru de 
curajul tău”, zicea glasul tatălui. Altădată îi şoptea: „Nu se poate ajunge nicăieri fără 
efort şi perseverenţă. Dacă vrei o viață mai înaltă, trebuie să înfrunți mai multe 
obstacole... Curaj, fiul meu, idealurile mari se realizează cu eforturi mari... Caută în 
sufletul tău, vei găsi energii nebănuite...” 

De fiecare dată când auzea vocea tatălui, Ionică se îmbărbăta. Aşa ajunse dincolo de 
Mlaştina Tristeţii şi găsi Peştera de Fier, în care strălucea Smaraldul Verde. Atunci plin 
de bucurie, duse cochilia la buze, şi cu toată puterea strigă: „Mulţumesc, tată!”. 


Indicaţii catehetice 


* Pentru a învinge inevitabilele greutăţi ale vieţii, multe persoane recurg la forță 
(spadă) sau la bani (Galbeni). Dar unii găsesc în ei şi forţe spirituale. Acest lucru este 
posibil numai celor care posedă nişte „cuvinte” speciale, ce nu înseamnă doar 
informaţii, ci conduc la acţiune. Cuvinte nu numai de ştiut, dar şi de trăit. 

* Copiii ştiu deja multe dintre aceste „cuvinte”: acelea ale mamei sau ale tatălui, ale 
profesorului şi catehetului. În toate acestea este şi „glasul” lui Dumnezeu. 

* Nu trebuie să uităm ce afirmă Deuteronomul (6,6): „Aceste porunci pe care ţi le 
dau eu astăzi, să le întipăreşti în inima ta, să le repeţi fiilor tăi, să le vorbeşti când vei 
sta în casa ta, când vei merge pe drum, când te vei culca şi te vei scula...” 


Pentru dialog 


— Să se ceară copiilor o părere despre povestire. 

— Să se înţeleagă atitudinile personajelor: 

* De ce procedează astfel bătrânul rege? 

* Ce greşeală fac Valentin şi Folco? 

* De ce cochilia îl ajută pe Ionică? 

* Să se descopere simbolurile: 

— Ce reprezintă căutarea Smaraldului Verde? 

— Ce înseamnă că cochilia cu cuvintele Tatălui Valorează mai mult decât spada şi 
banii? 

— Aveţi şi voi o cochilie cu cuvinte foarte importante? 

— Ce v-au spus azi dimineaţă părinţii? 

— Care credeţi că sunt cuvintele cele mai importante dintre cele care vi le-au spus 
până azi? 

— Dumnezeu ne-a lăsat cuvintele lui, unde se află ele? Când le ascultați? Au ele vreun 
rost pentru viața noastră? 


Pentru activitate 


* Orice copil va putea desemna o cochilie personală. În desen să pună cuvintele lui 
Dumnezeu Pe care vrea să le trăiască cu mai mult angajament. Cochilia poate fi 
decupată din carton şi legată la gât. 

* S-ar putea regiza scena dacă, în unire cu alte grupe, se organizează „Ziua 
Cuvântului lui Dumnezeu”. În acea zi s-ar putea organiza vânzarea Evangheliei sau a 
Bibliilor. 


Și Biblia povesteşte... 


Cu copiii mai mari catehetul poate citi parabola semănătorului (Marcu 4, 1-20), 
explicând cu calm problema primirii Cuvântului lui Dumnezeu. 


UN MONUMENI AL IUBIRII 


Fabula lui Oscar Wilde, pe care o prezentăm în mod sintetic, a fost definită „una 
dintre cele mai frumoase din toate timpurile”. Se desfăşoară în mod simplu şi liniar. Se 
mişcă pe aripile fanteziei pentru a arăta cum bunătatea este totdeauna plăsmuită din 
iubire şi sacrificiu. Fiind bogată în simbolism, ea poate fi povestită în împrejurări 
diferite. E deci o fabulă care se potriveşte la foarte multe teme, introducându-le în 
anumite circumstanţe. 


10. Prinţul fericit 


Statuia Prințului Fericit domina oraşul. Era îmbrăcată cu lame fine de aur, ca ochi 
avea două safire şi un rubin mare strălucea pe minerul spadei lui. 

Într-o noapte ajunse în cetate o rândunică. Tovarăşele ei plecaseră spre sud dar ea 
întârziase, şi acum trebuia să se grăbească să n-o prindă frigul. 

Văzu statuia în vârful colinei şi se hotărî să petreacă noaptea acolo. 

Aproape adormise la picioarele statuii când căzu peste ea o mare picătură de apă. 
Păsărica îşi ridică privirea şi văzu că ochii Prințului erau umflaţi de plâns, iar lacrimile 
îi curgeau pe faţă şi se rostogoleau pe pământ. 

„De ce plângi?”, îl întrebă rândunica mişcată. 

„Pentru că de aici de sus văd toate lipsurile şi necazurile din oraş”, răspunse statuia. 
„Chiar dacă inima mea e de plumb, plâng de durere”. 

„Ce vezi de te face aşa de trist?”, întrebă mai departe rândunica. 

„Pe o străduţă este o casă foarte săracă. Una dintre ferestre este deschisă şi văd o 
femeie aşezată la masă. E săracă şi flămândă. Într-un colţ al camerei copilul ei este la 
pat, bolnav. Are febră şi ar dori să mănânce portocale. Dar mama lui nu-i poate decât 
apă. Rândunică, n-ai vrea să-i ei rubinul de la spada mea şi să le-o duci? Ea va putea să 
cumpere de mâncare. Picioarele mele sunt turnate pe soclu şi nu mă pot mişca”. 

Rândunica trebuia să plece în ţările calde, dar nu putea să nu îndeplinească 
rugămintea Prințului. Cu ciocul desprinse rubinul şi îl purtă femeii sărace. Apoi se 
întoarse la Prinţ şi-i povesti ce a făcut. 

Ce ciudat, observă ea. „Simt o mare căldură, deşi este frig”. 

„Simti asta pentru că ai făcut o faptă bună”, îi zise statuia. 

Rândunica se mai gândi un timp la aceasta apoi adormi. Ori de câte ori se gândea, îi 
venea somnul. 

La răsăritul soarelui, rândunica îi strigă Prințului: „Trebuie să plec. Ce să-ţi aduc din 
Egipt?” 

Dar prinţul o rugă să mai rămână o noapte. „Rândunică dragă, acolo în mahala, văd 
un tânăr într-o cămăruţă. Stă aplecat asupra unei mese pline de foi şi vrea să termine cu 
orice preț cartea, dar e prea frig ca să poată scrie. Îi e şi foame. Te rog, ia unul din ochii 
mei şi du-i. Îl va vinde şi cu va câştiga îşi va putea cumpăra lemne şi hrană şi va putea 
să-şi termine cartea”. 

Astfel, rândunica scoase ochiul Prințului şi zbură către casa scriitorului. 

În ziua următoare rândunica îşi luă din nou rămas bun de la Prinţ. „E iarnă şi peste 
puţin timp va cădea zăpada. Trebuie să te las, dar nu te voi uita niciodată”: 

„Dar vei rămâne orb”. 

„Fă cum îți spun”, zise Prinţul. 

Rândunica ascultă şi zbură ca o săgeată spre fetiță cu ochiul Prințului în cioc şi 
depuse în măna fetei piatra prețioasă. 

Apoi se întoarse la Prinţ şi-i zise: „Acum, dacă ai ajun orb, voi rămâne totdeauna cu 
tine”. Şi adormi la picioarele lui. 

Ziua următoare păsărica o petrecu pe umărul Prințului. Îi povesti toate lucrurile 
curioase pe care le văzuse în călătoriile ei. 

„Dragă rândunică”, zise Prinţul, „îmi povestesc lucruri cu adevărat de necrezut, dar 
mai de necrezut este suferinţa atâtor bărbaţi şi femei. Zboară peste oraşul meu şi apoi 
vino şi povesteşte-mi ce ai văzut”. 

Rândunica zbură deasupra oraşului şi îi văzu pe cei bogaţi, fericiţi în casele lor, iar pe 
cei săraci cerşind la porțile lor. Intră în cartierele cele mai sărace şi văzu copii trişti, 
oameni obosiţi şi fără speranţă. Se întoarse şi povesti totul Prințului. 

„Sunt acoperit numai cu aur de cea mai bună calitate”, zise Prinţul. „Desfă totul, 
lamă cu lamă, şi împarte săracilor mei”. 

Lamă cu lamă, desfăcu rândunica tot aurul până ce statuia Prințului căpătă o culoare 
gri şi un amestec de moarte. Lamă cu lamă, purtă rândunica aurul la săraci şi chipurile 
copiilor se îmbujorară, străzile răsunară de glasul lor la joc. 

Apoi veni zăpada şi frigul. Deşi pe zi ce trecea, îi era tot mai frig, biata rândunică nu 
voi să-l părăsească pe Prinţ de care o lega un profund afect. Încercă să se încălzească 
bătând din aripi, dar înţelese că era pe moarte. Abia avu puterea să zboare pentru ultima 
oară pe umărul Prințului. 

„Adio, dragă Prinţ!”, îi murmură. 

„Sunt mulţumit că te-ai hotărât să mergi în Egipt”. 

„Nu în Egipt mă duc”, zise rândunica, „ci în casa Morţii”. Apoi îl sărută pe Prinţul 
Fericit şi căzu moartea la picioarele lui. Â 

În aceeași clipă se auzi un trosnet ciudat din interiorul statuii, ca şi cum sa-r fi rupt 
ceva. 

Inima de plumb se desfăcuse în două. 

În dimineaţa următoare primarul trecu prin piaţă însoţit de consilierii săi. 

Trecând prin faţa statuii, îşi ridică privirea spre Prinţ. 

„Doamne Dumnezeule, ce urât a devenit Prinţul Fericit!” exclamă el. 

„Într-adevăr e oribil!” declară şi consilierii care erau totdeauna de acord cu primarul. 

„ȘI mai e ceva: aici la picioarele lui e o păsărică moartă, îngheţată”, adăugă primarul. 

„Trebuie să dăm un decret prin care să interzicem păsărilor să mai moară aici”. 

Statuia Prințului Fericit fu luară jos şi topită în furnal. Primarul convocă o şedinţă 
urgentă pentru a se hotărî ce să se facă cu metalul recuperat. „Bine înţeles că pe soclul 
din piatră trebuie să punem o altă statuie”, zise el, „şi va fi a mea”. 

„ Ba a mea!”, strigă fiecare dintre consilieri şi începură să se certe. 

„Ce straniu, zise unul dintre furnalişti, „această inimă de plumb crăpată chiar nu vrea 
să se topească. O vom arunca”. Şi o aruncă pe grămada de gunoi unde fusese aruncată 
şi păsărica moartă. 

„Adu-mi două lucruri, cele mai preţioase din acest oraş”, zise Dumnezeu unuia dintre 
îngerii săi, şi îngerul se întoarse cu inima de plumb şi rândunica moartă. 

„Ai ales foarte bine”, zise Domnul. „În grădinile Raiului această păsărică va cânta 
pentru totdeauna, iar în oraşul meu de aur, Prinţul Fericit va cânta lauda mea”. 


Indicaţii catehetice 


Experienţa ascunsă în povestire 

* Chei de lectură pentru această povestire se pot găsi multe. Cea mai clară este aceea 
a generozităţii eroice a celor doi protagonişti care ajung până la sacrificiu. În orașul 
rece şi indiferent, care reprezintă lumea, lucrurile cele mai preţioase sunt inima 
prinţului şi rândunica, adică sentimentul de compătimire şi de bunătate slujitoare şi 
dezinteresată. 

* O altă temă este „fericirea”,. Există o fericire falsă, rodul indiferenţei la suferinţele 
altuia: această fericire este reprezentată de statuia Prințului: strălucitoare, dar nemişcată 
şi rece, inutilă pentru toţi în frumuseţea ei. Şi există o fericire care constă în 
participarea la suferinţa şi grijile altora, împărțind şi altora ceea ce se posedă: aceasta 
este fericirea lui Dumnezeu însuși. 

* Un grup de copiii a dat povestirii o interpretare sugestivă: „Există o statuie a 
Prințului Fericit şi-n oraşul nostru. E turnul Bisericii. De acolo sus se văd grijile, 

durerile, nevoile oamenilor, mai ales ale celor mai săraci. Dar nu e vorba de un moment 
indiferent care numai priveşte. 

Biserica noastră are atâtea comori: rubinele rugăciunii şi sacramentelor, safirele 
solidarităţii, lamele de aur ale carităţii. Dar ca aceste comori să ajungă la cei care au 
nevoie, ne trebuie rândunele. Ei bine, rândunelele suntem noi şi nu trebui să ne fie frică 
dacă această slujire ne costă. Facem lucrul cel mai important pentru oraş. 


Pentru dialog 


* Catehetul trebuie să conducă dialogul cu copii în baza cheii de lectură a povestirii 
alese. Dacă, de exemplu vrea să vorbească despre bogăţie-generozitate, discuţia poate 
pleca de la întrebări ca cele care urmează 

— Mai găsim prinți în ziare sau la televiziune? Cum este prezentată viaţa lor? lar 
prinții din poveşti cum sunt de obicei prezentați? 

— In afară de bogăţia în bani, obiecte preţioase, vile, etc., mai există şi alte feluri de 
bogăţie? 

— ce bogății avem noi? (Existenţa, trupul, sănătatea, inteligenţa, talente, prietenia, 
credinţa, valori...). 

— Ce bogății ne oferă natura? Dar părinţii noştri? 

— Cum folosim noi aceste bogății? Cum utilizăm aceste daruri gratuite? Cum le 
putem folosi pentru a-i face fericit pe alţii? 

— Ne dăm seama că există şi alte persoane lângă noi care au nevoie de ajutor? 
Suntem sensibili la nevoile altora? 

— Există o frază a lui Isus amintită de sfântul Paul în cartea Faptele Apostolilor care 
zice că: „e mai mare bucurie să dai decât să primeşti” (Fapte 20,35). E adevărat? Vi s-a 
întâmplat să o trăiţi şi voi personal? Când? 

* Şi copiii pot fi lăsaţi să dea o interpretare personală. Ajunge să se înceapă fraza cu 
„Pentru mine Prinţul Fericit este...”, şi să se ceară fiecărui copil să o continue, după ce 
s-a gândit puţin asupra acestei fraze. 


Pentru activitate 


* Prinţul Fericit există şi într-o videocasetă intitulată „Rândunica şi Prinţul Fericit”. 
Catehetul ar putea-o folosi cerând apoi copiilor să discute imaginile cele mai 
semnificative. 

* Fabula se poate transforma şi într-un fel de joc. Fiecare copil primeşte o foaie pe 
care este scris: „Dacă aş fi Prinţul Fericit, în oraşul acesta aş vedea...aş face...”. 
Rezultatele vor fi discutate în grup. Apoi se decide punerea în practică a unor propuneri 
mai semnificative. 

* Copiii ar putea chiar să facă un premiu Oscar - Prinţul Fericit decernat acelei 
persoane care, după părerea lor, e „cea mai generoasă în oraş”. S-ar putea organiza apoi 
o mică ceremonie de înmânare a premiului. La fel sa-r putea da un premiu „Rândunica” 
pentru cea mai bună „ambasadoare a bunătăţii” din oraş. 


Și Biblia povesteşte... 


Evanghelistul Matei în cap. 25, versetele 14-30, redă parabola „monedelor de aur” pe 
care Isus o povesteşte pentru a ne explica ce trebuie să facă fiecare dintre noi cu 
bogăţiile şi talentele pe care le are. 


ATENȚIA FAȚĂ DE ALȚII 


Multe greutăţi în grupurile de băieţi şi fete se datorează unor dezbinări provocate de 
spiritul de concurenţă şi competitivitate, de gelozii sau chiar de mici cruzimi. Unora le 
place să-i fredoneze pe colegi, altora să spună în evidențe defecte şi greşeli, să ia peste 
picior pe cei timizi sau mai slabi... 

Chir şi în familie, iubirea prinde rădăcini numai pe terenul „Stimei”. Dar pentru a 
stima pe cineva trebuie învăţat să se vadă binele care este în el. 

Această capacitate, atât de rară în lumea noastră a adulţilor, este sugerată stimulată în 
cele două povestiri care urmează. 


11. Ulciorul 


În marele regat Surundi, în inima fermecătoare a Africii, trăia marea familie 
Mocambi. Domnul şi doamna, deşi erau bogaţi şi respectaţi, nu aveau copii. 

Închipuiţi-vă bucuria tuturor când d-na Mocambi îşi dădu seama că aşteaptă un copil. 
Viitori bunici nu mai puteau de bucurie. 

Dar ziua când trebuia să se nască copilul a fost foarte tristă. În locul copilului se 
născu un ulcior. Aţi înţeles bine: un ulcior unul din acele vase de lut ars care are forma 
unei femei şi care se folosesc pentru apă. Ce era de făcut? Ce fel de magie căzuse pe 
capul lor sau ce blestem? Desigur ulciorul nu seamănă deloc cu un fiu. 

Hotărâră să plece cu toţi: Tatăl, mama bunici, servitorii, câini, pisici şi găini. Lăsară 
casa şi acel monstru nedorit. Dar ulciorul, săracul, îi urma rostogolindu-se şi striga: 
„Tată, mamă, aşteptaţi ulciorul vostru!”. 

Dar cu cât striga mai tare cu atât alergau mai iute. Ulciorul se rostogolea şi plângea. 
În sfârşit vântul se îndură de ele, îl ridică ţi-l purtă în mijlocul pădurii pe un covor de 
iarbă moale. 

Familia Mocambi răsuflă însurată şi, văzându-se eliberată pentru totdeauna de acel 
coşmar, ceru găzduire puternicului principe al ținutului. 

Câţiva ani după aceea, însuşi principele, care devenise rege, călărea prin pădure. 
Ajuns în poiana frumoasă, cobori de pe cal ca să se odihnească pe iarba moale şi găsi 
într-un tufiş ulciorul părăsit. 

„Ce frumos!”, exclamă. Îl luă în braţe şi-l purtă în palatul său de fildeş şi diamante. ÎI 
aşeză în antreul sălii festive, ca ornament. 

Trebuie să ştiţi că palatul regelui era foarte mare şi frumos, dar şi murdar şi prăfuit. 
Asta pentru că servitorii erau cam leneşi, pentru că se simţea nevoia de o regină care să 
aibă grijă de casă. Dar în momentul în care ulciorul intră în palat, totul se schimbă. 

Slujitorii găseau totul măturat, curăţat şi pus în ordine. Nu puteau înţelege cum se 
întâmpla asta, chiar dacă erau foarte mulţumiţi şi petreceau toată ziua jucând cărți. 

ȘI regele, aşezându-se pe tronul proaspăt lustruit şi strălucitor, fu curios. Într-o 
noapte, în loc să meargă la culcare, se ascunse după uşă şi se puse la pândă. 

Fix la miezul nopţii, ieşi din ulcior o fată frumoasă care începu să măture şi să 
şteargă praful de pe mobilă. Fu ca un trăsnet. Regele se îndrăgosti nebuneşte de fata 
frumoasă şi harnică. 

O luă de mână şi îi zise: „leşi imediat din regatul morţii şi intră în rândul celor vii”. 
Apoi o aşeză pe tron lângă el, luând-o de soţie. 

Se făcu mare sărbătoare cum nu se mai văzuse prin acele părți. Toţi supuşii trebuiau 
să vină să aducă omagiul lor frumoasei regine din Burundi. 

Aşa se făcu că veni şi familia Mocambi. Când regina îi văzu sosind, se ascunse în 
ulcior şi strigă: „Iată, mamă, aşteptaţi ulciorul vostru”. Soții Mocambi rămaseră gură- 
cască, dar regina ieşi din ulcior şi îi îmbrăţişă. Nu-şi mai puteau reveni din uluiala că 
au o fiică şi sunt socri regelui. 

Apoi regina serioasă adăugă: „Să nu vă părăsiţi niciodată vlăstarul: e o ființă care 
trebuie tratată ca toate celelalte. Ceea ce vi se pare un ulcior, poate să conţină o 
regină!”. 


12. Duminică dimineaţa 


Domnul Cesar avea un obicei: în fiecare duminică dimineaţă se sculă târziu, se 
învârtea prin casă în pijama, iar la 11 se apuca să se radă, lăsând uşa de la baie 
deschisă. 

Acesta era momentul pe care îl aştepta Francisc, un băiat de şase ani, care arăta 
înclinații pentru medicină şi chirurgie. Intra, lua pachetul de vată, sticluţa cu spirt şi 
leucoplastul şi aştepta. 


„Ce este?” întreba domnul Cesar, săpunindu-şi faţa (în celelalte zile ale săptămânii 
folosea un aparat de ras electric, dar duminica voia să ţină tradiţia). 

„Ce este?”. 

Francisc este foarte serios şi nu răspundea. 

„Ei, ce-i?” 

„Ei”, zicea Francisc, s-ar putea întâmpla să te tai, şi eu am să te îngrijesc. 

„Lasă!” zicea domnul Cesar. 

„Dar să nu te tai intenţionat ca duminica trecută”, replica Francisc serios, „altfel nu e 
valabil”. „Clar!”, mormăia domnul Cesar. 

Dar ca să se taie fără să vrea nu reuşea. 

Încerca să fie neatent, dar nu putea. În sfârşit, pe ici, pe colo, tăietura se făcea şi 
Francisc putea intra în acţiune. Usca rana, dezinfecta, punea leucoplastul. 

Aşa în fiecare duminică domnul Cesar dăruia o picătură de sânge fiului lui, iar 
Francisc era tot mai convins că avea un tată distrat. 


Indicaţii catehetice 
Experienţa ascunsă în povestire 


Ambele povestiri conţin o experienţă trăită de mulţi: incapacitatea de trece peste 
aparenţe, dar a vedea dincolo de învelişul material al omului şi al acţiunilor sale. 
Societatea noastră îi obişnuieşte pe copii să judece numai după rezultate, să caute doar 
propriul avantaj, să fie de mici suspicioşi faţă de eventualii concurenţi. 


* Ulciorul este o fabulă cu o „morală” vizibilă: nu trebuie să-i judeci pe alții după 
aparenţe. Mai ale să nu-i dispreţuim vreodată pe alții. E valabilă pentru adulți, pentru 
că ei au atâtea posibilităţi să-i dispreţuiască pe cei maici; şi e valabilă pentru copii şi 
tineri, care sunt mereu gata să scoată în evidenţă defectele altora. Orice om, chiar cel 
mai „ulcior”, conţine o „regină”, adică o posibilitate imensă. Orice om este fiul lui 
Dumnezeu. 


* Duminică dimineaţa este o invitaţie delicată făcută copiilor de a-şi da seama că 
multe persoane le dăruiesc „picătura de sânge”. E un fel de a cultiva în ei un sentiment 
profund al recunoştinţei, de a-i obişnui să trăiască viaţa ca un dar al altora: al părinţilor, 
al învăţătorilor, al catehetului, al diferitelor persoane, al lui Dumnezeu... 


Pentru dialog 


* După prima povestire: 
— Ne purtăm vreodată ca părinţii ulciorului? Când? 
— Există în grupul nostru copii consideraţi „ulcioare”? 

— Ar vrea cineva să povestească vreo situaţie când s-a simţit îndepărtat de un grup de 
prieteni? 

— Ce ar trebui să facem pentru ca în grupul nostru să nu fie nici un „ulcior”? 

* După a doua povestire: 

— Care sunt persoanele care ne dau „picături de sânge” în fiecare zi fără ca să ne dăm 
seama? 

— Ce ne dau părinţii, parohul, surorile, catehetul, medicii, poliţiştii, etc.? 

— Ce ne dă Dumnezeu? 

— Cum putem răsplăti toate persoanele care ne dăruiesc o parte din viaţa lor? 


Pentru activitate 


* După prima povestire se poate confecţiona un ulcior din carton pe care se lipesc 
fotografule tuturor membrilor grupului, sau se scriu numele lor. Ulciorul va fi apoi 
plasat într-un loc vizibil. Se va confecţiona, tot din carton, un ciocan mare, pe care se 
va scrie: „Sparge ulciorul”; se poate completa cu „Descoperă ce e valoros în prietenii 
tăi”. 

* Catehetul ar putea face chiar o sociogramă a clasei. 

* Ar fi foarte frumoasă şi o „sărbătoare a prieteniei”. Fiecare membru al grupului va 
pregăti un cadou (cel mai bine dacă e făcut cu mâinile proprii). Darurile vor fi apoi 
împărţite cu un pic de fantezie, fără ca să ştie copii cui îi va reveni cadoul pregătit. 

* După a doua povestire se poate face „jocul nasturelui”: să se caute câte persoane 
lucraseră ca să se realizeze diferite obiecte (un nasture, un pix, un caiet, etc...) 

„S-ar putea scrie cu întregul grup „o scrisoare de mulţumire” către toţi cei care 
lucrează pentru ei. 


Și Biblia povesteşte... 


— Despre necesitatea de a nu judeca pe aproapele se pot citi cu copiii cuvintele din 
Evanghelie (Luca 6, 39-42). 

— Isus afirmă clar ceea ce este cel mai important într-o comunitate creştină: (Luca 9, 
46-48). 

— Despre darurile lui Dumnezeu avem un text foarte frumos în Siracide 42, 15-43, 
33. 

— Despre recunoştinţă se poate citi şi comenta vindecarea celor 10 leproşi (Luca 17, 
11-19). 


Aceste texte pot fi uşor transformate şi în rugăciune. 

Darul cel mai mare 


Pentru timpul Crăciunului nu lipsesc, desigur, povestiri pline de sentiment şi 
semnificaţii, care pot ajuta în cateheză. E important ca orice să ducă la o mai bună 
înţelegere a misterului Întrupării. Povestirea pe care am ales-o este clasică: o legendă 
care a făcut înconjurul lumii şi care are foarte multe variante. Catehetul o va putea 
adapta grupului său. 


13. Călătoria celor patru regi 


În zilele împăratului Cezar August, pe când Irod domnea în Ierusalim, trăia în oraşul 
Ecbatana, în munţii Persiei, un om numit Artabano. 

Era înalt şi negricios şi avea în jur de patruzeci de ani. Ochii sfredelitori, fruntea de 
visător, iar gura de soldat îl arătau ca pe un bărbat sensibil, dar cu o voinţă de fier, unul 
din acei oameni care caută mereu ceva. 

Artabano făcea parte din vechea castă preoțească a Magilor, numit şi adoratorii 
focului. 

Într-o zi îi adună pe toţi prietenii lui şi le vorbi astfel: 

„Cei trei fraţi ai mei: Gaşpar, Melchior şi Baltazar şi cu mine am studiat vechile 
tabele ale Caldeei şi am calculat timpul. Cade anul acesta. 

Am studiat cerul şi am văzut o nouă stea, care a strălucit doar o noapte şi apoi a 
dispărut. Fraţii mei stau de veghe în templul vechi al celor Şapte Sfere la Borsippa, în 
Babilon, iar eu veghez aici. Dacă steaua va străluci din nou, peste zece zile vom pleca 
toţi patru spre Ierusalim ca să-l vedem şi să-l adorăm pe Cel promis, care se va naşte în 
Israel. Cred că semnul va veni. Sunt gata de drum. Mi-am vândut casa şi tot ce aveam 
şi am cumpărat aceste 3 pietre preţioase - un safir, un rubin şi o perlă - ca să le dăruiesc 
Regelui. Vă chem să veniţi şi voi în acest pelerinaj, ca împreună să-l găsim pe Prinț”. 

Zicând acestea, scoase de la un brâu trei nestemate, cele mai frumoase care sau văzut 
vreodată în lume. Una era albastră ca cerul senin, alta mai roşie decât soarele la apus şi 
alta albă ca piscul înzăpezit al munţilor în strălucirea soarelui de amiază. 

Dar un văl de îndoială şi neîncredere căzu pe feţele prietenilor săi ca o ceată ce se 
ridică din mlaştini şi acoperă colinele. 

„Artabano, acesta e doar un vis”, zise unul. Şi plecară toţi. 

Artabano rămase singur pe terasa casei sale. 

Privind spre cer, văzu steaua strălucitoare a Vestei celei mari. 


Djemal, cel mai iute şi mai rezistent dintre dromaderi lui Artabano, sfâşia nisipul 
deşertului cu copitele sale lungi. Artabano trebuia să calculeze ca să ajungă să-i 
întâlnească pe ceilalți magi. Trecu pe lângă pereţi stâncoşi ai munţilor Orontes, săpaţi 
de cei 100 de torenţi. Străbătu şesul Nisseni, unde renumitele cirezi de cai îşi scuturau 

coamele nechezând la apropierea lui Djemal şi apoi se îndepărtau în galop într-un nor 
de praf. Urcă multe pasuri înfiorătoare şi măturate de rafale reci de vânt; coborî prin 
văi întunecoase săpate de şuvoaie de apă tulbure. 

Se afla în faţa zidurilor crăpate ale Babilonului, când, între palmieri de lângă drum 
zări un om întins la pământ. Pe pielea uscată şi galbenă ca un pergament purta 
semnele febrei morţi care bântuia ţinuturile mlăştinoase toamna. Frigurile morţii îl 
cuprinseseră deja. Artabano se opri. Îl luă pe bolnav în braţe. Era uşor şi îi amintea de 
tatăl său. Îl duse la un han şi ceru hangiului să aibă grijă de el cât va trăi. Ca plată îi 
dărui hangiului safirul. 

Ziua următoare, Artabano porni din nou la drum. Îndemna pe Djemal care abia 
atingea pământul, dar era deja foarte târziu: văzând că prietenul lor persanul nu mai 
ajunge, cei trei magi plecaseră. Ei nu voiau să piardă întâlnirea cu marele rege. 

Artabano ajunsese într-o vale pustie cu stânci mari şi cu ienuperi. Auzi deodată urlete 
venind dinspre arbuşti. Cobori şi văzu un grup de soldaţi care târâiau o fată cu hainele 
rupte. Artabano duse mâna la sabie, dar observă că soldaţii erau prea mulţi şi nu-i putea 
înfrunta pe toţi deodată. 

Fata observă lanţul de aur pe care Artabano îi purta la piept, se arunca la picioarele 
strigând: „Ai milă de mine, salvează-mă, pentru Dumnezeul!'Tatăl meu era un 
negustor, dar a murit, şi iată m-au prins ca să mă vândă ca sclavă şi astfel să plătesc 
datoriile lui. Salvează-mă!”. 

Artabano tremurând, duse mâna la brâu şi cu rubinul plăti libertatea fetei. Fata îi 
sărută mâinile şi fugi spre munţi cu iuţeala unei căprioare. 

Între timp Gaşpar, Melchior şi Baltazar ajunseseră la ieslea unde era Iosif, Maria şi 
pruncul. 

Cei trei sfinți magi se aruncaseră la pământ în faţa copilului şi-i prezentară darurile. 

Gaşpar adusese un minunat potir de aur. 

Melchior o cadelniţă din care se răspândea parfumul tămâii,. 

Baltazar prezintă un mir preţios. 

Copilul privi darurile foarte serios. 

Artabano alerga şi alerga. Ajunsese la Betleem când din case se auzeau ţipete şi jale. 
Soldaţii cu săbii însângerate, executând ordinele lui Irod, ucigând copiii de la doi ani în 
jos. Lângă o casă în flăcări, un soldat legăna un copil gol, ţinându-l de un picior. 
Copilul ţipă şi se zbătea. Soldatul spunea: „Dacă îi dau drumul va cădea în foc... va ieşi 
o friptură...!” Mama urla de spaimă. Cu un suspin Artabano scoase perla roşie, mai 
mare decât un ou de porumbel, şi o întinse soldatului ca să-i dea înapoi mamei acel 
prunc. Aşa se întâmplă. Mama strânse copilul la piept şi o luă la fugă. 

Mult mai târziu găsi Artabano grajdul unde se aflau Pruncul, Maria şi Iosif. Iosif se 
pregătea de fugă, iar copilul era pe genunchii mamei. Ea îl legăna cu gingăşie cântând 

un cântec de leagăn. Artabano căzu în genunchi şi se prosternă cu fruntea ala pământ. 
Nu îndrăznea să-şi ridice ochii, pentru că nu pierduse nici un dar, pentru regele regilor. 
Reuşi doar să spună: „Doamne, mâinile mele sunt goale. lată-mă!” 

În sfârşit îndrăzni să-şi ridice ochii. Poate că pruncul dormea. Dar nu, Pruncul nu 
dormea. Cu bunătate îşi îndreptă privirea spre Artabano. Faţa lui strălucea. Îşi întinse 
mânuţele spre mâinile goale ale străinului şi îi zâmbi. 


Indicaţii catehetice 
Experienţa ascunsă în povestire 


De Crăciun toţi îşi oferă daruri. De multe ori însă darurile sunt „lucruri”: jucării, 
parfumuri, bani, maşini, case, bijuterii... Chiar şi lui Dumnezeu i se fac daruri care par 
„lucruri”: rugăciuni, obiceiuri religioase, şi slujbe. Darul cel mai mare care i se poate 
face lui Dumnezeu şi altora este viaţa noastră. Toată viaţa este o călătorie spre 
Dumnezeu şi ceea ce Dumnezeu doreşte mai mult e să-l iubim şi să-i ajutăm pe 
tovarăşii noştri de drum şi pe cei care îi întâlnim pe cale. 

Legenda despre al patrulea mal poate fi folosită în timpul Crăciunului pentru o 
cateheză care să-i înveţe pe copiii să nu facă din sentimentele lor „ceva material”. 
Generozitatea şi dezinteresul trebui să facă parte din viaţă. Nu e problemă a inimii. 
Dumnezeu cere aşa. 

E bine să se povestească în prejma ieslei: cateheții ar putea prelungi conversaţia 
pentru a explica evenimentele de la Crăciun ce nu sunt doar folclor, ci învățături pentru 
credinţa şi viaţa oamenilor. 


Pentru dialog 


* E necesară siguranţa că toţi copiii au înţeles exact firul povestirii. 

— De ce îi zâmbeşte Isus lui Artabano, deşi avea mâinile goale? 

— Cu ce se aseamănă călătoria lui Artabano? 

— Cine sunt oamenii care se comportă ca cei patru regi? 

* Să fie ascultați copiii: 

— „Dacă ducem daruri săracilor şi prizonierilor, Isus este mulțumit”. 

— „A ne dori binele este darul cel mai frumos pe care îl putem face Pruncului Isus”. 
— „Avem toţi bijuterii de dăruit pentru a-i salva pe alţii?” 


Pentru activitate 


* Să fie introduşi între figurile din iesle cei patru regi, interpretaţi de copii. 

* Să găsească safirul, rubinul şi perla pe care grupul ar vrea să-l ofere Pruncului Isus. 
Să fie desenate pe carton şi expuse în sala de catehism. 
* AL patrulea poate fi găsit şi în filmul sau diapozitivele de la „Elle di Ci”. 


Și Biblia ne povesteşte... 


Să se citească cu copiii cap. 25 din Matei, vv. 31-46. S-ar pute referi tocmai la 
Artabano şi la cei care se comportă asemenea lui. 


A PURTA LUMINA 


În perioada Crăciunului se vorbeşte mult de lumină şi de Isus ca lumină a oamenilor. 
La 2 februarie, sărbătoare Prezentării Domnului, se face procesiunea lumânărilor 
pentru a-l aminti pe Isus „lumina popoarelor”. Povestirea „În Valea orbilor” poate fi 
ocazie pentru o cateheză despre responsabilitatea pe care o au creştinii despre 
răspândirea luminii în lume. 


14. În valea orbilor 


Cu mulți ani în urmă, pentru a scăpa de un titan groaznic unele, familii din Peru s-au 
refugiat între stâncile Anzilor, munţii înalți şi de nepătruns din ţara lor. 

Între piscurile înalte de peste 5000 m, au descoperit o vale verde cu izvoare, pajişti şi 
câmpii. 

Dar o boală ciudată se răspândise între refugiați, o boală care îi lăsa orbi pe toți copii 
din vale. 

Cei mari i-au condus pe copiii orbi peste tot ca aceştia să cunoască valea la perfecție 
şi astfel apăru o noua generaţie, o generaţie oarbă. 

Într-o zi, un groaznic cutremur de pământ acoperi potecile dintre stânci care duceau 
la vale, astfel încât ei rămaseră complet izolaţi de restul lumii. Doar în legende se mai 
vorbea de valea orbilor. 

După 14 generaţii de la un cutremur, un străin pătrunde în vale aceea. Şi iată 
povestea lui: 

Nugnez era un alpinist tânăr şi abil. Cunoştea toate piscurile Anzilor din regiunea lui 
şi se angaja ca ghid pentru turiştii străini, bogaţi, care voiau să guste din frumuseţea 
unei ascensiuni de la 6000 m. 

Într-o dimineaţă rece, pe când era în fruntea grupului de englezi pe crestele abrupte 
ale Parascotopek-ului, Nugnez alunecă şi dispăru ca înghiţit într-un nor de gheaţă şi 
zăpadă. Turiştii l-au văzut căzând într-o prăpastie fără fund. 

Totuşi Nugnez căzu pe zăpada proaspătă. Ameţit, dar cu toate oasele întregi se 
rostogoli până în valea lină, rămânând fără cunoştinţă. Când se trezi, se eliberă din 
zăpadă. Văzu în jos o altă prăpastie mai înclinată, în formă de jgheab. Disperat îşi dădu 
drumul la vale şi deodată se văzu într-o vale verde, plină de copaci şi de câmpii. Sus 
munţii erau un perete imposibil de trecut înconjurând valea. În mijlocul văii era un sat. 
Dar un sat ciudat: casele nu aveau ferestre. Nugnez văzu trei bărbaţi mergând pe cărare 
şi purtând găleți mari. Îi strigă, iar ei se opriră. Se uitau într-o parte şi alta. „Proștii ăştia 
or fi orbi”, îşi zise Nugnez. Fără să ştie, ghicise. Când se apropie de cei trei bărbaţi, 
observă că aveau pleoapele închise şi adânci, de parcă le-ar fi lipsit ochii. 

„Un om” zise unul, vorbind o spaniolă aproape de nerecunoscut. „Un om... sau un 
spirit venit de stânci”. 

„De unde o fi venit, frate Pedro?” întrebă un altul. „Vin din partea cealaltă a 
muntelui” zise Nugnez. „Din apropiere de Bogota, unde locuiesc 100. 000 de persoane, 
iar oraşul este atât de mare că nici nu-l poţi cuprinde cu privirea”. 

Privirea? Murmură Pedro. 

Cei trei bărbaţi îl apucară pe Nugnez şi pipăiră cu mâinile de la cap la picioare. Se 
opriră mult la ochi, care l-i se păreau foarte ciudaţi: avea pleoapele deschise şi ei se 
zbăteau. 

„Ce fiinţă ciudată, Juan” zise Pedro. Să-l ducem la bătrâni. 

„Dar eu pot să văd” zise Nugnez. 

„Să vezi?” întrebă Juan. 

„Da, să văd”, repetă Nugnez. Voi să facă o demonstraţie, dar, întorcându-se, se 
împiedică de găleata lui Pedro şi căzu. Cei trei orbi pufniră în râs. 

„Simţurile acestui om sunt încă nedezvoltate” observă al treilea orb. „Se împiedică şi 
zise vorbe fără sens. Să-l ducem de mână”. 

Bătrânii dădură lui Nugnez o turtă şi o cană cu lapte şi apoi se duseră la culcare 
pentru că era dimineaţă. Orbii împărţiseră timpul în perioada caldă şi rece şi 
descoperiseră că e mai bine să munceşti când e mai rece şi să dormi când e cald. 

Aşa lucrau noaptea şi dormeau ziua. În zilele următoare Nugnez observă că ei aveau 
o viaţă simplă şi fericită. Aveau de mâncare şi haine, le plăcea să cânte, se însurau între 
ei şi erau mulţi copii. În lumea aceea totul era calculat după felul lor de viaţă. Simţurile 
lor se dezvoltaseră foarte mult: puteau auzi de la 12 paşi bătăile inimii şi puteau 
deosebi persoanele după miros, exact ca şi câinii. 

Era o lume fericită şi Nugnez se obişnui. 

Desigur ceilalţi îl considerau un neisprăvit. 

Nu se putea descurca noaptea, de exemplu: Nugnez lucra la un oarecare Iacob un om 
bun care se purta bine cu el. Şi îi plăcea forte mult de Medina, fiica cea mai mică a lui 
Iacob. Medina era considerată urâtă pentru că nu avea pleoapele lipite ca ceilalți, iar lui 
Nugnez i se părea că se vor deschide dintr-o clipă în alta. Pe lângă aceasta fata avea 
părul lung, considerat de ceilalți ca un fel de ruşine. Dar Nugnez o găsea foarte 
frumoasă şi se logodi cu ea. Bătrânii, însă, nu erau de acord ca cineva din rasa lor să i-a 
de bărbat un neisprăvit. Apoi unul dintre bătrâni lansă ideea: „Ochii lui Nugnez nu-i 
aduc decât necazuri, şi îi influenţează creierul. Sunt prea mari şi pleoapele se mişcă, 
ceea ce irită creierul. Ajunge o simplă operaţie ca să elimine aceşti corpi iritanţi”. 

Medina se strădui din răsputeri să-l convingă să meargă la chirurgii orbi. „Toată 
lumea mea este în văz. Lucrurile frumoase, florile apusului... chipul tău frumos... Chiar 
crezi ca aş fi mai bună dacă m-aş duce la operaţie?” zise Nugnez. 

Medina se aruncă în braţele lui plângând. „O, numai dacă a-i vrea!” sughiţă ea. Te va 
durea dar numai un pic. lar tu vei suporta asta pentru mine. Nugnez îi privi chipul 
dulce pentru ultima dată. 

Ceasurile dinainte de operaţie le petrecu în câmpie ca să-şi ia rămas bun de la flori şi 
păsări. Dar când ridică ochii şi privi cum soarele se ridică deasupra piscurilor 
înzăpezite ca un înger cu aripi aurite, se sculă şi se îndreptă spre stânci. Începu să se 
caţere... Când soarele apuse, era deja departe, sus. Hainele îi erau rupte, picioarele şi 
genunchii îi tremurau, dar zâmbea fericit şi cânta privind stelele. Fugise din valea 
orbilor unde crezuse că era fericit. 


Indicaţii catehetice 


Experienţa ascunsă în povestire 


Deseori lumea seamănă cu o vale a orbilor. O lume de oameni care au pierdut lumina 
valorilor şi idealurilor celor mai frumoase şi înalte şi şi-au făurit o societate pe măsură 
lor: fericită, dar fără lumină. 

Isus a spus ucenicilor săi: „Voi sunteţi lumina lumii... nu se apropie făclia şi se pune 
sub obroc, ci în sfetnic, ca să lumineze pe toţi cei din casă. Aşa să lumineze lumina 
voastră în fața oamenilor” (Matei 5, 14-16). 


Pentru dialog 


* Copiii să fie întrebaţi dacă au înţeles exact sensul povestirii. 
* Să înţelegem poziţiile personajelor: 

— De ce Nugnez este fericit în vale? 

— De ce pleacă de acolo? 

— A făcut bine că a lăsat-o pe Medina pe care o iubea? 

* să descoperim simbolurile: 

— Ce reprezintă valea orbilor? 

— Cine poate fi Nugnez? 

— Ce înseamnă că a vedea este cea mai mare fericire? 

— Sunt împrejurări în care ne aflăm ca Nugnez în valea orbilor? 
— Ce înseamnă că credinciosul are lumina credinţei? 

— La ce foloseşte ea? 

— Care sunt ideile-lumină pe care le avem? 

— Propuneţi câteva pe care să le alegem pentru grupul nostru? 


Pentru activitate 


* Să se scrie pe un carton ideile lumină pe care grupul le-a adoptat şi pe care vrea să 
le realizeze. 

* Să se organizeze pentru 2 februarie o sărbătoare a luminii. Fiecare copil va aduce 
acasă o lumânare ca simbol al „luminii” pe care trebuie s-o ducă în lume. 

* Să se asiste la un botez din Biserica parohială pentru a înţelege simbolul lumânări. 


Și Biblia povesteşte... 


Tema luminii este prezentă în Biblie. Despărțirea luminii de întuneric a fost primul 
act al Creatorului (Geneza 1, 3). La sfârşitul istoriei mântuirii, noua creaţie va avea 
drept lumina pe însuşi Dumnezeu (Apocalips 21,23). Evanghelistul loan în cap 9, de la 
versetele 1-41, povesteşte despre vindecarea orbului din naştere. Este o povestire plină 
de simboluri şi semnificaţii. Catehetul trebuie să povestească totul calm, subliniind 
punctele asemănătoare cu povestirea precedentă. Se va oprii în special asupra 
cuvintelor lui Isus: „Cât timp sunt în lume, eu sunt lumina lumii” (9,5). 

Catehetul poate aminti şi alte fragmente din Evanghelie care au ca temă lumina: „Eu 
sunt lumina lumii. Cine mă urmează, nu va umbla în întuneric, ci va avea lumina 
vieții” (Ioan 8,12). 


RUGĂCIUNEA - FIRUL DIRECT CU DUMNEZEU 


A vorbi despre rugăciune copiilor şi preadolescenților este vital în cateheză. Dar 
tocmai pentru că este tratată des, ea riscă să nu mai fie urmărită cu atenție. Cele două 
povestiri care urmează pot deveni începutul cumva mai diferit al unei cateheze despre 
rugăciune 


15. Păianjenul distrat 

Într-o dimineaţă frumoasă de septembrie, „firele Fecioarei”, strălucitoare ca firele de 
mătase. Se legănau în vânt, aduse de departe. 

Un astfel de fir se agăța în vârful unui copac, iar pilotul, un păianjen galben mititel, 
îşi părăsi navicela şi se prinse de frunze. Dar locul acela nu era potrivit şi cobori pe un 
gard viu, spinos. Aici erau crenguţe şi muguri suficienți pentru a ţese o pânză. Si 
păianjenul se apucă de lucru, lăsând ca firul pe care coborâse, să fie punctul de sprijin 
superior. 

Fir cu fir, nod cu nod, pânza păianjenului se făcea tot mai mare şi mai frumoasă. Tot 
mai multe musculiţe erau prinse în capcană. Dimineaţa, după rouă, firele păreau nişte 
şiraguri de perle şi păianjenul era orgolios de capodopera lui. În fiecare zi, lucra la 
pânza lui şi ajunsese un păianjen mare şi gras. Devenise comandantul păianjenilor din 
pădure. 

Dar într-o dimineaţă se trezi fără chef, poate că sărise din pat pe picioruşele greşite. 
Făcu un tur de recunoaștere pe pânză, ca să-şi ia micul dejun, dar nu găsi nimic. În 
noaptea aceea, fusese îngheţ, şi asta îl irită şi mai mult. Nu zbura nici o muscă în aer. 
Ca să mai omoare timpul inspectând pânza, mai înnădi vreun ochi slăbit, şi tot 
învârtindu-se, observă un fir străin. Nu părea să fie lipit de un punct important. Parcă se 
pierdea în nori. Cu cât îl privea mai mult, cu atât se enerva mai tare. 

„E clar că pe firul acesta coboară hoţii şi-mi fură prada. Sunt un prost dacă-l mai 
las”, îşi zicea în sine. Apoi hotărât, cu o lovitură seacă, o reteză. 

În acel moment, pânza se rupse şi începu să se strângă în jurul lui. Îşi aminti îndată 
că într-o zi frumoasă de septembrie, coborâse pe acel fir care-i era atât de necesar ca să 
ţese pânza, dar deja era prea târziu. 


16. Prima floare 


Într-un sat de munte există un obicei foarte frumos. În fiecare primăvară se 
desfăşoară o întrecere între locuitori. Fiecare vrea să găsească prima floare a 
primăverii. Cine găseşte şi culege prima floare va fi învingătorul şi va fi norocos tot 
anul. De aceea participă toţi: tineri şi vârstnici. 

Într-un an, la începutul primăverii, când zăpada începu să se topească şi să facă să 
apară pete de pământ uscat, toţi locuitorii satului porniră în căutarea primei flori. Ore în 
şir căutară în sus şi-n jos, pe colinele munţilor, dar nu găsiră nimic. Voiau să 
abandoneze căutările, când auziră un strigăt: 

„E aici, am găsit-o”. Era glasul unui copil. Bărbaţi, femei şi copii alergară spre el, 
care nu mai putea de bucurie. Copilul găsise prima floare. 

Dar prima floare înflorise în mijlocul stâncilor, la câțiva metri pe zidul unei prăpăstii. 
Copilul arăta cu mâna spre floare, dar îi era frică să coboare în prăpastie. Totuşi el 
dorea floarea din toată inima. Voia să câştige întrecerea. Voia să aibă noroc. 

Ar fi vrut toți să-l ajute. Cinci bărbaţi voinici aduseră o funie. Se gândeau să lege 
copilul şi să-l lase jos în prăpastie, până la floare, dar copilul se temea. Îi era frică de 
prăpastie, şi că funia se rupe. 

„Nu, nu”, plângea el. Mi-e frică! 

Îi arătară o frânghie mai trainică. Nu cinci, dar cincisprezece bărbaţi l-ar fi ţinut. Toţi 
îl înconjurau. 

Dintr-odată copilul se opri din plâns. Cu mâna sigură îşi şterse lacrimile. Toţi tăcură 
ca să audă ce vrea să spună. 

„Bine, voi coborî. Voi cobori dacă tata îmi va ţine frânghia”. 


Indicaţii catehetice 
Experienţa ascunsă în povestiri 


În ambele cazuri e vorba de o legătură importantă. La începutul unei cateheze despre 
rugăciune, cele două povestiri ajută la explicarea faptului că rugăciunea este ca un fir 
direct cu Dumnezeu: ne pune în contact cu el şi acest contact este important pentru 
viaţa noastră. 


*Rugăciunea este o firul de sus al păianjenului distrat. Zilele noastre sunt firele prin 
care tesem pânza: şcoala, munca, distracţia, somnul... toate acestea fără acel „fir de 
sus”, care este legătura noastră cu Dumnezeu, prin rugăciune, riscă să devină un haos. 
Dumnezeu e cel care ne-a creat (am coborât pe acel fir). A uita de el înseamnă a priva 
viaţa noastră de sens. 


*Rugăciunea este o „frânghie” rezistentă care ne ţine în momentele grele, când 
trebuie să ne riscăm, când suntem „pe buza prăpastiei”. Ne putem încrede: cel care ţine 
celălalt capăt este „Tatăl nostru din ceruri”. Nu va permite să ni se întâmple ceva rău. 
Dar nu trebuie să uităm legătura aceasta care este rugăciunea. 


Pentru dialog 

Cele două povestiri sunt foarte simple. 

Copiii trebuie conduşi spre descoperirea sensului ascuns şi spre aplicarea pe care o 
poate căpăta rugăciunea. 

Să se întrebe de exemplu: 

— Care sunt firele pânzei noastre? Le-am putea enumera? 

— Există un fir de sus? 

— Când ne comportăm în viaţă ca păianjenul distrat? 

— De ce are copilul mai multă încredere în tatăl decât în 15 bărbaţi puternici? 

— Participăm şi noi zilnic la întrecerea pentru adevărata fericire? 

— De ce avem nevoie de frânghia care să ne lege de „Tatăl nostru din ceruri”? 


Pentru activitate 


* Să se deseneze o pânză de păianjen mare care să reprezinte viaţa de fiecare zi. Să 
se scrie pe fiecare fir numele unei activităţi zilnice (a mânca, a dormi, a studia, a privi 
televizorul, a merge la şcoală, a ajuta pe mama, a se juca, etc.), iar pe firul care ţine 
pânza de sus să se scrie un slogan creat de copii. 

* Să se împletească o frânghie din fire obişnuite. Pe fiecare fir să se scrie o frază din 
„Tatăl Nostru”. Catehetul să explice cu grijă fiecare frază, mai ales cele din a doua 
parte. 


* Să se alcătuiască o rugăciune personală sugerată de rugăciune. 


Și Biblia povesteşte... 


Evanghelistul Luca, în cap. 11, versetele 1-13, ne aminteşte de necesitatea rugăciunii 
cu câteva cuvinte frumoase ale lui Isus şi o parabolă minunată care poate fi citită şi 
comentată cu copiii. 


RUGĂCIUNEA SE ÎNVAŢĂ 


Rugăciunea nu este o metodă sau o tehnică. Este un stil de viaţă. E mult mai mult 
decât a adresa cereri Protectorului Atotputernic. Este o conversaţie cu Tatăl nostru, 
comunicându-i gânduri şi sentimente, păreri şi dubii, probleme şi proteste. Include 
adoraţie, laudă şi mulţumire pentru darurile sale. 

A se ruga este într-adevăr, a trăi cu Dumnezeu. Este un raport profund interpersonal. 
Prin rugăciune îl cunoaştem mai bine pe Dumnezeu şi are loc un schimb de valori. 
Lună de lună, an de an, Dumnezeu transformă modul nostru de gândire, hotărârile şi 
acţiunile noastre. 

Rugăciunea este simplă, dar maturitatea rugăciunii vine cu timpul, cu practica. Sunt 
puţine scurtături de aceea e nevoie de multă răbdare pentru a creşte în viaţa de 
rugăciune. Apostolii l-au rugat pe Isus: „Doamne, învaţă-ne să ne rugăm”. 

Este de datoria noastră să-i învăţăm pe copii să se roage. Este secretul cel mia frumos 
pe care li-l putem învăţa. Povestirile care urmează, în mod voit scurte, pot servi, în 
momente diferite, las introducerea unor conversații simple despre rugăciune. 


17. „Tată, nu te văd!” 


Era odată o familie fericită care trăia într-o casă de piatră. Dar într-o noapte, în 
bucătărie izbucni un incendiu îngrozitor. 

Flăcările creşteau, părinţii şi copiii au alergat afară. Îmbrăţişaţi, priveau neputincioşi 
casa lor cuprinsă de flăcări şi fum. 

În acel moment îşi dădură seama, cu groază, că lipsea cel mai mic, un copil de cinci 
ani. În momentul în care dădea să iasă, înspăimântat de flăcări şi de fum, el s-a întors şi 
s-a urcat la etaj. 

Ce era de făcut? Tatăl şi mama se priveau disperaţi, surioarele începură să plângă în 
hohote. Era imposibil de intrat în acest cuptor. lar pompierii întârziau. 

Dar iată că, acolo sus, se deschise o fereastră şi copilul apăru urlând disperat: „Tată! 
Tată!” 

Tatăl îşi reveni şi strigă: „Sari jos 

Copilul nu vedea dedesubt decât foc şi fum dar auzi glasul şi răspunse: „Tată, nu te 
văd...” 

„Te văd eu, ajunge. Sari jos!” strigă tatăl. 

Copilul sări şi se trezi în braţele puternice ale tatălui, care-l prinsese din zbor. 


p> 


p> 


18. Răspunsul lui Dumnezeu 


Andrei avea o mare dorinţă: o bicicletă. O bicicletă galbenă ultra-modernă pe care o 
văzuse într-o vitrină în oraş. Nu-şi putea lua gândul de la ea. O visa, i se oglindea în 
ceai, îi apărea în imagine chiar şi în timpul lecţiilor. 

Dar mama lui Andrei avea atâtea datorii şi preţurile creşteau zi de zi. Desigur nu-şi 
putea permite să cumpere o bicicletă atât de scumpă cum era cea visată de Andrei. 

Dar cunoştea greutăţile mamei, şi de aceea se hotărî să ceară bicicleta direct de la 
Dumnezeu, de crăciun. În fiecare seară, Andrei adăuga o frază la rugăciunile lui: „Adu- 
ți aminte să-mi procuri bicicleta de Crăciun. Amin”. 

În fiecare seară, mama îl auzea pe Andrei rugându-se pentru bicicleta galbenă, şi în 
fiecare seară, dădea tristă din cap. Ştia că pentru Andrei, Crăciunul va fi o zi de mare 
decepţie. 

A venit şi crăciunul şi bineînţeles, Andrei nu a văzut bicicleta. 

Seara, copilul îngenuncheat lângă pat îşi zicea rugăciunile. 

„Andrei”, îi zise cu blândeţe mama, „cred că vei fi dezamăgit că nu ai primit 
bicicleta de crăciun. Sper să nu fii supărat pe Dumnezeu, pentru că nu ţi-a răspuns la 
rugăciune”. 

Andrei o privi şi-i zise: 

„O, nu, mamă. Nu sunt supărat pe Dumnezeu. A răspuns la rugăciunile mele. 
Dumnezeu a spus: Nu!” 


19. Povestea lui Romoletto 


Era un om cuminte care se chema Romoletto. Locuia într-o căsuţă pe malul Tibrului. 
Într-o dimineaţă de primăvară, Romoletto observă că apa fluviului a ajun până la 
treptele casei. Plouase mult şi Tibrul era mare şi ameninţător. 

Radioul îl sperie. „Toţi cei care locuiesc pe malul Tibrului trebuie să părăsească 
imediat casele căci va fi inundaţii”, repetă radiojurnalul. 

Romoletto era foarte evlavios şi avea mai mare încredere în Domnul. Îngenunchind, 
a început să se roage: „Domne scapă-mă!”. 

În acel moment se auzi un glas venind de sus. „Nu te teme, Romoletto! Am eu grijă 
de tine!” Era glasul Domnului. 

Romoletto era plin de bucurie, se ridică şi îşi văzu de treburile lui obişnuite ca şi cum 
nimic nu s-ar fi întâmplat. Pe la vreo 11 apa ajunse în casă şi el se refugie pe la etaj. 
Trecu o barcă a pompierilor. Unul dintre ei îl văzu şi-i strigă: „Repede hai cu noi! E 
periculos să rămâi aici!”. 

„Nu. Am o asigurare mai importantă!”, răspunse Romoletto, arătând cerul. 

Pe la vre-o 3 după amiază apa ajunsese la etaj şi Romoletto se urcase pe acoperiş. 
Trecu o barcă a poliţiei şi un căpitan îl strigă: „Hai repede! Apa va creşte în 
continuare!”. 

Romoletto refuză cu hotărâre şi răspunse: „Eu am un protector!”. 

La cinci şi un sfert apa ajunsese şi la acoperiş. Romoletto se urcă în vârf. Trecu o 
şalupă a Crucii Roşii care căuta pe ultimii ca să-i salveze. Zadarnic încercară să-l 
convingă pe Romoletto să urce în Şalupă. Se ţinea strâns de horn ca iedera de copac. 
„Nu am nevoie. Am eu salvator!”. 

Apa tot creştea şi pe la şase fără un sfert Romoletto se îneacă. 

Abia ajuns în rai, Romoletto se enervează. Se duse în faţa Domnului să protesteze: 
„Ai zis că ai grijă de mine. lată-mă mort!”. 

Domnul îl privi lung şi cu bunătate. Dar am avut grijă de tine Romoletto. Trei bărci 
ţi-am trimis, trei bărci!”. 

20. Sfântul şi şoricelul 


Un mare pustnic, cunoscut în toată lumea pentru sfinţenia lui, locuia într-o peşteră 
adâncă. Toată ziua era cufundată în rugăciune şi gândul lui era numai la Dumnezeu. 

Dar într-o zi, în timp ce sfântul medita, un şoricel ieşi din umbră şi începu să alerge 
în umbra lui. Pustnicul deschide ochii enervat. 

„De ce mă deranjezi în timpul meditaţiei?” 

„Dar mi-e foame”, scânci şoricelul. 

„Pleacă de-aici, fantomă a celui rău”, răcni ascetul, „cum îndrăzneşti să mă deranjezi 
acum când eu sunt în comuniune cu Dumnezeu?”. 

„Cum reuşeşti să fi în comuniune cu Dumnezeu”, întrebă şoricelul „dacă nici măcar 
nu pot să te porţi frumos cu mine?”. 


21. Balta şi gâştele 


Era odată, într-un colţ de câmpie verde şi curată un lac cu apă limpede ca cristalul. 
Era un lac mic, dar cerul se oglindea în el şi-l transforma într-o bijuterie încastrată în 
verdele strălucitor al câmpului. 

Ziua soarele, iar noaptea stelele îşi dădeau întâlnire pe oglinda limpede a apei. 
Sălciile de pe mal, margaretele şi iarba din jur tremurau de bucurie pentru acel colţ de 
rai în care cerul coborâse pe pământ. 

Dar într-o zi, gâgâind şi bătând din aripi, sosi pe malul lacului liniştit un cârd de 
gâşte grase şi orgolioase. Puternicele lor „ga-ga”-uri şi ciocurile lor dure rupseseră 
liniştea şi pacea acelei oglinzi a cerului. Se aruncau cu zecile în apă şi arau cu ciocurile 
fundul lacului în căutarea hranei. „Să mâncăm şi să ne îngrăşăm”, asta era lozinca lor. 
Gâgâiau, se scuturau şi murdăreau totul. Pene şi strop zburau în toate părţile. Răcuşorii, 
peştii şi toate animalele care trăiau în lac, dispărură în dată în burțile lor lacome. Mâlul 
tulburat murdării apa. Ramurile, frunzele şi algele acare izolau bazinul, fură 
îndepărtară. Seara când liniştea se reîntorcea pe coline, prima stea căuta zadarnic 
locuşorul ei de pe pământ şi luna nu mai putea să-şi oglindească chipul argintii pe 
pământ. Lacul devenise o baltă rău mirositoare şi fără viaţă. Murise. 


Indicaţii catehetice 


Experienţa ascunsă în povestiri 


* „Tată, nu te văd” subliniază încrederea pe care trebuie să o avem în rugăciune. 
Copilul care strigă la fereastra unei case în flăcări nu este oare chipul creștinului în faţa 
lui Dumnezeu? În momentele de primejdie, glasul Domnului strigă: „Ai încredere în 
mine, sari în braţele mele!”. 

Şi prea des creştinul este ispitit să spună „Iată, nu te văd...”. Aici pe pământ noi 
păşim în întuneric, dar Dumnezeu ne vede şi acest lucru este important. Dumnezeu nu 
ne lasă niciodată, nici o clipă. Ne ţine de mână, chiar dacă nu ne dăm seama de aceasta. 


* Răspunsul lui Dumnezeu subliniază importanţa respectării voinţei lui Dumnezeu. 
Dumnezeu nu este ca o păpuşă iar rugăciunile nu sunt fire cu care să manevrăm după 
bunul nostru plac. Dumnezeu este Creator şi Tată, ne cunoaşte şi ne iubeşte. În special, 
Dumnezeu vede infinit mai departe este infinit mai mare decât noi. Dumnezeu ascultă 
totdeauna. Dar răspunsul său nu este totdeauna aşa cum voim noi. El răspunde 
totdeauna. Isus însuşi a făcut această experienţă înainte de a muri. În grădina Măslinilor 
EI s-a rugat astfel: „Tată, dacă vrei, îndepărtează paharul acesta al suferinței... Dar nu 
voia mea ci voia ta să se facă”. 


* Povestea lui Romoletto ne spune că Dumnezeu ascultă rugăciunile şi cererile 
prietenilor săi chiar şi prin generozitatea altor persoane. Poate că şi noi, azi, putem fi 
pentru vreunul din fraţii noştri ascultarea rugăciunii sale. 


* Sfântul şi şoricelul ne învaţă că nu putem fi prietenii lui Dumnezeu dacă nu suntem 
prietenii creaturilor. Oamenii au fost încredinţaţi unii altora. Cine nu este în stare să-şi 
iubească aproapele, nu este în stare să-l iubească pe Dumnezeu. 


* Balta şi gâştele ne învaţă că tăcerea şi reculegerea sunt intrarea spre aceea oglindă 
a cerului care este rugăciunea. Tăcerea este fragilă. Gâştele reprezintă gălăgia, 
distracțiule, ambițiile care distrug posibilitatea de reducere. 


Pentru dialog 


Catehetul poate pune accentul în discuţia lui pe vreunul dintre elementele 
povestirilor. De exemplu: 

* Vi s-a întâmplat să fiți n pericol şi să chemaţi în ajutor pe tatăl sau pe mama? S-a 
întâmplat vreo dată acest lucru şi cu Dumnezeu? 

* Care sunt cererile adresate lui Dumnezeu? Cum vă pare rugăciunea, ca ceva greu 
sau ca ceva care ajută în viaţă? 

* În timpul zilei aveţi momente de tăcere? Când? Ce simţiţi atunci? Ce înseamnă 
cuvântul „a meditata”? Putem avea clipe în viaţa noastră când medităm la Dumnezeu? 

* Dumnezeu se foloseşte de oameni pentru a asculta rugăciunile acelora care îl 
cheamă. Dacă vreodată rugăciunile nu sunt ascultate, n-o fi oare pentru că mulţi 
oameni sunt surzi la glasul lui Dumnezeu? 

* Rugăciunile voastre au fost ascultate totdeauna? Ce-aţi gândit când nu s-a 
întâmplat aşa cum v-aţi aşteptat voi? 

* În Tatăl nostru repetăm: „şi ne iartă nouă greşelile noastre precum și noi iertăm 
greşiţilor noştri”. Ce înseamnă? Ar putea însemna că Dumnezeu nu ne ascultă dacă noi 
nu ascultăm pe alții? 

* De ce nu încercăm să vedem rugăciunea din partea lui Dumnezeu? Ce credeţi? 
Cum vă închipuiţi? Care sunt cuvintele care, după voi, ar place mai mult lui 
Dumnezeu? 


Pentru activitate 


Tocmai pentru că sunt scurte, povestirile pot fi vizualizate cu un pic de fantezie de 
copil. Acest lucru i-ar ajuta să înţeleagă mai bine sensul şi actualizarea. Catehetul poate 
să-i cheme pe copiii să inventeze la o urmare la aceste povestiri. 


Și Biblia povesteşte... 


Isus a povestit într-o zi povestea a doi oameni un fariseu şi un vameş, care se urcau 
la templu pentru a se ruga. Dar rugăciunea a avut o urmare diferită pentru fiecare dintre 
ei. Este o povestire foarte interesantă şi se găseşte în Evanghelia lui Luca, cap. 18, 9-4. 


S-A JERTFIT PENTRU NOI 


În timpul postului Mare se repetă mult cuvântul “jertfă”. Copii şi tinerii nu înţeleg 
exact sensul acestui cuvânt. De atâtea ori apoi se pronunţă cuvintele: “Isus şi-a dat 
viaţa pentru noi”. Experienţa lui “a-şi da viaţa pentru prieteni” este destul de departe. 

Pentru a-i angaja în această experienţă atât de importantă pentru educarea religioasă, 
se poate începe cateheza cu o povestire sau fabulă, pe aceea pe care o prezentăm. 


22. 'Ţurţurul de Gheaţă Curios 


Pe perete verde al unei prăpăstii din Alpi, sub o stâncă ieşită, îşi face lăcaşul un 
iepure de munte. Acel iepure îşi cam făcea de cap. Ca toate animalele sălbatice era 
sărac, lipit pământului şi trăia hrănindu-se cu nişte ierburi. Avea totuşi două blăni, un 
lux pe care natura îl permitea în mod gratuit şi fără pericol şi asta îl făcea ambițios. 

Florile, care vedeau iepurele în timpul verii, cunoşteau bine blana lui gri-maron, cu 
pată albă pe piept. Zăpezile şi ghețarii care îl vedeau iarna, cunoşteau în schimba blana 
lui albă, dichisită. Chiar şi ţurţurii de gheaţă, care atârnau în număr mare la intrarea în 

peşteri, îl admirau cu un pic de invidie ore în şir, în timp ce el dormea învelit în blana 
albă. 

Florile care vesteau primăvara şi vara nu considerau că iepurele ar fin un personaj 
important, crezând că ar avea ca toate animalele o singură blană; dar stăncile şi brazii 
ştiau că avea două, şi aveau o mare stimă pentru el pentru că îl considerau un animal 
dotat şi totuşi umilit, rezervat dar drăguţ. 

Pe la sfârşitul iernii, în timp ce iepurele se pregătea să-şi schimbe blana pentru că 
aerul se încălzise şi zăpada se topise, doar un ţurţur de gheaţă rămăsese cu încăpăţinare 
agăţat de o crăpătură de piatră. 

- Nu te hotărăşti să pleci? îl întrebă într-o zi un brad din apropiere. Fraţii tăi au plecat 
deja de mult. Nu vei mai reuşi săi ajungi! 

- Eu? Să plec?... eu nu plec, rămân. În timpul iernii am tot ascultat povestirile voastre 
desper primăvara plină de culori, de vara plină de lumină şi vântul care mângâie, 
bucuria florilor şi ierbii, cerul limpede şi curat... Ştiu chiar că şi iepurii îşi schimbă 
blana, ca şi cum s-ar pregăti pentru o sărbătoare. De ce ar trebui să nu cunosc eu atâtea 
lucruri frumoase, dacă sunt cu adevărat frumoase? M-am hotărât să rămân până în 
primăvară, poate chiar până în vază! 

- Dar rămâi, de poţi!... 

- Asta prietene, e treaba mea! 

Când aerul deveni mai cald, ţurţurul de gheaţă a voit să se pună la adăpost de soare. 
Se prinse de crăpătura dintre stănci unde soare nu mai bătea. De aici putea să asiste la 
spectacolul atât de aşteptat. Dar când se opri simţi că a căzut peste ceva. 

- Ce manieră ciudată de prezentare! exclamă acel ceva. 

- Sunt, într-adevăr, mortificat, exclamă ţurțurul de gheaţă. Nu mi-am dat seama că 
erați şi dumneavoastră. Dacă vreţi, mă prezint: sunt un ţurţure de gheaţă, ultimul rămas 
din iarnă. 

- Îmi pare bine de cunoştinţă. Eu sunt un cartuş, un cartuş pentru o puşcă de 
vânătoare. 

- Dar cum de vă aflaţi aici, domnule cartuş? Sunteţi încărcat? Ce gândiţi despre 
primăvară şi vară? Ce program aveţi pentru viitor? 

- Tinere, să nu intrăm în confidente! 

Era un cartuş puternic şi mândru, şi vedea totul din punctul de vedere al cartuşelor. 

- Sunt cea mai bună marcă, şi...încărcată, bineînţeles. Şi dacă mă aflu aici este din 
cauza neîndemânării stăpânului, prostuţul. Mergea la vânat iepuri şi au eram ultimul 
cartuş care-i mai rămăsese. Iepurele poate mulțumi cerului: dacă ar fi avut de a face cu 
mine, sigur nu scăpa. Cu mine nu se glumeşte! 

- Dar ce v-a făcut iepurele? 

- Nu mi-a făcut nimic. Dar nu trebuie să se nască iepurele. Dacă-l găsesc, îl pocnesc! 

- Ei, na! Dar nu-i destul loc pentru toţi pe acest pământ? 

- Nu te băga în probleme mele private. Aştept doar ca vânătorul să treacă pe aici şi să 
mă vadă. La celelalte mă gândesc eu. 

Timpul se făcuse mai cald, şi iepurele hoinărea împrejur în căutarea hranei. Cât 
despre ţurţurul de gheaţă, se străduia din răsputeri să nu se topească şi de aceea se 
strecură într-o crăpătură din zidul de stâncă, unde era mai răcoare. Voia cu orice preţ să 
vadă florile şi iarba proaspătă, cerul curat şi luminos. Dar nu mai putea aştepta mult. 

Într-o dimineaţă trezindu-se, n-a mai văzut cartuşul. Urme de om se vedeau la 
intrarea peşterii. O fi trecut vânătorul pe acolo? Cartuşul o fi regăsit puşca? Trebuia să-l 
avertizeze pe iepure de pericol. 

Iepure! Iepure! Hei, iepure! începu ţurţurul de gheaţă să strige. Să nu ieşi! E lume 
afară care te ameninţă. 

Dar nu-i răspunse nimeni. Iepurele ieşise sigur din peşteră. Țurţurul nu mai putea 
face nimic altceva decât să stea pitit în crăpătura stăncii şi să rumege gânduri triste. 
După amiază, se auzi în munţi ecoul unei împuşcături. Spre seară, târându-se aproape 
mort, iepurele se întoarse în peşteră. Era rănit, îi curgea sângele şi avea febră. 

- Oh, săracul de tine! exclamă mişcat ţurţurul de gheaţă, care de fapt nu avea inima 
de gheaţă. Ce s-a întâmplat? Cine a fost? O fi fost cartuşul acela descreierat? 

- Nu ştiu, răspunse iepurele cu glas pierdut. Am văzut o flacără, am auzit un tunet. 
Sunt rănit şi mie sete... 

Țurţurul de gheaţă nu voia să audă altceva. Se rostogoli până la marginea crăpături, 
pe piatra caldă încă şi începu repede să se topească. Căzu în picături reci pe rana 
iepurelui şi pe buzele uscate de sete. 

- Cine plânge acolo? întrebă iepurele, revenindu-şi încet, încet. 

Dar gheaţa nu mai putea răspunde. Se topise fără să se mai gândească la flori şi iarbă, 
şi la cerul senin. Şi cât de frumoase trebuiau să fie! 


Indicaţii catehetice 
Experienţa ascunsă în povestire 


Prietenia este în primul rând iubirea faţă de celălalt. Isus a spus: “Aceasta este 
porunca mea: să vă iubiţi unii pe alții aşa cum eu v-am iubit. Nimeni nu are o iubire 
mai mare decât aceasta: să moară pentru prietenii săi” (loan 15,12). Țurţurul de gheaţă 
s-a jertfit pe sine ca să poată trăi iepurele. Isus şi-a jertfit viaţa pentru ca oamenii să 
aibă viaţa veşnică. 

Moartea ţurţurului de gheaţă este “definitivă”; jertfa lui Isus şi a celor care cred în el 
este o moarte provizorie, care nu anulează persoana ce se jertfeşte ci o face să treacă la 
o viaţă nouă (învierea). 

Pentru dialog 


Să se constate dacă s-a înţeles exact sensul povestirii: 

- Cine sunt protagoniştii povestirii? Cine este personajul principal? 

- Ce sentimente are ţurțurul de gheață faţă de iepure? 

- Ce dorea cel mai mult ţurțurul de gheaţă? 

- De ce renunţă la ceea ce dorea aşa de mult? 

Să se judece atitudinile: 

- Ce părere aveţi despre generozitatea ţurțurului de gheaţă? A făcut bine sau pare 
cumva un “prost”? 

- Jertfa lui a folosit la ceva? Merita? 

Să se aprofundeze experienţa: 

- Cunoaşteţi persoane care se comportă ca ţurțurul de gheaţă? Cunoaşteţi persoane 
care îşi “dau” viaţa lor altora? 

- Aţi făcut vreun gest de generozitate care v-a costat mult? Povestiţi? 


Pentru activitate 


Cu cei mai mice se poate desena povestirea şi se poate alege o frază cheie. 

Se poate organiza o “Cale a Crucii” cu totul specială pentru grupul de catehism. 
Copiilor şi tinerilor li se pot arăta aspectele care indică voinţa lui Isus de a-şi da viaţa 
pentru prietenii săi. 


Și Biblia povesteşte... 


Isus vesteşte patima sa folosind cuvânt cu cuvânt termenii din Vechiul Testament, 
scrise de Isaia despre “Slujitorul lui Dumnezeu”: el vine ca să “slujească”, “îşi dă 
viaţa”, moare “ca răscumpărare” “pentru cei mulţi” (Marcu 10,45, Luca 22, 14-30). 

Cu copii mai mari se poate citi capitolul 53 din Isaia, cu un comentariu adecvat. 


O POVESTE PENTRU CRĂCIUN 


Perioada care precede Crăciunul este un timp foarte potrivit pentru cateheză. 
Atmosfera festivă pe care copiii şi tinerii o simt poate deveni, dacă este bine 
organizată, educativă şi cu adevărat religioasă. Copiii trebuie să fie conduşi în timpul 
întâlnirilor de la catehism să facă un adevărat „drum” spre sărbătoare, drum în care 
toate elementele, umane şi religioase, se alcătuiesc într-un mozaic plin de semnificaţii 
şi bucurie. 

O povestire, ca aceea care urmează, îl poate ajuta pe catehet să scoată în evidență 
câteva aspecte ale misterului care se celebrează şi care trebuie în mod necesar să 
angajeze viaţa copiilor. 


23. L-au furat pe pruncul Isus 


Este o întâmplare adevărată. S-a petrecut cu ani în urmă la Banzano, un sat din sudul 
Italiei. 

În acel an, cu o săptămână înaintea Crăciunului, mici şi mari se frământau în 
pregătire. În piaţa satului bradul fusese împodobit, brutarul lucra zi şi noapte la 
cozonaci, parohul şi primarul se întâlneau zilnic pentru a discuta asupra organizării 
concursului de iesle. În biserică, clopotarul începuse să adune statuile pentru iesle. 
Scotea statuile mari de ghips dintr-un dulap. Șterse statuia Maicii Domnului şi a 
sfântului Iosif. Scoase păstorii, femeia cu coşul, dar nu găsi statuia pruncului Isus. 
Întoarse dulapul pe dos, dar nimic. Alergă glonţ în piață strigând: „L-au furat pe 
Pruncul Isus! L-au furat pe Pruncul Isus!” Parohului îi veni rău, poliţiştii 
percheziționau casele, ţăranii începuseră să se acuze reciproc. Care dădea vina pe 
soacră, care pe vecin, care pe stăpân sau pe arendaş. Un păstor care trăia singur în 
munţi, auzind de învălmăşeala din sat, cobori să vadă ce se întâmplă. Privea întristat 
scena şi ar fi vrut să împace pe oameni, dar un ţăran din sat îndreptă degetul spre el şi 
strigă: „EI l-a furat pe Pruncul Isus; sunt sigur; l-am văzut ieri lângă biserică!”. 
Păstorul, care era încă tânăr, alergă spre munţi cât putu de iute. Cunoştea bine fiecare 
ascunziş, aşa încât ţăranii nu reuşiră să-l găsească. În noaptea aceea rămase în 
ascunzişul său, lângă un turn vechi în ruine. 

Dimineaţa următoare, observă că pe zid era o crăpătură de câţiva milimetri care 
continua pe piatra muntelui. Curios, urmări acea crăpătură. Uneori nu se mai zărea sub 
grămezile de pietre, dar apărea mai încolo parcă şi mai adâncă. 

Urmă acea crăpătură trei zile, până într-un sat rupt în două de o prăpastie. Casele 
erau dărâmate. Se auzeau gemete şi strigăte. Oamenii alergau să salveze pe cei prinşi 
sub dărâmături. Păstorul se grăbi să le dea o mână de ajutor. Eliberă mulţi răniţi; uneori 
găsea morţi care păreau să doarmă liniștiți şi nemişcaţi. 

Ceva mai deoparte observă o lumină tremurândă. Venea dintr-o baracă de lemn care 
rezistase la cutremur. La intrare era un grup de persoane. Se apropie şi văzu o femeie 
care ţinea în braţe un copil abia născut. ÎI privea cu multă gingăşie. Alături de ea stătea 
tatăl, cu un zâmbet pe buze şi o lumină specială în ochi. Femeia se numea Maria, iar 

bărbatul Iosif. Totul era liniştit în jurul lor: se putea spune că acel copil făcuse să 
reînflorească viaţa şi speranţa între acele ruine. 

Păstorul, obosit, adormi alături de baracă. Dimineaţa se trezi la plânsul copilului. Îşi 
aduse aminte de învinuirea locuitorilor din Banzano şi îşi zise: „Mă învinuiesc că l-aş fi 
furat pe Pruncul Isus. Ei bine, merg să li-l dau înapoi”. Luă de mână pe Iosif şi pe 
Maria, care ducea Pruncul şi le zise: „„Veniţi cu mine”. 

Au ajuns la Banzano chiar în ajun de Crăciun. Maria înfăşase copilul care acum 
dormea cu ochii închişi şi mânuţele strânse tare. În faţa bisericii, păstorul luă Pruncul şi 
intră. Toată lumea era adunată la Liturghia de la miezul nopții. ÎL văzură şi începură să 
şuşotească, privindu-l cu ochi învinuitori. Ajunse la ieslea din care lipsea Pruncul. Îl 
puse acolo şi se înclină. Cineva strigă: „E o glumă”. Dar în aceeaşi clipă se auzi un 
scrâşnet al pământului. Lespedea pe care păstorul aşezase Pruncul se despică, luând 
forma unei sfere. Lumea încremeni de spaimă, apoi căzură toţi în genunchi. Se făcu o 
linişte de mormânt. 

Păstorul povesti atunci cum se întâmplase totul: cum, călăuzit de acea crăpătură, 
descoperise unde era pruncul, ieşit parcă din ruinele ucigaşe ca o floare. Atunci 
locuitorii din Banzano înţeleseseră că, de fapt, Crăciunul nu este o sărbătoare în jurul 
unor statui de ghips... De atunci la Banzano, locul lui Isus rămâne gol în iesle. Nimeni 
nu mai încearcă să caute hoţul. Poate l-a luat un înger. Se vede şi acea lespede crăpată 
în formă de stea, cu colţurile arătând spre cele patru puncte cardinale. Locul gol al lui 
Isus continuă astfel să deschidă inimile, pentru ca Dumnezeu să se nască din nou între 
oameni în carne şi oase. 


Indicaţii catehetice 
Experienţa ascunsă în povestire 


* Este o povestire realistă. Doar crăpătura în pământ introduce un element fantastic. 
Sunt iluzii la evenimente istorice clare: cutremur, viaţa unui sat, păstorul bănuit. Nu 
este una din obişnuitele povestiri cu dulcegării. Totul se întâmplă într-un context 
dramatic. Naşterea copilului între ruine devine semnul speranţei Crăciunului şi a puterii 
care distruge moartea şi deschide larg porţile mântuirii. 


* Povestirea vrea să conducă spre o poziţie critică față de aspectul folclorist al 
sărbătorii Crăciunului, aşa cum se întâmplă actualmente. Nu este pusă în discuţie 
prezenţa Pruncului Isus în iesle, ci raportul pe care îl are cu această reprezentare. Copiii 
sunt foarte atraşi de scenografia Crăciunului, în schimb adulții au pierdut mesajul pe 
care aceasta îl conţinea şi l-au redus pe Prunc la o statuie de ghips sau din plastic, care 
nu mai vorbeşte inimii, ci numai ochilor. 

* Păstorul, condus de „crăpătură”, redescoperă o semnificaţie vitală a sărbătorii 
Crăciunului, devenind martor şi apostol pentru locuitorii satului, pentru a-i converti, 
pentru a le deschide urechile şi inimile. Trebuie apoi notat cum preocuparea pentru 
statuia Pruncului reaprinde dezbinările dintre locuitorii satului, în timp ce apariţia 
copilului viu îi duce la o deschidere spre alţii, în numele lui Dumnezeu care a devenit 
prezent în mijlocul oamenilor. 

Aşa cum scria A. Fossion, „naşterea lui Dumnezeu între oameni nu este un 
eveniment din trecut, ci un eveniment mereu actual. Misterul Întrupării acţionează 
continuu. Locul gol al statuii Pruncului continuă astfel să deschidă inimile pentru ca 
Dumnezeu să se nască din nou în carne şi oase în mijlocul oamenilor. 


* Un alt element important în utilizarea povestirii: să se arate cum exercitarea 
bunătăţii duce la întâlnirea cu Isus. Păstorul se apucă de treabă ajutându-i pe cei loviți 
de cutremur. Tocmai pentru această generozitate a lui este primul care îl descoperă pe 
Pruncul Isus. 

Această este o învăţătură biblică. În Biblie, primirea ce i se face săracului şi 
străinului se arată a fi primirea lui Dumnezeu. În plus, întâlnirea cu Isus deschide 
totdeauna inima la dimensiunile lumii. În povestire sunt prezente ambele dimensiuni. 
Crăpătura îl conduce pe păstor la găsirea lui Isus în mijlocul oamenilor şi apoi arată 
locuitorilor satului calea spre solidaritatea universală. 


Pentru dialog 


După povestire, copii trebuie să exprime liber ceea ce gândesc. Catehetul să-i 
stimuleze cu atenţie ca ei să poată vorbi despre Crăciunul „lor”. 


* Nu cumva se comportă ca locuitorii satului, care aşteaptă doar o sărbătoare 
frumoasă şi se interesează doar de o statuie de ghips? 


* Cateheza nu se aseamănă cu „crăpătura” care îi ajută să descopere pe adevăratul 
Isus? 


* De ce păstoraşul îl găseşte pe Isus şi alții nu? Ce face ca să o merite? 


Pentru activitate 
* Povestirea poate fi uşor dramatizată. Ar putea fi prezentată în seara de Ajun. 


* S-ar putea expune un carton mare cu un Prunc Isus de ghips şi apoi împrejur mulţi 
„prunci” în carne şi oase în lume. Copiii ar putea să facă un gest pentru regăsirea 


A 


„adevăratului Prunc Isus 1990”, în cadrul local. 

Și Biblia povesteşte... 


* Catehetul poate citi cu copiii versete din Matei şi Luca despre Naşterea Domnului. 
Să fie pus accentul în special asupra personajelor şi asupra modului lor de a primi pe 
Isus: Maria, Iosif, păstorii, stăpânul hanului, Irod, magii etc... 


SE MAI POATE VORBI DE ISPITE 


Liturgia Postului Mare începe totdeauna cu povestirea „ispitirii” lui Isus în pustiu. În 
„Tatăl Nostru”? apare cuvântul „ispită”. Este logic să discutăm această temă în 
catehezele noastre. 

De fiecare dată când se aseamănă viaţa creştină cu un drum, ar trebui să se pună 
problema piedicilor care se pun în calea ajungerii la acest scop. Civilizaţia lui „tot şi 
acum”, a satisfacţiei uşoare şi imediate, nu mai învaţă oboseala şi lupta împotriva 
înfrângerilor dificultății. Poate şi pentru că nu mai are idealuri mari de propus. 

Pe orice plan, a şti să rezişti la ceea ce este uşor şi plăcut pentru a câştiga ceva măreț 
şi preţios, a renunţa la micile satisfacţii imediate pentru a dobândi cele mari, face parte 
din proiectul educativ. Ceea ce este frumos, mare şi duce la fericirea adevărată se 
obține numai cu un preţ mare. La fel şi în viaţa creştină sunt prezente luptele, oboseala, 
victoriile. Credinţa este o comoară prețioasă, este o „realizare” importantă. Ispitele 
mătură iluziile false care distrug voinţa şi distrag de la marea datorie. 


24. Muntele de piatră 


Totul a început într-o oază la hotarele pustiului Hoggar, la poalele marilor munţi arşi 
de soare. Acolo erau întinse corturile unui trib de tuaregi, mândri nomazi ai pustiului 
care se acoperă cu mantii mari, albastre-cenuşii. 

În acel sat, Amenokal, adică şeful tribului, hotărâse căsătoria unui fete care se numea 
Mellala cu fiul său, Inner. Dar inima fetei bătea pentru un alt războinic, viteazul Ileig, 
care trăia foarte departe, dincolo de pustiu. 

Mellala nu putea să nu asculte de Amenokal şi se pregăti, plângând la căsătorie. Dar 
fratele ei mai mic, şmecherul Audi, îi făcu o propunere ca să împiedice căsătoria: 
„Ascultă Mellala, dă-mi inelul tău. Mă voi face că ţi l-am furat şi tu vei tipa. Toţi mă 
vor urmări şi căsătoria vas fi amânată. Ziua următoare va trebui să ajungi, înainte de 
ivirea zorilor, pe muntele de piatră şi apoi împreună vom merge la Ileig”. 

Totul se petrecu conform planului lui Ileig. Când îl văzu destul de departe, Mellala 
strigă: „Hoţul! Săriţi, hoţul!” 

Bărbaţii înhămară cămilele şi porniră în urmărirea băiatului. Dar Audi se cățără pe 
muntele de piatră, unde cămilele nu aveau nici un spor şi, iute cum era, dispăru repede 
din privirea urmăritorilor. 

În timpul nopţii, pe când ceilalți dormeau, Mellala fugi spre muntele de piatră. Îşi 
strigă fratele. Dar era tăcere. Inima începu să-i bată mai tare... În sfârşit, fratele o 
ajunse. 

Muntele de piatră era un loc înfiorător şi de nepătruns. Mulţi care încercaseră să 
treacă pe piscurile lui stâncoase nu se mai întorseseră. Mellala şi Audi urcau şi coborau 
printre crăpăturile stâncilor de bazalt negru, zile în şir, până ce, într-o zi, ajunseseră 
într-o vale îngustă, la un cort izolat. 

„Bine aţi venit! Luaţi loc, trebuie să vă odihniţi. Eu sunt Talagana”. Vocea de femeie 
îi sperie pe cei doi fraţi. Apăruseră dintr-o dată printre stânci. 

„Știu cine sunteţi şi ce vreţi să faceţi”, continuă femeia. „Dar ca să puteţi traversa 
pustiul, trebuie să urmaţi principiile supravieţuirii. Dacă vă va fi sete şi vi se va da 
lapte proaspăt, va trebui să vă stăpâniţi dorinţa şi să beţi numai lapte prins. Dacă vă va 
fi foame, mâncaţi numai curmale uscate, pe cele necoapte lăsaţi-le pentru mai târziu. 
Învăţaţi să vă faceţi rezerve, luptaţi împotriva voastră pentru că pustiul Hoggar îi 
înghite pe cei slabi şi se salvează numai cei care ştiu să reziste”. După aceste cuvinte, 
Talagana dispăru ca prin farmec. 

Zi după zi, noapte după noapte, stâncă după stâncă, vale după vale, Mellala şi Audi 
se apropiau de oaza lui Ileig. 

Ajunseseră în sfârşit la un cort de nomazi, lângă o oază micuță. Părea exact oaza lui 
Ileig. Totuşi Mellala deveni bănuitoare. În faţa cortului erau covoare pe care se aflau 
vase mari şi coşuri pline cu mâncare, fructe şi lapte. Audi nu putea să-şi ia ochii de la 
atâtea bunătăţi. Zile în şir mâncaseră doar coajă de brânză uscată şi o înghiţitură de apă. 
Un bărbat îmbrăcat cu o haină albă apăru lângă cort. 

„Totul este pentru voi, nu vă codiţi, luaţi. Vă aştept de atâta vreme. E lapte, apă, 
curmale uscate, chiar carne şi pâine. Totul este pentru voi, curaj”. 

Ochii acelui om licăreau şi aveau tresăriri crude, dar vocea lui era foarte atrăgătoare. 

„Mellala, cunosc numele tău. la curmalele astea mari şi mănâncă-le”. 

Mellala îşi aduse aminte de sfaturile Talaganei pentru a supravieţui în pustiu: refuză 
curmalele necoapte şi luă doar din cele mai trecute. Audi, în schimb, se aruncă asupra 
mâncării lacom. Omul oferi lapte proaspăt de capră. Mellala refuză, dar Audi bău până 
se sătură. 

Omul acela zâmbea. La căderea nopţii zise: „Rămâneţi cu mine. Dormiţi în cortul 
meu”. 

Audi acceptă îndată şi se culcă pe un covor moale. Mellala, în schimb, rămase afară, 
neliniştită şi trează. Nu se putea mulțumi cu acea fericire aparentă. Ea voia să-l 


69 


regăsească pe Ileig. Îi părea rău pentru Audi. Poate uitase principiile supravieţuirii. În 
dimineaţa următoare, Mellala îşi trezi fratele ca să meargă la drum. Dar Audi nu voia să 
audă. Oaza aceea era frumoasă şi plină de lucruri bune. Se întoarse pe partea cealaltă. 
Mellala porni singură la drum, plângând. Omul în haină albă îi striga: „Rămâi aici, îţi 
dau tot ce vrei”. 

Când Mellala dispăru în zare, omul se întoarse spre Audi cu un chip fioros: „Acum ai 
să vezi ce se întâmplă celor slabi pe care-i capturez în oaza mea”. Făcu un gest şi Audi 
fu transformat. Îi apăruseră două coarne în frunte. „Ai să devii ca antilopa proastă care 
nu ştie să se controleze, dar în acelaşi timp ai să rămâi băiatul fără voinţa care erai: vei 
fi de acum jumătate băiat, jumătate antilopă”. 

Audi nu mai putea vorbi şi de pe buzele lui nu ieşeau decât behăituri. Omul îl legă cu 
o funie tare, râzând în batjocură de el. 

În zilele care urmară, Mellala umblă prin pustiu, rătăcind obosită. Era atât de obosită 
că nici nu auzi apropierea unui tânăr îmbrăcat în albastru care se aplecă spre ea 
strigând-o pe nume: „Mellala, Mellala... sunt eu, Ileig. Mă recunoşti?” 

Glasul tânărului o trezi. Îl regăsise. Ştiuse să reziste ispitelor pustiului. Îi povesti tot 
ce i se întâmplase. 

„Nu te teme pentru Audi, draga mea. Vino cu mine. Mă voi luptă cu cel care îl ţine 
prizonier. Pustiul Hoggar răsplăteşte totdeauna pe cei care luptă pentru supravieţuire”. 

Dar când ajunseseră în locul unde trebuia să fie oaza, găsiră doar un rând de săbii 
înfipte în nisip şi alături apăru deodată duhul ispititor, omul cu privirea crudă, îmbrăcat 
în alb. La picioarele lui gemea Audi, jumătate băiat, jumătate antilopă, legat ca un 
animal. Avea privirea tristă, dar burta plină. 

„Ileig”, zise duhul ispititor. „Va trebui să învingi toate săbiile mele dacă vrei să-l reiei 
pe Audi. Acum este al meu. Crezi că eşti destul de tare pentru a mă învinge?” 

„Duhul ispitirii!”, strigă Ileig. „Eşti un slăbănog! Tu ataci numai pe cei slabi 

„Bine, dacă eşti atât de puternic, bate-mă!” 

Lupta dură mai multe zile. Ispititorul era puternic, dar Ileig se stăpânise în viaţa grea 
a pustiului. Se urmăreau unul pe altul prin văi şi munţi, dar, în sfârşit, Ileig puse pe 
fugă pe cel care întrupa slăbiciunile noastre. 

Audi redeveni băiatul de mai înainte, dar înţelesese care era preţul libertăţii. 
Înţeleseseră că dacă cei slabi primesc ajutorul celor tari, pot fi învinse toate obstacolele. 
Aceasta este legea pustiului Hoggar. 


1? 


Indicații catehetice 


Experiența ascunsă în povestire 

* Viaţa creştină este un drum spre fericirea veşnică a întâlnirii cu Dumnezeu. Acest 
drum este încetinit şi împiedicat de atâtea fericiri parțiale pe care „pustiul” vieţii 
pământeşti le reprezintă continuu. Este important a şti să deosebeşti între bucuriile care 
ajută la continuarea drumului şi cele care distrag complet pe creştini de la proiectul lor 
inițial. 

* De mici, creştinii trebuie să recunoască pericolele care vor încerca să-i oprească şi 
trebuie să se antreneze ca să fie puternici. Tocmai de aceea există persoane care dau 
sfaturi, învățându-i „principiile supravieţuirii” în credinţa lor (cateheţii, preoţii), şi apoi 
alte elemente care dau puterea spirituală (sacramente, rugăciuni etc.). 


Pentru dialog 


Cateheţii pot conduce un dialog în grup cu întrebări adaptate vârstei copiilor. De 
exemplu: 

— Ce reprezintă după voi, pustiul care trebuia să fie traversat? 

— Mellala şi Audi pleacă cu un scop; să ajungă la Ileig. Noi avem un scop? O 
persoană cu care să ne întâlnim? 

— Ce face Talagana? De ce ajută pe Mellala şi pe Audi? Există persoane care ne dau 
sfaturi bune ca să putem „traversa pustiul nostru?” 

— Există lucruri care ne întăresc? Cunoaşteţi semnificaţia untdelemnului folosit 
pentru „ungerea” botezaţilor şi miruiților? Există gesturi sau elemente în Liturghie care 
sugerează ideea unei „hrane” pentru a deveni mai tari? 

— Care sunt ispitele cele mai periculoase pentru viaţa de creştin? Dar pentru voi? 

— Credeţi ca pentru a fi cu adevărat creştini trebuie să renunțăm la ceva? De ce? 

— S-ar putea spune că Postul Mare este un timp de antrenament pentru creştini? Ce vă 
aduce aminte? 


Pentru activitate 


După povestire, catehetul poate vorbi cu copiii despre Postul Mare, stabilind cu ei un 
„plan de antrenament” pentru a învinge ispitele. Planul de antrenament trebuie să 
constea în gesturi potrivite pentru copii, de tipul unor mici renunțări, sau un 
comportament diferit. Planul, odată aprobat de grup, poate deveni un document ce va fi 
prezentat la Ofertoriul Liturghiei de duminică. 


Și biblia povesteşte... 


Experienţa încercării-ispită apare deseori în Biblie. Se pot povesti copiilor unele 
documente semnificative, scoțând în evidenţă scopul lor. De exemplu: 

* În cartea lui Daniel, în primele trei capitole, se povesteşte despre Daniel şi despre 
tovarăşii lui. Cei patru tineri trebuiau să aleagă între viaţa comodă şi credinţa lor. Aleg 
credinţa şi trebuie să treacă prin încercări deosebit de grele, dar nu-şi trădează idealul. 

* Povestirea din Exod este tipică pentru Postul Mare. Un popor întreg este „ispitit” în 
pustiu. Cine va ajunge în Țara Făgăduinţei? 

* Şi Isus a avut de înfruntat pe ispititorul în pustiu. Este minunată povestirea 
evanghelistului Matei, cap.4, 1-11. Catehetul va trebui să pregătească un comentariu 
exegetic, pentru a-i ajuta pe copii să descopere bogăţia acestui fragment care de multe 
ori este banalizat sau neînțeles. 


SUNTEM FĂCUŢI PENTRU „A DA” ŞI PENTRU „A PRIMI? 


După una din anchetele publicate de Elle Di Ci, „Vârsta negată”, unul dintre 
dinamismele decisive care realizează o schimbare în preadolescenţi, este „relația cu 
egali”. Este una dintre multele „„migraţii” tipice preadolescenţei. Dorinţa de a sta cu 
alţii reiese din anchetă. La întrebarea din chestionar: „Îţi place să stai cu ceilalți?”, 
preadolescenţii răspund: „Da, foarte mult” în procent de 87,7 % la 10 ani şi 74,8% la 
14 ani. Celor mai mulţi dintre preadolescenţi le place să stea împreună pentru că „este 
frumos”. Este o situație emotiv-afectivă ce nu poate fi neglijată. Socializarea are un rol 
de maturizare pentru fiecare persoană şi în acelaşi timp pune bazele acelei „comunităţi” 
care este Biserica. Cele două povestiri au în vedere tocmai raportul cu ceilalţi. 


25. Pinguinul singuratic 


Pentru a 2963-a oară, pinguinul înconjura aisbergul. Cam asudat după efortul făcut, 
se privi într-o lespede lucioasă de gheaţă şi satisfăcut îşi zise: 

„Nu există nici o îndoială, sunt cel mai frumos pinguin din lume”. 

Į se făcuse foame. Se aruncă în apa albastră limpede şi liniştită. Mâncă vreo câţiva 
peştişori, apoi se întoarse pe aisberg. Căscă şi oftă. O altă zi. La fel ca toate celelalte. 
Mai căscă odată cu zgomot, fără a-şi pune mâna la gură. Şi aşa pe aisberg era numai el 
şi făcea ce voia. 

Se urcă pe vârful aisbergului şi apoi se lăsa lunecând în apă. Dar acum nici asta nu-l 
mai distra. Se aşeză pe spate şi începu să numere norii. Era un alt fel de a pierde 
vremea. Norii erau singurele creaturi cărora le putea adresa o vorbă. 

Nu că i-ar fi răspuns vreodată, clar. 

„Ce viaţă plictisitoare aveţi voi. Mereu plutiţi pe ici, pe colo unde vă mână vântul. 
Priviţi-mă pe mine. Sunt aşa de tânăr şi sunt deja stăpânul acestui aisberg. Aţi mai 
văzut vreun aisberg care să aparţină unui singur pinguin?” 

Norii alergau, alergau. De altfel, un pinguin pe aisberg este aproape cât un punct 
negru. Pinguinul închisese ochii. 

„Sunt cel mai frumos, cel mai puternic, cel mai curajos pinguin din lume... dar de ce 
sunt atât de trist?” 

Lacrimi mari îi lunecară pe cioc. Voi ştiţi de ce! Dar pinguinul nu ştia. Începu să 
sughită atât de tare, încât un banc de peşti se sperie. 

Dar iată că într-o zi, între nori, pinguinul văzu un punct negru. Încet, încet, se mări. 
Pinguinul îşi deschise larg ochii. Era un gabian şi zbura tot mai jos. 

Nici un gabian nu ajunsese pe acel aisberg rece şi pinguinul trăia cu emoție noutatea. 
Dar nu voia ca gabianul să-şi dea seama. 

Gabianul se lăsă pe gheaţă şi apoi, cu grijă, se apropie de pinguin care-şi ridicase 
capul. 

„Ah!” zise gabianul, „credeam că eşti mort! Şi ieri stăteai aici nemişcat”. 

Da, este adevărat, şi ieri şi alaltăieri... gândi pinguinul. Dar acum era foarte mulţumit 
că, în sfârşit, era cineva. 

„Bună ziua!” reuşi să răspundă pinguinul. 

„Eu mă numesc Fortala”, adăugă gabianul. „Tu, cum te numeşti?” 

Pinguinul nu ştia. Pe aisberg nu avusese nevoie de nici un nume. 

„Nu am nici un nume”, zise el. 

„Ce prostie!”, croncăni gabianul. „Toţi au nume. Datorită împrejurărilor te voi chema 
singuraticul”. 

„Mi se pare un nume minunat”, zise pinguinul. Dar numele îi dezvăluia tristeţea. 

Gabianul îi puse multe întrebări: ce făcea acolo, de ce trăia singur, cum era prin 
părțile acelea. Pinguinul răspundea la toate, dar nu prea avea ce să spună. Trebuia să 
admită că se plictisea. 

„Atunci de ce nu mergi la țărm, pe uscat. E doar la o jumătate de oră de zbor. Acolo 
ai întâlni o mulţime de pinguini”. 

Alți pinguini?! „Singuraticul” deveni curios. Va merge acolo, dar oare cât timp va 
dura jumătate de oră de zbor? Dar nu-i nimic. Dacă obosea, putea înota pe spate, 
plutind. Şi chiar dacă drumul ar fi fost de zile sau de săptămâni, trebuia să meargă 
acolo. 

Află direcția şi se aruncă în apă. Niciodată nu mai înotase cu atâta spor. Fortala zbură 
deasupra lui, apoi îl salută: 

„La revedere, Singuraticule! Dă-i tare, ai să ajungi!” şi se pierdu în văzduh ca o 
săgeată. 

Singuraticul se văzu în imensitatea oceanului. Dar acum ştia unde trebuia să ajungă. 
Avea în sfârşit, un scop în viaţă. 

„Este leşinat”, spuse un glas... 

„Abia a reuşit să ajungă”, zise altcineva. 

„Cine ştie de unde o fi venind, bietul de el”. 

„Este un pinguin simpatic”... şi Singuraticul se simți mângâiat pe cioc. 

Într-adevăr, călătoria durase zile în şir. Înfruntase trei furtuni groaznice. Acum era 
mort de oboseală. Când deschise ochii, văzu cea mai drăgălaşă pinguină pe care şi-o 
putuse imagina. 

„E viu!”, ziseră în cor pinguinii. „Să-i aducem ceva de mâncare!” 

Sub ciocul Singuraticului fură îngrămădiţi peştişori. Mâncă cu poftă, înconjurat de 
noii lui prieteni. Şi nu mai putea de fericire. 

Vreţi să ştiţi ce mai face? 

Locuieşte pe o plajă plină de pinguini. Şi nu se mai cheamă Singuraticul, ci 
Campionul, pentru că face nişte sărituri de campion pe creasta stâncilor. 


26. Secretarul fericirii 


Elenei îi plăcea foarte mult să se plimbe prin pădure. Era o fetiţă frumoasă şi plină de 
viaţă, iar pădurea din spatele satului devenise locul ei de joacă. 

Într-o zi, mergând spre pădure, văzu un fluture încurcat într-un tufiş. Cu multă grijă, 
atentă să nu-i distrugă aripile, îl eliberă. 

Fluturele zbură câţiva metri, apoi se întoarse şi deodată se transformă într-o zână 
minunată. Elena rămase cu gura căscată, pentru că până atunci văzuse zâne doar în cărți 
pentru copii. 

„Ca să-ţi mulţumesc pentru bunătate”, zise zâna, „voi îndeplini dorinţa ta cea mai 
mare”. Chiar aşa, cum zic zânele în cărți... 

Fata se gândi o clipă, apoi răspunse: “Vreau să fiu fericită”. 

Atunci zâna se apropie de ea şi-i suflă ceva la ureche. Apoi dispăru. 

Elena se făcu mare şi nu mai era nici o altă femeie atât de fericită ca ea. Când o 
întrebau secretul bucuriei ei, ea se mulțumea să zâmbească şi zicea: “Am ascultat de 
sfatul zânei bune”. 

Trecură anii şi Elena îmbătrâni, dar era tot cea mai frumoasă şi mai fericită din sat. 
Vecinii şi nepoţii se temeau că secretul fericirii va muri cu ea. 

“Dezvăluie-ne ce ţi-a spus zâna”, o rugară toți. 

În sfârşit, într-o zi, bătrânica simpatică, zâmbind zise: “Mi-a şoptit că, deşi apar 
siguri, toţi au nevoie de mine!” 


Indicaţii catehetice 


Experienţa ascunsă în povestiri 

* Cele două povestiri se întregesc. În prima se referă că orice persoană are nevoie de 
alţii: nu se poate trăi singur. În a doua se spune că fericirea depinde de faptul de a se 
simţi folositor altora. Deci avem nevoie unii de alţii şi trebuie să trăim ştiind că alții au 
nevoie de noi. 


Pentru dialog 


Orice povestire trebuie comentată chiar de copii. 

* Iată cum au înţeles unii copii povestirea despre pinguin: 

— Povestea pinguinului nu este ca alte povestiri; este ceva adevărat în ea: când cineva 
este singur, este trist... 

— Rămâne întotdeauna o speranţă că ceva se mai poate schimba. 

— Totdeauna Există cineva pe care poţi conta. 

— Nu putem fi niciodată complet singuri. 

— Gabianul l-a ajutat pe Singuraticul să-i caute şi să-i găsească pe ceilalţi, chiar dacă 
aceasta costă. 

— Pinguinul nu voia să plece, dar apoi a făcut un efort extraordinar pentru a-i întâlni 
pe ceilalți pinguini: este ca şi cum cineva ar rămâne închis, refuzându-i pe ceilalți. 

— Şi noi trebuie să facem eforturi mari ca să ajungem la ceva. 

— Uneori mi se întâmplă să mă simt singură ca pinguinul pe aisberg. 

— Şi noi avem nevoie de prieteni ca să putem trăi. 

— Vizita gabianului este ca o mână întinsă. 

— În viaţă trebuie să riscăm pentru a cuceri lucrurile care valorează. 

* Catehetul poate solicita şi comentariile copiilor prin întrebări simple: 

— Cu cine seamănă pinguinul singuratic de pe insula de pe gheaţă? 

— Viaţa consacrată se întâmplă să vă simţiţi uneori ca el? 

— Cine este gabianul? 

— De ce pinguinul îşi riscă viața? De fapt ce vrea? 

— Care sunt valorile pentru care merită să-ţi rişti viaţa şi să ieşi din izolare? 

— Cine ne ajută mai mult în acest efort? 

— Este cineva în grupul nostru care stă singur pe aisberg? 

* Catehetul poate comenta cu cei mai mari această frază a lui Nora Janssens: 
“Singuri, pe o insulă necunoscută, nu putem trăi; cerul şi pământul tac. A crede 
înseamnă a participa la istoria oamenilor. A renaşte înseamnă a avea curajul de a se 
părăsi pe sine pentru a-şi a viaţa. Marele mister al creaţiei, ca şi cel al naşterii, rămâne 
mereu posibil dacă alţii dau viaţa. A accepta acest mister şi a-l trăi înseamnă a crede. 
Credinţa este creatoare; credinţa vindecă. Ea creează o putere mai mare decât propriul 
“eu. Cine îndrăzneşte să piardă, câştigă; trebuie riscat pentru a câştiga... şi e înseamnă a 
crede dacă nu a risca?” 

DARURILE DUHULUI 


A trăi cu copiii sărbătoarea Rusaliilor înseamnă în primul rând a le transmite 
importanţa „evenimentului Duhului Sfânt”. Înseamnă a povesti întâmplările prietenilor 
lui Isus care dintr-odată deschid larg uşile în spatele cărora se ascunseseră şi care par 
beţi de fericire, de curaj şi de plenitudinea lui Dumnezeu şi a lui Isus. Nu mai puteau 
ține în ei cuvintele care le veneau pe buze: „Isus e viu. Acel om pe care l-aţi arestat şi 
pironit pe cruce: e viu. L-am văzut noi şi suntem martori”. Apostolii nu mai sunt de 
recunoscut. 

Ca o suflare de vânt care spulberă norii şi înseninează cerul, ca un uragan care 
îndoaie copacii şi smulge ramurile uscate, ca primăvara care reînnoieşte pământul şi îl 
umple de viaţă, aşa a venit între ei Duhul Sfânt şi i-a schimbat. 

În apostoli, Duhul este un suflu nou care umple de putere: ca şi cum ar fi respirat 
Duhul lui Dumnezeu. 

Duhul Sfânt este ca o suflare ce alungă frica nopţii. Totul devine clar: cuvintele lui 
Isus şi gesturile sale, ca şi cum ziua ar fi pătruns în ungherele cele mai tainice ale 
inimii. De aceea trebuie să se răspândească pe tot pământul toată iubirea pe care Isus a 
semănat-o. 

A primi pe Duhul Sfânt înseamnă a primi puterea lui Dumnezeu. Şi nimic nu mai 
este la fel. Inima se schimbă. Devenim fiinţe noi; martori plini de curaj ai lui Isus.. 

Pentru a introduce sărbătoarea propunem fabula lui Oscar Wilde: 


27. Uriaşul egoist 


În fiecare după amiază, întorcându-se de la şcoală, copiii mergeau să se joace în 
grădina Uriaşului. Era o grădină mare, cu iarbă verde. Ici-colo, între firele de iarbă, se 
vedeau flori minunate care semănau cu stelele. Erau şi 12 piersici care în fiecare 
primăvară se acopereau de flori roz, iar vara erau pline de roade. 

Pe ramuri, păsările cântau cu atâta măiestrie încât copiii îşi întrerupeau jocul pentru a 
le asculta. 

“Ce bine este aici!” strigau copiii fericiţi unul către celălalt. 

Într-o zi Uriaşul se întoarse la castelul lui. Fusese timp de şapte ani la un prieten, în 
Valea Cornului. Când sosi, îi găsi pe copii jucându-se în grădina lui. “Ce faceţi aici în 
grădina mea?” urlă cu glas de tunet. “Grădina este a mea, numai a mea. Clar? Numai 
eu am voie să mă joc aici”. 

Ridică împrejur un gard şi scrise pe tăblițe: INTRAREA INTERZISĂ. Era pe drept 
cuvânt un Uriaş egoist. 

Bieţii copii nu mai ştiau acum unde să se joace. Încercară pe drum dar era plin de 
praf şi pietre. După ore se plimbau în jurul gardului şi vorbeau despre grădina minunată 
care era dincolo. “Ce fericiți eram acolo, înăuntru!” a venit primăvara. Au apărut florile 
şi păsările şi-au reluat cântecul lor. Numai în grădina Uriaşului era iarnă. Păsările, ne 
mai văzându-i pe copii, nu cântau, copacii uitaseră să mai facă muguri. Într-o zi o 
floare îşi scoase capul la soare, dar văzând ce scria pe tăblițe, şi-a ascuns capul în 
pământ. 

Singurii care se bucurau de grădina Uriaşului erau Gerul şi Zăpada. “Primăvara a 
uitat să mai vină în grădina asta” - spuneau - “şi noi vom rămâne aici tot anul”. Zăpada 
acoperi iarba cu mantia sa albă, iar Gerul îmbrăcă în argint toate plantele. Apoi invitară 
Crivăţul să stea cu ei şi Crivăţul veni. Împieliţatul nu făcea altceva decât să urle toată 
ziua prin grădină doborând coşurile de pe acoperiş. 

“Ce loc minunat”, zise vântul. “De ce nu invităm şi Grindina”. Trei ore bătu Grindina 
în continuu pe tigla castelului, spărgând câteva. 

“Nu înţeleg de ce nu mai vine primăvara” zicea Uriaşul egoist, contemplându-şi de la 
fereastră grădina îngheţată şi albă. “Poate că timpul se va schimba!” 

Dar primăvara nu a venit, nici vara. Toamna umplu de rod toate grădinile, doar în 
aceea a Uriaşului era tot iarnă. “E prea egoist”, zicea toamna. Astfel în grădina aceea 
era tot timpul numai iarnă. 

Într-o dimineaţă Uriaşul stătea întins pe pat. Auzi o muzică atât de dulce încât îşi 
închipui că o fi alaiul regelui care trece pe drum. Dar nu era decât un sticlete care se 
aşezase la fereastra lui. Trecuse aşa de mult timp de când nu mai auzise cântecul 
păsărelelor în grădina lui încât i se păru că aceasta este cea mai frumoasă melodie din 
lume. Dintr-odată Grindina încetă să mai bată, Crivăţul se opri şi un parfum plăcut 
intră prin fereastra deschisă. 

“În sfârşit, e primăvară!”, exclamă Uriaşul. Sări din pat şi privi afară. Era un 
spectacol măreț. Copiii intraseră în grădină printr-o spărtură a gardului şi stăteau sub 
crengile copacilor, care de bucurie se umpleau de flori. Păsările zburau şi ciripeau 
fericite, florile îşi ridicau corolele zâmbind în iarba verde. 

Era o scenă magică. Numai într-un colț iarna nu dispăruse. Era colţul cel mai 
îndepărtat şi acolo era un băieţel. Era aşa de mic că nu reuşea să ajungă la crengile 
copacului şi îl înconjura plângând de disperare. 

Bietul copac era încă acoperit cu gheaţă, iar Crivăţul îi mai scutură crengile. “Hai, 
urcă!”, îi spunea copacul, aplecându-şi crengile cât putea de tare. Dar copilul era prea 
mic. Văzând această scenă, inima Uriaşului se înmuie. “Cât sunt de egoist! Acum 
înțeleg de ce primăvara nu mai venea. ÎL voi ajuta pe acel copil să urce în copac, apoi 
voi dărâma gardul şi copiii vor putea veni să se joace în grădina mea cât vor dori”. 

Se căia cu adevărat de ceea ce făcuse. 

Cobori uşurel scările şi, deschizând uşa fără să facă zgomot, ieşi în grădină. Dar când 
copiii îl văzură, o luară la fugă şi în grădină se întoarse iarna. Numai copilul care 
plângea nu fugise. Avea ochii plini de lacrimi şi de aceea nu-l văzuse. Uriaşul se 
apropie tiptil pe la spate, îl luă cu bunătate pe la spate, apoi îl aşeză pe creangă. Atunci 
copacul se umplu de flori, păsările începură să ciripească pe ramuri şi copilul se aruncă 
în braţele Uriaşului, îi cuprinse gâtul cu mânuţele lui şi-l sărută. 

Ceilalţi copii văzură ce se întâmpla şi se întoarseră în fugă, şi cu ei, primăvara. 

“Copii, acum grădina este a voastră”, zise Uriaşul. Apoi luă un par şi dărâmă gardul. 

Când mergeau oamenii la piaţă îl vedeau pe Uriaş jucându-se cu copiii în grădina 
care devenise mai frumoasă ca oricând. 

“Dar unde este prietenul vostru cel mai mic... băieţelul pe care l-am pus în creangă?”, 
întrebă Uriaşul seara, când copiii plecau acasă. 

“Nu-l cunoaştem. A plecat”. 

“Spuneţi-i să vină mâine!” îi rugă Uriașul. 

Dar copiii nu ştiau unde stă şi nici nu-l mai văzuseră până atunci. Uriaşul se întristă. 

În fiecare după-amiază, când scăpau de la şcoală, copiii veneau să se joace cu 
Uriaşul. Dar copilul acela mic, pe care Uriaşul îl iubea, nu se mai arătă. Uriaşul era bun 
cu toţi, dar dorea aşa de mult să-l mai revadă pe prietenul lui. 

“Cât mi-ar place să-l revăd!”, repeta mereu. 

Au trecut anii şi Uriaşul era bătrân şi slab. Nu se mai putea juca cu copiii, dar stătea 
pe un jilt mare de unde îi privea pe copii şi îşi admira grădina. “Am atâtea flori, dar 
copiii sunt cele mai frumoase flori din lume”. 

Într-o dimineaţă de iarnă, în timp ce se îmbrăca, privi pe fereastră. Nu-i mai era ciudă 
pe iarnă, căci ştia că primăvara era doar adormită şi că florile se odihneau. Îşi frecă 
ochii uimit şi privi de mai multe ori. În colţul cel mai îndepărtat aş grădinii, era un 
copac înflorit. Crengile erau de aur, iar frunzele de argint. Dedesubt, copilul pe care 
Uriaşul îl dorea aşa de mult. 

Plin de bucurie, alergă în grădină. Dar când ajunse lângă micuţ, se umplu de mânie. 
Mâinile şi picioarele copilului aveau urme de cuie. “Cine te-a rănit?”, strigă el. “Spune- 
mi, am să-l tai în bucăți”. 

“Nu”, răspunse copilul. “Acestea sunt rănile Iubirii”. 

“Dar cine eşti tu?”, întrebă surprins uriaşul. Apoi, cuprins de un sentiment de reverență, 
îngenunche în fața copilului. Copilul îi zâmbi şi-i zise: “Odată m-ai lăsat să mă joc în 
grădina ta. Azi te invit să te joci cu mine în grădina ta. Azi te invit să te joci cu mine în 
grădina mea, care e Paradisul”. 


Indicaţii catehetice 
Experienţa ascunsă în povestire 


* Andre Frossard, renumitul convertit francez din zilele noastre, scrie: “În viaţa fiecărui 
convertit are loc o întâlnire, Există un moment în care, oricare ar fi calea interioară, ideea 
lasă locul unei persoane, ideea devine persoană. La Emaus, întâlnirea are loc în momentul 
frângerii pâinii, de la care ucenicii îl recunosc pe Cristos. Întâlnirea pare luminoasă, ca în 
cazul meu; sau poate avea o altă formă. Dar mereu este o revelare a cuiva. Dintr-o dată 
fiinţa umană descoperă persoana divină. Şi cum recunoaşte că este vorba despre persoana 
divină? Cine îi şopteşte acest Nume? 

„ în general, oamenii întunecă totul. Nu le place să se dea deoparte, să aştepte ca 
natura să le vorbească, ca universul să li se descopere. şi cum nu ascultă şi nu privesc, le 
este aproape imposibilă orice întâlnire (exact ca Uriaşul egoist). 

Pentru a regăsi credinţa, trebuie să învăţăm să ascultăm... 


* Duhul Sfânt este acela care înmoaie inima omului ca să-l asculte pe Dumnezeu. Este 
Marele Sfetnic, acela care “înmoaie tot ce este împietrit, topeşte tot ceea ce este închegat, 
îndreaptă tot ceea ce este strâmb”. 

Duhul Sfânt este adevărata primăvară a lui Dumnezeu. 


Pentru dialog 


Se poate lăsa un timp de gândire pentru copii ca să spună ce gândesc despre povestire. 
Cu unele întrebări, catehetul îi poate ajuta. 

— Ce tip de om este Uriaşul? 

— De ce nu-i lasă pe copii să se joace în grădina lui? 

— De ce îşi schimbă idee la un moment dat? 

— Cine este copilul acela mititel? 

— După ce îl va recunoaşte Uriaşul? 

— Există oameni care se comportă ca Uriaşul egoist? 

— Am primit vreodată vizita acestui copil care reprezintă pe Isus? 

— Isus vine ca să ne spină cum trebuie să trăim ca să fim fericiți? 


Pentru activitate 

* Catehetul şi copiii pot încerca împreună felul în care Biblia îl reprezintă pe Duhul 
Sfânt şi apoi să le deseneze pe un carton. Alături de orice imagine (vânt, foc,...) Să se 
scrie semnificaţia pe care o are în viaţă. 


* Catehetul poate împărţi copiilor textul rugăciunii Sfântului Francisc: “Doamne fă din 
mine un instrument al împăcării între oameni...”. textul poate fi comentat. 


Și Biblia povesteşte... 


* În Faptele Apostolilor, în cap.9, se povesteşte convertirea lui Saul. Era un om închis, 
intolerant, fanatic. Se întâlni cu Isus şi deveni Sfântul Paul, marele Apostol. Ochii săi se 
deschiseseră la lumina credinţei, exact în momentul în care Anania invocă asupra lui pe 
Duhul Sfânt. 


MISTERUL MORȚII 


Luna noiembrie este în mod tradiţional dedicată comemorării defuncţilor. În această 
perioadă, în familie, moartea capătă o nuanţă de amintire gingaşă. Este o ocazie foarte 
potrivită pentru a vorbi copiilor despre moarte. Punctul de plecare într-o cateheză despre 
moartea creştină poate fi această povestire: 


28. Lili 


Eram cu adevărat fericit. Găsisem casa ideală. Una nici prea mare, nici prea mică, nici 
prea veche, nici prea nouă. Se ridica pe o limbă de pământ de unde se putea observa 
întinderea plajei şi imensa întindere neliniştită a mării. 

În prima noapte, marea îşi legănă visurile. Dimineaţa, în zori, alergai afară să respir 
aerul rece şi să contemplez răsăritul. Soarele îşi ridica fruntea din ape. Am observat că nu 
sunt atât de singur. Pe plajă, lângă apă, văzui un necunoscut. M-am apropiat mai mult să-l 
observ pe individul care-mi tulbura singurătatea. Era un bătrân, purta o pălărie neagră cu 
boruri largi şi avea un pardesiu cenuşiu. Avea în mână un baston lung şi noduros. Păşea 
singur pe nisip, până ce ajunse unde nisipul era moale şi neted, abia mângâiat de apă. 
Acolo îşi scoase pălăria şi pardesiul şi cu bastonul începu să tragă linii pe nisip. Din când 
în când se îndepărtă un pic, aplecându-se să observe efectul desenului său. Toate liniile 
păreau trase la întâmplare. După câtva timp bătrânul plecă, lăsând în urma lui pe plajă 
desenul unei flori delicate. De sus, unde eram, văzui că era un crin. 

Toată ziua nu mă mai gândii la bătrân, dar spre seară, când noaptea înghiţea treptat 
lumina soarelui, privii spre plajă. Floarea nu mai era. Valurile mării şterseră floarea. În 
ziua următoare, la răsăritul soarelui, bătrânul era din nou acolo, pe plajă desenând un crin. 
şi aşa în toate zilele următoare... împins de curiozitate, cerui poştaşului informaţii, ce ştia 
despre misteriosul bătrân. L-am descris şi poştaşul îmi spuse că e vorba despre bătrânul 
Sebastian, care locuia aproape de far şi colindă prin satele vecine fiind tocilar şi cazangiu. 
Era foarte bun în meserie şi oamenii ţineau mult la el. 


80 


M-am obişnuit să-l văd pe Sebastian desenând crini pe plaja din faţa casei mele în 
fiecare dimineaţă şi marea care ştergea încet-încet desenul. Dar într-o dimineaţă, 
Sebastian terminase de desenat crinul şi în loc să se întoarcă, o luă spre apa mării. 
Blânde, valurile mării îi atingeau genunchii. Deodată, bătrânul se împiedică de ceva şi 
căzu în apă. Am alergat cât am putut de repede. L-am tras afară din apă şi l-am întins pe 
nisip. Abia mai respira. Deschise ochii şi privi desenul. 

Călcasem peste el, dar Sebastian întinse braţul şi refăcu vreo câteva linii. Atunci îşi 
ridică privirea spre mine şi zise: “Lăsaţi-mă să plec, lăsaţi-mă să plec la Lili a mea”. şi 
bătrânul Sebastian muri. 

Îmi veni ideea să-l duc acasă, în familia lui. În casa în care locuia am găsit un 
document boţit şi o fotografie a unei fete încântătoare. În act am găsit numele complet: se 
numea Sebastian Valente, născut la Altatorre, pe insula mare de dincolo de mare. 

Am ajuns la Altatorre în ziua următoare cu un avion. Când primarul auzi că duc trupul 
lui Sebastian ca să-l îngrop m invită să-l urmez. Am urcat în carul funebru şi primarul îmi 
arătă o stradă veche ce ducea spre mare. Îmi povesti: Sebastian era unul din capii 
răscoalei împotriva tiranului, dar când acesta înăbuşi răscoala, îl trimise în exil şi-l puse 
să jure că nu se va mai întoarce pe insulă. Plecând, a lăsat-o singură pe Lili care muri de 
supărare. 

Am ajuns la mare. Lângă apă, măturat de ape, era un monument mâncat de umezeală. 
Primarul zise: „EI ar fi dorit să fie îngropat aici, lângă ea”. Apropiindu-mă de mormânt 
observai că era înconjurat de crini înfloriți. Primarul văzu că privi fix florile şi-mi zise: 
„E ciudat, nu mai sunt alți crini la Altatorre şi nici pe insulă. Aici înfloresc mereu, numai 
pentru Lili, ca şi cum în fiecare zi le-ar fi adus marea”. 


Indicaţii catehetice 
Experienţa ascunsă în povestire 


Comuniunea care uneşte două persoane nu s e poate rupe: durează, supravieţuieşte 
morţii. Moartea nu ne smulge de alţii; ea schimbă doar modul nostru d e a fi împreună: 
Există ceva care este mai tare ca moartea: iubirea. 

Noi trăim în ţărmul mării, patria noastră este dincolo. Moartea ne duce înapoi. Acolo 
vom găsi înflorite desenele ciudate pe care zilnic, cu faptele noastre, le trasăm pe această 
plajă şi care vor fi şterse de timp. 

Catehetul să aleagă punctul de vedere sub car e vor să prezinte povestirea. Dar să lase 
şi copiilor posibilitatea să găsească alte puncte de vedere. Trebuie evitată forțarea car e 
duce la anularea spontaneităţii şi dialogului. 

Modul cel mai simplu de a folosi povestirea este explicarea a tot ceea ce fa ce Biserica 
pentru răposaţi: „De ce ne rugăm pentru morţi? De ce s e face liturghia pentru morţi? De 
ce se face înmormântarea la biserică? De ce s e sfinţesc cimitirele şi mormintele?” 

În acelaşi timp se poate vorbi despre moarte ca despre un continuu şi minunat proces al 
vieţii. Tonul catehezei trebuie să fie de speranţă şi bucurie. 


Pentru dialog 


- Să se înţeleagă exact personajele şi firul povestirii. 

- Să s e găsească o semnificaţie a povestirii. 

- Copii au o oarecare idee despre moarte (numai la televizor văd atâţia morţi); trebuie 
să o experimenteze. 

- Copii să fie ajutaţi să răspundă la întrebare: „Ce ne spune povestirea despre moarte?” 

- Un copil a răspuns: „Rugăciunile pe ca e noi le facem pentru morţi sunt ca crinii lui 
Sebastian care ajung dincolo”. 


Pentru activitate 


*Să se citească din misal rugăciunile pe care Biserica le face pentru morţi. 

*Să se asiste cu grupul la o înmormântare. 

*Să s e viziteze un cimitir. Să se explice copiilor toate semnele speranţei, ale credinţei, 
ale încrederii în Dumnezeu şi ale învierii. 

* Copii pot desena un aspect din povestire care le-a plăcut cel mai mult. 


Și Biblia povesteşte... 


Evanghelistul Luca (16,19-31) povesteşte parabola bogatului şi a săracului Lazăr. Şi 
aici viaţa şi moartea sunt văzute în continuitate şi viaţa de dincolo este „urmarea” acesteia 
de acum. 


PERSEVERENȚA 


În timpul anului liturgic avem multe momente în care auzim îndemnul „vegheaţi”. O 
invitaţie spre a da mai multă atenţie lui Dumnezeu are afect numai dacă se bazează pe 
fundamentul uman. Învăţarea atenţiei, perseverenţei, statorniciei, capacităţii de a rezista 
în încercări este pe cât de importantă, pe atât de dificilă. 

Copii şi tinerii au nevoie d e aceasta. Multe lucruri încep cu un entuziasm exploziv şi 
apoi se ofilesc treptat, la primul obstacol sau la prima oboseală. Perseverenţa este unul 

dintre cei mai importanţi factori ai construirii unei personalităţi. În plus, cu cât idealul 
este mai mare, cu atât este nevoie d e perseverență mai mare. A fi creştin azi este un ideal 
înalt şi pentru copil. 

Cu unele atitudini educativ disciplinare copii pot fi ajutaţi să exercite perseverenţa. Cu 
unele glume, poate pornind de la povestirile noastre, i-am putea ajuta să o cucerească. 


29. Floarea soarelui 


Într-o grădină plină d e toate speciile de flori, creşte, chiar în mijloc, o floare fără 
urme. Era mare, dar fără farmec şi fără parfum. Pentru florile nobile ale grădinii nu era 
decât o buruiană şi nu-i adresau nici o vorbă. 

Dar planta fără nume avea o inimă plină de bunătate şi idealuri. 

Când primele raze ale soarelui, în zori, dezmierdau pământul jucându-se cu picăturile 
de rouă, făcându-le să pară diamante strălucitoare pe camelii, rubine şi safire pe 
trandafiri, celelalte plante se întindeau încă leneşe. 

Planta fără nume, în schimb, nu pierdea nici o rază de soare. Le sorbea. Transforma 
toată lumina soarelui în forță vitală, în proteine. Astfel încât, după puţin timp, floarea 
mică, rahitică şi slabă, avea o tulpină puternică ajungând la doi metri înălțime. 

Plantele din grădină începură să-i arate respect şi chiar o invidiau. 

„Lunganul acesta a înnebunit”, bârfeau daliile şi margaretele. 

Dar planta fără nume nu dădea nici o importanţă. Avea un plan. Dacă soarele se mişcă 
pe cer, îşi întorcea floarea fără să-l părăsească o clipă. 

Desigur nu s e putea dezrădăcina dar reuşea să-şi mişte tulpina după soare. Astfel nu se 
părăseau. 

Primele care şi-au dat seama au fost hortensiile care, aşa cum toţi ştiu, sunt bârfitoare şi 
clevetitoare. „S-au îndrăgostit de soare”. Vestea se răspândi în cele patru vânturi. 

„Lunganul s-a îndrăgostit de soare”, ziceau lalele zâmbind. „Oho, ce romantic!”, 
şopteau emoţionate viorelele. 

Uimirea ajunge la culme când la capătul de sus al tulpinii se desfăcu bobocul şi apăru o 
floare care semăna leit cu soarele. Era mare, rotundă, cu o coroană de flori galbene, de un 
galben auriu cald şi blând. Şi tulpina, aşa cum se obişnuise continua să urmărească 
soarele. 

Garoafele îi dădură numele de „floarea soarelui” pentru a o lua în râs, dar le plăcu 
tuturor. 

Din acea clipă, când cineva se interesa de nume, răspundea: „Mă numesc Floarea 
Soarelui”. 

Trandafirii, hortensiile şi daliile nu încetară de bârfit această plantă, care după părerea 
lor era o ciudăţenie ce ascundea prea mult orgoliu sau, mai rău, un sentiment dezordonat. 
Gura-leului, floarea cea mai curajoasă din grădină, se adresă direct florii soarelui: 

— De ce te uiţi mereu la soare? De ce nu ne învredniceşti de o privire? Suntem şi noi 
plante, ca şi tine. 

Prieteni, spuse floarea soarelui, sunt fericită să trăiesc cu voi, dar eu iubesc soarele. El 
este viaţa mea şi nu-mi pot lua ochii de la el. ÎI urmez în drumul său. Îl iubesc aşa de mult 

încât simt deja că mă asemăn cu el. Ce este de făcut? Soarele este viaţa mea şi au trăiesc 
pentru el... 

Floarea soarelui a vorbit tare, aşa încât toate florile au auzit ce au spus. Şi de fapt în 
inima lor mică şi parfumată au simţit o mare admiraţie pentru îndrăgostitul soare. 


30. Vulturul prizonier 


„Aripa nopţii” era desigur vulturul cel mai puternic şi curajos din tribul vulturilor de la 
izvorul celor Trei Pietre. 

Când strigătul său se auzea în aer, nu mai era nici o scăpare pentru victima ochită. 
„Aripa nopţii” cobora în picaj, cu trei sute la oră, şi porumbei, turturele sau alte păsări în 
drum îşi găseau sfârşitul în ghearele lui puternice. Era un vânător ce nu dădea greş şi un 
zburător de elită. 

Zborurile lui pe cer erau un spectacol admirat şi temut de toate vieţuitoarele pădurii. 

În curtea unui om, pe care o evitase până acum, văzu un mânz are îl ispitea foarte tare. 

Survolă de mai multe ori ferma şi nevăzând nici un pericol se aruncă în jos. Dar se 
făcu o mare hărmălaie în curte şi un câine uriaş începu să latre. Prins e mânzul în gheare. 
Dar nu calculase greutatea prăzii şi când voi să s e ridice, bătu din aripi, dar se ridică 
doar câţiva centimetri. Auzind zgomotul, gospodina alergă cu o mătură mare u care lovi 
puternic în vultur. 

Când îşi reveni, Aripa Nopţii era slăbit, dar întreg. Soarele apunea şi vulturul voi să-şi 
ia zborul, dar... căzu la pământ. Cu inima îngheţată observă că la picior avea o sfoară ce 
era legată de un stâlp. El, care altădată zbura la o altitudine de câţiva kilometri, acum nu 
s e mai putea ridica în văzduh. 

Nu renunţă. Începu să lovească cu ciocul în sfoară. Apoi privind cerul senin încercă să 
se ridice smucind sfoara. Încercă de multe ori: zile în şir. Avea de acum piciorul rănit. 

După câteva luni se obişnui să se poarte ca o găină. Scormonea în pământ şi îşi mai 
ridica pricirea spre cer doar ca să vadă dacă vine ploaia. Aşa veniră ploile d e toamnă şi 
de iarnă, dar nu-şi dădea seama că sfoara slăbise şi acum ar fi ajuns o smucitură uşoară ca 
să se elibereze. Dar n-o mai făcu. 


31. Alchimistul distrat 


Alchimiştii, aşa cum toţi ştiu, era filozofi care căutau piatra filozofică, o piatră rară car 
avea puterea să transforme în au obiecte de fier. 

Într-o ţară îndepărtată era un alchimist care îşi închinase viaţa căutării acestei pietre. 

„Voi încerca toate pietrele de pe pământ una după alta. Trebuie să găsesc piatra 
filozofică”, spunea el. 

la început părea simplu. 

Alchimistul se încinse cu un lanț de fier şi se îl atingea cu fiecare piatră găsită. 
Mergea, mergea şi când găsea o piatră, se apleca, o ridica şi o atingea de lanţ. Se 
obişnuise cu acest gest. 

Au trecut ani şi alchimistul, cu părul lung, plin de praf şi slab ca o umbră, cu buzele 
închise ca inima sa, tot se rătăcea în căutarea pietrei magice. Toţi îl credeau nebun. 

Într-o zi, ajunse într-un sat unde îl întâmpină un copil. Acesta, foarte curios, se apropie 
de el şi îl întrebă: „Bunicule unde ai găsit lanţul acela de aur?” 

Alchimistul tresări: lanţul, care odată fusese de fier, devenise cu adevărat de aur şi 
strălucea. Nu era un vis. Oare când se întâmplase această schimbare? De ce nu-şi dăduse 
seama? 

Se obişnuise să culeagă pietrele, să atingă cu ele lanţul fără să privească şi apoi le 
arunca. ŞI şa bietul alchimist aruncase piatra filozofică şi o pierduse. 

Soarele apunea la apus şi vopsise norii în auriu. Alchimistul voia să se întoarcă pentru 
a regăsi piatra magică, dar trupul lui era gârbov şi sleit, inima îi obosise iar el era acum ca 
un copac dezrădăcinat. 


Indicaţii catehetice 
Experienţa ascunsă a povestirii 


Fiecare poveste subliniază unul din aspectele acelei virtuți numite perseverenţa 
constantă, fidelitate. 

Floarea soarelui arată că perseverenţa nu este o virtute oarbă. Este o atitudine a celui 
care îşi propune ceva clar, un ideal, şi apoi ori cât ar costa, ajunge la el. 

Povestea arată că idealul îl transformă pe cel care vrea să ajungă la el; idealurile mari 
fac oameni mari. Este necesar ca să fie ajutaţi copii să renunţe la veleitarismul tipic 
vârstei. Cei perseverenţi ştiu să aleagă obiective precise, apropiate şi au orgoliul de a 
ajunge la ele. „Vreau să devin un mare fotbalist”; este visul unor băieţi. Primul lucru nu 
este acela de a da interviuri sforăitoare, ci de a învăţa să lovească bine mingea, cu ambele 
picioare. 

Vulturul prizonier sugerează necesitatea de a trece peste orice obstacol, chiar grave, 
care se întâlnesc în calea spre obiectiv. Descurajarea, oboseala, neliniştea sunt sentimente 
pe care copii le cunosc. Şi li se prezintă des propuneri şi obiective ca o provocare la 
victorie. A ceda descurajării este o predare. 

Preadolescenţa este o vârstă la care copii sunt mereu sub presiune: acasă, la şcoală, în 
biserică, cu prietenii, singuri. Adesea se cere mult de la ei într-un moment prea plin de 
pretexte. Chiar şi viaţa creştină li se poate părea ca un complex de îndatoriri. Ispita de a 
lăsa totul baltă îi pândesc mereu. 

Alchimistul distrat atrage atenţia asupra unui aspect important pentru perseverenţă: 
atenţia. Obiectivul care trebuie atins trebuie să fie clar, posibil şi deseori readus în 
memorie. 

Perseverenţa poate deveni astfel o obişnuinţă plictisitoare. 

Trebuie să se insiste şi asupra unui alt aspect: pentru a fi perseverenţi e nevoie de 
ajutorul cuiva. Sacramentele, rugăciunea, direcțiunea spirituală, chiar catehismul sunt 
„ajutoarele” principale ale vieţii de credinţă. 

Pentru dialog 


După fiecare dintre aceste povestiri catehetul să ajute pe toţi copii să aprofundeze 
sensul cu câteva întrebări. Trebuie să se exprime, să spună părerea lor şi mai ales trebuie 
să fie ascultați. 


Pentru „floarea soarelui” 


— Cum era planta fără nume? Ce a făcut-o să se schimbe? Ajunge doar hotărârea de 
schimbare a vieţii? După ce s-a decis, ce a făcut planta fără nume? Cum s-au comportat 
celelalte plante? 

— Refaceţi povestirea după imaginaţia voastră punând în locul florilor copii ca voi: pe 
cine veţi pune în locul soarelui? Dar al florii soarelui? 


Pentru , vulturul prizonier” 


— Cu cine se aseamănă vulturul care a uitat că avea aripi? 
—Scrieţi pe un carton „Noi avem aripi”, apoi desenaţi sau scrieţi toate „aripile” pe 
care le aveţi şi care vă pot ajuta să treceţi de greutăţile pe care le întâlniți. 


Pentru „alchimistul distrat” 


— Ce i se întâmplă bietului alchimist? Care este greşeala lui? Cum ar fi putut evita 
asta? 
— Care este „piatra filozofică” a voastră? Ce puteţi face pentru a o găsi? Ce puteţi face 
pentru a nu ajunge ca alchimistul distrat? 


Și Biblia povesteşte... 


La Matei, în capitolul 25, Isus povesteşte pilda celor zace fecioare care luaseră cu ele 
candelele cu untdelemn ca să-l întâmpine pe mire. Dar cinci dintre ele nu luaseră destul 
untdelemn... S-ar putea, face un comentariu sau o piesă de teatru? 


Pentru rugăciune este potrivit psalmul 27(26): Domnul este lumina şi mântuirea mea, 
de cine mă voi teme?. 


ÎNŢELEGERE ȘI RESPECT — TOLERANȚA. 


„Doamne, fă ca toţi cei răi să devină buni şi toţi cei buni să devină toleranţi”, aşa sună 
o rugăciune. Toleranţa, respectul, înţelegerea sunt chipurile aceleiaşi virtuţi. O virtute 
absolut necesară în societatea umană în care fiecare este unit cu ceilalți prin diferite 
raporturi: de naştere, de educaţie, de prietenie, de legături profesionale etc. totuşi fiecare 

om are centrul său la care raportează experienţele şi activităţile. În acest fel iese din 
structurile generale. În plus, fiecare acţionează energii ostile vieţii altuia, care afectează 
viaţa în comun şi uneori chiar o distrug. 

De ce Există aşa de puţină înţelegere în lume? 

Motive sunt mai multe: pentru că îi împărțim pe ceilalţi în persoane care ne plac şi care 
nu ne plac, şi prin urmare le catalogăm prin egoismul nostru în două grupuri fixe; pentru 
că judecăm totdeauna în prisma unor scheme preconcepute cum ar fi hainele, părul, 
bogăţia, rasa etc; pentru că este uşor să se vadă în celălalt un rival în lupta vieţii. 

Un început de reflexie cu copii poate fi această povestire, luată dintr-o „povestire de 
jucat” a lui Gianni Rodari, adaptată. Finalurile sunt trei. Copii să fie îndemnați să aleagă 
unul. Ar putea chiar inventa un altul. 


32. Asediul din iesle 


Mai era puţin până la Crăciun şi doi fraţi, o fetiţi şi-un băiat, îşi aranjau ieslea. 

Au pregătit grota din hârtie vopsită şi îndoită, bolta cerului au făcut-o dintr-un carton 
vopsit în albastru şi pe care au înfipt beculeţe, lacul, căsuţa cu cometa la streaşină. Au 
plasat cu grijă statuetele păstrate în cutie. 

Au pus păstori şi oiţele pe muşchi, bătrâna care cocea castane era lângă o cărare, un 
fluturaş lângă grotă, magi cu cămile în colţul îndepărtat între palmieri. Pe Iosif şi Maria, 
pe Pruncul care zâmbea, apoi boul şi măgarul... 

Dar rămânea foarte mult spaţiu liber. Ce să facă? Cei doi copii se priviră. Era prea 
târziu ca să o convingă pe mama să mai cumpere alte statui. Fetiţa s e ridică fără să spună 
nimic şi se duse să aducă păpuşa preferată, Barbie, şi o aşează aproape de fântână, chiar 
dacă era în ţinută de seară din mătase veritabilă. Şi băiatul alergă în camera lui şi aduse 
triumfător două jucări pe care le ţinea totdeauna foarte aproape: Big Jim şi un robot care 
se putea transforma în astronavă. 

Big Jim, în ţinută de război cu mitraliera şi pumnalul, ajunse în spatele turmei, la 
coada unui câine; robotul se opri pe colină, aproape de cămilele magilor. 

Copii priviră mulţumiţi opera lor, apoi se culcară şi adormiră imediat. 

În timpul nopții statuile se treziră. Primul care deschise ochii fu un păstor. Observă 
imediat că era ceva schimbat la iesle. Ba mai mult, nu-i convenea deloc. 

— Fi, dar ce-i cu musculosul acela cu pumnal care vine după turma mea? Cine eşti? 
Şterge-o imediat dacă nu vrei să asmut câinii. 

— Bof, răspunse Big Jim, continuând să mestece guma Brooklin. 

— Vezi bâta asta?, continua ciobanul. Îşi rup oasele dacă nu dispari! 

Big Jim îşi încordă muşchi şi trase piedica mitralierei: 

— Să nu încerci bădie, că o să ai necazuri. Din bâta dumitale am să fac un foc să mă 
încălzesc puţin, doar vezi că sunt îmbrăcat uşor. 

În acel moment se trezi şi bătrâna cu castanele şi o văzu pe Barbie care îşi pieptăna 
părul blond şi lung. 

— Ei fetiţo, ce faci aici în cămaşă de noapte? Nu ţi-e ruşine? Pleacă de aici! 

— Dar rochia mea este de Armani. Şi apoi... 

— la mai tacă-şi gura. Voi tineretul de azi sunteţi toţi la fel: leneşi şi încăpăţinaţi. Lasă- 
mă în pace şi şterge-o ca să nu-ţi arunc în faţă castanele astea. Și vezi că sunt fierbinţi... 

— Nu strică să mă încălzesc puţin, aici e cam... 

— O faci pe isteaţa? Vrei să-mi furi castanele? Hoaţo! Las-că-ţi arăt eu... Săriţi, hoţii! 
Ba nu, hoaţa! 

Dar strigătele bătrânii nu fură auzite. Robotul se trezi chiar în acel moment şi îşi porni 
motoarele. Făcu vre-o câteva raiduri deasupra ieslei, salutându-i cu mâna metalică, 
aprinzând şi lansând rachete şi contra rachete, apoi aterizând aproape de Big Jim. Păstorii 
se apropiară ameninţători: 

— Ce ţi-a venit prin cap să ne sperii oile? 

— Cară-te cutie diformă şi colorată! 

— Vrea să ne distrugă ieslea cu bombele lui. 

— Dar eu nu am bombe, se apără robotul care nu se aştepta la primire. Mă transform în 
vehicul lunar şi în astronavă pentru explorarea spațiului. Vreţi să faceţi o tură? 

— Învârte-te tu! Ai face mai bine să te învârţi de tot de aici! 
— Da, da, ţipă şi bătrâna, şi alungaţi-o şi pe fetişcana asta care vrea să-mi fure 
castanele... 

— Bunicuţo, răspunse Barbie, de ce minţi? Castanele dumitale nu le iau nici dacă mi le 
dai gratis. 

— Alungaţi-o de aici cu tot cu bulendrele ei roşii! 
— Şi tu monstrule, reluă primul păstor, întoarce-te în junglă de unde ai venit! 
— Să se care toţi, şi faţa şi sălbaticul, adăugă bătrâna. 

— Băieți, cei cu tonul acesta, ai să vă dau un pic de muzică, zise robotul, care era un tip 
împăciuitor. Ascultaţi un stereo hi-fi şi hai să mergem lângă foc! 

— Dacă nu plecaţi mai repede vă vom pune noi o altfel de muzică! Şi tu ai să ajungi 
bucăţi! Răcni unul dintre păstori. 

— Şi totuşi rămânem aici, răspunse Big Jim. Barbie, vino aici. Şi tu robotule, 
sincronizează-te cu vreo staţie radio. Hai să ne calmăm... 

Robotul nu aşteptă să i se spună a doua oară şi din difuzoarele lui ieşi o muzică lină de 
Crăciun. 


Primul final 


Când primele note se auziră în aer, păstorii îşi ridicară bâtele şi asmuţiră câinii. 

— Plecaţi de aici! Imediat! 

— Hai, băieţi: să-i trimitem unde ştim noi... 

Big Jim sări în picioare şi se pregăti de atac. 

Dar robotul avea în loc de creier un computer mult mai deştept. 

— Ce rost are un măcel, Jim? Hai şi tu şi Barbie, urcați! Motoarele sunt turate. Gata? 
Plecăm! 

În urletul motoarelor, robotul astronavă decolă de lângă iesle şi începu să zboare prin 
cameră. 

— Încotro?, întrebă Barbie încă speriată. 

— Eu ştiu o cutie unde este multă linişte. 

— O ştiu şi eu. 

— Atunci, spre cutie! Iat-o acolo jos, este încă deschisă, avem noroc. Vom sărbători noi 
cum trebuie departe de înapoiaţii aceia. 

— Okay!, răspunse Big Jim, deşi nu era chiar mulţumit. 


Finalul al doilea 


Când primele note se auziră în aer, păstorii îşi aruncară bâtele ameninţător. 

— Bine, bine, suspină Barbie, care se speriase bine. Robot, opreşte radioul. Eu am să-mi 
pun o rochie de culoare închisă şi-mi tai părul, apoi am să scot apă din fântână pentru toți. 

— Bravo, uita aşa-mi place!, strigă mulţumită bătrâna cu castanele. 

— lar eu am să îmbrac un cojoc şi am să învăţ să cânt din fluier. 

— Eu mă pot transforma într-un staul cu încălzire centrală şi sistem antifurt, propuse 
robotul. 

Aşa şi făcu. Pacea se reîntoarse în ieslea veche. În staulul încălzit, în ritmul fluierelor, 
păstorii jucau hora. 


Finalul al treilea 


Când răsunaseră primele note în aer, păstorii porniră la atac împotriva noilor veniţi, dar 
o voce autoritară îi opri. 

— Pace, pace! Treziţi copilul. 

— Cine a vorbit? 

— Priviţi! E sfântul Iosif, vine încoace. 

Hallo, Joe! Strigă Big Jim. Şi Barbie îl salută cu o înclinare, iar robotul în întâmpină cu 
câteva salve de semnalizare. 

— Bună seara tuturor! Şi ție robot, şi vouă păstori, şi ţie bunicuţă. A ajuns până la mine 
parfumul castanelor tale. 

— Da, dar fata asta voi să mi le fure... 

— AI, lasă, poate ţi s-a părut, nu poate să fie hoaţă. 

— Şi tipul ăsta musculos? strigară păstorii. A venit la iesle înarmat! 

— Aţi încercat să-l întrebaţi de ce a venit până aici? 

— Dar nu este cazul. Se vede. Vrea să facă un măcel... 

— Asta nu este chiar aşa, răspunse Big Jim. Am auzit mesajul: „Pace oamenilor de 
bunăvoință”. Eu sunt un om de bunăvoință 

— Aţi auzit, spuse atunci Iosif. Mesajul este pentru toţi, şi pentru tineri şi pentru bătrâni, 
pentru cei care merg pe jos sau în astronavă, pentru cei care ascultă stereo sau cântă din 
fluier. Dacă urâţi pe cai care nu sunt ca voi, înseamnă că n-aţi înţeles nimic din mesaj. 

La aceste cuvinte urmă o tăcere apăsătoare. Apoi bătrâna îşi făcu curaj: 
—Hei fetiţo, îţi plac castanele? Hai ia, şi nu trebuie să le plăteşti... hai şi tu bucată de 
fier, îţi plac castanele? Şi tu tinere, vrei? 


Indicaţii catehetice 
Experienţa ascunsă în povestire 


A judeca pe alți după aparenţa exterioară este o ispită uşoară. Toţi avem experienţa 
aceasta: în tren, la restaurant, pe stradă. La fel de uşor este să-i împarţi pe ceilalți în 
simpatici şi antipatici. 

Mijloacele de informare în masă influenţează în două feluri această atitudine. 

1. din multe anchete apar clar că televiziunea îi duce pe copii la o supraevaluare a 
aspectului fizic şi a îmbrăcămintei. Farmecul., look-ul, felul de a se îmbrăca au 
întotdeauna mai multă valoare. Aparenţa contează mai mult decât fiinţa. 

2. Există apoi stereotipuri, sportivul blond şi musculos, frumoasa încântătoare şi 
cochetă, aventurierul sălbatic gata de atac, necunoscutul intrigant etc. 

Ce se întâmplă dacă trei stereotipuri (Big Jim, Barbie şi robotul-astronavă) ajung într- 
un context atât de îndepărtat, care nu le aparţine, cum ar fi ieslea? Problema este deci: 
mesajul evanghelic exprimat într-un fel de iesle, are un sens chiar cu aceste expresii 
tipice ale timpului nostru? 


Pentru dialog 


Momentul cel mai important este alegere unui final pentru povestioară. Copii pot fi 
împărţiţi în grupuri mici, fiecare încercând să inventeze un final. Catehetul poate chiar 
povesti cele trei finale şi să-i întrebe apoi pe copii, pe care o preferă. Este foarte 
important ca alegerea sau refuzul să fie argumentate. 

Primele două finale propuse e noi sunt nedrepte. Primul propune refuzul oricărei forme 
de înţelegere, de întâlnire. În al doilea noi sosiți sunt constrânşi să devină exact ca ceilalţi, 
renunțând la tot ceea ce aduceau ei nou şi original. 

În cazul în care copii vor alege deodată finalul al treilea, vor trebuie conduși la o 
înţelegere a lui. A învăţa să-l accepţi pe celălalt, chiar dacă este diferit, înseamnă a-şi 
îmbogăţi viaţa proprie şi a altora. Nu suntem făcuţi ca să judecăm, ci ca să ne înţelegem, 
să ne ajutăm, să ne iubim. 

Astfel mesajul Crăciunului este viu şi actual şi nu doar o tradiţie îndepărtată. 

Copii trebuie angajaţi cu întrebarea finală: „Noi cum trăim mesajul Crăciunului? Între 
noi nu Există ceva de schimbat? Toleranţa, înţelegerea, respectul reciproc, bunătatea la 
ce nivel se află?” 


Pentru activitate 

Darea de seamă poate fi vizualizată în două moduri: 

Se pot repeta experienţa celor doi copii: construirea unei iesle şi aşezarea de noi statui. 
Apoi fiecare trebuie să-şi imagineze ce se va întâmpla în timpul nopţii, când statuile se 
vor trezi. 

Cu puţină fantezie, povestirea se transformă într-un recital pentru ajunul Crăciunului. 


Și Biblia povesteşte... 


În Evanghelia lui Luca (6,27-45) Există câteva învățături foarte importante ale lui Isus. 
Sunt şi câteva figuri interesante. De exemplu, povestea despre omul care avea bârna în 
ochi. Chiar o grindă. Şi totuşi, urmărea paiele şi praful din ochiul altora... 


CHINUL DIVERSITĂȚII 


Dacă o fată este grasă, e poreclită „barabulă” sau „buldozer” sau „balenă”. Băiatul gras 
este simplu „grasul”. O fată slabă este „schelet”, „os”, „hârtie velină”, „stâlp”. În special 
adolescenţii suferă enorm pentru definițiile legate de aspectul fizic, chiar dacă în extern 
arată indiferenţă. 

Preadolescenţii se preocupă foarte mult de aspectul lor fizic. Fiecare băiat sau fată 
visează să arate ca actorul sau actrița preferată. Televiziunea, revistele, coperţile 
discurilor prezintă corpuri ideale, perfecte fie masculine, fie feminine. Dar, de obicei, 
trupul lor ia forme neprevăzute: nasul straniu, picioarele strâmbe sau prea slabe, statura 
prea înaltă sau prea scundă, părul necontrolat... 

Ca şi cum asta n-ar ajunge, tinerii sunt cruzi, scoțând în evidență imediat defectele 
fizice ale colegilor. De aceea trupul devine prima sursă de îngrijorare sau preocupare. 
Uneori o familie sau o clasă întreagă poate suferi din această cauză. 

A învăţa să stai bine în pielea proprie este primul semn de maturitate. Un copil 
exclamă: „Trupul nu numai că merge bine, e extraordinar! Şi face lucruri extraordinare!”. 
Copiii trebuie ajutaţi şi-n această privinţă. S-ar putea vorbi la catehism, pornind de la o 
povestire ca aceasta: 


33. Lunganul, grasul şi piticul 


Erau odată trei prieteni. Primul se numea Petru şi era o prăjină atât de lungă că trebuia 
să poarte hainele tatălui. Al doilea era Marcu, atât de gras, încât pentru a-i face o cămaşă, 
mama folosise un cearşaf. Iar al treilea, Gigi, era atât de mic, încât mai purta pantalonii 
scurţi cu bretele. 

Când treceau ei pe stradă toţi ceilalți băieţi se întorceau pufnind din râs şi apoi nu mai 
terminau cu bancurile la adresa celor trei prieteni. 

„Hei, prăjină, ce mai faci?” 

„Ai chiulit azi butoiaşule!” 

„Aa! Purice invizibil, pe unde umbli? Nu te mai vedem de un timp!” 

Desigur, lunganul Petru, grasul Marcu şi piticul Gigi se făceau că râd şi ei. În realitate 
atmosfera nu-i amuza deloc. 

Petru mergea aplecat, ca să pară mai scurt. Marcu se freca de pereţi ca să pară mai slab. 
lar Gigi mergea numai pe vârfuri ca să pară ceva mai înalt. 

Dar ceilalţi râdeau şi mai tare: 

„Te doare coloana vertebrală, girafă?” 

„Ţi-e frică să respiri grasule?” 

„Practici dansul clasic, microbule?” 

În halul acesta nu se mai putea trăi. 

Într-o zi, primarul oraşului dădu alarma şi toţi locuitorii se adunară în fugă. Lângă 
primar era Codruţ Brad, pădurarul şi Bianca, soţia lui, spălătoreasa. Codruţ avea nişte 
picioroange care tremurau, iar Bianca îşi ştergea lacrimile cu poalele şorţului. 

Primarul strigă: 

„Ascultaţi! O cunoaşteţi pe Mandolina, fata acestor doi bătrâni! Ei bine, în timp ce ei 
erau la lucru, strigoiul a răpit-o, şi poate o sfâşie. Ar trebui să găsim vreun bărbat curajos 
care să încerce s-o salveze pentru că părinţii ei sunt prea bătrâni. Cine se oferă pentru 
această misiune?” 

Dar lumea dădea din umeri, bărbaţii spuneau că n-au timp, femeile că au atâtea de 
făcut: să gătească, să spele, să calce... auzind acestea părinţii Mandorlinei începură să 
tremure şi să plângă şi mai tare. 

Atunci Petru, Marcu şi Gigi au strigat împreună: 

„Mergem noi!” 

Au plecat imediat, cu barca pe care le-a dat-o primarul. La început totul mergea bine: 
cerul senin, apa liniştită, şi multe păsărele care cântau minunat. 

Dar cerul se întunecă, apa se tulbură, păsărelele nu se mai văzură. Totul era roşu: 
nisipul, copacii, stâncile. 

Cei trei s-au cam speriat şi înaintau unul după altul, după ce coborâseră pe mal. 

În mijlocul insulei se ridica lăcaşul strigoiului. Acoperişul era alcătuit din tentacule vii. 
În locul geamului erau pânze de păianjeni otrăvitori, iar uşa era păzită de vipere. 

Din casă se auzeau ţipetele Mandorlinei: „Ajutor, salvaţi-mă! Strigoiul a plecat să 
strângă urzici. Ajutaţi-mă!” 

Cei trei se întrebau speriaţi: „Dar cum s-o facem. Nu putem intra fără să fim atingi de 
vipere sau de păianjen. O fi vreo vrajă?” 

Mandolina răspunse; „Poate! Dar n-o cunosc!” 

Cei trei încercară toate cuvintele magice pe care le cunoşteau: „Abracadabra, Sesam 
deschide-te, Sim Sala Bim, Bim Bum Bam...” 

Dar fără efect. Păianjeni uriaşi se instalară pe poziţii, iar viperele şuierau cu limba 
despicată. 

Piticul Gigi zise: trebuie să dăm foc bordeiului. Numai aşa am putea alunga lighioanele 
astea! 

Marcu şi Petru alergară după lemne pe care le aranjară la uşi şi ferestre. Gigi aprinse un 
chibrit. Focul izbucni imediat. Păianjenii şi viperele, afumate şi prăjite, dispăreau repede. 

Cei trei prieteni o eliberară pe Mandorlina şi alergară spre barcă. 

Dar strigoiul a simțit fumul! 

Cu un urlet groaznic porni spre casa arsă. Apucă oala cu apă clocotită şi mătura 
fermecată, o încălecă şi porni după ei. 

Era prea târziu. Băieţii erau deja în barcă şi ridicau ancora. Atunci strigoiul aruncă 
mătura şi coada ei se înfipse în fundul bărcii, lăsând o gaură enormă. 

Rânjea după ei: „N-o s-ajungeţi prea departe cu atâta apă!” 

Dar piticul Gigi observă la timp şi se înşurubă în gaura de pe fundul bărcii, aşa încât nu 
pătrunse nici o picătură de apă. 

Strigoiul se înfurie: „Ah, aşa! O să vedeţi voi imediat 

Vărsă oala cu apă clocotită şi un nor de aburi îi acoperi. Strigoiul chicotea: „Ha, ha, ha! 
Acum nu veţi mai găsi calea de întoarcere!” 

Dar Petru urcă în vârful catargului şi întinzându-şi gâtul lui lung reuşi să conducă pe 
prietenii lui pe ruta cea bună. 

Strigoiul se supără: „Cât o să mă mai fentați?” 

Şi îşi întinse părul în vânt ca pânza bărcii să nu mai primească nici o suflare de vânt. 
Pânza se dezumflă şi se lipi de catarg. 

Dar Marcu îşi umflă bojocii şi suflă în vele mai puternic decât vântul. Peste puţin cei 
trei prieteni zăriră oraşul lor. Primarul, Codruţ, Bianca şi toţi ceilalți aşteptau pe țărm. I- 
au primit cu aplauze furtunoase. 

Din ziua aceea nimeni n-a mai îndrăznit să-i ia peste picior pe cei trei prieteni. Ar trebui 
să vedeţi cu câtă mândrie trec toți trei cu Mandorlina chiar prin mijlocul străzii. 

Indicații catehetice 
Experienţa ascunsă în povestire 


Un copil prea înalt, prea gras şi prea mic, adică diferit într-un fel de ceilalți, se simt 
uneori nefericit, în special dacă ceilalţi, fără milă, scot în evidenţă această deosebirea lui. 

Mulţi copii sunt victimele nevinovate ale răsturnării valorilor pe plan social. Astfel, 
copiii sunt acceptaţi şi admiraţi în special pentru calități ce par mai importante: 
frumuseţea, inteligenţa şi bogăţia. E un cerc vicios care trebuie distrus, ajutându-i pe 
copii să se preţuiască pe sine. 

Rasismul şi intoleranţa se învaţă de pe băncile şcolii. La fel şi complexele de 
inferioritate, ura şi aversiunile faţă de lumea externă, faţă de sine sau faţă de părinți. 

Fiecare copil este important şi de aceea are dreptul să fie respectat şi considerat. În 
special preadolescenţii trebuiesc să aibă încredere în ei înşişi şi în propriile capacităţi. 
Educatorul are datoria să-i înveţe pe copii şi tineri stima de sine, bazată pe o imagine 
adecvată despre sine şi despre lume. 

Strategia cea mai bună este aceea de a-i ajuta pe copii să mediteze asupra valorilor 
personale autentice şi să compenseze punctele slabe. Fundamental este apoi climatul 

clasei sau al grupului. Acolo unde se păstrează competiția (atât de specifică societăţii 
întregi), apar intoleranţa şi emarginarea. 

Povestirea se înscrie pe această linie. Se poate pune accent asupra diferenţelor proprii, 
asupra curajului şi inițiativei, şi astfel şi asupra valorii proprii. 

Chiar şi cei prea mari, prea graşi, prea mici pot deveni eroi ai Oraşului. 


Pentru dialog 


E posibil ca în grup sau în clasă să existe o situaţie asemănătoare cu cea din povestire. 
Catehetul să-i lase pe elevi să vorbească despre ea. 

E mai bine să se discute pe firul povestirii, în mod impersonal, pentru a permite jocul 
identificării libere. Dialogul poate fi animat cu câteva întrebări: 

— De ce erau luaţi în râs de către ceilalţi cei trei prieteni? 

— De ce se ruşinau de faptul că erau deosebiți? 

— Credeţi că se întâmpla des astfel de cazuri? 

— Trebuie de dat multă importanţă aspectului fizic? 

— E corect să înţepi pe cineva pentru vreun defect fizic? 

— Cine stabileşte cum trebuie să fie un corp perfect? 

— Nu-i credeţi că rasismul îşi are rădăcina chiar în dispreţuirea diversităţii? 

— Povestirea arată că dacă cineva îşi acceptă cu curaj propria deosebire reuşeşte să 
ajungă chiar un erou. Credeţi că este posibil? 

— Dacă cineva observă că este luat în râs, cum trebuie să reacționeze? 


Pentru activitate 


Se poate face o încercare de descoperire a tuturor defectelor marilor personalităţi ale 
lumii(Beethoven era surd, Sfântul Ignaţiu de Loyola era şchiop, Sfântul Alfons nu-şi scria 
cărţile decât dacă motanul lui era alături, etc.). 

Fiecare copil ar putea să completeze trei foi. Prima „Cum mă văd ceilalţi?”, a doua 
„Cum sunt?”, a treia „Cum aş vrea să fiu”. Dacă ambientul clasei sau grupului permite, s- 
ar putea comenta în comun cele scrise. 

Pe un carton se pot scrie lozincile pe care le vehiculează publicitatea despre „Cum 
trebuie să fie corpul?”. Se poate apoi discuta despre cele mai importante. 


Şi Biblia povesteşte... 


În 1 Sam 16, 1-13 se povesteşte alegerea lui David de către Samuel. Profetul căuta un 
tânăr înalt şi puternic, dar Domnul îl alesese pe David, un adolescent. Există şi o frază 
minunată: „Nu te lăsa înşelat de aspectul sau de înălțimea lui, nu pe acesta l-am ales. 

Ceea ce vede omul nu contează: omul priveşte aparența, dar Domnul priveşte în inimă”. 

OPTIMISMUL 


De câte ori pe zi este dojenit un copil? Chiar şi în cazurile cele mai fericite, e prea des. 
E adevărat că un comportament corect şi alegerile bune ale copilului nu apar în mod 
spontan. Nu sunt maşini vii; sunt supuşi educaţiei. Disciplina este una din metodele de 
bază cu care părinţii şi educatorii formează pe copii şi pun bazele valorilor în ei. 

Copii vor să ştie cum să se comporte. O disciplină pozitivă îl însoţeşte pe copil sau 
tânăr dincolo de uşa casei proprii, în vasta lume externă. Şi o acceptă pentru că ştie “să 
Joace după regulament”. 

Părinţii şi educatorii, din motive diferite (neexcluzând oboseala şi nervii), însoțesc 
disciplina necesară cu „re-dimensionări” foarte caustice, țipete, cu interdicții, urecheli, 
ameninţări, pedepse... Şi aceasta chiar în momentul în care copiii au cea mai mare nevoie 
de încurajări şi de pozitivitate. E momentul în care copiii îşi formează o imagine despre 
sine. Copii prea des dojeniţi şi prea puţin încurajați îşi formează o imagine negativa 
despre sine, devin uşor pradă descurajării şi al sindromului „Nu-mi reuşeşte”, cresc 
demotivaţi şi pesimişti. 

Virtutea optimismului, atât de apropiată virtuţii speranţei, poate fi învățată. Pentru a 
intra în temă se poate folosi următoarea povestire. 


34. Filip cu curcubeul în buzunar 


„Uite ce necazuri ne-ai mai făcut! Eşti un inconştient”. 

Ziua lui Filip începuse cu o ceartă straşnica din partea mamei. Aceea a tatălui avusese 
loc o seară mai înainte: de vină era o observaţie a profesoarei de engleză care nu putea 
suporta felul lui dezinvolt de a trata limba doamnei Thatcher. 

„Dar când ai să faci ceva bun?”, îi strigase tatăl. 

În ziua aceea, neavând şcoală, Filip iese din casă. Ajunse repede în curtea bisericii unde 
un grup de prieteni tocmai începeau miuţa. Filip fu ales, îşi scoase haina şi începu să 
Joace. 

Din păcate căzuse în echipa lui Mircea, cel mai bun jucător, aşa de tehnic încât copii îl 
porecliseră Platini. Filip începu hotărât, dar fotbalul nu era exact pentru el. Prima pasă pe 
care o primi, o trimise pe lângă poartă. 

“Dar ce faci, băbălăule!” strigă Mircea. 

După câtva timp se găsea exact pe traiectoria şutului lui Mircea spre poartă. Mingea îl 
lovi puternic şi fu scoasă de apărarea adversă. Îl durea. Atunci Platini s-a înfuriat: 

“Valea, Dumnezeu-te la hipism!” 

Ceilalţi copii râdeau şi ei de Filip, care ruşinat ieşi de pe teren. leşi din curtea bisericii. 

O luă pe drumul gării, la umbra plopilor. Avea capul aplecat şi mormăia ceva cu glas 
tare. 

“Of, sunt un nepriceput, un încurcă-lume, nu reuşesc să fac niciodată ceva bun... Fir-ar 
să fie! Ce să fac pentru a-i putea mulţumi pe toţi? Singurul lucru pe care trebuie să-l fac e 
să mă ascund undeva ca să nu mă mai găsească nimeni...” 

O voce dulce îi întrerupse gândurile tot mai negre. 

“Ei hai, nu te supăra pentru aşa un fleac. Te poţi descurca.” 

Filip se întorcea în toate părțile. Dar drumul era pustiu. Doar un vânt uşor scutura 
frunzele plopilor. 

“Cine a vorbit?”, întrebă totuşi neliniştit. Poate cineva voia să-i joace vreo farsă şi nu 
voia să se facă din nou de râs. 

“Eu sunt, e clar!” 

“Care eu?” 

“Vântul, nu?” 

“A! Nu ştiam că vântul vorbeşte...” 

“Sunt cel mai mare vorbăreţ al Universului. Într-un timp oamenii mă ascultau, azi nu 
mă mai aud pentru că au umplut străzile cu cutii gălăgioase care se mişcă şi scot un fum 
puturos. Cine să mai aibă timp pentru a asculta vântul... Şi totuşi eu aş avea atâtea să vă 
învăţ!” 

“De exemplu?” 

“Medicamentul de care ai nevoie ca să scapi de tristeţea pe care o ai în inimă.” 

“Şi care ar fi acest medicament pentru mine?” 

“Un curcubeu. Ai nevoie de un curcubeu.” 

“Şi cum să fac să-l iau?” 

“Nu e greu, dar trebuie să încerci. Fă rost de o găleată, umple-o cu tot ce ai să găseşti 
mai frumos şi ai să vezi...” 

Filip alergă acasă. Mama îl văzu intrând ca un bolid în bucătărie şi întorcându-se cu o 
găleată de plastic albastră. Se apropie de ea, îi puse găleata în faţă. 

“Mamă, te rog, pune un sărut în găleata mea!” 

“Da?!” 

“Te rog, mamă, n-am timp...” 

Mama rămase cu gura căscată, dar îi puse un sărut în găleată. Filip dispăru într-o clipă. 
Începu să adune lucrurile frumoase pe care le găsea: o frunză, câţiva stropi din izvor, un 
colţ de cer, un nor, o rugăciune a bunicii, o mângâiere de la bunicul, lumina din ochii 
albaştri ai Luciei, un peştişor roşu, un lătrat de câine şi aşa mai departe toată dimineaţa. 

Obosit mort, băiatul se întoarse pe drumul gării, ducând din greu găleata aproape 
plină... 

“Ai adunat multe lucruri frumoase!” zise vântul. Dar lipseşte ceva. 

“Ce anume?”, întrebă Filip. 

“Ceva foarte simplu. Zâmbetul tău.” 

Filip se înclină spre gura găleţii şi se văzu ca într-o oglindă. Fericit şi uşurat pentru ce 
reuşise în dimineaţa aceea, lansă cel mai frumos zâmbet din repertoriul său. În acel 
moment, din găleată, ţâşni ca un arc cel mai frumos curcubeu pe care-l văzuse, cu toate 
cele şapte culorile, mai strălucitoare ca oricând. 

“O! Ce frumos!” Filip luă cu atenţie curcubeul în mână. Apoi îl strânse cu atenţie şi îl 
băgă în buzunar şi o luă spre casă. 

În timp ce Filip alerga spre casă, o fetiță care alerga printre copaci, se împiedică şi 
căzu. Se răni la un picior şi plângea. 

“Ah, ah, mă doare piciorul! Ajută-mă Filip!” 

Ce putea să facă? Filip scoase din buzunar curcubeul şi pansă piciorul fetei. Îi trebui o 
bucată bună. Bucata rămasă o puse la loc în buzunar. Fata încântată de pansamentul aşa 
de frumos uită de durere şi o luă la fugă strigând: 

„Ce frumos! Şi nici nu mai curge sânge!” 

Filip se simţea un mare doctor. Trecu pe la biserică. Grupul obişnuit de prieteni începea 
meciul al 13-lea a zilei. Sigur că se certau pentru un aut dacă a fost sau nu. 

„Filip, de ce nu vi să arbitrezi?”, zise Platini îndată cel văzu. 

„De acord, dar cine nu ascultă de arbitru va fi expulzat!” 

Scoase o bucată de curcubeu şi-l înnodă la braţ ca semn distinctiv, iar o altă bucată o 
folosi ca fluier. 

A fost un meci foarte frumos. Nici Filip nu pricepea cum a fost cu putinţă să arbitreze 
aşa de bine. La sfârşit Platini îi puse un braţ pe umăr: 

„Chiar ai fost nemaipomenit. Ai un fluier foarte frumos!” 

Întorcându-se acasă, Filip trecu prin faţa casei doamnei Severina. Era o bătrână cam 
rea. Dacă se întâmpla să ajungă o minge în grădina ei, în loc să o dea înapoi copiilor, o 
punea în cuptor şi o ţinea acolo până se făcea cărbune. Văzându-l bătrâna îl strigă. 

„Filip, dă-mi te rog, o bucăţică din curcubeul pe care îl ţii în buzunar! Sunt bolnavă şi 
doctorul mi-a spus că dacă am să beau sirop de curcubeu am să mă fac bine”. 

Filip n-avea nici un chef să mai rupă din curcubeul lui, şi aşa scurtat, dar doamna 
Severina, tristă şi acră, acum îi trezi milă, de aceea îi întinse o bucată. Ea o puse într-un 
pahar şi amestecă. Apoi bău. 

„Foarte bun. Simt că îmi face bine. De mult timp stau aici singură. Vreau să-i invit pe 
copii să se joace în grădina mea”. 

Obrajii palizi ai bătrânei se înroşiseră şi pe chip îi apăru un zâmbet. 

„Funcţionează!” exclamă Filip. „Am să pun o bucată şi în cafeaua mamei şi a tatălui”. 

Alergă acasă ţinând în pumn curcubeul lui. Rămăsese doar o bucăţică mică, mică. Auzi 
o şoaptă la urechi. Era vântul. 

„Ei?” 

„Aveai dreptate. Dar uite, mi-a rămas doar puțin”. 

„Dar acum cunoşti secretul. Deschide mâna şi suflă”. 

Filip deschise mâna în care avea bucăţica de curcubeu şi suflă. Bucăţica începu să 
crească, se ridică şi se îndoi ajungând până la cer: era cel mai frumos şi mai strălucitor 
curcubeu. 

„Mâine vei avea un alt curcubeu, dacă ai să vrei. Depinde de tine”, şopti vântul. 

„Acum ştiu”, zise Filip şi alergă să nu piardă prânzul. 


Indicaţii catehetice 

Experienţa ascunsă în povestire 


Curcubeul lui Filip se naşte în găleata în care adunase „lucrurile frumoase” care se află 
în viaţă. 

Optimismul este o virtute care, în orice situaţie, ne ajută să descoperim ceea ce este 
pozitiv şi ne dă capacitatea de a fi mai buni. 

Imaginea pe care un copil şi-o face despre sine este factorul cel mai important pentru 
fericirea şi realizarea sa. Copiii care cred că lumea este un loc fantastic şi se simt speciali 
şi înconjurați cu iubire au un avantaj incredibil asupra copiilor plini de nesiguranţă şi 
pesimism. 

Optimismul este cel care are încredere în sine şi în ceilalți, fără să se lase paralizaţi de 
eventualele insuccese. Curcubeul poate să renască dacă un copil vrea cu adevărat. 


Pentru dialog 


Povestirea se desfăşoară pe firul fanteziei şi este în mod voit „deschisă”. 

Catehetul să asculte cu atenţie ce spun copii: desigur vor găsi o bogăţie minunată de 
semnificaţii pentru curcubeu. 

Catehetul să-i provoace cu unele întrebări: 

- De ce Filip este trist la începutul povestirii? 

- Ce lucruri puneţi în găleată? 

- Ce lucruri frumoase cunoaşteţi voi pe care le-aţi putea pune în găleată ca să faceţi un 
curcubeu? 

- După voi, ce este curcubeul? 

- Cunoaşteţi pe cineva care are curcubeul „în buzunar”? Cum se comportă? 

- Cui i-aţi da un pic de „sirop de curcubeu”? 


Catehetul să-i conducă pe copii, cu paşi mici, la descoperirea caracteristicilor virtuţii 
optimismului. 

- Optimismul înseamnă a avea încredere în sine. 

Nu există optimism dacă nu există încrederea în sine. Optimismul are totdeauna 
încredere în posibilităţile sale şi de aceea nu se descurajează prea uşor. Îşi cunoaşte 
realitatea şi o acceptă. 


- Optimismul înseamnă a avea încredere în alţii. 

Prezenţa celorlalți (părinţi, prieteni, educatori) este pentru optimişti un izvor de 
siguranță. Reuşesc mereu să fie buni prieteni, nu sunt criticii care să găsească mereu 
defecte şi imperfecţiuni în toţi şi toate. Chiar şi încrederea în Dumnezeu duce şa 
optimism şi dă o mare pace interioară. 


-Optimismul înseamnă a fi realişti cu fantezie. 

Optimistul nu este un inconştient, nu e unul care râde la înmormântare. Dar ştie să 
deosebească ceea ce e important de ceea ce nu este, şi după un eşec are mereu forţa să 
reînceapă, încercând pe un drum nou. 


- Optimismul înseamnă a vedea mereu latura pozitivă. 
Optimiştii ştiu să se distreze şi când televizorul e stins sau când afară plouă. 


- Optimismul înseamnă cucerirea seninătăţii interioare. 
Este un dar rar în acest timp cu persoane mereu morocănoase şi în tensiune cu 
aproapele. Optimiştii seamănă bucuria, fericirea, bunătatea. Acesta este „curcubeul din 
buzunar”. 


Pentru activitate 


Povestirea poate fi vizualizată în multe feluri. De exemplu: 

- Copiii, singuri sau în grup, să construiască un curcubeu care poate fi îmbrăcat (eşarfă 
de hârtie, tifon pentru pansat, ochelari colorați, o şapcă, o bluză albă cu curcubeul desenat 
pe el, etc.). 

- Să se deseneze un curcubeu mare şi pe fiecare culoare să se scrie o frază de tipul: 
„Învață să culegi bucuriile zilnice; În orice este şi ceva bun; Ai încredere în tine; Seamănă 
seninătate; Mâine va fi o altă zi; etc. 

- Să se aşeze într-un colţ o găleată albastră din plastic, cu un curcubeu de carton care 
iese din ea. Fiecare copil să scrie ceva frumos pe o foaie şi s-o prindă cu un bold pe 
curcubeu. 


Și Biblia povesteşte... 


© Catehetul poate să-i ajute pe copiii mai mari să caute în Biblie expresii care vorbesc 
despre providenţa lui Dumnezeu . 

Chipul lui Dumnezeu în Biblie este acela al unui tată care veghează asupra creaturilor 
sale şi se îngrijeşte de tot ceea ce le trebuie. 

* Se poate povesti istoria lui Iosif. 

* Pentru rugăciune se poate folosi Psalmul 145(144): 

„Domnul veghează peste cei ce-l iubesc”. 

LIBERI DE... LIBERI PENTRU 


Cunoaştem din experienţă că toţi oamenii au în inima lor o infinită dorință după 
libertate. Copiii şi tinerii arată, uneori în mod gălăgios, dorinţa lor după libertate: „Am 
dreptul să fac ce vreau... Lăsaţi-mă în pace... Vreau să fac ce-mi place...”. Dacă răsfoim 
un ziar sau privim la televizor observăm că pământul e plin de mişcări de eliberare, de 
partide care luptă pentru libertate, de oameni care o cer. Se cere eliberarea din condiţiile 
inumane de lucru, din situaţia politică, economică şi ideologică. Se caută eliberarea de 
suferință şi moarte, de toate situațiile de sclavie: drog, alcool, fumat, obiceiuri... 
Catehismele şi cărţile religioase vorbesc despre Exod şi afirmă: „Dumnezeu îl eliberează 
pe poporul său din sclavie pentru a încheia cu el o alianță de iubire”. „Ca un tată, 
Dumnezeu prinde în mână pe poporul său: nu pentru a-l ţine strâns, nu pentru a-l supune, 
ci pentru a-l ajuta să crească, nu pentru a-l menţine în sclavie, ci pentru a-l elibera”. 
Pentru a începe un dialog despre libertate s-ar putea folosi această poveste a lui Leo 
Lionni. 


35. Alexandru şi şoricelul mecanic 
„Ajutor, ajutor, un şoarece!” 
zburau în toate părțile. 

Cu inima în dinţi, Alexandru alergă şi se ascunse în gaura lui. Şi doar nu voise decât 
nişte firimituri. Dar de fiecare dată când îl vedeau făceau mare zarvă. Care îl urmărea cu 
mătura, care ţipa după ajutor... Într-o zi, Alexandru era singur în casă. În camera Ginei 
auzi un scârţâit. Se apropie tiptil şi ce văzu? Un alt şoricel. Dar nu unul ca el. În loc de 
lăbuţe avea rotile, iar pe spinare avea o cheie de fier. 

„Cine eşti?”, îl întrebă Alexandru. 

„Sunt Pippo, şoricelul mecanic; jucăria preferată a Ginei. Îmi strânge arcul ca să pot 
alerga, mă mângâie, iar noaptea dorm pe o pernă moale între păpuşă şi ursuleţ. Toţi mă 
iubesc!”. 

„Pe mine nu mă iubeşte nimeni”, zise Alexandru trist. Dar era fericit că avea acum un 
prieten. 

„Hai în bucătărie să găsim ceva de mâncare!” îl invită plin de entuziasm Alexandru. 

„Oh, eu nu pot”, zise Pippo. „Pot să mă mişc numai când arcul e tras. Dar nu contează, 
toți țin la mine”. 

Și Alexandru ţinea mult la Pippo şi mergea deseori să-l viziteze în camera Ginei. Îi 
povestea toate aventurile lui cu mături, linguri şi cești. Pippo vorbea doar de ursuleţ, de 
pinguinul de plastic şi mai ales de Gina. Cei doi prieteni petreceau multe ceasuri 
împreună. 

Când era singur în gaura lui întunecoasă, Alexandru se gândea la Pippo cu invidie. 
„Ah! Aş vrea să fiu şi eu un şoricel mecanic şi să fiu iubit”. 


. Un țipăt, un trăncănit, şi farfurii sparte, linguri şi cești 

Într-o zi Pippo îi povesti: „Am auzit că în grădină, la capătul potecii, lângă tufele de 
zmeură, ar trăi o şopârlă vrăjitoare care poate să transforme un animal în altul”. 

„Crezi că m-ar putea schimba într-un şoricel mecanic?”, întrebă Alexandru. 

În acea după-amiază Alexandru se duse în grădină şi alergă până la capătul potecii. 

„Şopârlă! Şopârlă!”, strigă. 

Deodată în faţa lui apăru o şopârlă mare şi tărcată. 

„E adevărat că mă poţi transforma într-un şoricel mecanic?”, întrebă Alexandru. 

„Numai când luna este plină”, zise şopârla, „şi poartă-mi o pietricică violetă”. 

Zile în şir, Alexandru căută piatră violetă în curte şi-n grădină. Degeaba. Găsise pietre 
verzi, galbene, albastre, dar nici urmă de piatra violetă. La sfârşit se întoarse în casă 
înfometat. Într-un colţ al magaziei găsi o cutie cu jucării vechi, şi acolo, între cuburi şi 
păpuşi rupte...era Pippo. 

„Ce s-a întâmplat?”, întrebă Alexandru. Pippo îi povesti cu amărăciune că fusese ziua 
de naştere a Ginei şi pentru sărbătoare toţi aduseseră jucării. „A doua zi”, suspină Pippo 
trist, „multe jucării vechi fură aruncate la coş. De-acum nu urmează altceva decât să ne 
pună pe foc”. 

Lui Alexandru îi dădură lacrimile. „Bietul Pippo”, se gândea el. Dar tocmai în acel 
moment, zări piatra, piatra violetă. Emoţionat, cu piatra prețioasă în lăbuţe alergă în 
grădină. Era lună plină. Cu respiraţia întretăiată, Alexandru se apropie de tufişul de 
zmeură. 

„Şopârlă, şopârlă!”, strigă el cu un nod în gât. Dintre frunze apăru şopârla. Cu un glas 
tainic şopti: „Lună plină este, piatra violetă este, ce vrei să fii? Spune!”. 

„Vreau să fiu...”. Alexandru se opri brusc. Apoi spuse hotărât: „Şopârlă, poţi transforma 
pe Pippo într-un şoricel ca mine?”. 

Şopârla deschise ochii mari. Din ei ţâşniră fulgere orbitoare. Apoi totul se linişti. 
Şopârla şi piatra violetă dispăruseră. 

Alexandru alergă spre casă. Cutia mai era încă acolo, dar era goală. „Prea târziu”, se 
gândi el, şi cu inima frântă se întoarse în gaura lui. Acolo auzi un chiţcăit de şoricel. 

„Cine eşti?”, întrebă curios Alexandru. 

„Sunt Pippo!” zise şoricelul. 

„Pippo!!”, zise Alexandru. „Trăiască șopârla !” 

Cei doi prieteni se îmbrăţişară plini de bucurie. Apoi alergară în grădină şi dansară până 
în zori. 


1? 

Experienţa ascunsă în povestire 


*Cei doi şoricei reprezintă convenţional pe cel ce este liber şi pe cel care nu este. 
Alexandru este cel liber: poate lua decizii, dar este limitat de natura lui şi de ambient 
(pete, lovituri de mătură, etc.). Pippo reprezintă individul grav condiţionat, dar 
satisfăcut de starea lui de sclavie disimulată. Alexandru are la un moment dat impresia că 
situația lui Pippo este de invidiat: libertatea este apăsătoare, implică răspundere, 
oboseală; e mai uşor să se ascundă în dependenţă şi pasivitate. Dar apoi descoperă că 
acea libertate incomodă şi grea a lui este foarte prețioasă. 

* Şi învaţă că în libertate sunt diferite etape. 

* Prima este libertatea de... Libertatea de condiţionări externe şi interne care îl fac pe 
individ păpuşă, sclav fără personalitate. Pippo are atâtea lucruri dar îi lipseşte esenţialul. 

* A doua etapă este libertatea pentru... Libertatea este o energie care transformă viaţa 
într-un proiect de realizat, este creativitate şi inițiativă, este decizie pentru motive 
autentice. Alexandru decide să-şi folosească libertatea pentru a-l elibera pe Pippo, pentru 
a-i da o viaţă autentică. 

* A treia etapă este libertatea împreună cu... Libertatea este o angajare comună, un dar 
participat şi de participat. Sfântul Paul scrie Galatenilor: „Fraţilor, Dumnezeu v-a chemat 
la libertate! Dar să nu folosiţi libertatea voastră ca să trăiţi pentru plăceri. Din contra, 
lăsaţi-vă conduşi de iubirea lui Dumnezeu şi slujiţi-vă unii pe alţii” (Galateni 5,13). 

* Dansul celor doi prieteni la sfârşitul povestirii exprimă bucuria libertăţii împărtăşite. 


Pentru dialog 


*Povestirea este foarte simplă şi clară. Catehetul trebuie doar să uşureze copiilor 
înţelegerea semnificației, accentuând apoi teama aleasă. 

* Întrebări de aprofundare pot fi acestea: 

- Care sunt calităţile lui Pippo, şoricelul mecanic? 

- De ce pare mai fericit decât Alexandru, aşa încât, la un moment dat, Alexandru îl 
invidiază? 

- Cum se comportă Alexandru? De ce se interesează aşa de mult de Pippo? 

- Ce câştigă Alexandru dacă Pippo devine un şoricel adevărat? De ce o face? 

- După părerea voastră, cine dintre ființele omeneşti se aseamănă cu Pippo? 

- Nu se întâmplă vreodată ca şi voi să fiţi un fel de „copil mecanic”? 

- Când vă asemănaţi cu Alexandru? 

- Cunoaşteţi pe cineva care a devenit, ca Alexandru, „eliberatorul” altora? 


Pentru activitate 


* Sfântul Augustin scria: „trebuie descoperit în ce constă propria sclavie şi în ce constă 
propria libertate”. 

Copiii pot pregăti un carton împărțit în două: prima parte, printr-un colaj, reprezintă 
sclavia omenirii. A doua tot ceea ce reprezintă libertatea omului. 

* O activitate asemănătoare se poate realiza la nivel personal. Fiecare copil va scrie pe 
o foaie propriile „sclavii” (diferite condiţionări, obiceiuri, prietenii periculoase, lene, 
egoism, orgoliu, închidere, pasivitate, etc.), şi apoi „calea spre libertate” căreia i se poate 
da şi titlul de piatra violetă. 

* În timpul întâlnirii ar fi semnificativ să se pregătească un alt carton cu titlul: 
„Libertatea după Isus din Nazaret”. Catehetul îi va ajuta pe copii să caute în Evanghelie 
proiectul „libertăţii fiilor lui Dumnezeu”: dintr-o condiţie de lege la o alegere a iubirii; de 
la sclavia economică la împărțirea bunurilor; de la practici şi rituri la adorarea în duh şi 
adevăr; de la sclavia unui sistem politic la o alegere a slujirii oamenilor; de la sclavia 
morţii la o alegere a vieţii veşnice. 


Și Biblia povesteşte 


Ar fi potrivit să se citească istoria lui Moise. Catehetul să scoată în evidenţă cum Moise 
devine conştient, cum se vede istoria conaționalilor săi şi în ciuda amânărilor şi fricii, 
încet, încet, îşi asumă rolul de „eliberator al poporului”. 


FERICIŢI FĂCĂTORII DE PACE 


Educarea la pace nu înseamnă a difuza doar informaţii . Trebuie să se aibă în vedere 
formarea oamenilor făcători de pace. Pacea este deja precedată copiilor de către adulţi 
prin modele de relaţie pe care le prezintă copiilor, prin poziţia lor concretă faţă de alții. 

Pacea se învaţă prin trăire. În special la catehism. Copiii care vin la catehism, aparţin 
unor case-fortăreţe, protejate de uşi blindate, de sisteme de alarmă (cel care sună este 
privit prin vizor; mama recomandă copiilor: „să nu deschizi necunoscuţilor!”); sunt 
educați să nu se încreadă în nimeni, toţi sunt periculoşi până la proba contrară; învaţă 
degrabă să trăiască violenţa şi întrecerea din trafic, ocuparea unui loc în ierarhia socială; 
sunt educați să nu tolereze, să recurgă la „protecţia” şi la „dreptatea” celor mari; sunt 
protejaţi prin recomandări, privilegii, forme de corupţie (de la cadoul dat educatoarei, 
până la zecile de mii date pentru a intra la facultate); înoată în superficial, trebuinţele lor 
sunt anticipate; sunt umpluţi de daruri şi îmbrăcați scump ca nu cumva să bănuiască o 
lipsă de dragoste din partea părinților; sunt protejaţi de riscuri, de jertfe, de încercări 
grele; au o oarecare autonomie. Descrierea poate continua şi să devină mai şocantă dacă 
ne referim la viaţa de oraş, la trafic, la stresul continuu provocat de diferitele structuri. lar 
seara, în casă, telejurnalul revarsă puhoiuri de bombe, dubii şi temeri. 

Şi atunci este necesar să se creeze „oaze de pace” unde capătă un sens real înţelegerea, 
cooperarea, respectul, dialogul, consensul, toleranța, primirea, etc. Povestirea pe care o 

prezentăm poate ajuta la dezvoltarea rădăcinilor păcii: înţelegerea şi apărarea diversității 
(de sex, de ambient, de experienţe de opinii, etc.), garanţia de bogăţie şi putere. 


36. Ziua oamenilor verzi 


Într-o zi, bunul Dumnezeu ţinu cam acest discurs adunării îngerilor şi arhanghelilor, 
heruvimilor şi serafimilor: „Le spusesem oamenilor: iubiţi-vă unii pe alţii, şi ei se urăsc 
pentru că nu suportă diferenţele între ei. Ajung să se ucidă pentru că nu au aceeaşi culoare 
a pielii. M-am hotărât să le dau o lecţie. Poruncesc ca de la 1 mai 1991 toate ființele 
omeneşti să aibă aceeaşi culoare, verde de măr crud, culoarea speranţei. În plus, 
poruncesc ca toţi să devină exact la fel, ca şi cum ar fi toţi gemeni. Astfel orice nou- 
născut va semăna cu toţi nou-născuţi din lume, o femeie de 35 de ani va semăna cu toate 
femeile de 35 de ani din lume şi aşa mai departe”. 

„Aleluia! Aleluia!”, cântau îngerii şi arhanghelii, heruvimii şi serafimii, fericiţi că 
Dumnezeu luase în sfârşit o decizie împotriva acestei lumi care, după părerea lor, mergea 
din ce în ce mai rău. 

În ziua de 1 mai 1991, profesorul O'Neil, premiatul Nobel în biologie, se trezi indispus. 
Coborî din pat şi se privi maşinal în oglinda dulapului. Rămase gură-cască: chipul din 
oglindă nu mai era al lui, ci al unui om cu o culoare ciudată, cu dimensiuni diferite, părul, 
nasul, gura, toate arătau altfel... Profesorul O"Neil alergă repede să facă un duş, se săpuni 
bine, se clăti, se şterse. Dar cu cât se ştergea mai tare cu atât culoarea pielii devenea mai 
verde. „E un coşmar, e doar un vis urât”, murmură el. Dar urmă o altă surpriză: vocea 
„vocea lui de bariton de care era aşa de mândru, nu mai era vocea lui. Îşi chemă soţia. 
„Ana, Ana!”. O privi. Nu era Ana, era o femeie pe care n-o mai văzuse. Avea pielea verde 
măr-crud. 

Căzu pe un scaun. În acel moment sună cineva la uşă. Auzi şi o voce care striga: „Eu 
sunt, profesorul Simuhawa!” 

O’Neil nu recunoştea vocea colegului său japonez şi când deschise uşa se află în faţa 
cuiva care arăta ca şi el. Doar verdele era ceva mai slab, pentru că Simuhawa avea cu 
cinci ani mai puţin. Cei doi se priviră o clipă, apoi izbucniră în râs. 

Astfel de scene aveau loc peste tot în lume. Milioane şi milioane de oameni bărbaţi şi 
femei se priveau surprinşi în oglindă, telefonau la televiziune, la radio, la spitale, la 
pompieri. Dar nimeni nu le răspundea. Toţi erau ocupați de noua lor culoare. Dar imediat 
apăru panica. Nu mai avea nimeni identitate. Toţi erau la fel. Frământarea era şi mai 
gravă în guverne. Preşedintele Statelor Unite, George Bush, şi cel al Uniuni Sovietice, 
Mihail Gorbaciov, telefonară unul celuilalt pe firul lor special. 

„Zi un pic, George”, spunea Gorbaciov. „Ţi-ai schimbat vocea?” 

„ŞI tu, după câte aud”, răspunde Bush. 

Când se văzură la televizor, descoperiră că erau şi ei identici, de culoare verde. Au dat 
un comunicat comun: „Preşedintele Statelor Unite şi Uniuni Sovietice afirmă că nu au 
nici o răspundere, dar că vor lua toate măsurile ca să-i descopere pe vinovaţi şi să 
reinstaureze liniştea”. 

Pe la 9 şi 45, pasagerii unui avion egiptean fură luaţi ca ostateci de patru „pirați 
aerieni” de culoare verde. Erau înarmaţi cu pistoale mitralieră şi grenade şi cereau 
eliberarea unui prizonier deţinut în Israel. Unul dintre ei strânse toate paşapoartele 
pasagerilor, în timp ce altul anunţa: „dacă prizonierul nu va fi eliberat imediat, vom ucide 
câte un pasager pe oră. Mai întâi israelieni, apoi americani, apoi englezi, şi aşa mai 
departe...”. În acel moment cei patru înţeleseră greşeala: toţi pasagerii erau la fel şi nici 
nu mai aveau paşapoarte la ei, iar pozele nu mai corespundeau. Furioşi, unul dintre 
terorişti urlă: „Să se ridice evreii!”. Desigur nu se ridică nimeni. Un râs general izbucni în 
avion, echipajul reuşi să-i imobilizeze pe teroriştii care plângea de nervi. 

În Africa de Sud lucrurile erau şi mai încurcate. Dispărură actele de identitate ale 
albilor. După jumătate de oră nimeni nu mai ştia cine fusese negru şi cine alb: 
restaurantele rezervate albilor se umplură de lume, ne mai fiind rezervate. 

În zilele următoare lucrurile deveniră tragice. La Napoli, 50 de fotbalişti care afirmau 
că sunt Maradona, cereau mărirea salariului de la preşedintele clubului. 

La televiziunea italiană sosiseră 200 de femei care susțineau că sunt Rafaela Cara. Fură 
date afară toate, inclusiv cea veritabilă. 

La Quirinal bărbaţii stăteau la rând cu miile pentru a ocupa fotoliul prezidențial: toţi se 
numeau Cossiga şi se certau. 

La Institutul de arta teatrală, o studentă plângea în hohote după ce constatase că nu mai 
este cea mai frumoasă din serie, iar Gullit la Milano îşi smulgea părul care nu mai era 
împletit ca de obicei ci era la fel cu al celorlalți. 

Toate sistemele inventate pentru a-i distinge pe oameni - devize, etichete, adezive, 
tatuaje - nu ajutau deloc. 

Multe ţări trăiau în panică. Nu se mai ştia care este de o naţionalitate şi care de alta. 
Iran şi Irak nu mai erau în război pentru că soldaţii se amestecaseră şi nu mai ştiau care 
este inamicul. 

În ciuda apelurilor Papei „Toţi sunteţi fraţi, iubiţi-vă ca fraţii”, se părea că lumea se 
întorcea spre epoca de piatră. 

Profesorul O’Neil îşi aminti probabil că este cel mai bun biolog al planetei. Îi convocă 
pe toţi colegii cu premiul Nobel, cei mai mari savanţi ai lumii: fizicieni, chimişti, biologi, 
astronomi, sociologi, chirurgi, care măsurară, controlară, analizară cu cele mai sofisticate 
aparate ultramoderne. Toţi ajunseseră la o concluzie comună: toată înţelepciunea lor, cu 
care atât se mai lăudaseră, nu era bună la nimic. Fenomenul verde măr-crud era un mister 
prea mare pentru ei. Era un umilit „nu ştiu”, dar bunului Dumnezeu îi fu de ajuns. 
Porunci ca pe pământ totul să se întoarcă la normal. 

A fost pentru mulți ca o renaştere. Nu mai puteau de fericire, bărbaţi şi femei îşi 
povesteau adevăruri pe care le uitaseră. De exemplu că fiecare om este unic şi diferit, că 
specia umană, în diversitatea sa, este mai frumoasă decât varietatea norilor şi cântecul 
păsărelelor. Cât de frumoşi erau acum europenii albi şi mexicanii roşcaţi: ochii albaştri, 
verzi negri; irlandezi cu părul roşu şi arabii cu mustăţi negre; cât de flexibili erau africanii 
şi cât de mlădioase indiencele cu privirea pătrunzătoare... Pe toată planeta lumea se 
îmbrăţişa. Toţi se simțeau diferiţi şi asemănători, ca florile într-o grădină primăvara. Şi 

încetară războaiele, pentru că nu mai erau fanatisme rasiale, religioase, ideologice şi 
politice. 

Nu au dispărut problemele, dar se căuta rezolvarea lor pe cale paşnică. 

„Aleluia! Aleluia!”, cântau îngerii şi arhanghelii, heruvimii şi serafimii. 

Desigur este o poveste inventată. Dar... dacă mâine ne vom trezi toți la fel cu pielea 
verde măr-crud? 


Indicaţii catehetice 
Experienţa ascunsă în povestire 


() Primul mod de a realiza pacea este acela de a elimina ideea de duşman, de rival, de 
concurent. Dacă celălalt este un frate, tovarăş de stradă, prieten nu au loc violențele, 
conflictele. 

De unde vine acel sens de neîncredere care seamănă contrast între ființele umane? În 
mare măsură din frică şi din apărarea diferenţelor. 

Lumea noastră este bazată pe diferenţe: tineri/bătrâni, stăpâni/sclavi, patroni/muncitori, 
farisei/publicani, bogaţi/săraci, frumoşi/urâţi, staruri/spectatori, bărbaţi/femei, albi/negri, 
nord/sud, etc. 

( ) Povestirea pe care am prezentat-o se naşte dintr-o întâmplare simplă: ce s-ar 
întâmpla dacă într-o dimineaţă toţi oamenii s-ar descoperi egali? Răspunsul este la fel de 
simplu: ar înţelege că egalitatea nu înseamnă uniformitate. Egalitatea înseamnă că toţi, 
indiferent de diferenţele şi capacităţile individuale, au acelaşi drept la demnitate şi 
respect. Mai ales orice diferenţă, în solidaritatea universală, peste o îmbogăţire enormă. 

( ) Pacea se construieşte în dialog, în toleranţă, în confruntare, în colaborare. Astfel 
darurile personale ale unuia devin şi darurile altuia şi împreună devin mai bogaţi. 


Pentru dialog 


( ) Catehetul să arate copiilor că povestirea „e de jucat” şi să-i invite să reflecteze 
asupra ultimei întrebări din povestire: „Ce s-ar întâmpla dacă mâine ne-am trezi toţi la fel 
cu pielea verde?” 

() De obicei reuşesc să descopere problemele care-i ating direct. Totuşi catehetul îi 
poate ajuta cu aceste întrebări: 

- Care sunt diferenţele între noi? 

- E ceva care ne face să suferim cel mai mult? 

- Ce ar trebui să facem ca să ne respectăm „aşa cum suntem?” 

- Reuşim să punem darurile noastre în slujba altora şi asupra grupului? 

- Faptul de a fi identici ar fi o soluţie bună? 

- Povestirea ar putea să se termine şi altfel? 


Pentru activitate 


() Există multe jocuri de grup care slujesc la stimularea dialogului şi colaborării. Jocul 
„calităților bune” ar putea fi folositor. Se desfăşoară astfel: Copiii sunt aşezaţi în cerc. La 
semnalul catehetului, fiecare zice o calitate bună a sa (un talent special pe care crede că l- 
ar putea folosi pentru ceilalți). După ce fiecare şi-a spus calitatea, ar fi bine de repetat 
repede calitatea fiecărui pentru a se reţine. În acest moment unul din participanţi ia o 
minge de gumă şi o aruncă unuia care trebuie să spună cu voce tare calitatea celui de la 
care a primit mingea. La rândul său aruncă mingea la altul şi tot aşa mai departe până ce 
toţi au aruncat şi au primit mingea. 

() La sfârşit catehetul face o sinteză a tuturor calităţilor afirmate în joc şi face un 
comentariu de tipul: „Dacă învăţăm să punem la un loc toate calitățile pe care am spus că 
le avem, transformăm grupul nostru într-un paradis...” 


Și Biblia ne povesteşte... 


Cu copiii mai mici catehetul poate citi şi explica parabola „samariteanului milostiv”. 
Samaritenii şi iudeii erau dezbinaţi din motive rasiale şi religioase. Isus arată că adevărata 
iubire faţă de aproapele întrece orice prejudecată. 


STĂPÂNIREA DE SINE 


Pentru a descrie atitudinea specifică timpului nostru se foloseşte deseori cuvântul 
„hedonism” care vrea să spună că măsura tuturor lucrurilor este „plăcerea”. „Ceea ce 
place” înlocuieşte treptat „ceea ce trebuie”. Dacă această stare de lucruri influenţează 
asupra lumii adulţilor, ea intră şi în lumea celor mici, care „trag în plămâni aerul din cer”. 
Acest lucru se vede apoi în comportamentul uşuratic: trezeşte interes numai ceea ce 
distrează şi e spectaculos, de aceea simbolurile externe ale ostentaţiei şi succesului 
prevalează asupra motivaţiilor interne, bunele maniere dispar într-o viaţă desfrânată. Aşa 
cum pudoarea e mecanismul psihologic care învinge instinctul, aşa bunele maniere 
constituie expresia socială exterioară a acestei victorii. Orice act comportamental, de la 
felul în care se stă la masă până la cel de a vorbi şi de a se îmbrăca, poate arăta gradul de 
autocontrol câştigat; el constituie apoi un mijloc de a învăţa adevărata comportare. 
Bunele maniere nu sunt o problemă de „etichetă”, ci capacitatea de a-şi domina propriile 
instincte. Dar cine mai vorbeşte despre „stăpânirea de sine”? Şi totuşi putem să ne 
imaginăm o societate ai cărei membrii nu-şi pot domina instinctele. Copiii trebuie să 
ajungă la maturitate învățând şi „alfabetul” disciplinei interioare. Dar asta se întâmplă 
numai dacă au norocul să găsească un adult care să aibă timp şi chef să-i înveţe. Asceza, 
temperamentul, stăpânirea de sine, aveau într-un timp un spaţiu mai vast în învăţătura 
creştină. Poate că azi aceşti termeni sunt ceţoşi. Dar importanţa educativă a acestei virtuţi 
rămâne. O cateheză pe această temă ar putea porni de la povestirile pe care le prezentăm: 

37. Vânzătorul de pălării 


Era odată, în îndepărtata Tunisie, un vânzător ambulant de pălării. Nu erau pălării 
obişnuite, ci în formă de con aşa cum se poartă prin părţile acelea. Într-o zi caldă, omul 
mergea din piaţă în piaţă ca să-şi vândă pălăriile. Dar era o zi cu ghinion. Nimeni nu avea 
nevoie de pălării din pânză roşie. Seara era mort de oboseală. Noaptea îl prinse în câmp 
pustiu. Nezărind nici o casă, se hotări să-şi găsească un culcuş liniştit. Găsi o oază mică, 
lângă un izvor, între copaci de lămâi. Vânzătorul de pălării îşi aşeză aşternutul, se întării 
cu o gustare frugală, scoase din cuferele lui o pălărie din pânză roşie ca să nu-i fie frig 
noaptea, apoi se culcă şi adormi. Bietul om nu observase că acei copaci erau plini de 
maimuțe curioase, ascunse după frunziş, care îi spionau orice mişcare. Ca toate 
maimuţele, acestea imitau totul. Aşteptară ca vânzătorul să adoarmă, apoi se apropiară de 
cufere şi îşi luară fiecare câte o pălărie, mândre şi fericite ca nişte regine. Vânzătorul de 
pălării se trezi când toate păsările din oază începură noua zi cu nişte ţipete îndrăcite. Se 
întinse; se simţea moleşit. Apoi se uită în jur. Încremeni de spaimă. Cuferele erau 
deschise şi toate pălăriile dispărute. Era clar: profitând de somnul lui adânc, hoţii se 
strecuraseră noaptea şi îl furaseră. Era un dezastru! Bietul om scrâşnea de furie când auzi 
foşnet în copaci. Se uită şi ce văzu? Toate maimuţele se zbenguiau în copaci purtând 
pălăriile lui. Ba mai mult îl imitau exact şi îşi băteau joc de el. Furios, omul le ameninţă 
cu pumnul. Desigur că fu „maimuţărit”. Le înjură iar ele începură să țipe şi să strige. Luă 
pietre de jos şi începu să arunce după ele în copaci, dar nu reuşi să lovească nici una, erau 
prea iuți şi săreau din creangă în creangă. Dar şi maimuţele începură să arunce în el cu 
lămâi. Disperat, vânzătorul îşi smulse pălăria din cap şi o trânti la pământ. Ghiciţi ce s-a 
întâmplat? Maimuţele, care imitaseră toate gesturile lui, imitară şi asta. Aruncară pălăriile 
de sus şi o ploaie de pălării se abătu asupra vânzătorului. Nu-i rămăsese decât să le 
strângă şi să le aranjeze în cufere. Era salvat! 


38. În ţara dragonilor 

De mulţi ani, în ţara dragonilor, domnea Grifan I. La început fusese un stăpân foarte bun, 
plin de atenţie şi grijă față de dragoni, supuşii lui. Dar, încet-încet, apucase o groaznică 
manie. Din când în când, pe la ceasul prânzului, ghearele lui, care erau retractive ca la 
pisică, începeau să-l mănânce într-un mod insuportabil. Grifan I se masca în aşa fel ca 
nimeni să nu-l recunoască şi se aşeză la pândă la colţul unei străzi întunecoase. Îşi pregătea 
unghiile şi Hap!, înghiţea un dragon mititel. Era un obicei cu adevărat îngrozitor, dar Grifan 
Į nu reușea să reziste mâncărimii ghearelor. De fiecare dată după ruşinoasa fărădelege, 
suveranul din Dragonia se retrăgea în ungherul cel mai întunecat al pădurii şi plângea 
disperat. „Sunt cel mai mare idiot! Am mâncat dragonul acela mititel care nu-mi făcuse 
nimic! De azi înainte nu mai fac!”. Dar o făcea din nou. 

Astfel, într-o bună zi Grifan 1 se hotări să-şi taie ghearele. Au fost fabricate foarfece 
speciale (de aur, se înţelege, pentru că un rege este totuşi rege) cu care valeţii îi tăiau 
ghearele ori de câte ori îşi mai scoteau vârfurile. 

Începu o nouă eră pentru Dragonia. Fără gheare, Grifan I deveni vegetarian, nu mai ieşea 
noaptea la pândă, învăţă să cânte la pian şi bea numai ceai de muşeţel. Lumea numai fusese 
atât de fericită. Dragonii mititei cântau, dansau şi se jucau pe străzi până noaptea târziu. 

Dar vai! Într-o sâmbătă foarfecele de aur nu mai fură găsite. Ghearele regelui creşteau 
văzând cu ochii. Trebuiau numaidecât găsite, altfel... 

În timp ce toată lumea căuta foarfecele primul ministru trimise pe bibliotecar să-i citească 
regelui vreo poveste pentru a-l ţine calm. Dar după o oră... 

„Ajunge, m-am plictisit! Mi-e foame şi ghearele mă mănâncă îngrozitor...”. sosi un valet 
cu 125 de foarfece mari. Încercă şi iar dar erau prea mici pentru ghearele regeşti. Bucătarii 
pregătiră cele mai delicioase mâncăruri şi tot ce-i plăcea maiestăţii sale Grifan I. Dar el îşi 
privea ghearele care creşteau amenințătoare şi zicea: „Ah, ah! Simt că am să reîncep. Mi-e 
poftă de un dragon mititel fraged”. Şi strigă: „Găsiţi foarfecele sau am să vă înghit pe toți”. 

Tocmai în clipa aceea o fereastră se deschise larg şi un dragon mititel sări în sala de mese. 
Toţi izbucniră într-un oooh prelung. Ghearele lui Grifan tresăriră şi se lungiră. Dar dragonul 
cel mic, fără teamă, spuse regelui: 

„Nu înţeleg. Dacă eşti regele de ce nu te ascultă ghearele?” 

„Pe mine mă ascultă toți, chiar şi ghearele”, zise regele. 

„Bine, atunci arată că le poţi retrage”. 

„N-am chef”, răspunse el pregătindu-şi ghearele. 

„Vezi, am eu dreptate. Ghearele nu te ascultă”. 

„Aşa? Uite!” şi regele îşi retrase ghearele. 

„Bravo! Ai văzut ce uşor e? Ajunge să vrei. Acum eşti cu adevărat un rege!” 

Grifan se gândi îndelung. „Da, are dreptate puştiul. Dar cât de greu e să fii rege şi 
peste gheare!” 

Dragonul cel mic scoase din legătură foarfecele de aur ale regelui şi-i zise: 
„„Maiestate, 

le-am găsit dar acum nu mai ai nevoie de ele”. 

Din ziua aceea regele aştepta un timp înainte de a-şi tăia ghearele. Le retrăgea 
spunând: 

„Sunt rege şi peste ghearele mele! Ascultaţi şi reintrați, marş 

Şi aşa toate mergeau bine în ţara dragonilor. 


> 


Indicaţii catehetice 
Experienţa ascunsă în povestiri 


Istoria vânzătorului de pălării a povestit-o şi Don Bosco în oratoriul său. lată 
comentariul lui: „Copiii mei, tineretul se comportă deseori ca acele maimuțe tunisiene: 
imită tot ceea ce văd. Dacă e vorba de lucruri bune, e foarte frumos; dar imită şi răul. 
Şi acest lucru este deplorabil. Pe de altă parte e mai uşor de imitat răul, din cauza 
păcatului strămoşesc şi a aplecării spre rău care a urmat. Scoateţi din această povestire 
cea mai logică concluzie: datoria voastră este să daţi exemplu bun unii altora. Şi dacă 
această povestire vi se întipăreşte în minte, nu numai că sufletul vostru va câştiga, dar 
şi aproapele vostru pe care îl veţi conduce la practicarea virtuţii, practicând-o voi 
înşivă”. 

Moda, părul dat cu fixativ, imitarea starurilor... Tinerii fac atâtea lucruri pentru a se 
asemăna cu cineva. Este important să li se explice că acest mecanism nu este totdeauna 
negativ, dar cere mereu conştiinţă şi stăpânire de sine. Ei trebuie să trăiască şi nu pot fi 
lăsaţi să trăiască alţii în locul lor, ei nefăcând altceva decât o maimuţăreală. 

A doua povestire este mai fantastică, dar foarte simplă, pentru a insista asupra 
dominării propriilor instincte. Sufletul omenesc are infinite posibilități: a creşte în 
omenie este o datorie deschisă. Stăpânirea de sine, care presupune sacrificii, este 
marea cale spre libertatea autentică şi construirea a ceea ce numim personalitate. Nu va 
fi niciodată mare cine este sclavul propriilor instincte şi stări sufleteşti. 


Pentru dialog 


Cele două povestiri sunt foarte simple. Catehetul îi poate stimula pe copii să 
vorbească în mod liber. Se poate folosi de unele întrebări: 

- Cum s-au comportat maimuţele? 

- Cunoaşteţi pe cineva care se comportă aşa? 

- E important după voi să arătaţi bine? 

- Care este necazul lui Grifan, regele dragonilor? 

- Se întâmplă aşa ceva şi printre oameni? 

- E greu să fim rege peste noi înşine? 

- Poate cineva să povestească cum a devenit vreodată rege peste sine însuşi? 


Pentru activitate 


* Pornind de la povestirea despre regele dragonilor, fiecare copil să fie invitat să 
individualizeze în sine „gheare” personale şi să le scrie pe o hârtie. Fiecare să adauge 
la listă hotărârea pe care vrea să le ia pentru a fi rege peste ghearele proprii. Cu o 
oarecare înscenare aceste foi pot fi arse în mod solemn. 

* Cele două povestiri pot fi jucate de două grupuri ca mici piese de teatru ce pot fi 
apoi comentate. 


Și Biblia povesteşte... 


Într-o zi Isus i-a îndemnat pe apostoli să fie atenţi la ceea ce iese din inimă (Marcu 
7.2ş-23). 


GENEROZITATEA 


„Declar moştenitor universal întregul tineret al lumii. Toţi tinerii: cei care au primit 
credinţa, cei care se comportă ca şi cum ar crede, cei care pretind că nu cred. Există un 
singur cer pentru toată lumea. Cu cât simt că mi se apropie sfârşitul, cu atât simt 
necesitatea de a vă repeta: numai iubind vom salva omenirea; cea mai mare nenorocire 
care vi se poate întâmpla este de aceea de a nu fi folositori, ca viaţa voastră să nu 
slujească la nimic”. Aceste cuvinte sunt din testamentul lui Raoul Foullereau. 

Generozitatea are ca scop tocmai transformarea propriei vieţi într-un „dar” folositor 
altora. Despre ea se poate vorbii copiilor utilizând cele două povestiri care urmează: 


39. Trei bandiți fioroşi 


Erau odată trei bandiți fioroşi cu mantii largi, negre şi pălării negre. Primul avea o 
puşcă cu două ţevi. Al doilea avea un fluier plin cu piper. Al treilea avea un topor mare 
cu coada roşie. 

Noaptea, pe întuneric, stăteau la pândă la colţuri de stradă. 

Când apăreau, îi umpleau pe toţi de groază: femeile leşinau, câinii îşi ascundeau 
coada şi chiar bărbaţii cei mai curajoşi o luau la fugă. 

Când venea o trăsură, suflau piper în nările cailor. Vizitiul trebuia să oprească şi 
atunci cu toporul rupeau osiile şi sfărâmau roțile trăsurii. Cu puşca îi amenințau pe 
călători şi îi jefuiau. 

Bandiţii aveau ascunzişul lor într-o peşteră din munţi. Acolo duceau toată prada. 
Aveau coşuri şi saci plini de aur, perle, inele, ceasuri şi pietre preţioase. 

Într-o zi li se întâmplă un fapt ciudat. 

Într-o noapte întunecoasă opriră o trăsură în care era un singur călător. Era o fetiţă 
orfană şi voia să ajungă la o mătuşă cu care ar fi trebuit să se întoarcă. 

Lui Tiffany nu-i plăcu deloc că fu oprită din drum. Cum bandiții nu găsiră altceva 
decât pe Tiffany, o luară, o înveliră într-o mantie şi o purtară în ascunzişul lor din 
munţi. Acolo îi dădură un pat moale ca să poată dormi. 

Când se trezi dimineaţa Tiffany găsi coşurile şi sacii cu aur şi-i întrebă: 

„Dar ce faceţi cu toate acestea?” 

Bandiţii se priviră uluiţi: nu se gândiseră deloc ce ar fi putut face cu aurul furat. 
Împreună cu Tiffany se deciseră să meargă în căutarea copiilor săraci şi să-i ajute. 

Au cumpărat un castel minunat în care copii să poată locui. Le dădură mantii şi 
pălării ca ale lor, doar că erau roşii. 

Faima despre acest castel se răspândi repede şi bandiții aduceau tot mai mulți copii 
orfani şi săraci. Copii rămânea în castel până erau destul de mari ca să poată găsi un 
rost în viaţă. 


S-au construit multe case lângă acest palat. Treptat localitatea acesta se făcu un mare 
oraş în care toți purtau mantii şi pălării roşii. 

Au ridicat şi ziduri puternice cu trei turnuri: pentru fiecare bandit unul în semn de 
recunoştinţă. 


41. Domnul Fericire 


Won Li era un ţăran chinez simplu şi generos. Într-o zi cobora de la munte , cu o 
legătură mare de crengi în spinare, cu care, ca orice om sărac, voia să-şi acopere casa. 
Obosit şi asudat se opri câteva clipe să-şi mai tragă sufletul. Un fluture minunat, cu 
aripi brodate, se aşeză pe frunzele legăturii lui de crengi. Won Li încercă să-l alunge. 

„Du-te, creatură frumoasă, bucură-te de libertatea pe care ţi-a dat-o Dumnezeu!” 

Dar oricât încerca să-l alunge, fluturele se întorcea pe crengile lui ţăranului. Atunci îl 
luă cu grijă între degete şi îl aşeză pe frunze. Se gândea, „dacă nu plecă am să-l duc 
copiilor mei şi vor fi fericiți”. 

Fluturele obosise de zburat şi rămânea liniştit fără să dea nici un semn că ar fi vrut 
să-şi ia zborul. Ajuns la poalele muntelui, Won Li întâlni o femeie care avea în braţe un 
copil. 

„Mamă, mamă!” striga copilul, „priveşte ce fluture frumos, dă-mi-l!” 

„Nu vezi că omul acesta l-a prins şi-l duce copiilor lui?”, îi răspunse mama. 

Copilul era încăpățânat şi când îşi punea în cap ceva, nu renunţa uşor. 

„ÎI vreau. Vreau fluturele!” 

Won Li avea o inimă bună şi zâmbi copilului: „Hai, vino! Ia-ţi fluturele, dar să nu-i 
faci nici un rău!” ÎI luă între degete şi i-l dădu. 

„Sunteţi atât de bun, domnule!, zise femeia. „Îmi pare rău că nu am luat bani cu 
mine; dar luaţi aceste portocale pe care le-am cules din grădina mea, vă vor prinde 
bine când vă va fi sete”. 

Erau trei portocale într-adevăr frumoase. Won Li le puse în săculeţ. „Am să le duc 
copiilor. Nu au mai văzut aşa de mari”. 

După o bucată de drum, dădu peste un om care se aşezase sub un copac, având 
alături o legătură mare de valuri de mătase. 

„De săptămâni umblu prin locurile astea pustii. Mi-i sete de mor. Nu ai ceva ca să- 
mi potolesc setea?” Omul de sub copac era într-adevăr sleit. 

„la portocalele astea”, zise Won Li şi i le întinse. Să-ţi treacă setea”. 

Îţi mulţumesc, dar aş vrea să-ţi dau şi eu ceva pentru generozitatea ta. Ia bucata asta 
de pânză, poţi face o rochie frumoasă soţiei tale”. 

Fericit, Won Li îşi reluă drumul spre casă. Ajunse pe drumul mare. Dădu peste patru 
bărbaţi ce duceau o lectică, iar în spate mergeau şase cavaleri eleganţi. Era prinţesa. 

Won Li se opri tremurând şi pentru a o cinsti desfăcu valul de mătase. Era o mătase 
minunată cu desen de flori şi păsări. 

„Dacă vă place, sunt fericit să v-o pot dărui, prinţesă”, murmură Won Li. 

„Eşti foarte generos. Am să-ţi fac şi eu un cadou”. Şi prinţesa îi întinse ţăranului o 
pungă cu bani. 

Won Li alergă acasă strângând punga principesei. Ajuns în bordeiul lui îşi chemă 
soţia şi copiii şi, cu mâinile tremurânde, deschide punga. Aşa cum e uşor de imaginat, 
punga, ca toate pungile prinţeselor, era plină de bani de aur. 


„Dar ce-am să fac eu cu toată bogăţia asta?”, se întrebă un pic cam pierdut Won Li. 
Şi îi veni o idee. „Da, am să încerc să îi fac fericiţi pe săracii din sat”. 

Cumpără o mare întindere de pământ şi îl împărţi celor care nu aveau de loc pământ. 
Astfel tot satul deveni mai bogat şi toți trăiră mulţumiţi şi fericiţi. Cel mai fericit era 
însă Won Li pe care de acum toţi îl chemau „Domnul Fericire”. 


Indicaţii catehetice 
Experienţa ascunsă în povestiri 


[] Amândouă povestirile se desfăşoară în jurul unei întrebări centrale. În povestirea 
despre cei trei bandiți fioroşi întrebarea este pusă de fetiță: „Ce faceţi cu toate astea?”; 
în a doua povestire însuşi personajul principal se întreabă: „Dar ce-am să fac cu 
bogăţia asta?” Această întrebare face să apară virtutea generozităţii, când o persoană 
descoperă că posedă o mare bogăţie şi daruri preţioase şi simte în acelaşi timp că nu ar 
avea sens să le păstreze numai pentru sine. 


Generozitatea este o calitate de două ori pozitivă. In primul rând pentru că se naşte 
din descoperirea darului atât de măreț al vieţii, imediat după aceea, a frumuseţii 
împărtăşirii ei cu alții. 


- E uşor de spus „Ie iubesc”. A demonstra cu fapte e mai greu. Un om generos 
acţionează cu dezinteres şi cu bucuria de a face un bine altei persoane; chiar dacă asta 
îl costă un efort special. Poate îi generos numai acela care crede cu adevărat că ceilalți 
nu sunt obstacole sau adversari pe calea vieţii lui, ci tovarăşi de drum, prieteni şi fraţi. 
Sunt atâtea lucruri pe care le-am putea face pentru alţii. Poate că trebuie să ne 
convertim toţi din „bandiți fioroşi” în „Domnul Fericire”. 


Pentru dialog 


- E semnificativ că în povestirea despre cei „trei bandiți fioroşi” întrebarea care pune 
în criză şi converteşte pe cei trei adunători de aur este făcută de către o fetiță. Acest 
lucru introduce un element în plus. Nu ajunge să fii generos pentru sine. Toţi sunt 
chemaţi să fie apostoli ai generozităţii. O fetiță poate schimba inima lumii, dacă vrea. 
Peste tot există bandiți, adică persoane care nu ştiu ce să facă cu lucrurile preţioase pe 
care le au. Un apostol al lui Isus ştie întotdeauna să arate calea adevăratei bunătăţi, 
pentru a transforma lumea într-un oraş în care toţi au mantii roşii şi pălării roşii: 
culoarea iubirii. 


- Catehetul să-i ajute pe copii să înţeleagă sensul povestirii şi apoi să descopere calea 
lor proprie spre generozitate. Trebuie să descopere mai ales ce înseamnă generozitatea: 
a da ajutor; a împrumuta lucrurile pe care le posedăm; a da ceva cuiva care are nevoie; 
a da şi din timp... Multe persoane evaluează astăzi timpul după câştig. A da o parte din 
timp unui prieten care este într-o dificultate, familiei, grupului parohial, lui Dumnezeu 


(cu rugăciunea, liturghia şi prezenţa la catehism) înseamnă a fi generoşi. Şi mai ales 
când acest timp nu este răsplătit în bani. 


- Nu e vorba numai de a da. Este generos acela care primeşte pe alţii, îi ascultă, cel 
care iartă. 

Generozitatea înseamnă şi a se jertfi pentru a face viaţa altora mai plăcută. Mulţi 
copii nu-şi dau seama cât de mult îi iubesc părinţii şi se jertfesc pentru ei. 
Generozitatea cea mai mare constă în a se dărui şi nu doar în a da. Viaţa trebuie trăită 
după preceptele iubirii. Aşa este generozitatea atâtor bărbaţi şi femei căsătoriţi, preoţi, 
surori, misionari şi laici angajaţi. 

- Catehetul să împartă clasa în grupuri, fiecare căutând martori ai generozității în 
viaţă sau din istorie. 


Pentru activitate 


- Să se facă un carton pe care să se scrie „bogăţiile” pe care copii cred că le au. Să 
scrie cu litere mari: „Ce voi face cu toată această bogăţie?” Fiecare este liber să-şi scrie 
propunerea. 


-Să se proiecteze un act de generozitate în oraş (sat). 
- Să se organizeze un act de generozitate pentru ziua misiunilor. 
Și Biblia povesteşte... 


Din generozitate față de Dumnezeu se câştigă... Catehetul să povestească despre 
băiatul care venise să-l asculte pe Isus purtând cu sine cinci pâini şi doi peşti fripţi. Nu 
s-a retras într-un colţ ca să le mănânce spunând: „Eu mi-am adus mâncare de acasă, 
voi nu”. Ci le-a oferit lui Isus, şi de aici a venit minunea (loan 6,1-14). 


SINCERITATEA 


„Adevărul vă face liberi”, spune Evanghelia. Şi totuşi în civilizaţia noastră, 
minciuna, linguşeala, ipocrizia, calomnia, defăimare par să fie „arme” normale pentru 
a supravieţui. Se falsifică chitanţe, se ascund profiturile, se înşeală la cântar, se înşeală 
soțul sau soţia, se dă mărturie falsă, se cere pensie de invaliditate din partea unor 
oameni complet sănătoşi, şi mii de astfel de trucuri... Ne putem întreba pe drept cuvânt 
dacă adevărul mai este o valoare şi sinceritatea o virtute. Şi copii se găsesc în această 
dilemă: să spună adevărul sau să fie şmecheri? Nu rar se întâmplă să întâlnim copii 
care sunt adevăraţi artişti în a minţi. 

Cu siguranţă este foarte important să fie învăţaţi copiii să respecte adevărul. Copiii 
amestecă uşor fantezia şi realitatea. Se ajunge la maturitate când raportul cu realitatea 
devine clar şi curajos. Preadolescentul are o mare nevoie de acestea pentru a se 
cunoaşte şi pentru a primi cum se cuvine provocarea raporturilor omeneşti. 


Pe lângă aceste povestiri „clasice” pe această temă (pornind de la cele mai bine 
cunoscute ale lui Esop, ca păstorul care striga: „Săriţi, lupul!” ca să se distreze sau 
„Vulpea şi strugurii”) pentru o introducere se pot folosi şi povestirile care urmează. 


41. Un „sony” binecuvântat 


Două lucruri avea Gigi de care nu s-ar fi despărţit niciodată: patinele cu rotile, care 
pur şi simplu păreau că fac parte din picioarele lui, şi un mic casetofon japonez, 
„Sony” cu căşti pe care el le ţinea mereu la urechi. Din acest motiv, când intră in 
Biserică la catehism, împreună cu ceilalți copii, fu primit de vocea gravă a parohului: 
„Gigi, cel puţin în Biserică scoate-ţi instrumentele astea!” 

Gigi era un băiat ruşinos şi, totul roşu, se aplecă să-şi scoată patinele. Mişcarea 
bruscă a capului făcu să se desprindă casca şi cu un vesel „pluf? ea se opri în 
aghiazmatarul de marmură de la intrarea în Biserică. 

„Sper să nu se fi defectat”, se gândi Gigi în timp ce o pescuia. Strângând apoi casca, 
patinele şi casetofonul, se aşeză în ultima bancă. 

Abia ieşi din Biserică, cu un gest instinctiv, Gigi îşi puse casca şi apăsă pe contact. 
Inconfundabilele acorduri de pe FM îl făcură să răsufle uşurat. „Funcţionează! Şi acum 
e chiar binecuvântat”. 

În acel moment se trezi față în faţă cu doi bărbaţi care ieşeau dintr-un bar. Unul 
spunea: „Ascultă, 6000 de dolari pentru acest Mercedes sunt o pleaşcă. Valorează cel 
puţin ş$ mii. Are şi radio, telefon şi un microbar. Şi apoi nu are nici zece mii la bord. 
Crede-mă: ai făcut o afacere bună!” 

Glasul bărbatului era un pic acoperit de muzică, dar Gigi auzi bine şi apoi rămase 
uluit când auzi în căşti, de data asta în loc de muzică un glas — acelaşi — care spune: 
„Prostul de el, s-a fentat cu o rablă. Motorul abia mai gâfâie, telefonul nu funcționează, 
partea electrică trebuie toată refăcută iar kilometrajul e trucat”. 

„Asta zic şi eu afacere!” se gândi Gigi. „E bună şi apa sfințită la ceva”. 

Rămase pe loc pentru că două doamne se apropiară sporovăind prietenoase. 

„Dragă, ce surpriză”, traduse în şoaptă casca lui Gigi, „arăţi ca un salam şi nu e 
cazul să mai faci atâta ochi dulci şefului ca să faci carieră.” 

„ŞI tu, dragă”, răspunse cealaltă, „arăţi ca o fetiță”. 

„Da, de 50 de ani. Eşti o invidioasă şi ştiu că mă vorbeşti de rău. Dar am să mă 
răzbun eu!”, traduse casca. 

Gigi scăpă un „uau” de fericire. 

După baia în apa sfințită, casca îi descoperea gândurile oamenilor, chiar dacă ei 
spunea cu totul altceva în cuvinte. Plin de curiozitate şi distrat de cele auzite, porni cu 
un slalom rapid printre trecătorii de pe trotuar. 

Ajunse la piaţă. Şi surprizele continuară. 

„Peşte proaspăt!”, striga un vânzător. 

„Sper să nu-şi dea seama că sunt congelate...”, îi traducea casca. 

„Bluza aceasta costa ieri în centru 150 de dolari”, ţipa o vânzătoare. 

„Pe boala, e dintr-o legătură de vechituri”, auzea Gigi în cască. 

Atenţia îi fu atrasă de un grup de oameni care vociferau. Alergă să vadă. În mijlocul 
cercului de curioşi un poliţist ţine de braţ pe un copil care se zbătea din toate puterile. 

„Tu ai fost! Zi unde l-ai ascuns?” 


„Să nu-ţi vină să crezi!”, gesticula un bărbat înfuriat, „am lăsat doar o clipă 
portmoneul pe tejghea şi puştiul acesta mi l-a şterpelit”. 

„Nu-i adevărat, nu am fost eu”, plângea copilul. 

„Spune adevărul!”, strigă Gigi după ce ascultase casca. Dar nimeni nu-l luă în 
seamă. 

Intervenise un alt bărbat cu ţinută elegantă, şi ziarul sub braţ. „Era numai pungaşul 
ăsta lângă tejghea, l-am văzut eu şi vă pot da mărturie...” 

Gigi urmări cuvântarea bărbatului elegant, foarte atent însă la ceea ce îi şoptea casca 
la ureche. Apoi îşi luă vânt, sparse zidul spectatorilor şi ajunse lângă poliţist. 

„El este hoţul!” strigă hotărât şi-l arătă pe bărbatul elegant. 

„Nu e posibil”, sări păgubaşul, „este cumnatul meu”. 

„EI e! Punga este în ziar!”. Zicând acestea îi smulse ziarul de sub braţ şi punga căzu 
pe jos. Lumea uluită scoase un „Oooh!” lung, iar vinovatul o luă la fugă, urmărit de 
poliţist şi de cumnatul furios. 

„Mulţumesc!”, îi zise puştiul. 

„N-ai pentru ce!”, răspunse Gigi umflându-şi pieptul. Se simte un Zoro, apărătorul 
celor mici şi al văduvelor. 

Când ajunse acasă, Gigi fu primit de mama care-l aştepta. 

„Ştii cât este ceasul? Era vorba să te întorci la ora 6. Nu vreau să aud că umbli 
fleaura! Ai înţeles? Hai, du-te şi spală-te!” 

Casca însă traduse: 

„Uite ce mare s-a făcut. Dacă ar şti cât ţin la el 

„ŞI eu ţin la tine, mamă”, zise Gigi şi o sărută pe mama pe obraz. Răspunsul o 
surprinse şi o lăsă fără cuvinte. 

În ziua următoare, Gigi duse „Sony-ul” la şcoală. Voi a să facă experienţe cu colegii 
de clasă şi cu învăţătoarea. Dar casca nu-i mai reda decât posturile de radio. Efectul 
magic se terminase. La început Gigi se amărî. Apoi se gândi: „e mai bine aşa!” şi o 
porni spre şcoală cu patinele pe rotile. 


p> 


42. Era într-adevăr fanfaron 


Moş Alecu era într-adevăr un moşneag mândru şi lăudăros şi nimeni nu-l putea 
suferi. Într-o zi de primăvară apăru ţipând în crâşma satului, lăudându-și inteligenţa. 

„Am să ucid toate animalele sălbatice din munte. Şi atunci toţi îmi veţi da de băut şi- 
mi veţi strânge măna cerându-mi fotografia!” 

„Ţi-ai cumpărat o puşcă nouă?”, întrebă cineva. 

„Nuuu”, răspunse, „am luat un cuţit mare şi am tăiat dintr-o bucată de lemn un fluier. 
Da dom-le!” 

Toţi cei care erau în local pufniră în râs. Parcă îl vedeau pe Moş Alecu fluierând 
animalelor din pădure. 

Dar el privi sfidător şi-i zise: 

„Cu fluierul meu pot să imit orice animal din pădure: cerbul, mistrețul, ursul...” 

„ȘI fanfaronul...” completă cineva. Moş Alecu ieşi supărat din crâşmă şi o luă cu 
paşi mari spre Pădurea Țapului, ducându-şi traista cu mâncare şi cântând din fluier. 


Şi apoi..., se povesteşte că ajuns în inima pădurii, imită din fluier glasul cerbului. Un 
cerb tânăr auzi chemarea şi ieşi dintre copaci. Cu sânge rece, Moş Alecu îşi încărcă 
puşca, ochi cerbul şi bang, trase dar nu nimeri ţinta. 

Dar nu numai cerbul auzise chemarea. Un linx mare sosi dintre copaci în salturi 
mari, lingându-şi buzele la gândul că va mânca cerbul. Îl văzu pe Moş Alecu şi-l privi 
mârâind. Acum însă puşca lui moş Alecu era descărcată. Şi atunci, repede, îşi scoase 
fluierul şi imită răgetul leului de munte. Linxul se sperie şi dispăru în pădure. 

Dar nu numai linxul auzise răgetul. O leoaică flămândă, crezând că leul găsise o 
pradă bună, apăru în faţa lui Moş Alecu. Începu să mârâie. Dar Moș Alecu scoase 
imediat fluierul şi imită ursul cenuşiu. Leoaica se sperie şi o luă la fugă. 

Dar nu numai leoaica auzise glasul ursului. Un urs mare care trăia singur în pădure 
alergă cu inima plină de bucurie. Dar nu găsi nici o ursoaică. ÎI găsi în schimb pe Moş 
Alecu. Totuşi îi păru bine şi îi mâncă. Asta îi trebuia! Se lăudase prea mult. 


Indicaţii catehetice 
Experienţa ascunsă în povestire 


<> Prima povestire vrea să răspundă oarecum la întrebarea: „Cum ar arăta lumea 
dacă toţi ar spune adevărul?” 

Prin căştile sale fermecate Gigi face o experienţă. 

Cunoaşterea gândirii oamenilor este fără îndoială necesară dacă vrem ca viaţa să se 
desfăşoare în loialitate şi înţelegere. 

O lume tot mai mult bazată pe ipocrizie, pe falsitate, riscă să se golească de orice 
valoare şi să se distrugă. 

Desigur este greu să trăieşti în adevăr, dar este mai sigur, şi în orice caz mai 
constructiv. 


- A doua povestire învaţă că adevărul este mai important în primul rând pentru sine. 

Există persoane care tes în jurul lor o pânză atât de deasă de minciuni, încât îşi pierd 
orientarea şi sfârşesc prin a nu mai şti nici măcar cine sunt. Cred în propriile invenţii 
şi, de obicei, o termină rău. 

A se masca, a exagera, a se lăuda, a inventa întâmplări stranii pentru a-i impresiona 
pe prieteni sunt simptome de prostie care distrug şi relaţiile de prietenie. 


Pentru dialog 


După povestire, catehetul poate aprofunda tema cu câteva întrebări. De exemplu: 

- Dacă am avea toţi căşti “Sony” ca Gigi, ar fi mai bine sau ar fi mai rău? De ce? 

- Este necesar să spunem întotdeauna adevărul? De ce? 

- Povestiţi vreo întâmplare din viaţa voastră în care v-a venit foarte greu. 

- Care sunt minciunile cele mai dese între colegii voştri? Pot fi justificate? 

- Cunoaşteţi pe cineva care se aseamănă cu Moş Alecu? 

- Oare de ce atâta lume simte nevoia să se laude, să exagereze, să se scoată în 
evidenţă inventându-şi calităţi care le lipsesc? 


- Vi s-a întâmplat vreo dată să spuneţi minciuni sau să faceţi promisiuni mincinoase, 
care viaţă consacrată-au prins apoi ca într-o capcană din care nu mai ştiaţi apoi cum să 
ieşiţi? Povestiţi apoi comentaţi împreună pe scurt. 


Pentru activitate 


* Să scrie pe un carton cu litere mari: ADEVĂRUL E... şi fiecare copil să adauge în 
mod liber definiția sa. Copiii să fie îndemnați să scrie tot ce vor, asta îl va ajuta şi pe 
catehet. 

* Tot grupul s-ar putea angaja pentru “o săptămână de adevăr”, de trăit în joc şi în 
celelalte momente. 


Și Biblia povesteşte... 


Cu cei mai mari se poate povesti lepădarea lui Petru în curtea pretoriului (Cf. Luca 
22,54-62), insistând mai mult asupra privirii lui Isus. 

În paralel, catehetul să scoată în evidenţă atitudinea lui Isus, care este adevăr, faţă de 
farisei. A avea o conştiinţă “adevărată” înseamnă a accepta privirea lui Isus. Tema 
poate fi mai pe larg dezvoltată în Postul Mare. 


KKK 


SEDUCȚIA LUCRURILOR 


Azi oamenii trăiesc seduşi de lucruri: a avea l-a sufocat pe a fi. S-a creat impresia că 
deşi părinţii şi educatorii au păstrat o formă oarecare de devoțiune, de credinţă, de 
entuziasm, sunt tot mai puţin copiii şi tinerii care să le urmeze exemplul. Se 
îndepărtează mereu de ceva universal, care implică nu numai omenirea şi cosmosul 
pentru a-şi pune inima doar în micile sentimente, în automobil, în televizor, într-o casă 
a lor, în haine. 

Copiii formaţi de civilizația noastră devin tot mai puţin credincioşi, au puţină 
încredere, în schimb sunt mai lipsiți de lucruri: acelea pe care au o publicitate 
indecentă le impune. Aşa zisul consumism este foarte răspândit şi seduce în 
continuare: este noua religie. Este o ispită care încătuşează pe om de lucruri. Dacă cu 
ani în urmă era ispita claselor privilegiate, astăzi este a tuturor. În special copiii şi 
tinerii sunt ispitiţi, căci fiind scufundaţi într-o lume a lucrurilor însuflețite, iar pe plan 
afectiv înconjurați de un pustiu, nu pot face altceva decât, crescând, să se adapteze 
ambientului: şterg înregistrările iubirii de la început şi le înlocuiesc cu neliniştea de a 
poseda. Ca de altfel toţi adulții pe care îi au în jur. Necazul este că totuşi copiii au 
nevoie de iubire şi de religia adevărată. Nu de posedare. 


Tema poate fi dezbătută la catehism pornind de la simple povestiri de tipul celor care 
urmează. 


43. Tonina şi zâna 


Într-un sătuc curat şi liniştit, trăia fericit o fetiță foarte săracă pe nume Tonina. Casa 
ei nici nu avea uşă şi ea nu purtase niciodată pantofi. 

Într-o dimineaţă, pe când mergea la fântână după apă, se întâlni cu zâna. “Bună ziua, 
doamnă zână!” salută Tonina cu bunătate. Era o fetiţă frumoasă şi bună şi oamenii se 
gândeau că va putea găsi un soţ de treabă, aşa cum merită. 

“Bună ziua, Tonina, ce faci? Eşti întotdeauna mulţumită?” 

“Sinceră să fiu, doamnă zână, sunt mulțumită, dar...” 

“Dar ce?” 

“Aş fi mai mulțumită dacă în loc să stau într-o colibă, aş avea şi eu o căsuţă”. 

“Să fii întotdeauna cuminte, Tonina, şi vei avea căsuţa pe care o doreşti”. 

În ziua următoare, Tonina se trezi foarte târziu. Nu mai dormise niciodată aşa de 
bine. Ei da, pentru că paiele tari şi înțepătoare pe care dormea, deveniseră o saltea 
foarte moale. Când deschise ochii crezu că visează. Se afla într-o cameră frumoasă cu 
perduluţe la ferestre. Din camera alăturată venea un miros de plăcinte. Tonina sări 
bucuroasă din pat şi descoperi că nu era un vis. Avea o căsuţă frumoasă. Mai mult, cea 
mai frumoasă din sat. 

Alergă la fântână să-i mulţumească zânei. 

Zâna era deja acolo şi aştepta. 

“Bună ziua, Tonina! Ce mai faci? Eşti mulțumită cu căsuţa ta?” 

“Oh da, zână bună, sunt foarte mulţumită de căsuţă, dar...” 

“Dar ce-i?” 

“Aş mai mulțumită dacă aş avea în curte vreo găină care să-mi facă vreun ou pentru 
scrob”. 

“Să fii totdeauna cuminte, Tonina, şi ai să ai şi găinile”. 

Închipuiţi-vă bucuria Toninei, când a doua zi dimineaţa, fu trezită de cotcodăcitul 
găinilor albe, roşii şi tărcate care scormoneau în faţa casei. 

Plină de bucurie, fetiţa alergă la fântână. 

“Bună ziua, zână bună, nici nu ştiu cum să-ţi mulţumesc!” 

“Bună ziua, Tonina. Cum o mai duci acum?” 

“Foarte bine, dar...” 

“Dar ce este?” 

“Uite, cred că ar fi mai bine dacă aş avea o văcuţă care să-mi dea lapte, în fiecare 
dimineaţă.” 

„Să fii totdeauna cuminte, Tonina, şi am sa-ţi dau văcuţa 

În dimineaţa următoare, Tonina fu trezită de mugetul văcuţei albe cu pete roşii care 
dorea sa fie mulsă. Tonina nu mai înceta s-o mângâie. Acum îşi dădu seama că văcuţa, 
cu albul acela pătat, avea haina mai frumoasă decât rochia ei ponosită. De aceea se 
duse la fântâna cu un pic de tristeţe. 

Zâna o primi cu un zâmbet. 

„Buna ziua, Tonina, e mai frumoasa viaţa acum?” 

„Mmm... Trebuie sa-ţi mulţumesc pentru atâtea, dar...” 

„Dar? 

„Cred ca aş fi mai mulţumită dacă as avea o răchita alba cu buline roşii...” 

„Să fii totdeauna cuminte, Tonina, şi vei avea răchita noua!” 

A doua zi, deschizându-şi ochii, Tonina găsi lângă pat, o răchita albă cu buline roşii, 
ciorapi de mătase, pantofi cu filigran de argint, un şirag de perle strălucitoare, cercei 

cu smaralde. De uimire, rămase cu gura deschisă. Îi trebui mult timp ca să se îmbrace 
şi pentru prima data în viaţa ei uita rugăciunile de dimineaţa. 

Se duse fără graba la fântâna. Mergea încet, legănându-se ca sa i se vadă mai bine 
hainele şi bijuteriile. Fetele din sat o priveau cu o oarecare invidie şi admiraţie. 
Femeile, văzând-o mergând cu capul sus, zicea: 

„Ia uitaţi-va la Tonina! Parca ar fi regina satului 

Tonina, care auzise tot, privea în jur cu mândrie şi îngâmfare. La fântâna ca de 
obicei, aştepta zâna. 

„Buna ziua, Tonina. Acum eşti mulţumită?” 

Tonina privi zâna cu un pic de ironie şi atâta mândrie. 

„Nu mă mai cheamă Tonina. Acum sunt „regina satului”. Aş vrea...” 

Zâna îi întoarse o privire dojenitoare. 

„Lucrurile pe care ţi le-am dat ţi-au schimbat inima, fata mea. Ai devenit mândră. 
Pentru aceasta vei pierde tot: casa, găini, văcuţa şi rochiţa. Adio „regina satului” !” 

Zâna dispăru pentru totdeauna şi Tonina se văzu lângă fântâna la fel de săracă şi 
amărâtă ca la început. 

„Frumos îmi mai şade”, se gândi ea. „Cine ştie la ce as fi ajuns cu mândria şi prostia 
care îmi intraseră în inima”. 

44. Cea mai mare casă din lume 


O familie numeroasă de melci limax trăiau pe o varză mare şi gustoasă. Se mişcau 
încet din frunză în frunză cu casele în spinare în căutarea frunzelor fragede şi moi. 
Într-o zi un melc mititel îi zise tatălui sau: „Când voi fi mare vreau sa am cea mai 
mare casă din lume”. 

„Ce zici tu este o prostie foarte mare.” îi răspunse tatăl, care era melcul cel mai 
înțelept al grupului. „Anumite lucruri sunt mai bune mici” şi povesti aceasta 
întâmplare: 

Era odată un melc mititel care, într-o zi, exact ca şi tine îi zise tatălui sau: „Când voi 
fi mare vreau să am cea mai mare casă din lume.” 

„Anumite lucruri sunt mai bune mici” îi spuse tatăl lui. „Să faci în aşa fel ca acea 
casă pe care o porţi în spate să fie cât mai mică şi mai uşoară de purtat.” 

Dar melcul cel mititel nu a voit să-l asculte, şi ascuns sub o frunză mare, începu sa 
se sforţeze în cochilia lui, să se întindă dintr-o parte în alta până ce reuşi să descopere 
cum să-şi mărească cochilia. 

Şi aşa cochilia lui începu să crească, şi să crească, şi toți melcii care trăiau pe acea 
varză spuneau: „Iu ai cea mai mare casă din lume.” 

Melcul îşi continua efortul: împingea, se întindea... până când într-o zi văzu că are o 
cochilie cât un pepene. Apoi, cu mişcări speciale ale cozii învăţă să creeze mari 
cupole ascuţite şi chiar să deseneze şi să coloreze foarte frumos interiorul. 

Acum melcul era sigur că are cea mai mare casă din lume. Era mândru de acest 
lucru. 

Într-o zi doi fluturi trecură pe acolo în zbor: „Priviţi!”, zise unul dintre ei. „O 
catedrală!”. „Nu”, răspunse celălalt, „este un circ mare”. Nici nu şi-ar fi putut 
închipui că este o cochilie de limax. 

O familie de broaşte în drum spre o baltă îndepărtată, se opri înmărmurită. 

„Nu văzusem niciodată ceva atât de extraordinar", povesteau mai târziu rudelor. 
"Un melc mic cu o cochilie cât un tort!" 

Dar melcii terminaseră de mâncat varză. Mai rămăseseră doar lujerii frunzelor şi 
luară decizia să se mute pe o altă varză. Dar, vai, melcul cel mic nu se mai putea 
mişca. Casa îi era de acum prea grea. Fu lăsat să se descurce singur şi, cum nu mai 
era nimic de mâncare, muri de foame. Nu rămase din el decât cochilia, dar şi ea după 
un timp căzu şi se sfărâmă. 

Melcul cel mic îşi ştergea lacrimile. Apoi îşi aminti de propria lui casă şi se hotărî: 

„Am s-o păstrez totdeauna mică şi când voi fi mare, voi merge unde o să-mi placa.” 

Şi aşa într-o zi plecă să vadă lumea. Unele frunze se legănau uşor în vânt, altele 
atârnau grele atingând pământul. Mugurii fragezi erau dulci şi proaspeţi în roua 
dimineţii. 

Melcul limax era foarte fericit. Şi când cineva îl întreba: "Dar cum de ai o casă aşa 
de mica?", povestea istoria cu cea mai mare casă din lume. 


Indicaţii catehetice 
Experienţa ascunsă în povestiri 


Pericolul cel mai grav al educaţiei este acela de a nu pune destul accentul pe 
calitatea vieţii şi de a-i lăsa astfel pe copii sa înveţe ca adevăratul scop al vieţii consta 
în a smulge şi a acumula cât mai multe lucruri posibile. Copii sunt fascinaţi de 
lucruri şi de competivitatea care se naşte din posedarea mai multor lucruri decât alţii. 
E nevoie de multă delicateţe pentru a-i conduce pe copii la descoperirea unei ierarhii 
de valori diferite şi mai înalte, fără a privi negativ lucrurile, dar acordându-le rolul de 
„mijloace” pe care îl au. Cele doua povestiri pun în lumina mai ales acest aspect. 


*Neliniştea de a poseda duce totdeauna la mândrie: este tema primei povestiri. 
Tonina nu cere lucruri rele: a avea tot ceea ce este necesar pentru o viaţa corecta. 
Zâna nu dezaprobă dorinţele fetei. Dar Tonina se schimba: uita rugăciunile, devine 
mândra, nu-şi mai poate controla dorinţele. Nu mai este ea cea care poseda lucrurile, 
dar lucrurile sunt acelea care o poseda. „Cine ştie la ce aş fi ajuns?” se întreabă 
Tonina la sfârşit. Faţa ascunsă a banului şi a bogățiilor constă tocmai în a provoca 
nelinişte şi frenezie care îi fac pe oameni să uite ca există valori şi virtuţi mult mai 
importante şi mai satisfăcătoare. 


*A doua povestire, luată dintr-o poveste de Leo Lionni, insista asupra prostiei 
vanităţii. Dacă scopul vieţii este a avea "casa cea mai mare din lume" în faţa căreia 
poate ca cineva şi-ar arăta admiraţia şi ar simţi o oarecare invidie, se pierde desigur 
ceva foarte important. Melcul din povestire pierde libertatea de mişcare, de a trăi cu 
ceilalți, de a admira frumuseţile naturii. 


Pentru dialog 


Cu ajutorul unor întrebări simple, catehetul poate conduce pe copii la înţelegerea 
celor doua povestiri. De exemplu: 
-Credeţi ca este posibila o întâmplare ca aceea a Toninei? 


-Ce i se întâmpla Toninei, când devine bogata? Cum se poate numi noua ei 
comportare? 

-Ce lucruri importante începe să uite Tonina? 

-Cum a-ţi încheia voi povestirea? 

-În ce constă greşeala melcului care voia să aibă cea mai mare casă din lume? 

-Cum ar fi putut folosi efortul şi inteligenta pierdută în construirea unei case 
splendide dar nefolositoare? 

-Exista, după părerea voastră, persoane care fac ca Tonina sau ca melcul care voia 
să aibă cea mai mare casă din lume? Ce fel de viaţa duc? 

-Dacă a-ţi întâlni zâna, ce i-aţi cere? 

-Care este ultimul lucru pe care l-ați cumpărat, şi de ce? 

-Ce planuri aveţi pentru când veţi fi „mari? 

-Cum trăiesc oamenii care dau mare importanta banilor? 

-Cunoaşteţi pe cineva care, după voi, foloseşte banii în mod corect? 


Pentru activitate 


*Povestirea „Tonina şi zâna” poate fi jucată. Copiii ar putea găsi elemente mai 
actuale, în loc de casa, găini şi văcuţa, iar zâna s-ar putea numi „Doamna Publicitate”. 
S-ar putea face şi o anchetă cu întrebarea: „Dacă aş avea un milion aş...” 
Răspunsurile ar putea fi comentate împreună. 


* Ar fi semnificativ sa fie invitaţi copiii să renunţe la ceva superfluu şi să-l pună în 
comun. În a doua etapa să se decidă cum să fie folosite acestea în mod "corect". 

Multe organizaţii şi reviste misionare propun acţiuni interesante în favoarea 
popoarelor celor mai nenorocite. Grupul ar putea adopta un astfel de program. 


Și Biblia povesteşte 


*Isus a povestit parabola despre bogatul şi Lazăr cel sărac. 
(Luca 19,16-31) 


* Altă dată Isus a întâlnit un tânăr care îndeplinea toate condițiile ca să devină 
ucenicul lui: era bun, evlavios, drept. Dar, în fata deciziei dacă invitaţia lui Isus valora 
mai mult decât restul, renunţa şi se întoarse trist acasă. Era prea bogat. 

(Cf. Matei 19,16-30) 


SĂ DESCOPERIM PROFEȚII 


Povestirea pe care o prezentam are o semnificaţie foarte simplă: în comportamentul 
unora putem descoperi uneori semnificaţii şi motivații care ne pot ajuta sa trăim mai 
bine, sau care ne pot chiar apropia de marile semnificaţii religioase ale existenţei 
omeneşti. 

Desigur, acest lucru se poate întâmpla dacă avem răbdarea şi capacitatea sa 
înţelegem „secretul” acestor oameni. Cu siguranța mai exista şi azi profeţi. Să ne 
întrebăm cu sinceritate dacă ştim să primim mesajul lor. 


45. Secretul unei morţi 


Era o zi groaznică în ţara „Fără-nume”. Venise prin părțile acelea un balaur uriaş. 
Era puternic şi fioros şi începu sa devasteze sate şi oraşe. 

Toţi se temeau şi noaptea nu ieşea nimeni din casa. Mulţi nu ieşeau nici ziua. Uşile 
erau zăvorâte: copiii nu mai mergeau la şcoală, părinţii nu voiau sa-i lase afara la 
joacă. 

Era o ţară cu oameni simpli. Nu mai fuseseră astfel de probleme. Toți trăiau în pace 
şi nici nu aveau nevoie de armata şi de poliție. 

Regele îi aduna pe consilieri şi ceru un sfat. Toți erau bătrâni şi se scărpinau 
degeaba în cap. Nu ştiau ce e de făcut. 

În sfârşit unul dintre ei zise: „Maria ta, de ce nu trimitem împotriva balaurului 
cavaleria?” 

„Dar voi sunteţi cavaleria”, răspunse regele. 

„A, da uitasem.” 

„Să chemăm cavaleria regelui vecin”, propuse un altul. 

„Dar n-avem un ban pentru a-i plăti”, constată cu modestie regele. 

„Am găsit!” strigă trezorierul, care se credea cel mai înţelept. 

„Să formăm o armata din poporul nostru.” 

„Dar sunt toţi ţărani, meşteşugari şi negustori”, zise regele. 

„Stimulaţi de curajul regelui, vor forma o armată puternică.” 

Decizia fu adoptată. Regele „Fără-nume” avea o armată care să se lupte împotriva 
balaurului. 

Decizia fu vestită în toate satele, casele şi colibele din regat. Toţi bărbaţii care nu 
aveau motive serioase, nici prea bătrâni, nici prea tineri, trebuiau sa-şi lase 
familiile şi sa se înroleze în armata regelui. Regele declara război balaurului. Poporul 
răspunse cu hotărâre şi devotament. Toţi bărbaţii, înarmaţi până în dinţi, se mişcară 
în detaşamente, brigăzi şi batalioane disciplinate. 

Numai un ţăran tânăr refuzase sa se înroleze. Trimisese regelui în mod foarte demn 
o scrisoare în care îi arăta ca este o mare onoare pentru el să fi fost invitat să facă 
parte din armata regală, dar trebuia să renunţe. Era o fire pacifică, spunea el. Nu voia 
sa poarte arme, nici măcar împotriva unui balaur. Spera că Maiestatea Sa să-l 
înţeleagă, şi îi ura multa sănătate şi o viaţă lungă şi fericită. 

Regele se înfurie. „Nimeni nu poate refuza intrarea în armata mea. Dacă toți ar 
gândi aşa, nu ar mai exista armata regală.” Şi porunci unui detaşament de soldați sa 
meargă şi sa-l prindă pe acel ţăran. Când fu adus, regele se mira de faptul ca era aşa de 
tânăr. 

„De ce nu vrei să iei parte la lupta împotriva balaurului?” 

„V-am explicat deja. Nu pot purta arme împotriva nimănui. Sunt un pacifist.” 

„Dar pentru a menţine pacea noi trebuie sa ne înarmăm împotriva balaurului!” 

„Maria Voastră, eu am jurat să nu ridic arma împotriva nimănui”, replică ţăranul 
care nu prea se pricepea la balauri. 

Regele întreba: „Ai jurat? Cui i-ai jurat?” 

„Zânei”, răspunse ţăranul fără teamă. 

„Cui?” 

„Zânei. Este regina Înţelepciunii şi trăieşte într-o peşteră lângă râu. Ea m-a învăţat 
totul, în copilărie. O respect foarte mult şi nu ucid nici o fiinţa vie”. 


Regele se gândea numai la armata lui şi de aceea porunci: "Duceţi-l de aici şi 
executaţi-l!". 

Soldaţii executară ordinul. Când se răspândi zvonul nimeni nu mai îndrăzni sa nu sa 
se înroleze în armata regelui. 

Aşa-zisul război împotriva balaurului a durat ani şi ani. Tot regatul fu devastat de 
trupe. Atât de mult sa prelungit războiul ca regele fu nevoit sa cheme şi pe copiii 
primilor soldaţi. La început ei străbăteau ţară în căutarea balaurului, dar nu-l găsiră. 
Dispăru-se pur şi simplu. şi nimeni nu mai vorbea de balaur. Dar soldaţii prinseseră 
gust pentru arme. Începură violențele ca urmare a neînțelegerilor dintre generali. 
Aceştia nu mai ştiau cum sa hrănească atâta armata, unde sa-i cazeze. Sigur ca şi 
soldaţii îşi făceau de cap: se luptau între ei. La sfârşit o parte din armata se răzvrăti 
împotriva regelui pentru a-l urma pe trezorier, care voia sa devină el rege. Mulţi 
oameni îşi pierdură viaţa. 

După mulți ani de lupta, regele şi trezorierul erau amândoi obosiţi şi bătrâni. Acum 
se întrebau: "Cum putem pune capăt războiului?", pentru ca este mai uşor de început 
un război decât de oprit. 

Într-o zi, regele şi trezorierul s-au întâlnit să discute cum sa oprească groaznicul 
masacru. 

Un consilier bătrân, unul dintre puţinii care mai putea gândi, 

zise: "Maiestate, îmi aduc aminte ca am auzit vorbindu-se despre o zâna care traiste 
într-o peştera lângă râu. Dacă mergem la ea, poate vom afla cum sa oprim războiul”. 

Zis şi făcut. Serviciul secret al regelui găsi peştera. Regele şi trezorierul merseră 
împreuna. Bătură politicoşi într-o stalactita şi aşteptară. După un sfert de ora apăru o 
femeie foarte frumoasa cu parul de aur şi o haină de mătase în culoarea curcubeului. 

„Pe cine căutaţi?”, întreba zâna cu un glas dulce. 

„O zână a înţelepciunii!”, spuse regele. „Nu ştim cum să punem capăt războiului 
început.” 

„Dar eu am dezvăluit deja acest secret”, răspunse zâna. „Eu nu-l pot dezvălui a doua 
oară. Întrebaţi-l pe omul căruia i l-am spus.” 

„Dar cine este acest om, ca sa mergem sa-l întrebam?” 

„Este un tânăr, un om paşnic. Îmi jurase ca va trai respectând secretul pe care i-l 
dezvăluisem. Nu ştiu cum se numea”. 

Trezorierul se umplu de indignare şi striga: „Eu ştiu de cine este vorba!”, şi se 
întoarse spre rege: „E vorba de acel ţăran pe care l-ai condamnat la moarte! Acel tânăr 
care nu voia sa se înarmeze împotriva balaurului.” 

Regele rămase tăcut. Nu-l uitase pe tânăr. 

Trezorierul, tot mai furios, scoase sabia şi o îndrepta împotriva regelui: „Nebun ce 
eşti! Tânărul acela avea secretul şi la-i decapitat. Acum nu vom afla secretul!” 

Regele îşi trase şi el sabia, apoi privindu-l pe trezorier îi spuse: „e înşeli. Secretul a 
fost revelat, dar noi nu l-am înţeles Cu moartea lui el ne-a revelat secretul vieţii.” 

Spunând acestea, regele arunca spada şi se îndepărta încetişor. 

Indicaţii catehetice 


Experienţa ascunsa în povestire 


*Orice persoana este în acelaşi timp o valoare şi un mister. În fiecare dintre noi 
există un secret; toţi purtam în noi un mesaj Oamenii cu adevărat mari, poarta în viaţa 
lor un mare mesaj. Oamenii lui Dumnezeu devin "transparenţa" lui Dumnezeu. 

În povestirea noastră a fost încredinţat un secret unui om care l-a "transmis" cu viaţa 
lui, cu moartea lui. Ceilalţi nu l-au înţeles imediat; dar mai târziu, meditând, cineva a 
înţeles mesajul. 

* Și Dumnezeu s-a folosit totdeauna de oameni pentru a "vorbi" oamenilor, pentru a 
trimite omenirii mesajele Sale. Credinţa trece din om în om. Aceasta este misiunea 
profeților. şi mulţi profeţi au mărturisit cu viaţa şi cu moartea lor secretul pe care îl 
purtau altora din partea lui Dumnezeu. 

* Acesta a fost şi destinul lui Isus: omul drept, Fiul lui Dumnezeu, care purta în el 
secretul vieţii şi l-a revelat celor mici, celor simpli, celor care nu tânjeau după putere, 
dar îşi trăiau în bunătate şi sinceritate viaţa de toate zilele. Isus a revelat secretul sau în 
Fericiri: un mesaj care întoarce pe dos logica puternicilor lumii. Acest mesaj nu a fost 
înţeles şi Isus a fost condamnat la moarte. Dar din acel moment mesajul sau a devenit 
o forță irezistibila şi Isus învie pentru ca El însuşi era cuvânt de viaţă. Iar cei care 
urmează exemplul lui devin martori ai vieţii, ai veşniciei. 

*Balaurul este tot ceea ce deranjează viaţa. Este păcatul care se târăşte în acţiunile 
omeneşti, împiedicându-i pe oameni să trăiască în pace. 

Regele care nu vede şi nu înţelege suntem noi, când nu vrem sa-l ascultam pe Isus 
care ne arată calea de urmat şi ni se oferă ca model de viaţa. 

Toată viaţa lui Isus este cuvântul lui Dumnezeu către oameni. Viaţa şi cuvintele lui 
Isus formează o unitate: mesajul lui Dumnezeu către oameni. Viaţa şi cuvintele lui Isus 
sunt Buna Vestire, Evanghelia, alianţa pe care Dumnezeu a încheiat-o nu numai cu 
poporul lui Israel, dar cu toată omenirea. 

Războiul este lipsa păcii în relaţiile zilnice (la şcoală, acasă, în grup, deci invidiile, 
geloziile, ambițiile). Odată porniţi pe calea neînţelegerii, e greu de făcut cale întoarsă. 
Secretul consta în a-l privi pe Isus şi a-l lua ca model. Acum, orişiunde vedem un om, 
de orice naționalitate sau religie ar fi, putem sa-i spunem: Dumnezeu a spus pentru tine 
un cuvânt, un secret de viaţa. Isus, care a trăit pentru tine şi a murit pentru tine, care a 
fost înviat din moarte pentru tine, este Cuvântul lui Dumnezeu pentru tine. 


Pentru dialog 


* Catehetul să se convingă dacă s-a înţeles povestirea, mai ales finalul. Gestul regelui 
este foarte important. 

* A doua fază consta din actualizarea povestirii. 

-De ce alcătuieşte regele o armata? 

-De ce refuză ţăranul sa se înarmeze? 

-Care era secretul pentru oprirea războiului? 

-Cunoaşteţi persoane care acționează ca ţăranul din povestire? Cine, de exemplu.? 

-Care era secretul lui Isus? 

-Care este secretul Maicii Tereza, al Papei, al preotului? Dau ei mărturie cu viața 
lor? 

- Aveţi şi voi un secret? Care? Ce războaie ar trebui sa opriți? 


Pentru activitate 


* Povestirea are toate elementele pentru a fi recitată şi pusă în scena. Se poate face 
din ea un adevărat "recital", dacă actuali- zarea mesajului este pusă în scena. 

*Se poate pregăti un carton cu scrieri şi colaje, "profeţii tipului nostru şi secretul 
lor"; "secretele publicităţii" (secretul frumuseţii, al forței, etc). In centru va fi "secretul 
lui Isus". 


Și Biblia povesteşte... 


In evanghelia lui Matei (ş5,39) exista o analogie cu povesti- rea noastră. Sutaşul care 
sta sub cruce, văzând cum a murit Isus, a zis: "Cu adevărat omul acesta era Fiul lui 
Dumnezeul". 


UNDE ESTE FERICIREA 


Căutarea fericirii este probabil unul din idealurile cele mai mari ale omului. In orice 
caz astăzi pare sa fi devenit primul. Publicitatea şi mijloacele de informare, cu o 
frecventa obsedantă, arată o fericire bazată pe ban, succes, frumuseţe, hedonism. Se 
creează uşor în copii şi tineri o confuzie. lau drept fericire "plăcerea", distracţia, 
satisfacția simţurilor oricum s-ar prezenta. " A se distra " a devenit un fel de porunca, 
un miraj continuu. Povestirile scurte pe care le prezentam ar putea servi tocmai la 
tratarea aceste teme cu copiii şi tinerii. 


46. Copacul morocănos 


Nu era chiar aşa de frumos. Avea trunchiul scorţuros, iar crengile cam rahitice şi 
făcea nişte mere acre pe care nu le mânca nimeni. Dar partea cea mai rea era 
caracterul. Toată ziua se plângea. Alături de copac era un gard viu care nu mai putea 
suporta. Era primăvară şi copacul continua sa murmure: "Ai sa vezi ca în seara asta va 
ploua, poate şi mâine. Apoi va sufla vântul şi-mi va rupe câteva crengi..." 

„Dar e aşa de blând vântul de primăvară”, răspundea gardul viu. 

Copacul însă continua sa se lamenteze: „Păsările acelea urâcioase îşi vor face cuibul 
în ramurile mele şi-mi vor mânca mugurii...”. 

În felul acesta se plângea ore în sir: câmpul va fi numai noroi, vacile şi iepurii îi vor 
distruge coaja, iarba îl va gâdila tot timpul şi aşa tot mai departe. Pentru gardul viu era 
un adevărat chin. De aceea decise sa facă ceva ca sa se termine odată cu lamentările 
copacului. 

Trebuie sa ştiţi ca cel mai bun prieten al gardului viu era o cioară care deseori se 
oprea după prânz şi cina ca sa mai schimbe o vorba. Gardul viu explica ciorii cazul: 
"Cum sa fac sa tacă odată copacul acesta?" 

Cioara începu sa se gândească, apoi zise: "Copacul nu are un motiv adevărat pentru 
care sa trăiască, iată de ce se plânge tot timpul”. 

"Dar unde se afla acest motiv?" 

„De obicei, chiar sub nas”. 

Primăvara lăsă locul verii şi gardul viu se făcu verde. Ca totdeauna regina nopţii i se 
încolăcea pe spate, înveşmântând-o cu florile ei parfumate. Albinele zumzuiau în aerul 
cald. 


„Copacule”, întreba într-o zi gardul viu, „care este lucrul cel mai neplăcut din viaţa 
ta?” 

Copacul se gândi puţin apoi şopti cu un glas trist: „Lucrul cel mai rău este ca nu plac 
nimănui. Sunt prea urât. Florile mele se ofilesc imediat, frunzele mele nu sunt 
frumoase, iar merele mele sălbatice au un gust oribil.” 

„Dar toate astea se pot remedia uşor!”, exclama gardul viu. „Aş putea sa-i spun 
reginei nopţii sa crească pe trunchiul tău şi astfel crengile tale ar fi încărcate cu flori 
parfumate şi frunze verzi. Singura problema e că...ea nu vrea. Zice ca te văicăreşti prea 
mult”. 

Copacul tăcu. Apoi zise: „Dacă promit sa nu mă mai plâng, ai putea s-o convingi să 
crească în jurul meu?” 

„Dacă nu te-ai plânge timp de un an întreg, poate va accepta”, 

răspunse gardul viu. 

Astfel, pentru un an întreg, copacul nu se mai plânse niciodată. Nici când veni 
seceta, nici când căzu o zăpadă straşnică şi nici chiar atunci când iepurii îi rodeau 
coaja. Într-o zi frumoasă de primăvară, regina nopţii scoase un mugure. Se înfăşura pe 
trunchiul copacului şi ajunse până la crengi. Când vântul din iunie scutura petalele 
mărului, regina nopţii îşi deschise florile albastre şi albe, şi copacul deveni cel mai 
frumos dintre toți copacii grădinii. Din ziua aceea nu s-a mai plâns. Nici măcar odată 
deloc. Într-o după amiaza de iarna, cioara se duse la gardul viu. 

„Nu am mai auzit copacul sa se plângă. O fi găsit vreun motiv pentru viaţa. Care o 
fi?” 

„Du-te şi întreabă-l”, îi răspunse gardul viu. 

Cioara zbura până acolo şi întreba copacul ce motiv a găsit pentru viaţa. 

„Nu pot vorbi acum, trebuie s-o protejez pe regina nopţii de vânt!”. 

„Dar a uscat acum în timpul iernii.” 

„Acum este aşa”, răspunse mărul. „Dar se sprijină de mine ca s-o apar până la 
primăvara. Şi atunci va înflori din nou, mai frumoasă decât anul trecut”. 

Cioara şi gardul viu s-au bucurat foarte mult auzind mărul vorbind aşa. Găsise un 
motiv pentru viaţă şi nu mai trebuia sa se 

plângă. 


47. Omul care căuta fericirea 


Îşi pusese în gând un singur lucru: sa găsească fericirea. De mic copil, Giambattista 
Torri nu se gândea la altceva. Dacă îl întrebau: "Ce vei face când vei fi mare?", 
răspundea: "Fotbalist!" sau "Solist!", sau "Un actor renumit!". 

Į se părea ca acestea ar fi meserii fericite. Actorii şi soliştii nu zâmbesc oare 
totdeauna cu 32 de dinţi? Se îndoiește cineva de fericirea lor? 

Când se făcu mai mare, Giambattista înţelese ca lucrul cel mai important pentru a fi 
fericit era banul. Intra în lumea afacerilor 

şi, muncind zi şi noapte, ca un nebun, reuşi sa ajungă foarte bogat. 

Toţi îl chemau "Şeful", se plecau cu reverență în fata lui. Dar nu era deloc fericit. 
Trăia terorizat de gândul ca cineva iar putea lua banii sau ca va da faliment. 

I-a venit o idee. "Fericirea consta în călătorii şi toţi cei care călătoresc sunt fericiţi”. 

Zis şi făcut. Scoase toţi banii din banca şi începu sa colinde lumea în lung şi-n lat. O 
înconjura de 36 de ori. La sfârşit era obosit şi plictisit, nicidecum fericit. 


Îşi zise: "Mă fac un scriitor! Aşa am sa fiu fericit!". Începu sa scrie romane de mii de 
pagini. În câţiva ani, cărţile lui se vindeau în toată lumea şi deveni celebru. Chipul lui 
fu pus pe revista "TIME". Dar se simţea singur şi dezamăgit. Lumea citea cărțile lui, 
dar nimănui nu-i păsa de existenţa lui. 

„Viaţa n-are nici un sens. Fericirea nu există!” îşi zise mestecând gânduri tot mai 
cumplite. Se hotărî sa-şi pună capăt zilelor: sa se arunce înaintea trenului. 

Hotărât s-o termine odată cu viaţa asta care nu avea nici un strop de fericire, se 
îndrepta spre gara. Când ajunse acolo tocmai sosise un tren cu navetişti. Stătea pe 
peron privind cum coboară lumea. Alături de el se oprise o femeie tânără care ţinea în 
braţe un copil foarte vioi. Un muncitor tânăr cobori din tren cu o geanta uzată şi, îndată 
ce zări femeia cu acel copil, se îndrepta spre ea. Copilul îi sari în braţe şi toţi trei se 
îmbrăţişară cu o bucurie aşa de mare ca ajunse o picătura şi în inima lui Gimbattista. 
S-au urcat apoi într-o maşină veche şi mica ce porni tuşind pe strada. 

Şi aşa Gimbattista Torri descoperi ca fericirea exista. Necazul era ca el o căutase 
mereu unde nu era. 

48. Secretul roabei 


Era odată un patron de fabrică ce avea o grea problemă. Zilnic se fura din materiale. 
A angajat o societate specializată de detectivi care să urmărească pe muncitori. Cei mai 
mulţi dintre muncitori îşi goleau îndată buzunarele şi genţile in care duseseră 
mâncarea. lată însă un muncitor, la terminarea orelor de lucru, ieşea pe la poartă cu o 
roabă plină de gunoaie. Paznicul pierdea o jumătate de oră ca să caute între acele 
gunoaie dacă nu cumva s-a furat ceva din fabrică. Dar nimic. Intr-o zi paznicul 
exasperat, îl întrebă: „Ştiu că învârți ceva; zilnic trebuie să caut o jumătate de oră 
printre gunoaie in roabă si nu găsesc nimic. Simt ca înnebunesc. Spune-mi ce afaceri 
faci şi îţi jur că n-am să fac raport.” 

Muncitorul dădu din umeri şi zise: „E simplu, eu fur roabe.” 


Indicaţii catehetice 


Experienţa ascunsă în povestiri 


Există un refren care se întâlneşte în cele trei povestiri: „Fericirea este de obicei sub 
nas...dacă ştim s-o descoperim”. 

* Prima povestire prezintă acel tip de persoană care se poate întâlni des: cel care nu 
este niciodată mulţumit, care găseşte defect în toţi şi în toate, care nu a zis niciodată în 
viaţa lui: „E frumos! Bravo!”. Există multe persoane care sunt mereu morocănoase 
făcând viaţa altora şi în special a lor insuportabilă. "A găsi un motiv pentru viaţă”; 
spune povestirea, "înseamnă a găsi fericirea". Un scop, un ideal, o misiune, o ţintă: nu 
trebuie uitat niciodată că acesta este un element de neînlocuit pentru fericire. Omul 
care are un sens, o direcţie se simte realizat, mulţumit. 

* A doua povestire arată că Există totuşi scopuri iluzorii şi chiar false. Ele absorb 
viaţă şi putere, promit mult şi nu dau nimic. Idealul propriu trebuie ales cu atenţie. Nu 
tot ce străluceşte dă şi fericirea. 


* A treia povestire este o chemare la căutarea esenţialului. Nu înţelegem deloc sensul 
vieţii proprii dacă credem că viaţa aceasta trebuie folosită pentru căutarea plăcerilor şi 
premiilor. Mai frenetici şi mai frustraţi, cei de azi îşi petrec zilele, anii, în căutarea 
succesului care să dea valoare vieţii, ca paznicul ce caută lucruri de valoare în 
gunoaiele din roabă, lăsând astfel să-i scape răspunsul cel mai bun; când vom învăţa să 
trăim, viaţa însăşi va fi răsplata. Viaţa, dacă este trăită în profunzime, este izvor de 
fericire. 


Pentru dialog 


Cele trei povestiri arată aspecte diferite ale fericirii. De aceea ele pot fi folosite 
pentru o discuţie. S-ar putea pune aceste întrebări: 
-Care este necazul ce tulbură copacul? 
-De ce este nefericit? 
-Ce face ca să-şi regăsească fericirea? 
-Cunoaşteţi pe cineva care se aseamănă cu copacul? Ce l-ați sfătui? 
-Ce este fericirea după cioară? 
-Unde caută Giambattista fericirea? 
-Unde o găseşte? 
-De ce greşise? 
-Ce este pentru el fericirea? 
-Care este greşeala paznicului din povestea a treia? 
-Cum de-i scapă lucrul cel mai important? 
-Vi s-a întâmplat ceva asemănător? 
-După voi este ceva foarte important care scapă celor mai mulţi oameni? 


Pentru activitate 


Este totdeauna interesant jocul definiţiilor. Catehetul expune un carton alb pe care 
este scris: „FERICIREA ESTE...” Copiii pot completa definiţia după placul lor. 
Cartonul rămâne expus şi se poate discuta împreună. 


Tema se potriveşte şi pentru sondaje. Se ia interviu parohului, unei surori, unui 
doctor, bunicii, etc..., ce cred despre fericire. 


Și Biblia povesteşte 


Evanghelistul Luca descrie întâmplarea cu cei doi ucenici care, după moartea lui 
Isus, merg trişti spre Emaus. Pe drum, Isus se apropie de ei, dar ei nu-l recunosc. 
Mai târziu, la frângerea pâinii, îl vor recunoaşte şi vor spune: "Oare nu ne ardea 
inima în noi când ne vorbea pe drum şi ne explica Scripturile?". Apropierea lui Isus 
era adevărată bucurie, iar în momentele grele este adevărată fericire. 


CE VEI FACE CÂND VEI FI MARE? 


Aceasta este întrebarea cu care cei mari se distrează "chinuindu-i" pe cei mici. Şi 
totuşi tema este foarte importantă: are în vedere în mod direct fericirea viitoare a 
copiilor şi ei o ştiu. Copii simt un fel de răspundere: să-şi păstreze originalitatea deşi 
trebuie să fie atenţi "la ceea ce fac ceilalți”. 

Premiantul Nobel, Elie Wiesel a scris: "Când vom muri şi vom merge în cer, îl vom 
întâlni pe Creator, El nu ne va întreba: de ce nu ai devenit un mesia? De ce nu ai 
descoperit remediul cancerului? De ce nu ai fost cutare sau cutare? Singurul lucru pe 
care ne va întreba va fi, în acel moment decisiv, de ce nu ai devenit tu însuţi?”. 
Aceasta este principala răspundere a oricărui om. Fiecare este diferit. Fiecare este 
incredibil de unic. Fiecare are de dat ceva ce nu mai are de dat nimeni în lume. Fiecare 
are un loc şi o misiune care i-au fost încredințate şi de care trebuie să răspundă. Copii 
vor fi ajutaţi să descopere această realitate şi prin povestirile care urmează: 


49. Primul zbor 


Moţ Auriu şi Guler Alb erau prieteni de... culoare. Ar fi mai bine spus: prieteni de 
pene. Erau de fapt doi pui speciali. Moţ Auriu era un pui de albatros, iar Guler Auriu 
un pui de pinguin. 

Trăiau împreună pe insula Terasa Mare, undeva în emisfera sudică, in Oceanul 
Atlantic. 

Insula era locuită de mii şi mii de păsării din cele mai diferite specii. 
Aşa cum se întâmplă în comunităţile aglomerate ale păsărilor când se certau, când se 
împăcau. 

Dar în general îşi împărțeau hrana pe care o găseau în apele bogate în peşte ale 
oceanului, cu valuri care se izbeau, mugind furioase, de stâncile coastei, şi suportau 
groaznicele furtuni şi vântul rece al Polului Sud. 

Moţ Auriu si Guler Alb erau împreună de când ieşiseră din găoace, în aceeaşi 
dimineaţă umedă. Erau nedespărțiţi, ba chiar păreau asemănători: erau două ghemuri 
de puf gri. Se hârjoneau de dimineaţa până seara, mişcându-se în mod caraghios, cu 
ticurile lui Stan şi Bran. Erau într-adevăr fericiţi pe insulă. Dar atât de ocupați cu joaca 
nu observară că au crescut. Lui Moţ Auriu îi crescură mult aripile. Guler Alb se 
îmbrăcă într-un "frac" negru, lucios. 


Într-o zi, în timp ce se zbenguiau în vârful unui ghețar înalt, Guler Alb, fără să vrea, 
împinse mai tare pe Moţ Auriu. Cu un țipăt de groază, micul albatros căzu în prăpastie. 
Guler Alb simţea cum i se opreşte inima de spaimă. Dar asta dură doar câteva secunde. 
Moţ Auriu deschise deodată aripile şi se opri din cădere. Cu câteva mişcări de aripi 
începu să urce, să urce, aripile despicau aerul din ce în ce mai sigur. Țipând de bucurie, 
bătu din aripi cu mai multă putere, trase aer în piept şi viră contra vântului. Apoi 
execută câteva picaje şi planări. Cu siguranţă avea să devină un albatros uriaş. 

Guler Alb îl privi lung şi apoi fu cuprins de melancolie: îşi pierduse cel mai bun 
prieten. Acolo sus el n-ar fi putut ajunge niciodată. Dar ceva putea să facă... 


(nventaţi voi finalul acestei povestiri. 
Vă propunem trei, la alegere, dar cu siguranţă varianta voastră va fi cea mai bună) 


PRIMUL FINAL 


Hotărât să înveţe şi el să zboare, Guler Alb se aruncă de pe ghețar în prăpastie şi se 
făcu bucăţi când ajunse jos. 


AL DOILEA FINAL 


Guler Alb începu să se plângă tuturor de destinul lui de pinguin, o pasăre care nu 
zboară, care trăieşte numai pe pământ sau cel mult în apa rece. 

Ajunse un golan care se îmbăta deseori, vorbea de rău pe toţi, ros de invidie din 
cauza zburătoarelor: gabiani, albatroşi, etc...Toată insula îl ştia drept un "pinguin 
nervos". 


AL TREILEA FINAL 


Guler Alb deveni cel mai bun pinguin al insulei, cel mai elegant săritor în apă, cel 
mai iute înotător şi...cel mai bun tată de familie. 


50. Două pietricele albastre 


Două pietricele, nu prea mari, cam cât o castană, şedeau în albia unui pârâu de 
munte. 

Se aflau între alte pietre si pietricele, dar se deosebeau de toate celelalte. Erau de un 
albastru intens. 

Când o rază de soare le mângâia, străluceau ca două bucăţi de cer căzute în apă. 

Se ştiau amândouă cele mai frumoase pietre din pârâu şi se lăudau cu asta de 
dimineaţă şi până seara. Priveau cu compătimire pe celelalte care erau gri, albe, 
vărgate, roşcate verzui, etc... 

„Noi suntem fiicele cerului!”, susurau ele când vreo piatră plebee se apropia prea 
mult. 

„Păstraţi distanţa reglementară! Noi avem sângele albastru. N-avem treabă cu voi!” 

Deveniseră acre şi insuportabile. 

Petreceau zilele făcând planuri ce vor ajunge când cineva le-ar fi găsit. 

„Vom fi montate pe un colier împreună cu alte pietre preţioase.” 

„Vom sta pe coroana reginei Angliei.” 

„Vom sta pe agrafa de la cravata prinţului moştenitor.” 

„Ne aşteaptă o viaţă înaltă...”. 

„Hoteluri de lux, călătorii, baluri, sărbători, recepţii...”. 

„Vom ajunge chiar şi la Las Vegas...” 

Într-o dimineaţă, pe când razele soarelui se jucau cu dârele de spumă pe care le 
făceau pietrele mai mari, o mână de om intră în apă şi scoase cele două pietricele 
albastre. 

„Uraaa!”, strigară pietricele la unison. „Plecăm 

Ajunseră într-o cutie de carton, de-a valma cu alte pietre colorate. 


1? 1? 


„Nu vom sta mult!”, îşi ziseră, sigure de frumuseţea lor nemaipomenită. 

Dar şederea lor fu mai lungă de cât se aşteptau. Cele două pietricele albastre fură 
aruncate de ici, de colo, din cutie în cutie, pipăite şi cântărite de mâini aspre. Rămaseră 
singurele în cutie. 

Apoi o mână le luă şi le vâri cu violenţă în cimentul umed şi lipicios, alături de alte 
pietre. 

"Aloo! Uşurel! Suntem pietre preţioase!", strigară ele. Dar două lovituri zgomotoase 
de ciocan le apăsă şi mai tare în ciment. 

Plângeau, strigau, amenințau. Nu le auzi nimeni. 

Cele două pietricele albastre rămaseră prizoniere în perete. Amărăciunea şi 
dezamăgirea le umpleau de sclipiri violente. 

"Proştilor, măgarilor, incompetenţilor! Nu şi-au dat seama de importanţa noastră!" 

Timpul trecea încet. Cele două pietricele erau tot mai furioase şi nu se gândeau la 
altceva decât la fugă. Dar nu era uşor să scapi de cimentul dur. Pietricelele nu-şi 
pierdură încrederea. Se împrieteniră cu câteva picături de apă care alunecau pe ele. 
Când se convinseră de sinceritatea apei, îi şoptiră dorinţa lor arzătoare: 

"Infiltrează-te pe lângă noi şi ajută-ne să scăpăm din peretele acesta." 

Apa nu aşteptă să fie invitată de două ori. Era pasiunea ei să se infiltreze în pereţi si 
se distra lărgind crăpăturile. Făcu tot ce putu şi după câteva luni pietricelele se puteau 
deja mişca în gaura lor din perete. 

Într-o noapte rece şi umedă: Tac! Tac!: pietricelele albastre căzură de pe perete. 

"Suntem libere!". 

De jos, de pe podea, aruncară o privire spre găurile din perete unde fuseseră ţinute 
prizoniere. 

„Ooooh!” 

Razele lunii care pătrundeau pe o fereastră luminau un mozaic minunat. Mii de 
pietricele colorate şi aurite formau un chip... al lui Isus. Nu mai văzuseră niciodată un 
chip al lui Isus aşa de frumos. Dar chipul blând al Domnului avea ceva straniu. Părea a 
fi orb. Din ochi îi lipseau pupilele! 

„Ah, nu!” 

Pietricelele albastre înţeleseseră. Pupilele lui Isus fuseseră ele. Cine ştie cât de bine 
le stătea, cât de frumos, străluceau, cât or fi fost de admirate, acolo sus. 

Le părea rău de hotărârea lor. Cât de proaste fuseseră. 

Dimineaţa, clopotarul neatent se împiedică în cele două pietre, şi cum în întuneric şi 
în praf toate pietrele sunt la fel, le luă şi, mormăind, le aruncă la lada de gunoi. 


Indicaţii catehetice 
Experienţa ascunsă in povestire 


* „Să fiu eu însumi” este obiectivul oricărui copil care creşte. Imaginea ideală despre 
sine ca şi conceptul de sine constituie două elemente fundamentale pentru construirea 
personalităţii viitoare. Ele sunt două momente ale unui proces foarte delicat care are 
loc între autoevaluarea (cum se vede pe sine), eterovalutarea (ceea ce spun alţii despre 
el) şi identificare (modelul de la care se inspiră). O fată de 12 ani scrie: "Nu-mi place 
prea mult să semăn cuiva, pentru că eu cred că trebuie să fiu eu însumi... şi deci nu 


trebuie să semăn cu altcineva. Dar eventual aş vrea să semăn cu o persoană simpatică, 
inteligentă, aşa cum eu mă consider deja”. 


* Pinguinul şi albatrosul au talente diferite şi deci posibilități diferite, dar fericirea 
lor viitoare depinde de modul în care vor şti să le recunoască şi să le realizeze. Şi în 
grupul de adolescenţi fiecare are bogății diferite care trebuiesc descoperite şi 
dezvoltate, trebuiesc recunoscute în sine şi respectate în alţii. 


* Cele două pietricele albastre greşesc pentru că nu ştiu să vadă. Se înşeală în 
privinţa propriilor calităţi, căzând astfel într-o neînțelegere periculoasă: fug de realitate 
şi se refugiază în vis. De aceea nu sunt în stare să recunoască frumuseţea şi bogăţia 
realităţii. Când o vor face va fi prea târziu: o pierduseră deja. Povestirea are un sfârşit 
tragic, dar şi acest lucru are o valoare pedagogică. Nu se glumeşte cu viitorul propriu: 
este de o importanţă extraordinară. Tonul povestirii este totuşi optimist: nu trebuie să 
ne comportăm ca cele două pietricele care 

nu ştiu să înţeleagă darul primit. S-ar putea spune: "Dacă eşti 

atent şi nu eşti mândru, poate îţi vei da seama că eşti ochiul Creatorului tău". 


Pentru dialog 


* Prima povestire nu are final: copii şi adolescenţii sunt chemaţii să inventeze 
finalul sau să aleagă una din variantele propuse. Catehetul poate aduna toate finalurile 
pe care să le discute apoi. 


* După a doua povestire catehetul trebuie să zgândărească imaginaţia copiilor ca să- 
şi exprime sentimentele provocate de povestirea despre cele două pietricele 


Nu e necesar să se găsească cu orice preţ „o morală.” 


Copiii trebuie să spună liber ceea ce simt. Si apoi, încetul cu încetul, să înlocuiască 
pietricelele cu copii ca ei. 


Pentru activitate 


A doua povestire poate fi uşor vizualizată cu ajutorul unor hârtii colorate, foarfece şi 
lipici. Două bucățele de hârtie albastră vor fi cele două pietricele. Vor fi lipite la sfârşit 
ca ochi pe un chip al lui Isus desenat cu tehnica mozaicului. Mozaicul ar putea fi mare 
şi în acest caz, în pătratele în care se împarte chipul lui Isus, copiii îşi vor scrie numele. 
La sfârşit vor alege o frază pe care s-o scrie sub mozaic. De exemplu: "Dacă eşti 
absent chipul lui Isus nu mai este complet"; sau: "Eşti important, atenţie!"; sau "Şi tu 
eşti necesar!". 


Și Biblia povesteşte... 


În Evanghelia lui Luca(14,34-35) Isus vorbeşte despre sarea ce îşi pierde gustul. 
Poate că sarea voia să devină zahăr sau poate că se plictisise să tot fie presărată pe ici- 
colo... 


KKK 


TE CHEAMĂ CINEVA 


"Au gură şi nu vorbesc". Astfel îşi bate joc psalmistul de idolii păgâni. In opoziție cu 
ei este Dumnezeu cel viu, care le vorbeşte oamenilor prin cuvântul său dătător de 
viață. Când Biblia vorbeşte despre Cuvântul lui Dumnezeu, vrea să spună că 
Dumnezeu se arată. El cheamă omul (Avram, Moise, Poporul ales), îi dă o regulă de 
viață (adică cele 10 porunci),îi garantează prezența sa, îi promite un viitor. Cuvântul 
lui Dumnezeu nu dă informaţii; este eficace şi realizează ceea ce vestește. 

Dumnezeu nu a încetat să vorbească. Dar cine îl mai asculta azi? "A asculta" a 
devenit un cuvânt care nu mai e la moda. Cei mai mulţi sunt preocupaţi să acţioneze, 
să producă, să cumpere, să consume. În schimb pentru a asculta e nevoie de linişte, de 
o pauza, de atenţie, de răbdare. Dacă vrea să asculte cineva glasul lui Dumnezeu 
trebuie să redescopere aceste virtuţi uitate. Aceasta este calea interiorizării şi a 
contemplaţiei. A asculta glasul lui Dumnezeu şi al celor care ne cheamă sunt teme 
foarte importante. Povestirile care urmează pot fi folosite pentru discutarea acestor 
teme cu copiii. 


51.Glasul nopţii 


lată povestea unui bătrân foarte bun, ai bun decât ceilalți bătrâni. 

Într-o seară, când abia se culcase, a auzit un glas care plângea... 

"Ciudat", zise, "mi se pare că aud...o fi cineva prin casă?". 

Bătrânul se ridică, îmbrăcă halatul, şi cerceta prin casă cu lumina aprinsă... 

"Nu, nu e nimeni în casă. Poate se aude de la vecini”. 

Bătrânul se întoarse la patul lui, dar când se aşeză, auzi din nou acel glas: "Poate că 
se aude din stradă. Sigur e cineva afară care plânge. ..la să văd ce-o fi”. 

Se ridică, se îmbrăcă mai bine căci era frig, şi ieşi în drum. Dar nu văzu pe nimeni. 
Închise uşa şi o luă pe strada vecină. Dar nici acolo nu era nimeni, şi totuşi se auzea 
plânsul acela ciudat. 

Tot căutând acel glas, umbla prin oraş de pe o stradă pe alta, şi când ajunse la 
capătul celălalt, sub uşa unei case, găsi un bătrân care gemea. 


"Ce faceţi aici? Vă e rău?" 

Bătrânul acela era culcat pe câteva zdrenţe. Când se auzi strigat se sperie. 

"Ha? Cine e?...Am înţeles. Mă duc imediat”. 

"Dar nu, ascultați, aşteptaţi!" 

"Şi atunci ce vreţi? Un loc? Luaţi un loc..." 

"Voiam să vă spun... acasă la mine, dacă vreţi, e mai cald. Am un divan..." 

"Un divan? E cald?" 

"Da, veniţi. Dar ştiţi ce mă gândesc, înainte de a merge la culcare am să încălzesc 
nişte lapte..." 

Bătrânul bun îl conduse pe cerşetor la spital căci era tare răcit după atâtea nopți 
petrecute afară. Apoi se întoarse acasă. Era deja seară. Bătrânul obosit voia să se culce, 
dar din nou auzi un glas care plângea... 

"Iar", îşi zise bătrânul. "N-are rost să mă uit în casă. Şi nici nu mai pot dormi: cu 
glasul acesta în urechi n-aş putea închide un ochi. Gata, merg să văd". 

Ca şi în prima seară bătrânul cutreieră tot oraşul. Mergea, tot mergea, şi i se întâmplă 
ceva ciudat: se afla într-un alt oraş şi apoi în altul. Tot mergea, tot mai departe, traversă 
tot ţinutul. Ajunse într-un sat pe un munte. Aici era o femeie săracă. Avea un copil 
bolnav şi nu-l putea lăsa ca să meargă după medic. 

"Nu-l pot lăsa singur, nici afară nu-l pot duce, cu zăpada asta..." 

Zăpada era mare şi era frig. Noaptea părea un pustiu alb. 

"Lăsaţi, nu vă necăjiţi”, îi zise bătrânul. "Mă duc eu, numai spuneţi-mi cum ajung la 
doctor. Până atunci puneţi-i copilului un compres rece pe frunte. îi va mai trece febra şi 
poate va adormi”. 

Bătrânul făcu tot ce-i stătu în putinţă. Se reîntoarse acasă. Seara înainte de a adormi 
auzi din nou glasul, era parcă sub pernă. Se îmbrăcă, ieşi din casă, şi merse, şi merse. 
Şi i se întâmplă acelaşi lucru ciudat. Acum străbătu toată ţara, trecu până şi marea şi se 
trezi într-o ţară în care era război şi dădu peste o familie a cărei casă fusese distrusă de 
o bombă. Erau disperaţi. 

"Curaj!" le zise bătrânul. Si-i ajută cum putu. Nu reuşi să facă totul. Dar reuşi să-i 
mulțumească şi el se putu întoarce acasă. Acum era zi, nu putea să se culce. 


„Deseară”, îşi zice el, „am să mă culc mai repede”. Dar auzi din nou acel glas. 
Cineva plângea mereu în Europa sau în Africa, în Asia sau America. Tot se mai aud 
glasuri sub perna bătrânului si nu-l lasă să doarmă. În fiecare noapte e aşa. Un glas 
care poate fi pe cealaltă parte a pământului, dar tot se aude. Bătrânul aude tot şi numai 
poate dormi... 


Cum se termină povestirea aceasta? 

Poate într-o seară bătrânul, obosit, înainte de a merge la culcare îşi va pune vată în urechi. Aşa, cel 
puţin nu va mai auzi glasul şi va putea dormi. 

Sau poate plimbările lui nocturne atraseră bănuielile poliţiei care îl arestă pentru vagabondaj. 

Sau poate...Nu ştiu, spuneţi voi. 


52. Băiatul care vorbea cu Dumnezeu 


Era odată, când Dumnezeu nu mai avea cu cine să mai vorbească, o femeie care se 
numea Ana. Trăia în munţii Palestinei, căsătorită cu un bărbat care se numea Elcana, si 
avea o mare durere: nu avea copil. 

Pentru acest dar se ruga lui Dumnezeu din tot sufletul. Ca să fii ascultat de 
Dumnezeu nu trebuie să strigi tare. 

Într-adevăr Dumnezeu ascultă rugăciunea Anei. 

Se născu Samuel. Era un băiat isteţ şi ascultător. "Dumnezeu mi l-a dăruit", zicea 
Ana prietenelor sale. Când crescu mai mare, mama şi tatăl îl luară de mână şi-l duseră 
la templul lui Dumnezeu de la Silo ca să-l dea în grija marelui preot Eli. Voiau ca 
Samuel să înveţe să-l slujească pe Domnul. 

Țintuindu-l pe Samuel de mână, Ana îngenunche în faţa altarului şi zise: "M-am 
rugat aşa de mult să am acest copil şi Domnul m-a ascultat. Acum vreau să-l ofer lui 
Dumnezeu: să fie pentru toată viţa al lui Dumnezeu". Lăsându-l pe copil la Templu, se 
întoarse acasă. 

Astfel începu Samuel să-i slujească lui Dumnezeu sub îndrumarea lui Eli. 

Eli era un om bun şi drept, dar cei doi fii ai săi erau foarte răii: furau şi chinuiau pe 
cei care veneau să se roage. Eli era prea bătrân şi-i lăsa în pace. Acest lucru nu-i plăcea 
lui Dumnezeu. 

Micuţul Samuel, însă, creştea în vârstă şi în bunătate şi toţi îl iubeau. Chiar şi 
Dumnezeu. 

Pe atunci, Dumnezeu vorbea foarte rar: n-avea nimeni timp să-l asculte. Preotul Eli 
era foarte bătrân şi aproape că nu mai vedea. Stătea toată ziua în camera lui. Samuel 
avea cămăruţa lui chiar alături de Arca Alianţei. 

Într-o seară, înainte de a adormi, Samuel auzi un glas care îl chema: "Samuel! 
Samuel!" Crezu că Eli îl cheamă şi alerga în camera preotului. Dar Eli nu-l chemase 
şi-l trimise înapoi să se culce. 

Abia se lăsă pe pat când se auzi din nou: "Samuel! Samuel!" Alergă din nou la Eli. 

"Iată-mă!". 

"Nu te-am chemat, fiul meu," răspunse Eli, "du-te şi te culcă”. 

Samuel nu ştia că Dumnezeu îl chema pentru că nu-i auzise niciodată glasul. Pentru 
a treia oară Domnul îl chemă şi, pentru a treia oară, alergă la Eli. Eli înţelese că 
Domnul era acela care îl cheamă pe băiat şi îi zise: "Du-te şi te culcă. Şi dacă vei mai 
auzi glasul să răspunzi aşa: "Vorbeşte, Doamne, slujitorul tău ascultă”. 

Samuel se culcă. Atunci Dumnezeu veni şi-l chemă ca şi mai înainte: "Samuel! 
Samuel!". 

Samuel răspunse: "Vorbeşte, Doamne, slujitorul tău ascultă”. 

Şi Dumnezeu îi vorbi lui Samuel. Erau cuvinte groaznice care prevesteau moartea în 
război a celor doi fii ai lui Eli, ca pedeapsă pentru răutatea lor. Dumnezeu vorbea şi 
Samuel asculta. Apoi Dumnezeu se retrase şi Samuel dormi până dimineaţa. 

Ca în fiecare dimineaţă, Samuel se sculă şi deschise uşile sanctuarului. Nu îndrăznea 
să spună lui Eli cuvintele groaznice ale Domnului. Dar bătrânul preot ştia că 
Dumnezeu îi vorbise lui Samuel. 

"Ce ţi-a spus Domnul?", îl întrebă pe băiat. "Să nu ascunzi nimic". 

Samuel îi povesti tot. 

Samuel crescu mare şi Dumnezeu era cu el. 


Când rămânea singur în sanctuar, toţi ştiau că vorbea cu Dumnezeu şi nimeni nu 
îndrăznea să-l deranjeze. 

Tot poporul lui Israel înţelese că Samuel fusese ales ca profet al lui Dumnezeu. Şi 
Dumnezeu continua să-i vorbească pentru că găsise în sfârşit pe cineva care îl asculta. 

Samuel comunica poporului ceea ce îi spunea Dumnezeu. 

Astfel Dumnezeu începu să vorbească din nou oamenilor. 

Indicaţii catehetice 


Experienţa ascunsă în povestiri 


* Omul nu trăieşte închis în autosuficienţa lui: e creat pentru a comunica. Fiecare 
trăieşte înconjurat de glasuri. Glasuri care cheamă, care cer, care poruncesc, care 
mustră; glasuri care vin de la persoană; glasuri, vibrante şi răguşite, care provin de la 
radio şi casetofoane; glasuri care enervează, glasuri care mângâie. 


* În prima povestire un bătrân aude un glas ciudat care provine de la cei care sunt în 
nenorociri. E pentru prima dată că le aude şi acest îi schimbă viaţa. In faţa unei astfel 
de "chemări" speciale trebuia să ia atitudine. Totuşi câte persoane au "vată în urechi" şi 
nu aud "glasul nopţii"? 


* În a doua povestire (adaptare după primele trei capitole din Prima Carte a lui 
Samuel) nu mai este vorba de glasul oamenilor, ci de glasul lui Dumnezeu. Dumnezeu 
continuă să vorbească, dar câţi îl ascultă cu adevărat? Cum se poate deosebi "glasul" 
lui Dumnezeu în învălmăşeala de glasuri care ne înconjoară zilnic? Şi totuşi acela este 
cel mai important "glas". Povestirea despre Samuel ne arată ce trebuie să facem ca să-l 
ascultăm pe Dumnezeu. Catehetul trebuie să scoată în relief că Samuel învaţă să 
distingă glasul lui Dumnezeu nu prin aceea că stă în templu şi doarme alături de Arca 
Sfântă, ci pentru că Eli îl ajută să înţeleagă. 

"Deoarece fiecare om este chemat, sau pentru că Dumnezeu are pentru fiecare om un 
plan, trebuie să ne gândim că lumea este plină de semne, chemări, invitaţii propuse de 
Dumnezeu, deşi noi dormim, şi că Există şi mulţi profeţi (poate că nici ei nu-şi dau 
seama) care ne pot ajuta să înţelegem semnele". (Paolo Debenedetti) 


Pentru dialog 


* Prima povestire nu are un adevărat final. Catehetul va invita grupul să creeze unul 
după gustul lui. Bătrânul va continua să se ridice în fiecare noapte sau se va sătura? 
Ce-ar putea face? 

Catehetul trebuie să-i ajute pe copii să găsească o soluţie bună: dacă toţi ar asculta 
"glasul care plânge" şi ar face ceva, poate n-ar mai plânge nimeni. Ar fi posibil? Există 
"glasuri care plâng în jurul nostru? Le ascultăm? 

* Pentru a doua povestire Există multe teme de discutat, dacă se vor proiecta şi 
diapozitivele referitoare la Samuel şi apoi urmându-se unele piste. De exemplu: 

- De ce îl cheamă Dumnezeu pe Samuel pe nume? Ce înseamnă că îl cheamă "în 
timpul nopţii"? 


- Cum răspunde Samuel la glasul care îl cheamă? Când cineva ne cheamă(mama, de 
exemplu. sau învăţătoarea) cum răspundem? 

- Fără Eli, ar mai fi înţeles Samuel că Dumnezeu era acela care îl chema? Cine este 
pentru noi Eli care ne ajută să înţelegem să deosebim glasul lui Dumnezeu? 

Catehetul trebuie să-i ajute pe copii să descopere "unde sunt cuvintele lui 
Dumnezeu" azi. Lui Samuel Dumnezeu i-a vorbit direct. Dar nu dă tuturor acest har. 
Dumnezeu cel viu are însă atâtea feluri de a vorbi oamenilor. Şi nouă ne vorbeşte fără 
încetare. Ne vorbeşte în Biblie, prin profeţi ca Samuel. Şi nouă ne vesteşte dreptatea sa 
şi ne cheamă la convertire, la schimbarea vieţii. 

Ne spune că îi place mai mult bunătatea şi dreptatea decât toate celelalte daruri pe 
care oamenii i le-ar putea oferi. 

Dumnezeu ne vorbeşte cel mai mult prin Isus. Despre el a spus Dumnezeu: "Acesta 
este Fiul meu preaiubit: pe dânsul să-l ascultați". 


Pentru activitate 
Se pot sugera multe activităţi, de exemplu: 


- Un carton cu toate "glasurile" care ne înconjoară(ale părinţilor, învăţătorilor, 
televizorului, casetofonului, prietenilor, etc.). Ce loc ocupă glasurile celor care plâng şi 
glasul lui Dumnezeu? 

- Enumerarea "glasurilor care plâng" din zona în care trăim şi apoi să se propună ce 
ar fi de făcut pentru a asculta cel puţin unul? 

- Fiecare copil compune o rugăciune care începe cu cuvintele: "Vorbeşte, Doamne, 
prietenul tău te ascultă”. 


ALTE POVESTIRI 
pentru timpul 
ADVENTULUI şi CRACIUNULUI 


53. Fiul mai inteligent 


Cu mult timp în urmă, trăia un om care avea trei feciori. Îi iubea foarte mult. Nu era 
bogat, dar cu înţelepciunea lui şi prin muncă reuşise să pună deoparte ceva bănuţi şi să 
cumpere un teren bun. 

Când ajunse bătrân, începu să se gândească cum să împartă avere lui între feciori. 
Intr-o zi, era foarte bătrân şi bolnav, se hotărî să-i pună la încercare pentru a vedea care 
dintre feciori este cel mai inteligent. 

Îi chemă pe cei trei la căpătâiul lui. 

Dădu fiecăruia 5 monede şi îi rugă să cumpere ceva care să umple camera lui goală. 
Luară toţi banii şi ieşiră să împlinească voinţa tatălui. 


Fiul mai mare crezu că e treabă uşoară. Merse la târg şi cumpără un braţ de paie; asta 
văzu el mai întâi. Al doilea fiu, se gândi mai mult. După ce cutreieră târgul şi 
magazinele, cumpără penele cel mai frumoase. 

Fiul cel mai mic îşi bătu capul mai îndelung cu problema asta. "Ce-ar putea să coste 
numai 5 monede şi să umple o cameră?" se întreba el. După multe ore de gândire îi 
veni o idee şi chipul i se lumină. Merse pe o stradă mai lăturalnică şi văzu o băcănte. 
Intră şi cu bănuţii lui cumpără un chibrit şi o lumânare. Se întoarse fericit acasă şi se 
întreba ce-or fi cumpărat fraţii lui. 

A doua zi cei trei fraţi se adunară în camera tatălui. Fiecare îşi aduse darul, obiectul 
care trebuia să umple o cameră. Fiul mai mare împrăştie piele pe jos, dar un colţ 
rămase neacoperit. Fiul mijlociu arătă penele: erau frumoase, dar un colţ rămase 
neacoperit. 

Tatăl era dezamăgit de comportarea feciorilor mai mari. Atunci fiul mai mic se duse 
în mijlocul camerei: toți îl priveau curioşi întrebându-se ce-o fi cumpărat? 

Băiatul aprinse lumânarea cu chibritul şi lumina acelei flăcări mici se răspândi în 
toată camera. Toţi zâmbeau. 

Bătrânul tată era fericit de darul fiului mai mic. Îi dărui tot pământul şi banii, pentru 
că înţelesese că băiatul era destul de inteligent ca să le poată folosi bine şi să aibă grijă 
şi de fraţii lui. 


Pentru dialog şi activitate 


Ceva asemănător cu cele povestite mai sus se întâmplă şi în lumea de azi, în aceste 
zile: zilele de iarnă, friguroase la propriu şi la figurat, căci mai Există atâta egoism în 
inimile oamenilor. 

Şi atunci se aprinde o lumină care cuprinde lumea, o flacără mică ce va fi răspândită 
de oamenii de bună-voinţă. Şi nimeni nu va putea opri lumina. Aşa cum zice 
Evanghelia: 

"A venit în lume lumina cea adevărată, Acela care luminează pe tot omul ce vine în 
lume". E datoria noastră să fim martorii lui. De aceea a sărbători Crăciunul este în 
primul rând o problemă de lumină... 


54. Misha 


Misha era un ursuleţ din bucăţi de stofă. Avea tălpile picioarelor din pluş roşu, doi 
nasturi negri în loc de ochi, iar ca nas, un smoc de lână. 

Aparţinea unei fetiţe mofturoase care când îl umple de sărutări, când îl izbea de toți 
pereţii şi îl prindea de urechile fine de pânză. 

Aşa că într-o zi, Misha luă cea mai mare hotărâre din viaţa lui: să fugă. Profită de 
haosul dinaintea Crăciunului, se strecură pe uşă şi îşi redobândi libertatea... 

Zăpada proaspătă îi scârțăia sub tălpi, şi era aşa de fericit. La fiecare pas făcea 
descoperiri surprinzătoare: copacii, păsările, stelele. Privea totul cu ochii holbaţi: era 
aşa de frumos! 


În seara de Ajun, când toate creaturile sunt chemate să facă o faptă bună, Misha era 
departe în pădure. Auzi zurgălăii de la o sanie. Era un ren care alerga trăgând după el o 
sanie plină cu pachete învelite în hârtie colorată. 

Renul zări ursuleţul, se opri si-i explică plin de demnitate că ţinea locul lui Moş 
Crăciun, care era prea bătrân şi bolnav şi pe zăpada asta nu mai putea umbla pe jos. 

Renul îl invită pe Misha să urce. Şi aşa Misha începu să colinde oraşe şi sate pe 
sania magică a lui Moş Crăciun. El era acela care arunca pe coşuri o jucărie sau un 
cadou confecționat anume. Era o distracţie pentru el. Dacă ar fi rămas ursuleţul acela 
liniştit şi supus n-ar fi cunoscut această fericire. 

Şi iată că ajunse la ultima casă: o colibă săracă la marginea pădurii. Misha întinse 
mâna în sacul cel mare, căută, scutură: nimic! 

"Renule! Renule! Nu mai este nimic în sacul tău!" 

"Oh!" gemu renul. 

În colibă trăia un băiat bolnav. Mâine când se trezea n-ar fi găsit nimic sub pomul de 
Crăciun. Renul îl privi pe Misha cu ochii lui frumoşi. Atunci Misha suspină, privi spre 
colibă şi, dând din umeri, păşi tiptil-tiptil, ca să facă şi el o faptă bună pentru Crăciun, 
şi intră în colibă. Se culcă sub pomul de Crăciun aşteptând dimineaţa. 


Pentru dialog şi activitate 


Crăciunul aminteşte, la o scară mult mai mare, ceea ce a făcut Misha. Dumnezeu 
însuşi, Atotputernicul şi Creatorul, a venit între oameni. În noaptea liniştită in sfântă a 
"coborât" în grota din Betleem. Acolo a început să aştepte... 

Biserica numeşte "Advent" cele patru săptămâni dinaintea Crăciunului. Acest cuvânt 
înseamnă "venire". Este timpul în care ne pregătim să-l primim pe Oaspetele cel mai 
important din toate timpurile: Isus Cristos. 

Adventul ne aminteşte trei "veniri" diferite ale lui Isus: 

- Prima este în trecut: acea venire de acum 2.000 de ani. Primul Crăciun. 

- Isus, fiul lui Dumnezeu, Creatorul Universului, vine pe planeta noastră 
ca să trăiască cu noi mai întâi ca un copil, apoi ca un tânăr, şi apoi ca un om care 
şi-a dat viaţa ca să ne apropie de Dumnezeu. 

- A doua "venire" este în prezent pentru că Isus aşteaptă să ajungă în sufletul oricărui 
om care îi deschide inima şi viaţa. 

- A treia "venire" a lui Isus va fi în viitor. Într-o zi Isus se va reîntoarce în lumea 
noastră, dar nu ca un copil lipsit de apărare, ci ca un Rege şi Judecător al tuturor. 

Astfel Adventul este timpul ca să fim gata. Gata să-l primim pe Isus. Şi pentru un 
Oaspete ca El nu vom face sărbătoare? 

"În Advent trebuie să încercăm cheia de la uşa inimii noastre. Poate a ruginit. Dacă e 
aşa, trebuie s-o ungem cu ulei pentru ca uşa inimii să se poată deschide repede atunci 
când Domnul Isus va dori să intre la Crăciun" - scrie un tânăr creştin din Noua Guinee. 


55. Legenda pomului de Crăciun 


Cum a ajuns bradul să aibă un rol atât de important în celebrarea Crăciunului? Nu ştie nimeni cu 
precizie. Există mai multe legende despre pomul de Crăciun. O fi aceasta cea adevărată? 


Într-o dimineaţă rece şi ceţoasă, tocmai ajunul Crăciunului, cu 1200 de ani în urmă, 
englezul Winfred (devenit apoi Sfânt Bonifaciu), trecea neînfricat printr-o pădure din 
nordul Germaniei. Ajunse dintr-o dată într-un luminiş. Acolo ardea un foc mare, cu 
flăcările până la cer. În mijlocul poienii erau adunaţii, cu mic cu mare, membrii unui 
trib sălbatic care venera natura şi credea în jertfele de oameni. Urmăreau cu atenţie 
gesturile bătrânului Hunrad, marele preot, care înainta încet apropiindu-se de un stejar 
uriaş. Sub stejar era un copil legat ce trebuia jertfit zeului Thor. 

Cu mişcări rapide şi în tăcere, Winfred se apropie înconjurând mulțimea. Bătrânul 
preot ridică un ciocan din piatră neagră si, încordându-şi toate forțele, se pregătea să-l 
jertfească pe copil. Atunci Winfred se aruncă asupra preotului şi cu bâta lui de lemn îl 
păli peste mână. Ciocanul din piatră căzu departe de bătrân. 

Un zgomot de nelinişte se auzi dintre oamenii care asistau la ceremonie când 
Winfred dezlegă copilul înlemnit de groază care alergă în braţele mamei sale. Apoi 
Winfred, cu chipul luminos ca al unui înger, exclamă: "Oameni din triburile Nordului 
şi fii ai pădurii, în noaptea asta nu va mai curge sânge. Pentru că în noaptea asta s-a 
născut Cristos, Mântuitorul lumii. El e mai mare decât zeii voştri vechi Thor şi Odino; 
mai bun decât zeii voştri Baldur şi Freia. De la venirea lui Cristos, jertfele omeneşti nu 
mai Există. Stejarul Sângelui nu vă va mai păta pământul. În numele Domnului îl 
distrug!" 

Înaintea tribului înlemnit de uimire, Winfred scoase o cruce de lemn cu care lovi 
copacul uriaş. Îndată, ca şi cum ar fi fost lovit de forțe nevăzute, Stejarul Sângelui se 
rupse din rădăcini. Căzu cu un geamăt surd şi se rupse în bucăţi când căzu la pământ. 

Chiar lângă acel stejar creştea un brad care rămase nevătămat, deşi stejarul căzuse 
peste el, şi acum stătea cu crengile ridicate spre cer ca un profet în rugăciune. 

"Acest copac mic, totdeauna verde, va fi, în această noapte, pomul vostru sfânt", zise 
Winfred bărbaţilor şi femeilor care îl ascultau cu o teamă reverenţioasă. "El este 
simbolul vieţii veşnice pentru că frunzele lui sunt mereu verzi. Adunaţi-vă în jurul 
acestui copac şi celebraţi, nu fapte sângeroase, ci fapte dătătoare de viaţă şi bunătate". 

Apoi Winfred le vorbi despre naşterea Pruncului Isus la Betleem, despre darurile de 
iubire şi milostivire pe care Cristos le-a adus omenirii. 

Şi toţi care-l ascultau se umpleau de credinţă şi de bucurie. Numiră bradul "copacul 
Pruncului Isus" şi agăţară pe ramurile lui daruri. Copacul strălucea în lumina luni şi 
stelele sclipeau deasupra lui. Se cântau imnuri de mulţumire Pruncului din Betleem. 


K 3 


56. Darul păianjenului 


Nu toţi erau fericiţi când se născu Isus. Un om era furios şi nemulţumit. Regele 
Irod, care domnea peste Palestina pus de romani, era ros de o invidie de nedescris. 
Auzise de la Magi că la Betleem se născuse un rege. Puse la cale un plan sângeros: să 
ucidă pe toţi copiii din oraş. 
Soldaţii lui Irod aduceau numai durere şi groaza în familiile până atunci fericite. 
Iosif şi Maria îl luară pe Pruncul Isus şi porniră în grabă spre Egipt. 


Seara, după prima zi de fugă, obosiţi şi flămânzi, căutară adăpost într-o grotă. Era 
frig, aşa de frig încât şi pământul îngheţase. 

Familia sfântă se strânse într-un colţ. Stăteau strânşi unul lângă altul ca să se 
încălzească un pic. Să aprindă focul nu se putea căci se auzeau din când în când 
tropote de cai de soldați. 

Iosif şi Maria credeau că nu i-a văzut nimeni. În realitate exista un martor. Un 
păianjen se legăna pe un fir chiar la intrarea în grotă. Când păianjenul îl văzu pe 
Pruncul Isus, se gândi să facă ceva pentru el. Ştia că alte animale norocoase îşi 
oferiseră darurile. 

Decise să facă singurul lucru pe care ştia să-l facă: să ţese o pânză la intrarea în 
peşteră, poate asta ar mai fi împiedicat frigul să mai intre... 

Deodată, pe cărarea spre grotă, veni un grup de soldaţi ai lui Irod. Căutau Pruncul. 
Când ajunseră la grotă voiră să intre să facă percheziţie, dar comandantul observă 
pânza de păianjen. Bruma se depusese pe fire şi părea o plasă care închide grota. 
"Lăsaţi", zise comandantul. "nu vedeţi că e numai pânză de păianjen pe aici? Dacă 
cineva ar fi intrat ar fi trebuit s-o rupă!" 

Soldaţii plecară mai departe. Aşa un păianjen salvă viaţa lui Isus făcând singurul 
lucru pe care îl ştia: să ţese pânza lui. 

De aceea, şi azi, punem fire strălucitoare (de staniol sau hârtie colorată) pe pomul de 
Crăciun şi în casă. Aceste fire strălucitoare reprezintă firele de păianjen, albe de 
brumă, aurii de la razele lunii, care se aflau la intrarea în grota în drum spre Egipt. 

În felul acesta amintim darul păianjenului care a salvat viţa lui Isus. 


57. Crăciunul lui Martin 
O poveste minunată pentru Crăciun scrisă de Tolstoi. 


Într-un oraş trăia un cizmar cu numele Martin Avdeici. Lucra într-o cămăruţă în 
subsolul unei case, cu o fereastră spre stradă. De aici putea vedea doar picioarele 
trecătorilor, dar recunoştea deja multe perechi de pantofi, pe care el însuşi le reparase. 
Avea întotdeauna mult de lucru, pentru că lucra bine, folosea materiale de bună calitate 
şi în plus nici nu lua prea mult. 

Cu ani în urmă îi murise soţia şi copiii şi Martin ajunsese la disperare, acuzându-l 
chiar pe Dumnezeu. Apoi într-o zi, un bătrân din satul lui, care devenise pelerin şi avea 
faimă de sfinţenie, se duse să-i vorbească. Şi Martin îşi deschise inima. "Nu vreau să 
mai trăiesc", îi mărturisi. "Nu mai am nici o speranţă”. 

Bătrânul îi răspunse: "Disperarea ta se datorează faptului că vrei să-ţi trăieşti singur 
fericirea. Citeşte Evanghelia şi vei şti cum ar vrea Domnul să trăieşti”. 

Martin îşi procură o Biblie. La început se hotărî s-o citească numai în zilele de 
sărbătoare, dar începând citirea, prinse aşa un gust că citea zilnic. 

Aşa se întâmplă că în seara in care citea Evanghelia lui Luca, ajunse la fragmentul în 
care un fariseu îl invită pe Domnul în casa lui. O femeie, cunoscută ca fiind păcătoasă, 
veni să ungă picioarele Domnului şi le spăla cu lacrimile ei. 


Domnul zise fariseului: "Vezi femeia aceasta? Am intrat în casa ta şi nu mi-ai dat 
apă ca să-mi spăl picioarele. În schimb ea, cu lacrimile ei, mi-a spălat picioarele şi le-a 
şters cu părul ei... Tu nu mi-ai uns capul cu untdelemn, ea în schimb. a uns picioarele 
mele cu untdelemn parfumat". 

Martin se gândi. Fariseul acela trebuie să fie cum sunt eu. Dacă Domnul ar veni la 
mine cum m-aş comporta? apoi îşi lăsă capul în mâini şi adormi. 

A doua zi Martin se trezi înainte de a se lumina de ziuă, aprinse focul şi făcu o supă 
de varză. Apoi îşi puse şorţul şi se aşeză să lucreze lângă fereastră. De fiecare dată 
când vedea că trece cineva care are pantofii pe care nu-i cunoştea, se apropia mai mult 
ca să poată zări chipul. Trecu mai întâi un hamal, un negustor. Şi apoi un bătrân cu 
numele Stepanici, care lucra pentru un comerciant din cartier; începu să măture zăpada 
din faţa ferestrei lui Martin, pe care îl văzu, dar îşi continuă munca. 

După ce a dat vreo douăzeci de găuri, privi din nou afară. Stepanici sprijinise mătura 
de zid şi se odihnea suflând în pumni pentru a se încălzi. Martin ieşi în prag şi îi făcu 
un semn. "Intră" îi zise "vino să te încălzeşti. O fi tare frig”. 

"Domnul să te binecuvânteze!", răspunse Stepanici. Intră, scuturându-şi zăpada de 
pe haine şi izbi puternic picioarele de prag, încât fu cât pe ce să alunece şi să cadă. 

"Lasă" îi zise Martin. Aşează-te şi odihneşte-te un pic". 

Umplu două pahare şi puse unul în faţa musafirului. Stepanici îl bău dintr-o 
înghiţitură. Era clar că ar mai fi băut unul. Martin îi umplu din nou paharul. În timp ce 
vorbeau, Martin se tot uita afară. 

"Aştepţi pe cineva?" îl întrebă vizitatorul. 

"Aseară", îi răspunse Martin, "citeam cum a intrat Isus în casa fariseului care nu l-a 
primit bine. Închipuie-ţi dacă ar veni la mine. Ce n-aş face ca să-l primesc! Apoi, în 
timp ce moţăiam, am auzit un glas: 

"Mâine dimineaţă să priveşti în stradă, pentru că am să vin”. 

Stepanici asculta cu lacrimi în ochi. "Mulţumesc Martin Avdeici. Mi-ai întărit şi 
sufletul şi trupul". 

Stepanici plecă şi Martin se aşeză să coase o cizmă. În timp ce privea afară pe geam, 
trecu pe lângă geamul lui o doamnă cu bocanci de ţărancă, şi se opri lângă perete. 
Martin văzu că are îmbrăcată foarte sărăcăcios şi avea un copil în braţe. Se întorsese cu 
spatele spre vânt ca să-şi ferească copilul de frig, deşi era îmbrăcată cu o flanea de 
vară. Martin ieşi şi o invită să intre. Îi puse înainte o bucată de pâine şi supă. 
"Mănâncă, sa te încălzeşti un pic". 

Mâncând, femeia îi spuse că este soția unui soldat. "Acum opt luni l-au trimis 
departe şi nu mai ştiu nimic de el. Nu am găsit nici de muncă şi a trebuit să vând toate 
ca să am ce să mănânc. Ieri a trebuit să amanetez şalul meu ". 

Martin se duse şi luă un palton mai vechi. "Iată ăsta e un pic vechi, dar ai să te poţi 
înveli mai bine şi ai să poţi înveli şi copilul". 

Femeia îi mulțumi cu lacrimi în ochi: "Domnul să te binecuvânteze". 

"Ia!", îi zise Martin, întinzându-i câţiva bănuţi. Apoi o însoţi până la uşă. 

Martin se întoarse şi se apucă de lucru. Ori de câte ori o umbră cădea pe geamul lui. 
tresărea, ridicându-şi privirea ca să vadă cine trece. După câtva timp văzu o femeie 
care vindea mere dintr-un coş. Avea pe spate un sac greu pe care voia aă-l schimbe de 
pe un umăr pe celălalt. Lăsase sacul pe o căruţă, când un băiat, cu un fes murdar, trecu 


alergând, apucă un măr şi voi s-o şteargă. Dar bătrâna îl prinse de păr. Băiatul ţipa, iar 
femeia îl certa în gura mare. 

Martin ieşi. Femeia ameninţa să-l ducă pe băiat la poliţie. "Lasă-l în pace, bunică", 
zise Martin. "lartă-l, pentru numele lui Dumnezeu”. Bătrâna dădu drumul băiatului. 
"Cere iertare bunicii", îi porunci Martin. 

Băiatul începu să plângă şi-şi ceru iertare. Martin luă un măr, îl dădu băiatului 
spunând: "Am să-ţi plătesc, bunică”. 

"Derbedeul ăsta ar merita să fie bătut", zise bătrâna. 

"Ah. nu bunică", îi răspunse Martin "dacă el ar trebui bătut pentru că a furat un măr, 
ce am merita noi pentru păcatele noastre? Dumnezeu ne porunceşte să iertăm, altfel nu 
vom fi iertaţi. Şi trebuie să iertăm mai mult pe un băiat". 

"Poate aşa o fi" zise bătrâna, "dar sunt tot mai răi”. Pe când femeia se chinuia să-şi ia 
în spate sacul, băiatul se apropie şi-i zise: "Lasă-mă să-l duc eu, şi aşa facem acelaşi 
drum". 

Femeia îi puse sacul pe spate şi se îndepărtară împreună. 

Martin se întoarse la lucru. Dar se făcuse întuneric şi nu mai reuşea să bage acul în 
găurile făcute în piele. Îşi strânse instrumentele, mătură bucăţile de piele de pe podea 
şi puse lampa pe masă. Apoi luă Biblia de pe raft. 

Voioasă deschidă la pagina unde era semnul, dar se deschise intr-un alt loc. Apoi 
auzind paşi, Martin se întoarse. Un glas îi şopti la ureche: "Martin, nu mă recunoşti?". 

"Cine eşti?" 

"Sunt eu" răspunse glasul. Şi dintr-un colţ întunecat al camerei ieşi Stepanici, care 
zâmbi şi apoi dispăru ca un nor. 

"Sunt eu" îi zise glasul din nou. Şi apăru femeia cu copilul în braţe. Îi zâmbi. Chiar 
şi micuțul râdea. 

"Sunt eu" zise încă o dată glasul. Bătrâna şi băiatul cu mărul zâmbiră şi apoi 
dispărură. 

Martin se simţea uşor şi fericit. Citi Evanghelia acolo unde era deschisă cartea. Sus, 
la începutul paginii scria: "Am fost flămând şi mi-aţi dat să mănânc, am fost însetat şi 
mi-aţi dat să beau, am fost străin şi voi m-aţi primit." 

În colţul de jos al paginii citi: "Ori de câte ori aţi făcut aceasta unuia dintre fraţii mei 
mai mici, mie mi-aţi făcut". 

Aşa înţelese Martin că Mântuitorul venise cu adevărat în ziua aceea la el şi că a ştiut 
cum să-l primească. 


58. Babuşca 
Copiii ruşi au, pe lângă Moş Crăciun un alt personaj care le aduce daruri de Crăciun: babuşca. 


Babuşca avea casa cea mai curată, spălată şi împodobită din sat. Grădina strălucea 
de curăţenie. Din zori şi până seara Babuşca nu făcea altceva decât să măture, să 
curăţe, să aranjeze ceva. 

Astfel că nu văzu steaua luminoasă care apăru la miezul nopţii. Nu zări nici liniile de 
lumină tremurândă care se apropiau de sat. Nu auzi nici sunetul cobzei şi ţambalelor, al 


fluierelor şi al clopotelor care se auzeau din ce în ce mai tare. Nu auzi şoaptele şi 
glasurile sătenilor. Dar când se bătu la poarta ei, asta nu putea să n-audă. 

"Ce e?", întrebă ea în timp ce descuia poarta. Văzu faţa aspră a unui păstor cu nasul 
roşu de frig şi fulgi de zăpadă în păr. 

"Lasă-ne să ne încălzim un pic la foc!" o rugă păstorul. 

Babuşca se gândi la podelele ei curate lună, la ordinea din cameră, dar îi primi în 
casă. Păstorii se uitau holbaţi la pâinea făcută în casă, la prăjiturile şi cârnaţii pe care 
Babuşca le pusese pe masă. Şi cum ea avea o inimă de aur, le dădu şi lor. 

"Încotro?", îi întreabă Babuşca în timp ce îi servea. 

"Mergem după stea. Ne duce la un rege care s-a născut acum câteva zile, cel mai 
mare rege, regele Cerului şi al Pământului", răspunse un păstor. 

"De ce nu vii şi tu cu noi?" spuse un altul. "Ai putea să-i duci nişte dulciuri”. 

"Oh", zise Babuşca, "nu sunt sigură dacă m-ar primi. Cât despre dar..." Făcu o 
pauză. Ochii ei se umplură de tristeţe. "Am un coş de jucării. Copilul meu, regele meu, 
a murit de mic". 

"Atunci vii cu noi?" o întrebară păstorii. 

"Mâine", le-o taie scurt Babuşca. "Mâine!" 

Păstorii plecară şi Babuşca se apucă să pună totul în ordine. În noaptea următoare 
trecură alți păstorii. 

"Eşti gata Babuşca?" 

"Vin... vin mâine" răspundea Babuşca. "Am să vă ajung. Trebuie să fac ordine, să 
caut darurile, să mă pregătesc..." 

Ştergea praful, bătea pernele şi covoarele. Aşa mai trecu o noapte. În sfârşit se 
hotărî: scoase jucăriile copilului ei. Dar, Doamne, cât de prăfuite erau! Sigur nu le 
putea duce aşa copilului rege al Cerului şi Pământului; începu să la curăţe. Munci 
mult. 

Rând pe rând jucăriile deveneau strălucitoare. Mai trecu o zi. 

În sfârşi plecă. Mergea grăbită, din sat în sat, tot întrebând lumea dacă văzuseră 
păstorii. 

"Da, da", îi răspundeau. "I-am văzut, au luat-o pe acolo”. 

Treceau zilele la rând şi Babuşca nu se oprea din drum. Mergea zi şi noapte. În 
sfârşit ajunse la Betleem. Întrebă pe toți de copilul împărătesc. Doar un hangiu ştia 
ceva: "Dacă vrei să vezi unde era copilul, trebuie să cauţi grajdul care e pe deal. Nu 
aveam loc pentru ei aici. Hanul era plin”. 

Babuşca o pe cărare. Dar când ajunse observă că grajdul era gol. 

Ce credeţi, s-a descurajat? Nici în vis. Se spune că Babuşca mai caută şi azi pe 
Pruncul Isus, pentru că timpul nu înseamnă nimic când se caută lucruri adevărate. An 
de an, merge din casă în casă întrebând: "Nu e aici Pruncul Isus?" 

În special de Crăciun, Când vede un copil care doarme şi aude vorbindu-se despre 
cuminţenia lui, scoate o jucărie din coşul ei şi i-o lasă. 

Ea ştie că fiecare copil, chiar dacă nu este Pruncul Isus, este totuşi o mare speranţă 
pentru omenire. Este un mare dar al lui Dumnezeu. 


59. Nu e loc în han 


Guido Purlini avea 12 ani şi era într-a V-a. Fusese lăsat o dată repetent. Era un băiat 
mare şi încet la carte şi la gândire, dar foarte iubit de copii. Gata totdeauna să ajute, 
zâmbitor şi simplu, devenise protectorul copiilor mai mici. 

Evenimentul cel mai important din şcoală, în fiecare an, era teatrul de Crăciun. 
Guido ar fi dorit să joace în rolul păstorului care cânta din fluier, dar D-na Lombarghi 
îi dădu un rol mai special, acela al hangiului, pentru că nu avea mult de recitat şi apoi 
fizicul lui Guido se potrivea mai bine unui om ursuz care trebuia să-i alunge pe Iosif şi 
Maria. 

În seara serbării sala era plină de părinţi, rude. Nimeni nu trăia mai intens taina 
nopţii sfinte ca Guido Purlini. 

Veni şi momentul intrării în scenă a lui Iosif, care înainta încet spre uşa hanului 
ținând-o de mână pe Maria. Iosif bătu tare la uşa de lemn, montată în scenă, în rest 
pictată. Guido, hangiul, era acolo în aşteptare. 

"Ce vreţi?" întrebă Guido, deschizând brusc uşa. 

"Căutăm un loc". 

"Căutaţi în altă parte. Hanul e plin". Recitarea lui Guido era puţin cam mecanică, dar 
tonul era foarte hotărât. 

"Domnule, am întrebat peste tot, dar degeaba. Suntem de multe zile pe drum şi morţi 
de oboseală”. 

"Nu e loc în han pentru voi", replică Guido cu o mutră aspră. 

"Va rog, bunule hangiu, soţia mea Maria, aşteaptă un copil şi are nevoie de un loc 
unde să se odihnească. Poate reuşiţi totuşi să ne găsiţi un colţişor. Nu mai ştiu..." 

Aici, pentru prima dată, hangiul păru că devine mai binevoitor şi o privi lung pe 
Maria. Urmă o pauză lungă, aşa de lungă încât sala era deja nerăbdătoare. 


"Nu! Plecaţi!" şoptea sufleorul de după scenă. 

"Nu!" repetă Guido, ca un automat. "Plecaţi!”. 

Trist, Iosif o îmbrățişă pe Maria şi plecă. Totuşi în loc să închidă uşa, hangiul Guido 
rămase pe prag cu privirea fixă la bieţii străini. Rămăsese cu gura deschisă, fruntea îi 
era încrețită de preocupare, iar ochii plini de lacrimi. 

Dintr-o dată piesa luă o întorsătură nebănuită de regizor. "Nu pleca Iosife", strigă 
Guido. "Adu-o pe Maria aici". Şi cu chipul luminat de un zâmbet adăugă: "Puteţi lua 
camera mea". 

După unii, prostul de Guido stricase toată serbarea. Dar pentru cei mai mulţi a fost 
cea mai reuşită dintre toate serbările de Crăciun la care participaseră, şi plecau 
emoţionaţi. 


Pentru dialog şi activitate 


* Povestirea este o chemare la regăsirea sensului adevărat al Crăciunului. Pentru 
prea mulți ceea ce se întâmplă în aceste zile e doar un fel de "teatru", o comedie 
recitată de toţi dintr-o tradiţie veche. Guido trebuia să fie actor şi să recite un exemplu 
stabilit. În schimb a dat viaţă rolului său realizând adevăratul spirit al Crăciunului. 


* Discutaşi împreună: care sunt elementele care fac ca sărbătoarea Crăciunului să fie 
autentic? Decoraţiile, atmosfera creată de lumini şi muzică, sau cadourile? E doar un 
sentimentalism sau e ceva mai concret? 

* Scrieţi pe un carton mare: ACEST ESTE MESAJUL CRĂCIUNULUI. Fiecare 
poate scrie apoi ce gândeşte. La sfârşit să se discute frazele scrise. 

* Citiţi împreună din Biblie Isaia 11,2-9: Isus vine sa inaugureze o împărăție de 
pace, dreptate şi bunătate. A trai cu adevărat sensul Crăciunului, înseamnă a deveni 
împreuna cu Isus făuritorii noii Împărații. 

* Încercaţi să pregătiţi si voi o piesa de teatru cu tema: PRIMUL CRACIUN. 


61. De ce erau la grotă boul şi măgarul? 


Pe când Iosif si Maria erau în drum spre Betleem, un înger aduna toate animalele 
pentru a alege pe cele mai potrivite care să ajute Sfânta Familie în grajd. 

Fireşte ca primul fu leul: "Numai un rege este vrednic sa slujească pe regele regilor” 
începu să ragă el. "Voi sta la intrare si voi sfâşia pe oricine va încerca să se apropie de 
Prunc". 

"Eşti prea violent" îi spuse îngerul. 

Imediat după aceea se apropie vulpea. Cu un aer de nevinovăție zise: " Eu sunt cel 
mai potrivit animal. Pentru Fiul lui Dumnezeu voi fura în fiecare dimineaţă lapte si 
miere, iar pentru Iosif si Maria voi aduce zilnic o găină." 

"Eşti prea necinstită", zise îngerul. 

Mândru şi strălucitor sosi păunul. Îşi desfăcu penele colorate si zise: "Eu voi 
transforma peştera aceea într-o sală regească mai frumoasă decât a lui Solomon”. 

"Eşti prea mândru", zise îngerul. 


Unul după altul, trecură toate animalele, fiecare lăudându-şi darul. Degeaba, Îngerul 
nu reuşea să găsească unul potrivit. Totuşi văzu măgarul si boul care lucrau cu capul 
lăsat pe ogorul unui ţăran în apropierea grotei. 

Îngerul îi chemă: "Voi n-aveţi nimic de oferit?" 

"Nimic", răspunse măgarul şi îşi lăsă urechile în jos. "Nu am învăţat decât umilinţa 
şi răbdarea. Tot restul înseamnă doar un supliment de bătaie! Iar boul, timid, fără să-şi 
ridice ochii, zise: "Totuşi am putea din când în când să alungăm muştele cu cozile 
noastre". 

Îngerul zâmbi mulţumit: "Voi sunteţi cei mai potriviţi!" 


Pentru dialog si activitate 


* Isus s-a născut în sărăcie, între oameni simpli şi generoşi. Povestirea sugerează ca 
până şi boul şi măgarul din grota de la Betleem reprezintă nişte virtuţi speciale: 
umilinţa, ascultarea, răbdarea. Toate sunt virtuţi pe care lumea de azi le-a uitat. 

* Discutaţi împreuna: Care sunt calităţile cele mai potrivite pentru a-l primi pe Isus? 
Ce calităţi reprezintă leul, vulpea, şi păunul? Cum le-am putea denumi azi? De ce 
aceste calități împiedica primirea lui Isus? 


* Daca aţi fi fost voi în locul îngerului ce animal aţi fi ales. De ce? 


61. "Doamna, e ora închiderii!" 


Era în ajunul Crăciunului si vânzătoarea se grăbea să închidă. Se gândea numai la 
câte mai avea de făcut acasă... şi apoi avea întâlnire cu prietenul. Parcă auzea 
murmurul de admiraţie cu care el ar fi întâmpinat-o la vederea rochiei ei de seară din 
mătase... Tocmai atunci intră o clientă. 

Mai erau doar cinci minute până la închidere. "Doar n-o să vină la tejgheaua mea", 
se gândi ea. Se făcu că n-aude când doamna o strigă: "Domnişoară, domnişoară...cât 
costă ciorapii aceia?". "Vezi că pe etichetă scrie 16 lei" răspunse ea indispusă. "Nu 
aveţi şi mai ieftine?". "13,50!" zise rece privindu-şi ceasul. "Aş vrea să-i văd pe cei 
mai ieftini”. "Î-mi pare rău, doamnă, dar în seara asta închidem la 18.30 pentru că, 
poate a-ţi uitat, e ajunul de Crăciun”. Cum doamna nu vorbea, o privi lung. Era slabă, 
părea foarte obosită, avea ochelari cu dioptrii mari... şi totuşi nu părea să aibă mai mult 
de 30 de ani. "Dar copii mei nu au încă nici un cadou", zise ea în sfârşit. 
"Până în seara asta n-am avut bani". "Îmi pare rău doamnă", zise vânzătoarea şi plecă 
de la tejghea. Dar după câțiva paşi se opri şi se uită înapoi şi văzu cel mai trist chip 
omenesc. Se reîntoarse. "Bine, doamnă, dar grăbiţi-vă”. Un zâmbet lumină faţa 
doamnei care începu sa alerge de la ciorapi la cămeşi şi apoi la jucării. Vânzătoarei i se 
păru că acele minute durau o veşnicie. În sfârşit se hotărî pentru nişte ciorapi. Mai 
cumpără cămăşi şi câteva jucării. 

Vânzătoarea împachetă cumpărăturile şi dădu restul. Nu mai era nimeni în magazin. 
Celelalte fete plecaseră. Alerga să se schimbe, încuie uşile şi se îndreptă spre 
"cavalerul" ei care o aştepta în maşina cu motorul pornit. Când ajunse la al treilea 
semafor observă doamna din magazin: mergea repede strângând în braţe pachetul cu 
cadourile pentru copiii ei. 

Chipul ei nu mai avea culoarea palidă, încă mai încă zâmbetul pe faţa ei. Dar în acel 
moment se întâmplă ceva ciudat. 

O vedea pe femeia aceia, dar şi pe cei patru copii ai ei, care, în zori, îşi trăgeau 
Ciorapii noi Şi îşi admirau jucăriile. 


Pentru dialog şi activitate 


° Deseori lucruri mărunte pot face fericiți pe cei de lângă noi. Vânzătoarea din 
povestire, face acel puţin chiar din silă. Dumnezeu care răsplăteşte şi gestul celui care 
oferă un pahar cu apă, nu lasă fără roade gesturi de iubire care noua ni se par 
neînsemnate. 

° Discutaţi împreună dacă este adevărat sau nu proverbul: "Binele trebuie făcut şi 
atunci când Există pericolul de a nu-l face bine". 

Ce vă împiedică să faceţi binele? 

° Crăciunul este timpul marilor cumpărături. De ce nu-i ajutaţi pe vânzători să facă 
bine cea ce trebuie să facă? 


62. Copacul de ciocolată 


În fiecare seară, când tatăl Nellinei se întorcea de la pădure, scutură zăpada de pe 
cizme şi bombănea: "Uh! Ce cald e aici! Parc-aţi sta în cuptor. Uite Nellina, geamurile 
sunt aburite! Şi apoi tot timpul mirosul de prăjituri şi creme arse! Şi priveşte-o pe 
mama, e plină de faină. Cine m-a pus să mă însor cu o brutăriță!" 

Sigur că mama Nellinei nu putea sa-şi ţină gura. Cu ochii scânteind de mânie strigă: 
"Ce? Prăjituri arse? Eu? Cozonaci ca ai mei nu mai exista în lume. Şi apoi eu fac ceva 
ca lumea, pe când tu, nu faci altceva decât să dobori copacii care nu ţi-au făcut nimic. 
Priveşte-l Nellina, e plin de rumeguş din cizme până-n cap!" 

Nellina era sătulă de atâtea certuri. Îşi acoperea urechile cu buclele de păr blond ca 
să nu mai audă. Dar tatăl continuă să strige: "scaunul ăsta e plin de aluat şi creme!". 
Mama răcnea: "Aluat? Creme? E răşină de pe copacii tăi blestemaţi. O împrăştii peste 
tot!" 

În seara aceea Nellina plângea în pătucul ei. Ţinea aşa de mult la tatăl şi mama ei. 
Dar prea exagerau. Peste doua zile era Crăciunul şi ei nu făceau nici un efort să se 
împace măcar pentru sărbătoare. Tatăl nu voia să picteze placa de pe uşa pe care scria 
"Brutărie". Mama nu vroia sa-i spele cămaşa albă. 

Lacrimile Nellinei curgeau pe păpuşă. 

A doua zi Nellina povesti totul verişorului ei. 

"Nu foloseşte la nimic să plângi", îi spuse el. "Trebuie să faci ceva. Părinţii tăi te 
iubesc. Pregăteşte tu sărbătoarea. Pregăteşte un dar, împodobeşte casa şi Crăciunul va 
fi o sărbătoare nemaipomenită!" 

Nellina se întoarse acasă. Deschise în grabă ferestrele, mătură făina şi rumeguşul. 
Curăţă şi şterse totul. Împodobi casa cu crenguţe de brad şi cu flori. Pregăti pomul de 
Crăciun. 

Călcă pentru tatăl ei cămaşa albă, iar pentru mama spală şi calcă panglica cu care îşi 
lega parul. Apoi îşi zise: "Acum am să pregătesc o sur- priză. Cel puţin de Crăciun nu 
se vor mai certa!" 

Şi pe când tatăl şi mama erau la lucru, Nellina pregăti surpriza, zâmbind. 

Când tatăl se întoarse de la pădure nu putu să nu exclame: "Oh! Ce frumoasă e casa 
acum! Şi cămaşa mea e călcată!". Şi mama exclamă: "Casa e împodobită şi panglica 
mea spălată şi călcată. Ce frumos!" 

În ziua de Crăciun toţi se duseră la biserică şi apoi se întoarseră acasă pentru prânz. 
La sfârşit Nellina aduse surpriza. Mama şi tatăl făcură ochi mari. 

Mama întrebă: "Dar ce e? Pare sa fie un copac cu coaja maro şi acoperit de zăpadă. 
E oribil!" 

Tatăl miroşi şi zise: "Biscuiţi, ciocolată şi zahăr pudră! E dezgustător!" 

Apoi, deodată, mama pufni în râs şi zise: "E o prăjitură pentru mine. Mulţumesc 
Nellina!" Şi tatăl pufni în râs şi zise: "E un copac, e pentru mine. Mulţumesc Nellina!" 

Nellina exclamă fericită: "E pentru toţi trei. Lăsaţi o bucată şi pentru mine!" 


Pentru dialog şi activitate 


° "Pregăteşte tu sărbătoarea, pregăteşte un cadou, împodobeşte casa şi Crăciunul va 
fi o sărbătoare nemaipomenită": acesta a fost sfatul pe care Nellina l-a primit de la 
verişorul ei. Crăciunul e fără îndoială sărbătoare familiei şi o buna ocazie pentru a 
revizui 

şi chiar pentru a "corecta" atmosfera familială. 

° Se întâmplă să fie certuri şi la voi în familie? Care este cauza? Ce aţi putea face sa- 
i împăcaţi pe părinți? 

° Organizaţi o Sărbătoare de Crăciun al familiilor voastre: adunaţi-i, ajutaţi-i să se 
cunoască, vorbiţi de lucruri serioase, glumiţi, jucaţi-vă împreună. 

° Împreună pregătiţi ornamente pentru pomul de Crăciun din 

casele voastre. 

° Organizaţi un concurs parohial pentru cea mai frumoasă iesle (pentru participare 
vor primi toţi premii). Unde nu sunt condiţii pentru un astfel de concurs, catehetul va 
putea inventa un altul. 


63. Cadourile din magazie 


Poştaşul sună de două ori. Mai erau cinci zile până la Crăciun. Ținea în braţe un 
pachet mare învelit în hârtie ornamentală şi legată cu panglici aurii. 

"Intră!", zise un glas din interior. Poştaşul intră. Era o locuinţă veche: camera era 
întunecoasă şi plină de praf. Un bătrân 

şedea într-un divan. 

"Priviţi ce pachet frumos pentru Crăciun!", zise bucuros poştaşul. 

"Mulţumesc. Puneţi-l acolo jos", zise bătrânul trist. 

Poştaşul rămase încurcat, cu pachetul cel mare în brațe. 


Îşi închipuia că în pachet erau numai lucruri bune și bătrânul nu prea părea s-o ducă 
bine. Atunci de ce mutra asta de înmormântare? 

"Dar, domnule, ar trebui să vă bucuraţi că va venit un astfel de pachet!" 

"Nu pot... Ce să fac dacă nu pot?", zise bătrânul cu lacrimi în ochi. Şi povesti 
poştaşului ce sa întâmplat cu fata lui care se căsătorise cu un om bogat şi locuia în 
oraş. În fiecare an îi trimitea pentru Crăciun un pachet cu un bileţel: "De la fiica ta 
Luiza şi soțul". Niciodată un salut personal, o vizită, o invitaţie ca să meargă de 
Crăciun la ei. Apoi se ridică şi zise: "Veniţi şi uitaţi-vă". Poştaşul îl urmă până în 
magazia plină de pachete de Crăciun, pe care le primise în anii precedenţi. Nu le 
atinsese: erau tot aşa învelite cu hârtie frumoasă şi panglici aurii. 

"Dar nici măcar nu le-aţi desfăcut!", exclamă poştaşul uimit. 

"Nu", zise trist bătrânul. Nu este iubire în ele”. 


Pentru dialog şi activitate 


° Crăciunul a devenit sărbătoarea cadourilor. Nu e ceva rău în sine. Crăciunul este 
sărbătoarea marelui dar făcut de Dumnezeu omenirii. El însuşi vine să trăiască între 


noi pentru a ne învăţa Calea Vieţii Veşnice. A dărui cadouri este un fel de participare la 
dărnicia lui Dumnezeu. Totuşi cadoul, spune povestirea noastră, se poate transforma 
într-o tradiţie în care "nu e iubire", adică o ipocrizie lamentabilă. 

° Discutaţi: De ce oamenii dăruiesc cadouri la Crăciun? Care este motivaţia reală 
care îi împinge pe foarte mulți să facă, da- uri că să atragă privirile? 

° Ce înseamnă un cadou cu "iubire în el"? 

° Pregătiți cadouri care să aibă o semnificaţie specială pentru prietenii, părinţii, 
învățătorii voştri. 

° Organizaţi o vizită la Spital sau la azilul de bătrâni. Faceţi-le cel mai frumos 
cadou: câteva clipe din timpul vostru. 


64. Cei trei mieluşei 


În munţii Tirolului, era un sat în care toţi locuitorii ştiau să sculpteze în lemn pe 
Maica Domnului şi Sfinţii. Dar veniră zile în care statuile nu mai puteau fi vândute. 

Într-o zi, Dieter, unul dintre maeştrii sculptori, intrând în magazinul său, găsi un 
băiat blond, care se juca cu statuetele de Crăciun. Dieter îi spuse cu bunătate că statuile 
nu erau jucării. Copilul răspunse: "Isus nu se va supăra. El ştie că nu am nici o 
jucărie". Mişcat, maestrul îi promise un mieluşel de lemn care putea să-şi mişte capul. 

"Vino mâine după masă ca să-l iei, totuşi nu mi se pare să te fi văzut până acum. 
Unde stai?". 

"Acolo", răspunse copilul arătând spre cer. 

A doua zi, înainte de prânz, mieluşelul lui era gata. Era reuşit, parcă ar fi fost viu. La 
uşa magazinului lui Dieter se opri o ţigancă cu un copil în braţe. Când copilul văzu 
mieluşelul, întinse mânuţele şi-l lua. Nu i-l putură scoate din mâini, căci plângea 
disperat. Dieter care nu avea nimic altceva de dat bietei femei zise: "Ia-l am să sculptez 
un altul". 

După masă Dieter terminase de sculptat al doilea mieluşel când Pino, un băiat orfan, 
veni să-l salute. "Oh, ce mieluşel, frumos! Te rog dă-mi-l!?". "Bine, ia-l Pino, am să 
sculptez un altul". Aşa şi făcu. Dar copilul cu părul blond nu se mai întoarse şi 
mieluşelul rămase acolo uitat pe raftul magazinului. 

Situaţia din sat se înrăutăţea şi Dieter începu să sculpteze jucării pentru copiii din sat 
ca să-i facă să uite de foame. Într-o zi un comerciant îl vizită şi-i spuse că are de gând 
să-i cumpere toate jucăriile pe care le va sculpta. Dieter refuză să sculpteze jucării pe 
bani. "Sunt la han, în caz că vă răzgândiţi..." 

Marta, o fetiţă de cinci ani, era bolnavă şi ca s-o facă sa zâmbească, Dieter îi dărui 
mieluşelul pe care îl păstrase pe raft. Când se întorcea de la casa Martei, îl întâlni pe 
băiatul cu părul blond. "Am păstrat mieluşelul până azi, dar nu ai venit. Voi face 
imediat un altul". "Nu-mi trebuie nici un mieluşel", zise băiatul dând din cap, "cei trei 
pe care ia-i dăruit micului ţigan, lui Pino şi Martei, mi ia-i dăruit şi mie. O jucărie 
poate fi sculptată şi pentru slava lui Dumnezeu la fel de bine ca şi un sfânt". Apoi 
dispăru. 

În seara aceea Dieter se duse la han. "Voi sculpta jucării pentru dumneavoastră", îi 
zise comerciantului. "Deci v-aţi schimbat părerea", răspunse bucuros comerciantul. 
"Nu, dar am primit un semn de la Dumnezeu!" 


Pentru dialog şi activitate 


° Bucuria unei sărbători este într-adevăr deplină numai atunci când se împărtăşeşte. 
Povestirea este o aplicare a cuvântului lui Isus: "E mai multă bucurie în a da decât în a 
primi". Sculptorul cel generos are şi bucuria de a contribui la bunăstarea satului. 
Bucuria noastră vine şi de la zâmbetul celorlalți. 

° Citiţi împreună din Faptele Apostolilor 4,32-37. A dărui altora din ceea ce avem 
este cel mai bun mijloc să îndepărtăm din inima noastră ceea ce împiedică venirea 
Domnului la noi. 

° Propuneţi-vă înainte de Crăciun un gest concret de generozitate. Semnificaţia va 
fi şi mai mare dacă îl veţi face cuiva care nu vă poate răsplăti, sau unei persoane care 
vă este antipatică. 


65. Crăciunul pe front 


În decembrie 1914 englezii şi nemţii se aflau în doua tranşee, faţă în față, între ei 
rămânând doar o limbă de pământ, dar şi acela despărțit de un gard de sârmă ghimpată. 

Din când în când umbre înaintau în acel "pământ al nimănui”, dar cei mai mulți 
soldați rămâneau în spatele tranşeelor şi aşa pline de noroi, atenţi doar să evite tirul 
inamic. 

În ajunul Crăciunului plutea în aer o ceață umedă şi rece. Deodată soldaţii englezi 
văzură înaintând din tranșeele inamicului lumini. Auziră îndată şi melodia unui cântec 
cunoscut; soldaţii nemți cântau "Stille Nacht". Când ei terminară, răspunseră englezii 
cu "First Christmas". 

Cântecele au durat în ambele parți peste o oră. Apoi un glas îndeamnă pe toţi să 
treacă linia. Un neamţ ieşi cu curaj din tranşee, trecu pe "pământul nimănui" şi ajunse 
în tranşeea engleză. Alţi colegi de-ai lui îl urmară cu mâinile în buzunar ca să arate că 
nu poartă arme. 

"Eu sunt un saxon, iar voi anglo-saxoni. De ce ne batem?, întrebă primul. 

În zorii zilei de Crăciun nu se trăgea. Soldaţii au hotărât între ei să declare pace. 

"Un duh mai tare decât războiul ne însufleţea în acea noapte”, scria unul dintre 
soldaţi. 

Dar comandanții din ambele părți nu aprobară. Ei ştiau că prietenia dintre duşmani 
ar fi pus capăt războiului. Ori liniştea fu menţinută. Până şi ciorile care însoțesc 
bătăliile, în căutare de pradă, se apropiară şi fură hrănite de soldaţi. 

Dacă oamenii ar fi putut asculta de dorinţa lor de prietenie şi pace şi dacă războiul 
nu ar fi fost reluat a doua zi după Crăciun, ar fi fost salvate 9 milioane de vieţi 
omeneşti. 

Un soldat englez care luase parte la acea pace de neuitat a murit la 85 de ani. 

Până la sfârşitul zilelor lui nu putea asculta "Stille Nacht" fără ca să-i dea lacrimile. 

Îşi amintea de prietenii nemți pe care îi cunoscuse în acea noapte şi pe care, după 
câte auzise, i-ar fi ucis chiar el a doua zi. 


Pentru dialog şi activitate 


° "Pace pe pământ oamenilor de bună-voinţă" cântau îngerii în noaptea de Crăciun. 
Şi-n anul acesta de Crăciun nu este pace în multe țari. Bubuitul tunurilor şi exploziile 
se amestecă cu cântecele de Crăciun. Marcaţi pe o hartă a lumii sau pe un glob, toate 
țările în care e război, căutând informaţii din ziare. 

° "De ce ne batem?", întrebă un soldat în povestire. De ce se mai bat oamenii azi? 
Care sunt cauzele care duc la război? De ce se fac atâtea arme? 

° România are duşmani, după părerea voastră? Am putea elimina din viaţa noastră 
conceptul de "duşman"? Cum? 

“Citiţi împreună Isaia 2,2-5 şi încercaţi să înţelegeţi care este visul profetului. 


66. Cel mai frumos cântec de Crăciun 


În satul Obendorf din Austria, un preot tânăr, Pr. Moor, dădea ultimele instrucţiuni 
copiilor pentru cântecul pe care trebuiau să-l cânte în noaptea de Crăciun. 

În biserica goală se auzea ecoul glasurilor de copii. 

"Linişte! Începem". 

Dar abia atinse Pr. Moor clapele orgii cu un deget, că din orgă se auzi un zgomot 
ciudat, care parcă nu se mai termina. "Ciudat", se gândi preotul. Deschise uşița din 
spatele orgii şi vreo ş$-2$ de şoareci alergau încoace şi încolo, fugăriți de o pisică. 
Bietul Pr. Moor! Se uita la burduful roşu, ros de şoareci şi de nefolosit. "Nu-i nimic”, 
se gândi, "vom cânta fără orgă". 


Dar nici corul nu mai putea fi recuperat. Văzând şoarecii şi pisica, coriştii porniră 
într-o vânătoare nebună. Corul se goli de corişti. Nu mai rămăsese nimeni. Cu corul 
împrăştiat şi cu orga defectă, adio Crăciun! 

Pentru Pr. Moor fu un moment greu. Merse în faţa altarului principal şi îngenunche. 
Pe când se ruga, îi veni în minte prietenul său Franz Gruber care pe lângă un bun 
organist, era şi un chitarist apreciat. 

Când Pr. Moor ajunse la el, îl găsi corectând temele copiilor la lumina slabă a unei 
lumânări. 

"Trebuie să inventăm ceva pentru liturghia de la miezul nopţii, un cânt simplu pe 
care să-l cânți la chitară. Am scris aici textul: vezi să găseşti între coardele chitarei 
notele cele mai simple... dar te rog, grăbeşte-te!" 

Abia ieşi Pr. Moor, Gruber îşi luă chitara şi, după ce citi textul lăsat de preot, începu 
să caute între coarde notele cele mai simple. 

În noaptea liniştită de iarnă, fulgii de zăpadă rămâneau parcă suspendaţi în aer 
ascultând melodia minunată care plutea în aer. 

Exact la miezul nopţii, 24 decembrie ş8ş8, biserica parohială era plină de 
credincioşi. Altarul principal era luminat de lumânări. Pr. Moor celebra Sfânta 
Liturghie. După citirea evangheliei, se apropie de iesle împreună cu maestrul Gruber şi 
cu vocea plină de emoție intonară "Stille Nacht". 


Când ultimele cuvinte ale cântecului se pierdură în ecoul navelor laterale, tot satul 
cânta la ieslea lui Isus acest cântec nou. Şi de atunci acest cântec se cântă nu numai la 
Obendorf, dar în toată lumea. A devenit unul din cântecele de Crăciun cele mai 
populare. 

De Pr. Moor şi de Franz Gruber nu se mai ştie nimic. Poate că nici ei nu şi-au dat 
seama ce cântec minunat au dăruit lumii. 


Pentru dialog şi activitate 


° Fără muzică, lumea n-ar avea suflet. Cântecele de Crăciun sunt o parte atât de 
frumoasă şi sugestivă a sărbătorii. Povestea adevărată despre cum a apărut cântecul 
"Stille Nacht" arată că dacă un cântec se naşte dintr-o inimă generoasă, devine un 
mijloc minunat de comunicare a bunătăţii şi bucuriei. 

° Pentru grup: pregătiţi un cântec pentru Crăciun, pe care să-l cântaţi în faţa ieslei; 
cântaţi-l într-un mod cât mai simplu, dar să exprimaţi în el sentimentele voastre cele 
mai frumoase. 

° Dacă aveţi ocazia, organizaţi la spital sau azil, o mică serbare cu cântece de 
Crăciun, oferind astfel bolnavilor şi bătrânilor o parte din bucuria voastră. 


67. Matusalem şi Eliogabalo 


Matusalem cel mic şi şchiop, şi Eliogabalo (zis şi Gabalo) erau doi copii săraci din 
oraş. De la naştere trăiau la leagănul de copii. 

Ştiţi că mâine e Crăciunul?" întrebă Gabalo, în timp ce amândoi curăţau zăpada din 
faţa pavilionului. 

"Ah, chiar? Pun pariu că doamna Pynchum nici nu va observa. Devine atât de 
antipatică în zilele de sărbătoare!", zise Matusalem. 

Antipatica doamnă Pynchum era directoarea leagănului şi toţi aveau frică de ea. 

Matusalem continuă: "Gabalo, tu chiar crezi ca Moş Crăciun există cu adevărat?" 

"E clar!" 

"Atunci de ce nu trece deloc pe la Leagăn?" 

"Ştiu eu?", răspunse Gabalo, "poate că strada noastră este prea întortocheată, nu? 
Poate Moş Crăciun nu nimereşte drumul". Gabalo încerca întotdeauna să arate lui 
Matusalem partea buna a lucrurilor, chiar şi atunci când nu exista. 

Chiar în acel moment o maşină lovi un câine care căzu pe zăpada din şanţ. Gabalo se 
duse repede să vadă ce a păţit câinele şi observă că avea un picior rupt. Căută nişte 
beţişoare şi apoi pansă bine piciorul câinelui. Observă că la gât avea o zgardă cu 
inscripția Carruthers. Era numele celui mai bun doctor din oraş. Luă câinele în braţe şi 
porni spre casa doctorului. 

Doctorul, care avea o barbă mare, albă, îl primi cu bucurie şi îl întrebă cine a pansat 
aşa de bine piciorul câinelui. 

"Păi, eu, d-le doctor", răspunse Gabalo şi-i povesti cum vindecase atâtea animale. 

"Eşti un băiat într-adevăr isteț", îi zise la sfârşit doctorul Carruthers. "Ți-ar plăcea să 
vii la mine să înveţi ca să devii doctor?" 


Gabalo nu-şi mai putu închide gura. Cât de mult dorea să scape odată de d-na 
Pynchum şi de Leagăn. Ba mai mult să fie chiar doctor!! "Da, sigur că da! Dar... ". 

Din ochii lui dispăru deodată bucuria. Dacă el pleca cine ar mai fi avut grijă de 
micuțul Matusalem cel şchiop? 

"Eu... vă mulţumesc, domnule. Dar nu pot să vin, nu pot..." Şi înainte ca doctorul să- 
şi dea seama că el plânge, alergă în stradă. 

În seara acea doctorul Carruthers veni la leagăn cu braţele încărcate cu pachete. 
Când Matusalem îl văzu, începu să strige: "A venit Moş Crăciun!" 

Doctorul pufni în râs şi îl chemă să-i dea un pachet. Observă că băiatul şchiopăta. 
După ce îi dădu un pachet mare, îi puse mai multe întrebări şi la sfârşit zise: "Cunosc 
un spital unde te-ar putea vindeca. Ai rude sau prieteni?" 

"Ah, da", răspunse Matusalem imediat. "Îl am pe Gabalo!" 

Doctorul aruncă o privire spre Gabalo. "De asta n-ai voit să rămâi la mine?" 

"Vedeţi, eu..., mă are numai pe mine", răspunse încurcat Gabalo. 

Doctorul fu mişcat de bunătatea acestui copil şi-i zise: "Şi dacă îl iau şi pe 
Matusalem la mine?" 

De data asta pe Gabalo nu-l mai interesa dacă îl vede cineva că plânge, iar 
Matusalem bătea din palme de bucurie. Nu ştia că se va vindeca, şi că Gabalo va 
deveni un chirurg renumit. Tot ce ştia era că Moş Crăciun nimerise pe strada orfanilor 
şi că pe amândoi îi lua cu el. 


Pentru dialog şi activitate 


° "Mă are numai pe mine" zise Gabalo, gândindu-se la prietenul lui cel mai bun. 
Prietenia este o comoară. 

Celebrând sărbătoarea prieteniei dintre Dumnezeu şi oameni, e bine să ne amintim şi 
de prietenii noştri. 

° Discutaţi împreună: Care este secretul pentru a avea prieteni adevăraţi? Ce 
apreciaţi cel mai mult la prietenii voştri? 

° Alegeţi o felicitare frumoasă de Crăciun şi scrieţi ceva frumos pentru prietenul 
vostru cel mai bun. Puteţi inventa şi un cadru deosebit pentru a i-o înmâna. 

